
AVERTISMENT: Distribuirea, copierea sau piratarea în orice 
fel a acestei cărţi nu este pedepsită numai prin lege, dar 
contravine şi tuturor normelor şi principiilor etice şi 
sănătoase pe care un astfel de titlu le promovează. Ce fel 
de efect va avea energia pe care vreţi să o transmiteţi mai 
departe, dacă aceasta vine prin furt, ilegalitate şi lipsă de 
respect faţă de autor şi faţă de toţi cei care au contribuit la 
crearea acestei cărţi, astfel ca ea să ajungă la 
dumneavoastră?  Impărtăşiţi cu ceilalți informațiile 


importante, valorile şi lecţiile pe care le-aţi aflat din acest 
material, într-un mod corect şi responsabil. 


DESPRE TERRI BLACKSTOCK ŞI CĂRŢILE EI 


„Dialogul spumos şi răsturnările de situaţie te fac să nu 
mai poţi lăsa această carte din mână, iar suspansul cu 
care se încheie ultimul capitol lasă lucrurile gata pregătite 
pentru o continuare.” 


- Publishers Weekly despre romanul /f / Run 
(Dacă fug)! 


„Thriller dinamic, de-a dreptul fascinant, Dacă fug este 
presărat cu aluzii creştine clare. Deşi nu are un caracter 
moralizator, stratificarea la nivel de semnificaţie contribuie 
la complexitatea acestui roman plin de suspans. O lectură 
captivantă cu un final absolut imprevizibil ce îl determină 
pe cititor să se întrebe dacă urmează o continuare.” 


— NY Journal of Books 


„Puţini scriitori creează un mister/un suspans mai bine 
decât Terri Blackstock, astfel că am profitat de ocazie şi 
am citit cel mai recent roman al său, Dacă fug... Nu mai 
are rost să spun că, în momentul în care va fi publicată 
cea de a doua carte, nu va exista vreo ezitare din partea 
mea. Voi alerga să stau la coadă.” 


— Love & Faith in Fiction 


„Dacă fug este un roman de suspans care te ţine prins în 
mrejele sale. Ambele personaje principale sunt foarte 
atrăgătoare şi-l farmecă realmente pe cititor... Tensiunea 
este palpabilă pe parcursul întregului roman şi nu slăbeşte 
din intensitate până la final... îl recomand cu căldură.” 


1 Carte apărută cu acest titlu la Editura ACT şi Politon, Bucureşti, 2016. 
(n. ed.) 


— Mysterious Reviews 
„Cea mai recentă carte a lui Blackstock, Dacă fug, este cel 
mai bun roman de suspans pe care l-am citit în ultimele 
decenii. Clocotind de secrete şi de un suspans ce te ține cu 
sufletul la gură, cu personaje extrem de bine conturate, 
este o poveste care te captivează până la final. Citeşte-o! 
Dă fuga s-o cumperi! Atât e de bună!” 

- Colleen Coble, autoarea seriilor Mermaid 

Moon (Luna sirenei) şi Hope Beach (Plaja 

speranței), bestselleruri USA Today 


„Finalul pasionant şi incitant al trilogiei Moon/ighters de 
Blackstock e ca o călătorie cu peripeții. Intriga şi pericolul 
ating un punct culminant dramatic, în timp ce ticăloşii sunt 
puşi la zid.” 
- Romantic Times despre romanul Twisted 
Innocence (Inocență pervertită) 


„Fanii lui Blackstock vor fi absorbiți de acest al treilea 
roman din seria Moonlighters, ale cărui teme sunt iertarea 
şi acordarea celei de-a doua şanse. Deşi poate fi citit şi ca 
un roman de sine stătător, cititorii vor înţelege mai bine 
personajele, dacă au lecturat deja volumele anterioare ale 
seriei.” 

- CBA Retailers şi Resources despre romanul 

Twisted Innocence 


„Cartea a doua a seriei Moonlighters de Blackstock 
debutează cu un incident înspăimântător şi din acest 
moment abundă în adrenalină. Este o poveste despre 
deceptie, lăcomie şi secrete destăinuite la momentul 
potrivit, ce se desfăşoară pe mai multe planuri, pentru a 
păstra vii interesul şi curiozitatea cititorilor.” 


— RT Book Reviews, recenzie de 4 stele pentru 
romanul Distortion (Distorsiunea) 


„Blackstock îşi conturează personajele de aşa manieră 
încât să scape din aproape orice situaţie - ca, de exemplu, 
să facă parte dintr-o familie în care se întâmplă un număr 
impresionant de crime -, dar să rămână credibile în 
continuare. Distortion (Distorsiunea) este un roman de 
suspans extraordinar, dar, mai mult decât atât, dezvăluie 
anumite atitudini şi acţiuni care îi vor face pe cititori să-şi 
examineze propriile modele şi valori.” 
— Crosswalk.com 


„Stilul vioi, povestea captivantă şi ritmul alert fac din acest 
thriller un alt roman de succes al lui Blackstock. 
Recomandat cititorilor pasionaţi de scrierile lui Lynette 
Eason şi Erin Healy.” 


— Library Journal, recenzie a romanului 
Downfall (Decăderea) 


„Poveste complexă şi plină de suspans, acest roman 
poliţist ne prezintă într-un ritm alert un clovn ciudat 
suspect de crimă, dar şi un vizitator ameninţător de blog.” 


- Publishers Weekly, despre romanul Truth 
Stained Lies (Adevărul a pătat minciunile) 


„Seria The Restoration (Restituirea) are un final dramatic. 
Blackstock dovedeşte că are un talent desăvârşit în a 
aduce la suprafaţă dileme spirituale, permițându-le 
cititorilor să se confrunte cu ele odată cu personajele. Este 
concluzia potrivită pentru această serie unică.” 


— RT Books Reviews, recenzie de 4,5 stele 
pentru romanul Dawn's Light (Lumina zorilor) 


„Scriitură bună, detalii descriptive bine şlefuite, personaje 
irezistibile şi un final ce nu sucombă în răspunsuri 
previzibile, iată elementele ce te silesc să dai pagină după 
pagină, făcând din această carte un roman captivant 
pentru cititorii amatori de ficţiune creştină de suspans.” 
- Publishers Weekly, despre romanul Cape 
Refuge 


„Stilul narativ extraordinar al lui Blackstock îi va face pe 
cititori să rămână treji până târziu în noapte, dând pagină 
după pagină, pentru a afla identitatea făptaşului din acest 
uimitor roman poliţist. Punerea în scenă unică şi viziunea 
asupra scenei muzicale din Nashville sunt fascinante. 
lubitorii de suspans se vor bucura garantat de o trataţie 
încântătoare.” 
- RT Books Reviews, recenzie de 4,5 stele, 
distincţia Top Pick! acordată romanului Double 
Minas (Minţi duble), nominalizat în anul 2009 la 
premiul Best Inspirational Novel 


„Captivată încă de la primul rând, am suferit pentru Kara, 
Lizzie şi povestea lor emoţionantă. Sfârşitul convingător nu 
mi-a îndepărtat tristeţea, mai ales că în acest roman este 
vorba despre ceva mai mult decât despre viaţa a două 
fetiţe şi despre suferinţele pe care nu ar fi trebuit să le 
cunoască niciodată. Doamna Blackstock dă dovadă de 
foarte mult tact şi abilitate în privinţa trăsăturilor 
condamnabile ale personajelor sale (promiscuitatea şi 
avortul ulterior, menţionate în treacăt). Cartea este atât de 


bine scrisă încât cu greu îţi vine să crezi că este pură 
ficţiune.” 
- RT Books Reviews, recenzie de 4 stele 
acordată romanului Covenant Child (Copilul 
legământului) 


„îndepărtându-se de celelalte romane polițiste ale ei care 
te ţin cu sufletul la gură, Blackstock pătrunde în lumea 
unui infractor care şi-a găsit naşul. Acest roman alert nu 
oferă nicio răsturnare de situaţie uluitoare, însă povestea 
este incredibil de bine spusă, fascinându-l pe cititor până 
la sfârşit.” 

— RT Books Reviews, recenzie de 4 stele pentru 

romanul Shadow in Serenity (Seninătate 

umbrită) 


Această carte le este dedicată cu drag nazarinenilor. 


CASEY 


G irorarurile din oglinda retrovizoare aproape că mă 
ucid. N-am parcurs mai mult de 16 kilometri de când am 
ieşit din Shady Grove şi deja văd că poliția face slalom 
printre maşinile aflate în urma mea, cu sirenele pâlpâind şi 


urlând întruna, semănând teroare cu becurile lor albastre 
în maşina mea de pe care se scurge ploaia. Nu am unde să 
trag pe dreapta - traficul din faţa mea este blocat, iar 
marginile drumului sunt străjuite de şanţuri şi de o parte şi 
de alta. 

Inima îmi bate nebuneşte şi mă trezesc scăldată de 
sudoare. 

Simt totuşi o oarecare uşurare. Totul se va sfârşi în 
curând: întreaga poveste cu fuga şi încercările mele de a 
mă ascunde, încercarea de a pretinde că sunt altcineva, 
această detaşare de viaţa reală, mai ales când relaţiile cu 
ceilalţi pot fi atât de dureroase atunci când trebuie să le 
smulgi din tine ca pe nişte benzi de ceară. Însă imediat ce 
mă las cuprinsă de acest sentiment de uşurare, realitatea 
îl şi alungă. Viaţa mea este, de fapt, cea care se va sfârşi 
de îndată ce voi fi predată persecutorului meu. lar apoi se 
vor lua de familia mea. 

Mă privesc în oglinda retrovizoare. Mă vor identifica 
imediat din cauza rănilor. Am obrazul vânăt şi umflat, iar 
mâna îmi este lipicioasă de la sânge. Pe sub blugii rupti, 
îmi simt picioarele învineţite şi însângerate. Nu le va păsa 
că în această seară m-am luptat pentru a salva două vieţi: 
a mea şi a altcuiva. Nu va conta binele pe care l-am făcut, 
deoarece locul în care a fost ucis cel mai bun prieten al 
meu era înţesat cu propriul meu ADN. Pentru ei, sunt o 
criminală cu sânge rece. Vor spune că merit tot ce mi se 
întâmplă. 

În timp ce maşinile poliţiei îşi fac loc prin trafic, 
apropiindu-se de mine, opresc în parcarea unui 
cinematograf, ştiind deja că poliţiştii se vor repezi spre 
mine şi mă vor înconjura cu armele scoase. 

Însă ei îşi continuă drumul pe şoseaua alunecoasă, 
trecând în grabă pe lângă parcare. Ţinându-mi respiraţia, 
mă răsucesc în scaun şi văd uimită pe geamul umed din 


spate că se opresc la destinaţia lor, aflată la vreun 
kilometru mai în faţă. Este vorba despre un accident în 
care au fost implicate două maşini; echipajele de poliţie îl 
izolează, oprind traficul. 

Răsuflu uşurată în timp ce lacrimile îmi întunecă 
privirea. Aşadar încă nu s-a sfârşit. Mai este. Voi fugi în 
continuare. 

Mă şterg la ochi cu mâneca udă a cămăşii, reuşind să 
mă adun suficient cât să trag maşina în partea cufundată 
în întuneric a parcării cinematografului. lau poşeta şi 
geanta de voiaj pe care le-am ascuns acum câteva zile sub 
scaun. Scotocesc prin poşetă şi găsesc un fard de ten şi un 
ruj. Imi doresc să fi avut la mine ceva pentru pleoape şi 
baza de machiaj, dar le-am lăsat în apartamentul în care 
nu mă voi mai putea întoarce niciodată. 


Aprind lumina de la oglinda retrovizoare, îmi întind 
fardul peste obrazul învineţit şi dau puţin deasupra buzei. 
Folosesc rujul pentru a adăuga puţină culoare în obraji, 
încercând să îi fac să arate mai normal. 


Nu-i perfect, dar cel puţin nu sare în ochi imediat că am 
fost bătută în seara asta. Deschid geanta de voiaj şi scot 
şapca de baseball neagră, simplă, apoi îmi prind părul într- 
o coadă de cal pe care o trec prin partea din spate a 
şepcii. 

Caut prin scrumiera maşinii şi dau de un bănuţ pe care 
sper să îl pot folosi pe post de şurubelniţă. Mă strecor 
afară din maşină şi mă întorc în partea din faţă a parcării. 
Este târziu, iar ultimul film s-a terminat, însă câteva maşini 
mai sunt parcate încă ici şi colo. Un Buik ruginit cu două 
roţi dezumflate se află cel mai aproape de mine, aşa că 
mă las în genunchi în spatele lui şi îi deşurubez plăcuţa de 
înmatriculare, în timp ce ploaia mă face ciuciulete. 


Apoi mă grăbesc să mă întorc la maşină şi să fi 
înlocuiesc plăcuţa. In curând vor extinde căutările pentru 
Kia mea. Va trebui să scap de ea, s-o las pe undeva, dar 
până nu voi ajunge suficient de departe de oraş va merge 
şi aşa. 

Găsesc o stradă laterală şi o iau pe acolo, îndepărtându- 
mă de trafic şi de accident. Merg pe şosele lăturalnice, 
încercând să mă îndrept spre vest. După aproximativ o 
oră, nu mă mai aştept să aud sirenele poliţiei din minut în 
minut. Nu am idee unde mă aflu, dar când nu ai nicio 
destinaţie, nu mai contează dacă te rătăceşti. 


— ——— 


Câteva ore mai târziu, trec graniţa statului Mississippi, 
lăsând Alabama şi Georgia în urmă. Trebuie să scap cât 
mai curând de maşină. 

Mă doare maxilarul, la fel genunchiul şi tibia însângerată 
şi simt cum pune stăpânire pe mine oboseala. Trebuie să 
ajung undeva să mă curâţ. 

Peste aproximativ o oră, intru într-un orăşel mizer, în 
care bărbaţii trândăvesc pe la colţ de stradă. Ocolesc pe o 
alee, dar niciun loc nu pare prea sigur. Mai în faţă este un 
motel căruia cu greu i-ar putea acorda o stea, însă oamenii 
par mai degrabă dispuşi să accepte bani gheaţă şi nu-mi 
cer să le arăt permisul de conducere. 

Biroul din spatele geamului murdar este învăluit într-un 
fum gros. Mă întâmpină un bărbat cu inele în buză. 

— Am nevoie de o cameră, spun eu. Plătesc cu banii jos. 

Părul unsuros îi acoperă ochii somnoroşi. Nu mă mai 
întreabă nimic altceva, îmi ia banii şi îmi dă cheia de la 
cameră. 

— Aşternuturile sunt curate? întreb. 

Ochii îi sclipesc o clipă. 


— Le-am schimbat  azi-dimineaţă, spune el, vădit 
insultat că am îndrăznit să întreb aşa ceva. 

Vreau să întreb câţi chiriaşi cu ora s-au cazat aici de 
atunci, dar oftez şi iau cheia, îndreptându-mă spre camera 
pe care mi-a dat-o. Bine măcar că e ultima din capătul 
culoarului, aşa că pe una din laturi nu am nici un vecin. 
Poate că şi camera de lângă ea este goală. Maşina se află 
în capătul opus al parcării şi acolo o las. 

Camera duhneşte a fum de ţigară şi a nenumărate 
mirosuri respingătoare pe care nici nu le pot descrie. Intru 
şi trag cuvertura de pe pat. Aşternuturile sunt şifonate, 
dar, într-adevăr, par curate. Mă aşez în pat complet 
îmbrăcată, evitând să mă gândesc la ploşniţe, la şoareci... 
sau la o trupă SWAT înarmată. 

Găsesc telecomanda unsuroasă şi dau drumul la 
televizor. Are numai pachetul de bază la cablu, aşa că dau 
pe un canal de ştiri şi mă uit vreo oră ca să văd dacă nu 
cumva ştirile naţionale transmit ceva despre mine. Nu văd 
nimic. Poate că nu voi fi subiect de ştiri decât în Shady 
Grove. 

Îmi imaginez ce se va scrie mâine în mass-media despre 
mine. Oare se vor concentra asupra fetei care dispăruse şi 
care acum s-a reunit cu familia ei? 

„Fugara salvează o fată răpită” - acesta este titlul de 
senzaţie pe care l-ar fi dat Brent ştirii pentru a-i atrage pe 
cei de la AP şi de la Reuters să o preia. Promite o poveste 
irezistibilă. 

Mă întreb dacă poliţia din Shreveport îl va trage la 
răspundere pe Dylan pentru evadarea mea. A fost angajat 
să mă găsească. De ce să mă fi lăsat să scap aşa uşor? 

Nu există altă explicaţie decât Dumnezeu, pe care l-am 
invocat nu o dată în ultimele zile. Abia dacă îl cunosc, dar 


cred că el mă cunoaşte cu siguranţă. În timp ce închid 
ochii, înainte să mă ia somnul, şoptesc: „ţi mulţumesc!”. 


DYLAN 


N. mă deranjează să admit că persoana cea mai 


curajoasă pe care am întâlnit-o în viaţa mea este Casey 
Cox, şi am cunoscut tipi care s-au aruncat în faţa 
grenadelor pentru a-şi proteja camarazii. Totuşi, nu pot 
afirma asta în faţa lui Gordon Keegan sau a lui Sy Rollins, 
detectivii care îi urmăresc fiecare mişcare. Pentru ei, fata e 
o bombă cu ceas care trebuie dezamorsată înainte de a-i 
trimite pe lumea cealaltă cu viaţa lor plină de ilegalităţi cu 
tot. 

Detectivul Keegan stă pe scaunul din dreapta, în timp 
ce îl conduc înapoi spre avionul său - cumpărat, probabil, 
din bani pătaţi cu sânge - şi simt tensiunea plutind în aer. 

— Nu-mi vine să cred că ai lăsat-o să scape, spune el. 

Mă dor maxilarele în momentul în care închid gura, 
strângând zdravăn din dinţi. 

— Am fost distras de fata care ţipa, pe care Cox voia să 
o salveze, şi de tipul violent care încerca să o omoare pe 
ea şi pe copilul ei. A fost chestie de alegere. Mi-am 
îndreptat mai întâi atenţia către situaţia cea mai 
periculoasă. 

— Dar ştiai că era Casey. 


Are buzele strâns lipite, dar rosteşte cuvintele răspicat. 

— Nu trebuia să faci nicio alegere. Puteai să-i fi scos de 
acolo pe fată şi pe copil, şi să o arestezi, totuşi, pe Casey. 

— Când te afli în vâltoarea luptei, lucrurile nu merg 
întotdeauna cum ar trebui. 

Îmi aruncă o privire ce m-ar putea ucide. 

— Nu-mi veni cu aiureala asta cu vâltoarea luptei. Am 
luat parte la operaţiunea Furtună în deşert, diferenţa e că 
mă aflam în linia întâi, nu mă ascundeam în spatele unei 
insigne. 

Habar nu are câte am făcut eu, fiind criminalist în 
armată, aşa că nu răspund. 

— Pe atunci nu ne cocoloşeam soldaţii, permițându-le să 
se sustragă de la datorie cu cine ştie ce scuză răsuflată. 
Când băieţii noştri se întorceau la vatră, trebuiau să se 
apuce de lucru şi să facă ceva cu viaţa lor. 

Serios? mă întreb eu. Nici vorbă de tulburări de stres 
posttraumatic după operaţiunea Furtună în deşert sau 
după Vietnam, nu? Nici după Coreea? Nici după cele două 
războaie mondiale? Totul a pornit abia acum, odată cu 
războiul împotriva terorismului?? 

Keegan e chiar mai prost decât îmi închipuiam. Mă 
întreb ce scuză are pentru a-şi justifica escrocheriile şi 
crimele comise. Oare se va folosi de ele la tribunal, atunci 
când, în sfârşit, îl voi înfunda pentru toate păcatele? 

— O voi găsi, spun eu. Fii fără grijă. l-am dat de urmă 
aici, nu-i aşa? Încep să înţeleg tiparul după care 
acţionează şi felul în care gândeşte. Fiecare minut 
petrecut cu tine este un timp în care nu o urmăresc pe ea. 


> Campanie militară împotriva terorismului iniţiată de Statele Unite ale 
Americii şi Marea Britanie, sprijinită de o coaliţie alcătuită din 35 de 
state. (n. trad.) 


Ajungem la micul aeroport şi trag maşina în parcarea 
din faţa clădirii. Keegan dă dezaprobator din cap. 

— Du-mă până pe pistă. Îţi voi arăta care e avionul meu. 

Cât fac eu ocolul clădirii spre platforma betonată, el îşi 
ia geanta de voiaj de pe bancheta din spate. 

— Avionul tău? îl întreb, căutând cu privirea printre cele 
peste douăzeci de avioane aliniate. 

Ezită o jumătate de secundă, ceea ce mă face să îmi 
dau seama că a fost o scăpare din partea lui. Ce urmează 
este de obicei o minciună. 

— Este al unui amic. Mă lasă să-l folosesc din când în 
când. 

Am cunoscut o mulţime de piloţi, dar cei care au 
propriul lor avion nu îl dau cu împrumut de parcă arda o 
maşină de tuns iarba. Asigurarea costă o mică avere şi nu 
e valabilă pentru piloţii ocazionali, iar orele suplimentare 
de zbor înseamnă costuri piperate de întreţinere. Însă nu îl 
provoc cu aşa ceva. 

— Te-ai gândit vreodată să înveţi să pilotezi, Dylan? 

— Am urmat cursuri în facultate, spun eu. Mi-am luat 
permisul de zbor, însă nu am mai pilotat de câţiva ani. 

Pare dezamăgit. Aş vrea să îi spun să nu pună asta la 
suflet, dar păstrez tăcerea în timp ce el îmi arată drumul 
către avionul lui, un Cessna 182. 

Cât timp îşi încarcă lucrurile în cala avionului cu un 
singur motor, eu îmi notez numărul pe care îl are înscris pe 
coadă. Se întoarce la maşină şi se apleacă spre mine. 

— Ce ai de gând să faci acum? 

— Să mă duc după ea. Voi continua să o caut. 

— Nu, spune el. Întoarce-te acasă. Nu ştiu dacă o să mai 
lucrezi la acest caz. În plus, acum toate departamentele de 
poliţie din cinci state sunt cu ochii pe noi. Ştirile naţionale 


vor pune mâna pe acest subiect, facilitându-ne 
identificarea ei, indiferent unde s-ar duce. Nu mai avem 
nevoie de tine. 


Nu mă deranjez să îi spun că fata nu e proastă, că îşi va 
schimba din nou identitatea. Probabil că a şi făcut-o deja. 

— Nu lucrez pentru tine, spun eu, reţinându-mi iritarea 
din glas. Lucrez pentru familia Pace. 


Părinţii lui Brent, cei care m-au angajat ca detectiv 
particular ca s-o găsesc pe fata pe care o consideră 
vinovată că le-a ucis fiul, nu vor fi cu mult mai fericiţi 
decât Keegan atunci când vor afla că am lăsat-o să scape. 
Insă dacă mă va concedia cineva, aceia vor fi ei. 

— Mai vedem noi. Întoarce-te acasă. E vremea să ne 
regrupăm şi să reevaluăm. 

Dau din cap în semn de confirmare. Dacă mă întâlnesc 
cu el în Shreveport, cel puţin îi voi acorda lui Casey un 
timp preţios să ajungă şi mai departe. 

— Bine. Pornesc imediat spre casă. Vrei să ne întâlnim 
mâine? 

— Da. Vino la ora unu la departament. Aşa voi avea 
timp să vorbesc cu şeful poliţiei şi cu familia Pace şi să 
vedem care e situaţia. 

Asta îmi oferă şi mie timp să vorbesc cu ei. Îi întind 
mâna, ca să nu îşi dea seama că îl suspectez. În timp ce 
eu întorc maşina, el începe verificarea dinaintea zborului 
spre casă. 

Îmi petrec aproape întreaga noapte pe drum, 
conducând acasă. In tot acest timp, mă rog însă pentru 
Casey, mă rog să aibă timp să se ascundă înainte ca 
Keegan să pornească pe urmele ei. 


— L—— 


Este târziu când ajung acasă, iar în apartamentul meu 
miroase a stătut. Mirosul care persista când m-am mutat 
aici se simte din nou. Se pare că, atunci când stai departe 
de ceva câteva zile, simţurile tale olfactive devin ascuţite 
şi se ofensează uşor când te întorci. 


Verific frigiderul şi scurgerea de la chiuvetă, asigurându- 
mă că n-a rămas ceva stricat acolo. Torn o picătură din 
detergentul de vase în scurgere şi pornesc dispozitivul 
pentru un minut, împrospătând astfel aerul, dar mirosul 
lăsat de foştii chiriaşi nu dispare. Mă gândesc că probabil 
creierul meu îl va filtra din nou în următoarele zile. 

Deschid uşile care dau în balconul micuţ şi păşesc către 
balustrada ruginită. Când mă aplec peste ea, zăresc un 
cuplu tânăr care se ceartă prin geamul maşinii, în parcare. 
Ea ameninţă că va pleca, iar el ţipă la ea. Când femeia 
pleacă, el trage nişte înjurături în urma ei, apoi dă buzna 
într-un apartament de la parter şi trânteşte uşa. 


Se lasă din nou liniştea. 


Mă aşez în şezlongul pliant pe care se tot adună polenul 
şi îmi pun picioarele pe coşul de gunoi din plastic pe care l- 
am întors invers, ca să-mi pot sprijini picioarele de el. 
Aceeaşi bine-cunoscută teamă pluteşte în aer, făcându-l 
greu de respirat. Psihologul mea îi spune „depresie” şi 
vrea să sape cât mai adânc în ea. 

l-am povestit cât sunt de dezamăgit de mine însumi, că 
mă simt leneş şi inutil de când m-am întors în Statele 
Unite, că nu am niciun scop în viaţă. E amuzant cum 
urmărirea lui Casey m-a făcut să uit de toate astea. Am 
avut un scop. Încercam să o găsesc pe presupusa asasină 
a celui mai bun prieten al meu din copilărie. 


Acum am alt scop. 
Imi cobor picioarele şi îmi sprijin coatele pe genunchi. 
De ce gândul de a păstra acel secret îmi adânceşte 


teama? Va trebui să ascund tot ce ştiu până când am să 
pot construi un caz ce nu va putea fi ignorat sau ascuns 
sub preş. Nu îmi place să îi mint pe cei din familia Pace, 
care au avut destule de îndurat şi au încredere în mine, nu 
numai ca detectiv particular, ci şi ca vechi prieten de 
familie. Se aşteaptă să o aduc pe asasina fiului lor în 
instanţă. 

Voi face asta, numai că persoana pe care mă plătesc ei 
să o găsesc nu este ucigaşa. 

De asemenea, nu ştiu cum va privi lucrul acesta 
Departamentul de Poliţie din Shreveport, unde sper să 
lucrez într-o bună zi. Întotdeauna i-am admirat şi i-am 
respectat pe poliţişti. Sunt oameni buni, angajaţi în slujba 
legii, care au avut un impact semnificativ în viaţa mea. 
Sunt bărbaţi şi femei care înfruntă direct focurile de armă, 
tipetele şi exploziile exact când toată lumea fuge de ele. 
Corupţii le îngreunează misiunea celor curajoşi şi integri. 

Nu vreau nici să le răpesc meritele poliţiştilor din 
Shreveport, nici să îi descriu în termeni prea generali. 
Vreau ca abordarea mea să aibă precizia unui chirurg, să îi 
scot din sistem pe cei care merită să ajungă la închisoare, 
pe cei care ne fac de râs meseria, pe cei care sunt 
periculoşi. Vreau ca poliţia să scape de ei şi să fie daţi ca 
exemplu negativ pentru toţi cei care se folosesc de insignă 
ca să terorizeze şi să şantajeze. Mai vreau să îi fac să 
plătească pentru fiecare rană de cuţit de pe trupul lui 
Brent, pentru fiecare minciună înscenată ca să-i acopere 
moartea, pentru fiecare clipă pe care o petrec jucându-şi 
rolul în propria lor născocire. 

Dar cine sunt eu ca să fac toate astea? Sunt marfă 
deteriorată. Zilele astea nici măcar nu mă mai pot baza în 
totalitate pe creierul meu. 


Totuşi, nici nu pot renunţa acum. Viaţa lui Casey 
depinde de acest lucru. 


Când închid ochii, îi văd pe ai ei, exact aşa cum erau 
când am stat faţă în faţă, în stradă, sub lumina felinarului. 
Erau atât de profunzi şi păreau încărcaţi de cuvinte 
nerostite, pe care mi-ar fi plăcut nespus să le aud. Aş fi 
vrut să îi îngrijesc rănile, să-i privesc chipul frumos şi să 
mă las cuprins de sentimentul de pace resimţit doar 
pentru că mă aflam în preajma ei. Mă gândesc la ce mi-a 
scris în e-mailul trimis de pe adresa creată doar în acest 
scop şi pe care l-am primit pe o adresă pe care şi eu mi- 
am creat-o din acelaşi motiv. 


În lume există un rău palpabil. L-am văzut de 
aproape. Să mă ascund tot restul vieţii doar ca să-l 
pot evita poate fi un preţ acceptabil. Măcar de n-ar fi 
peste tot... 


Apoi, Casey mi-a lansat o provocare. 


Ai curaj să porneşti pe urmele răului care mă 
chinuie, chiar dacă asta înseamnă că sarcina pe care 
ai fost angajat să o duci la îndeplinire este o 
continuare a acelui rău? 

Ai aici numele. Cu siguranţă, Keegan şi Sy Rollins. 
Să nu ai încredere în prietenii lor apropiaţi sau în fiul 
lui Keegan. Keegan şi Rollins nu sunt doar corupți, ci 
şi violenţi. Răul s-a încuibat în Divizia de Investigaţii 
Criminalistice şi fabrică acuzaţii împotriva unor 
oameni ca mine. 


_ Mă întorc în apartament şi îmi scot laptopul din geantă. 
II deschid şi verific inbox-ul, să văd dacă m-a contactat din 


nou. Nu e nimic nou, aşa că recitesc e-mailurile trimise 
deja de ea. 

Mă doare faptul că nu-şi poate întoarce faţa către 
Dumnezeu. Vreau asta pentru ea. Singurătatea este o 
povară mult prea copleşitoare ca să o duci de unul singur. 
lisus nu a promis niciodată că o să ia povara de pe umerii 
credincioşilor săi, dar a făgăduit că îi va ajuta să o poarte. 

Mă întind pe canapea, cu ochii în tavanul pătat, şi mă 
rog pentru ea. Nu este nevoie să fie credincioasă pentru a 
se afla în paza Domnului. În timp ce mă rog, simt 
dragostea Lui pentru ea. Vede în ea ceea ce văd şi eu. 

Mă întreb dacă e tot la volan. Sper că a scăpat de 
maşină până acum, înainte ca oamenii lui Keegan să o 
tragă pe dreapta. Poate că a găsit un loc sigur unde să 
doarmă. Sper că mai are bani ca să o scoată la capăt. 

Ştiu că o voi găsi din nou şi să sperăm că, atunci când o 
voi face, va fi posibil să se întoarcă în siguranţă şi să îşi 
înfrunte acuzatorii. 


CASEY 


Sata că va veni şi vremea asta, aşa că în ultimele 


săptămâni am avut mereu în portbagaj o geantă cu lucruri 
de trebuinţă pentru momentul când aş fi fost nevoită să 
recurg la o evadare rapidă. Am vopsea de păr în trei 
nuanţe - brunet, roşu şi blond platinat -, foarfece, câteva 
şepci de baseball, bani şi nişte haine. Ştiam atunci când au 


venit după mine că nu voi mai putea să mă duc acasă. 
Trebuia doar să iau maşina şi să plec cu ce aveam în 
portbagaj. 

Slavă Domnului că am fost avertizată că se apropiau. 
După aceea, nu m-am mai întors niciodată în apartamentul 
meu. 


În baia de la motel, deasupra căzii, lipsesc câteva plăci 
de faianţă pe unde se vede rigipsul mucegăit. Linoleumul 
este dezlipit de jur-împrejurul vasului de toaletă, lăsând să 
se vadă o bucată şi mai mare de mucegai format pe 
podeaua de sub ea. 

Stau în picioare în faţa oglinzii, încercând să mă 
hotărăsc cine voi fi de data aceasta. Blondul este culoarea 
mea naturală, iar în ultimele săptămâni am fost şatenă. 


Mai întâi îmi tund bretonul. O să-mi dau seama de restul 
pe parcurs. Am avut deja părul tuns până la nivelul 
obrajilor, atunci când am stat în Shady Grove, şi sunt 
sigură că au fotografii cu mine în care aveam părul şaten. 
Aş putea să îl tai mai scurt, însă ar putea părea cam 
previzibil. În plus, odată ce îl tund pe tot, nu mai am ce 
face. Îmi las bretonul suficient de lung cât să îmi acopere 
ochii, lucru cu care îmi va lua o vreme să mă obişnuiesc. 
La mine, ochii sunt cel mai greu de mascat, în principal 
pentru că sunt migdalaţi şi mai mari decât ai celorlalţi 
oameni. În Shady Grove, nu am folosit machiaj pentru 
ochi, deoarece în pozele cu mine pe care le împrăştie 
poliţia eram dată cu puţin tuş. Nu ştiu ce să fac de această 
dată. Schimbarea trebuie să fie semnificativă: nu pot să 
arăt la fel ca primele două versiuni ale mele. Nu am 
permis nimănui să îmi facă poze în Shady Grove, dar, chiar 
şi aşa, vor avea înregistrările de pe camerele de 
supraveghere din locurile în care am fost. Sunt şanse ca 
nimeni să nu aibă o fotografie suficient de clară cu mine 


şatenă, ca să poată fi folosită în presă. Vor continua să 
folosească poza în care am părul blond. 

Mă vopsesc brunet, apoi mă spăl pe cap şi mă clătesc. 
Nu îmi place cum arăt. Am tenul unei blonde, dar asta 
este! După ce îmi usuc părul, arăt de parcă aş fi alt om. 
Dacă aplic un machiaj mai închis, fumuriu la ochi şi le 
rotunjesc conturul cu tuş, ca să nu mai pară atât de 
migdalaţi, aş putea să îmi schimb complet înfăţişarea. 
Dacă reuşesc să-mi reduc umflătura din obraz şi să îmi 
acopăr vânătăile cu machiaj, s-ar putea să nu atrag 
atenţia. 

Trag apa în care se află şuviţele tăiate, apoi îmi usuc 
părul şi mă mai tund puţin. 

Îmi dau lacrimile în timp ce îl coafez, aranjându-l ca să 
pară mai scurt la spate şi tapându-l, ca să arate mai 
dezordonat. Nu ştiu de ce plâng pentru părul pierdut, când 
am de îndurat o viaţă pierdută, dar se pare că nu mă pot 
controla. 


După ce am făcut tot ce am putut ca să îmi schimb 
înfăţişarea, fixez ceasul deşteptător de lângă pat să mă 
trezească peste două ore. Va trebui să scap de maşină 
înainte să se lumineze de ziuă. Îmi şterg lacrimile şi mă 
cufund într-un somn adânc. 


Visez că un bărbat mă ameninţă şi mă loveşte cu 
piciorul, simt o durere îngrozitoare... apoi acesta se 
transformă în cadavrul lui Brent... după care în cel al 
tatălui meu... 


Când sună alarma, sar în sus speriată. Unde mă aflu? 
Tremur şi pielea îmi străluceşte de transpiraţie, dar îmi 
amintesc că mă aflu într-un motel. Mă forţez să mă dau jos 
din pat, să mă spăl pe dinţi, să fac din nou un duş şi să îmi 
mai aranjez puţin părul. Fac patul, lăsându-l exact aşa cum 
l-am găsit, şi mă strecor pe nesimţite la maşină. Plec de 


acolo fără să fiu văzută, cel puţin din câte îmi dau eu 
seama. 

__ Pe la cinci dimineaţa găsesc un popas pentru camioane. 
Imi las părul peste ochi, intru şi îmi cumpăr nişte chipsuri, 
ceva de băut, un smartphone ieftin într-o carcasă din 
plastic şi o cartelă. Îl activez rapid ca să îl pot folosi cât 
mai repede. Este deja încărcat. 


Odată ce îl pun în funcţiune, folosesc GPS-ul ca să 
găsesc cea mai apropiată staţie de autobuz, aflată la 
treizeci şi doi de kilometri depărtare. Urmez direcţia 
indicată şi o găsesc cu uşurinţă chiar în momentul în care 
începe să răsară soarele. 


Oare să îmi las maşina în parcare - un indiciu sigur că 
am luat autobuzul de aici - sau să o parchez în altă parte? 
Conduc o vreme prin zonă până dau de parcarea 
subterană a unei bănci. Nu trebuie să plăteşti până nu ieşi 
de acolo, lucru pe care nu intenţionez să îl fac. Las maşina 
în acel loc, sperând că va trece destul de mult timp până 
când va fi observată, apoi mă întorc în staţia de autobuz, 
cu o şapcă de baseball albă pe cap şi bretonul lăsat bine 
peste ochi. 


Soarele e deja sus pe cer când obţin orarul autobuzelor 
şi aflu care pleacă. Trebuie să mă întorc în Durant, 
Oklahoma, unde ştiu că pot lua un alt permis de conducere 
şi un nume fals. Este posibil să găsesc şi aici un loc din 
care să le obţin, dar, cu cât implic mai puţini oameni, cu 
atât mai bine. In plus, mi-e teamă de cei cu care aş fi 
nevoită să mă întâlnesc ca să pot intra în lumea 
fărădelegilor locului, pe când omul de la restaurantul La 
Pedro din Durant pare să aibă un dram de decenţă şi, chiar 
dacă încalcă legea, nu îmi e teamă de el. 


Se pare că pot să iau un autobuz spre Dallas, apoi să 
schimb şi să iau un alt autobuz care merge spre Durant. 


Rămân pe gânduri o clipă înainte să cumpăr biletul. Oare 
Dylan a aflat că mi-am mai luat un permis de conducere 
acolo? Oare îi va trece prin minte că voi face la fel? Îi va 
trece prin minte lui Keegan? 


Nu cred. Ei ştiu că am fost în Durant, dar este greu de 
crezut că ştiu tot ce am făcut acolo. 


Mă gândesc la felul cum arăt. Nu îmi place să fiu 
brunetă, dar nu e ca şi când aş avea de ales din vreo 
cincizeci de culori. Caut repede pe Google peruci şi găsesc 
câteva magazine în zonă. Pe când aflu cum să ajung la cel 
mai apropiat dintre ele, îmi dau seama că nu pot să intru 
în niciunul. Este prea riscant. Există oameni - cum ar fi 
victimele cancerului - pentru care cumpărarea unei peruci 
ar putea fi un gest firesc, dar nu şi pentru cineva ca mine. 
S-ar putea să trezesc suspiciuni. 


Caut din nou pe Google şi găsesc un magazin de peruci 
online, cu sediul în New York. Perucile sintetice arată 
destul de bine în poze, dar, din nou, dacă port o perucă 
care pare a fi perucă, voi atrage atenţia asupra mea. Va 
trebui să plătesc mai mult pentru una care să arate ca 
părul adevărat. 


Navighez printre imaginile cu produsele lor şi găsesc 
peruci cu părul lung şi breton, atât în varianta blond, cât şi 
brunet. Dau clic pe butonul Adaugă în coş, pentru ambele, 
apoi mă întorc şi găsesc una cu părul scurt, bine aranjat, în 
nuanţa blond căpşună. O adaug şi pe aceasta. Totalul de 
plată depăşeşte o mie de dolari. Cum o să plătesc? Am 
bani, însă nu şi card de credit. 

Apelez numărul pentru servicii clienţi şi întreb dacă pot 
achita printr-un ordin de plată. Mi se spune că pot, aşa că 
plasez comanda. Când sunt întrebată unde vreau să fie 
expediată, ezit din nou. Mă îndrept spre Durant, aşa că 


poate ar trebui să o livreze acolo. Însă tot nu ştiu la ce 
motel. 


Pun telefonul pe difuzor, apoi intru din nou pe Google şi 
tastez „La Pedro, Durant”. Apare restaurantul de unde mi- 
am luat actele false de identitate acum câteva luni. Le dau 
celor de acolo adresa lui Pedro. Apoi le spun că vreau să le 
trimită prin FedEx de îndată ce îşi primesc banii. Notez cât 
face pe ordinul de plată. 

Cu şapca de baseball pe cap şi cu privirea în pământ, ca 
să evit camerele de supraveghere, mă duc la oficiul poştal 
şi achiziţionez un ordin de plată. Apoi găsesc un sediu 
FedEx şi plătesc cash ca să trimită ordinul de plată la 
magazinul de peruci până mâine. 

Totul trebuie să fie atât de complicat! Trebuie să mă 
gândesc dinainte la tot, să plănuiesc, să îmi imaginez ce ar 
putea să meargă prost. Dar am obosit. O parte din mine 
nu mai vrea decât să îi lase să mă găsească dacă asta au 
de gând. 

Nu, asta este o prostie. Trebuie să mă ascund. Nu îi pot 
lăsa pe Keegan şi pe demonii lui să mă ucidă. 

Mă întorc cu un taxi în staţia de autobuz. Autobuzul meu 
pleacă la nouă dimineaţa, aşa că merg la baie şi mă aşez 
pe locul special amenajat pentru persoanele în scaun cu 
rotile; rămân acolo până aproape de ora plecării. Sunt atât 
de obosită încât nici măcar să plâng nu pot. 


Într-un final, mă urc în autobuz şi mă aşez mai în spate, 
chiar în faţa băii. Am ocupat locul dinspre culoar, în 
speranţa că nimeni nu va vrea să stea lângă mine. Imi 
conectez căştile la noul telefon, dar apoi îmi dau seama că 
nu am muzică pe el. În timp ce se umple autobuzul, 
descarc aplicaţia Pandora, îmi creez un cont gratuit sub un 
nume fals şi găsesc un post care îmi place. Mi-aş dori să 
îmi pot transfera preferinţele muzicale de pe propriul meu 


cont. La ce sunt bune toate aprecierile pe care le-am lăsat 
dacă nu le pot folosi? Cred că îmi este menit să fiu cineva 
care nu îşi poate alege muzica preferată. 

Muzica mă îmbie la somn înainte ca autobuzul să 
pornească la drum, aşa că dorm câteva ore bune. Când 
mă trezesc, pălesc la gândul că tot ceea ce am trăit în 
ultimele douăzeci şi patru de ore - sau în ultimele 
săptămâni - nu va dispărea ca un vis. 

DYLAN 


— Nu înţeleg de ce fata asta este privită ca o eroină. 

Cuvintele lui Jim Pace sunt însoţite de răguşeala care 
dezvăluie o durere profundă. 

— E o criminală cu sânge rece, dar presa face o dramă 
din asta şi dă de înţeles că a salvat-o pe bune pe fata aia. 

Derulează înapoi înregistrarea video şi apoi porneşte din 
nou ştirea Fox News referitoare la ce s-a întâmplat în 
Shady Grove. La masa pătrată de conferinţe a lui Jim, 
Keegan şi Rollins stau faţă în faţă cu el şi cu Elise, pe când 
eu, şeful poliţiei şi căpitanul stăm în partea opusă 
televizorului. 

— Fata aia a pătruns în casă nu o dată, ci de două ori, 
spune Keegan. Este o hoaţă, nu o salvatoare. 

Rămân tăcut, nemişcat şi îmi privesc mâinile. Dacă îi iau 
apărarea acum, totul se va sfârşi. Îmi vor lua cazul şi nu 
voi mai avea nicio şansă să o protejez. 


— Dylan, tu ai fost acolo, spune Elise cu ochii 
înlăcrimaţi. Nu poţi să spui presei ce persoană îngrozitoare 
e fata asta? Nu le poţi explica celor de acolo ce i-a făcut 
băiatului nostru? 

Inspir adânc, obosit. 

— Nu ştiu dacă apariţia mea la televizor ne va ajuta să o 
găsim, spun eu. Trebuie să trec neobservat. Dacă oamenii 
mă recunosc, ar putea fi avertizată când mă apropii. 

— Dar ce e ea, spion? întreabă Jim. Cum s-a putut 
sustrage legii atât timp? Parcă ar fi fost antrenată de CIA 
sau de ceva asemănător. Nu pricep. Locuia acolo în văzul 
lumii. Mergea zilnic la muncă şi vorbea cu oamenii. 

— Tatăl ei a fost poliţist, spun eu. Trebuie să fi prins şi 
ea câte ceva. 

— Jim, prin locurile acelea presa nu difuzează aceleaşi 
ştiri ca pe aici, spune şeful poliţiei, Gates. Dar crede-mă, 
acum, că a atras atenţia întregii ţări, va fi recunoscută 
oriunde s-ar duce. Cineva o va denunța. 

— Nu ştiu ce să zic, spun eu. Îşi va schimba înfăţişarea. 
Probabil că a şi făcut-o deja. 

— Totuşi, zice Elise, este uşor de recunoscut cu ochii 
aceia ai ei. Acesta este şi motivul pentru care a devenit 
subiectul săptămânii. Din cauza felului în care se uită. 

Îmi privesc din nou mâinile. 

Şeful poliţiei arată de parcă nu ar fi dormit de zile bune. 
Se freacă la ochi. 

— Jim, Elise, ştiu că este dezamăgitor pentru voi că am 
fost atât de aproape şi că ne-a scăpat, dar vă asigur că o 
vom găsi. 

Keegan mă arată cu degetul: 

— EI este cel care a lăsat-o să scape. S-o spunem pe 
şleau: nu avem nevoie de un detectiv particular ca s-o 


găsim. Lăsaţi-ne pe mine şi pe Sy să ne ocupăm de caz. 
Dacă tot sunteţi dornici să îi plătiţi lui cheltuielile de 
călătorie, mai bine plătiţi-le pentru noi şi o vom aduce 
înapoi. 

Căpitanul Swayze, care nu mai participase până acum la 
întâlniri, spune răspicat: 

— Le putem da liber câteva zile, şefu'. Eu zic să-i lăsăm 
să meargă. 

Îmi ţin respiraţia, aşteptând să fiu concediat. 

Însă şeful poliţiei răbufneşte: 

— Nu, nu avem nici oameni, nici buget. Avem prea 
multe cazuri deschise aici. Nu îmi permit să îi scot din 
echipă pe doi dintre detectivii de la Divizia de Investigaţii 
Criminalistice. 

Jim îşi drege vocea şi se uită la mine. Mă pregătesc 
sufleteşte. 

— Adevărul este că Dylan a găsit-o, spune el. Nimeni 
altcineva decât el. 

Profit de acest lucru. 

— O voi găsi din nou şi îţi promit că îl voi răzbuna pe 
Brent. 

Keegan nu s-a dat bătut încă: 

— Uite ce-i, cu tot respectul cuvenit, dar individul ăsta 
are o problemă. Îmi pare rău că spun asta, Dylan, însă 
cred că motivul pentru tot ce s-a întâmplat acolo este că 
situaţia ţi-a declanşat sindromul posttraumatic. 

— Sindromul posttraumatic de care sufăr este sub 
control, spun eu, deşi mi-aş dori să fie adevărat. 

— Sigur că da... De-aia ai fost eliberat din armată. 

Asta chiar a durut. 

— Onorabil, spun eu, deşi sunt convins că toată lumea 
ştie asta. 


Keegan încearcă o altă cale. 

— Înţelegi, nu-i aşa, că ţi-a înjunghiat fiul de cinci ori în 
cinci locuri vitale? Cu siguranţă a plănuit asta, a făcut 
cercetări. Chiar şi numai una dintre răni ar fi... 


— Încetează, îi tai eu vorba. 


Elise se albise la faţă şi ştiu că fiecare imagine pe care i- 
o creionează el în minte e ca o rană mortală pentru ea. 


— Domnule detectiv, spune Jim, nu este nevoie să ne 
reamintiţi ce a făcut fata aceea. 


— Îmi cer scuze, zice Keegan, însă vreau să subliniez 
cât de gravă este situaţia. Din câte ştim noi, Cox lucra cu 
răpitorul din Shady Grove. Este ajutată cu siguranţă de 
cineva, altfel nu s-ar putea ascunde atât de bine. O fac să 
pară un fel de eroină, dar vreţi să îmi spuneţi mie că a dat 
pur şi simplu peste o fată care fusese răpită timp de doi 
ani de zile? Îmi sună dubios. Ceva nu se leagă. 

— Nu avem dovezi că ea îl cunoaşte, spun eu repede. 
Poliţia din Shady Grove a confirmat povestea fetei răpite. 
Când Casey a fost arestată prima dată pentru intrare prin 
efracţie, a explicat cum a aflat că fata era cu el. Poliţia nu 
a luat-o prea în serios. Nu uitaţi că eram de faţă. Caseya 
pătruns înăuntru ca s-o elibereze pe fată. Încercase câteva 
zile la rând să o scoată de acolo. 

— Îi iei apărarea? mă acuză căpitanul Swayze. 

— Bineînţeles că nu, dar nu putem schimba realitatea 
doar pentru că nu este în folosul nostru. Este calculată, da, 
însă nu se potriveşte profilului unui psihopat. A riscat să se 
expună ca să o salveze pe fata aceea. 


Toţi protestează în cor, dar ridic glasul şi îi acopăr. 


— Este important să îi creăm un portret psihologic 
având mintea limpede. Aşa am fost eu instruit. Aşa este 
ea. 


Keegan intervine înaintea celorlalţi. 


— Are dreptate. 

Uluit, mă întorc înspre el. 

— Probabil că nu este o psihopată. Poate că suferă de 
un simţ al justiţiei profund obsesiv. Poate doar credea că 
Brent face ceva nedrept, aşa că încerca în mod obsesiv să 
îndrepte o greşeală. 

Toată lumea este de acord. Rămân tăcut, suspicios. 

— Mama ei suferă de tulburare obsesiv-compulsivă în 
formă gravă. Pesemne că este ereditar. 

— Nu s-a dovedit ştiinţific că această tulburare se 
transmite genetic, intervin eu, mai ales că mă 
documentasem deja. Specialiştii te contrazic, iar prietenii 
şi familia ei nu au observat niciun semn de boală mintală 
la ea. 

— Ai auzit? îl întreabă Sy pe şeful poliţiei, luând 
cuvântul pentru prima dată. Vorbeşte de parcă ar fi 
avocatul apărării. De partea cui eşti tu, Dylan? 

Dau dezaprobator din cap. 

— Nu vorbesc în calitate de avocat al apărării, ci 
vorbesc ca un detectiv care te ajută să pregăteşti cazul 
pentru a-l preda procurorului. Vrei sau nu un caz solid? 

— Nu ai fost angajat să ne ajuţi pe noi la pregătirea 
cazului, spune Keegan. Ai fost angajat să o aduci înapoi. 
Asta-i tot. 

Simt cum îmi pulsează venele de la tâmple. 

— Eu nu sunt vânător de recompense. Sunt poliţist. 

— Nu eşti nici una, nici alta, urlă la mine Keegan. 

— Încetaţi! spune şeful poliţiei, şi ne întoarcem cu toţii 
spre el. Intră în atribuţiunile lui Dylan să investigheze şi să 
adune dovezi în acest caz în timp ce o caută, şi ca să vă 
spun drept, domnilor detectivi, sper că sunteţi mult mai 
informaţi decât păreţi în momentul acesta. Aşa că daţi-i 


pace. Dylan s-a apropiat mai mult de ea decât voi. Jim, 
sunt de acord că avem nevoie să continue să lucreze la 
caz şi apreciez faptul că furnizezi resursele necesare 
pentru asta. 

Jim mă priveşte cu ochii lui obosiţi. 

— Dylan, am încredere în tine, spune el. Vreau să rămâi. 

— Mulţumesc, răspund eu. Nu te voi dezamăgi. 

Keegan se lasă pe spate în scaun. 

— Ai făcut-o deja. 

— Gata, răbufneşte şeful poliţiei. Am hotărât. Dylan, să 
ne spui ce îţi trebuie. Rămâi în legătură cu Keegan şi cu 
Rollins - zi-le şi lor peste ce dovezi dai - şi, dacă mai ai 
nevoie de ceva, indiferent ce, ştii cum să mă găseşti. 
Cazul acesta este o prioritate pentru mine şi voi face tot 
ce-mi stă în putinţă să-l rezolvăm. Să trecem la treabă! 

Ne luăm la revedere cordial. Jim îmi spune să mai rămân 
puţin după ce pleacă ei, ca să mă plătească şi să-mi mai 
dea bani pentru cheltuielile de drum. Aştept în faţa biroului 
lui Jim până termină el de discutat cu Gates. Când iese, îmi 
dă un cec. 

— Mă bucur că ai rămas să lucrezi la caz, Dylan! spune 
el. Trebuie să îţi spun că nu-mi place deloc de Keegan. 
Rollins o fi băiat bun, dar nu e prea vorbăreţ. Uneori mi se 
pare că îi miroase respiraţia a alcool. Cât despre detectivul 
Keegan... îţi este greu să lucrezi cu el? 

— Are o personalitate îndrăzneață, mă eschivez eu, dar 
pot lucra cu oricine. Va fi în regulă. Cred că are un interes 
personal să o găsească. 

Jim crede cu siguranţă că vorbesc despre orgoliul lui. 
De-ar şti el care este adevăratul său interes... 

— Vreau să ai la dispoziţie tot ce-ţi trebuie, spune el. 
Închiriază din nou un avion dacă e nevoie. Sună-mă dacă e 


cazul să iei un bilet de avion. În momentul în care o 
localizezi, trebuie să ajungi acolo cât de repede poţi. 


ÎI asigur că aşa voi face. Când ies afară, mă întreb dacă 
ar fi trebuit să îi dezvălui lui Jim tot adevărul. M-ar fi 
crezut? Nu, fireşte că nu. În acest moment, nu există nimic 
care să-i convingă că fata al cărei ADN se afla peste tot la 
locul uciderii fiului lor nu este o ucigaşă. De ce ar 
simpatiza cu ea? In plus, nu te poţi apuca să-i acuzi pe 
poliţişti fără să ai o mulţime de dovezi care să-ţi susţină 
afirmaţiile, iar eu nu pot obţine acele dovezi decât dacă 
lucrurile ar rămâne aşa cum sunt deocamdată. 

În timp ce mă îndrept spre maşină, îl văd pe Keegan 
ieşind din parcare. Îmi aruncă o privire prin geamul maşinii 
de mă trec fiorii. Imi pun ochelarii de soare şi mă prefac că 
nu l-am văzut. 

Pie pe care mi-a aruncat-o Keegan când ieşea din 


parcarea lui Jim Pace îmi dă o senzaţie de rău. E un bărbat 
periculos, iar dacă simte că nu sunt de partea lui sau nu 
cred în povestea lui, sunt un om mort, la fel ca Brent. Când 
ajung la câţiva kilometri distanţă de casa familiei Pace, 
opresc la un Burger King şi îmi deschid laptopul. Mă 
conectez la reţeaua de Wi-Fi de acolo şi copiez 
documentele pe care le-am compilat despre Brent pe 


stick-ul de memorie trimis de Casey acum câteva 
săptămâni, cel cu toate cercetările făcute de Brent. Apoi 
şterg fişierele de pe adresa mea de e-mail şi din memoria 
calculatorului. 

Copiez fişierele de pe acel stick pe un altul. Mă duc apoi 
cu maşina la bancă, închiriez o cutie de valori şi las acolo 
stick-ul de memorie original. lau cheia cu mine, încercând 
să mă hotărăsc cui să i-o dau. În cine se poate avea 
încredere? 


În psihologul meu? l-aş putea spune că, dacă mor subit, 
vreau să predea dovezile celor de la FBI sau poliţiei 
statale. Sună, totuşi, cam paranoic, precum personajul 
acela al lui Mel Gibson din Conspiracy Theory (Teoria 
conspirației). Nu vreau să creadă că sindromul 
posttraumatic a atins un nou nivel, şi mai grav. 


l-aş putea da cheia surorii lui Casey, Hannah, dar am 
senzaţia că deja deţine aceste dovezi. Ştiu că i-a trimis 
deja lui Casey un pachet. Probabil că a fost chiar acest 
stick. 

Aş putea să o las familiei Pace, dar nu ştiu dacă ar putea 
rezista tentaţiei de a merge să vadă ce se află acolo. 

Nu am pe nimeni în care să mă încred suficient. 

Acest gând mă afundă din nou în depresie, însă mă 
forțez să ies. Nu mă pot cufunda în ea. Trebuie să 
acţionez. Imi voi da seama ce să fac cu cheia la un 
moment dat, dar nu pot lăsa depresia să îmi vină de hac 
acum. 

Cu sau fără resurse din partea departamentului, Keegan 
şi Rollins se duc după Casey. Au ei propriile lor resurse, 
ceea ce constituie o parte a problemei. 

La un moment dat, trebuie să îi trimit lui Casey din nou 
un e-mail, ca să ne putem compara informaţiile. Dacă îi voi 
câştiga încrederea, poate îmi va spune unde se află. 


Da, când o zbura porcul! Îmi dau seama că fabulez. 

Când intru în apartament, îmi sună telefonul. Mă uit la 
ecran şi oftez. Mama. Mă gândesc să nu-i răspund, dar, 
înainte de al patrulea apel, apăs pe butonul verde. 

— Bună, mamă. 

Ştiu că vocea îmi sună fals. 

— Nu m-ai mai sunat de câteva săptămâni. Voiam să 
văd dacă mai trăieşti. 

— Nu, mamă, n-am murit. 


— Credeam că o să ţinem legătura mai des după ce ai 
fost plecat atâta vreme. Nu-i ca şi când ai fi ocupat. 


— De fapt chiar sunt, spun eu. Am lucrat. 
— Ai lucrat? Cine te-a angajat? 
Nu vreau să intru în detalii. 


— Am un contract cu departamentul de poliţie pentru a 
ajuta la rezolvarea unui caz. Am fost plecat din oraş destul 
de mult timp. 


— Ei ştiu despre problema ta? 


Urăsc felul în care rosteşte ea acel cuvânt, de parcă l-ar 
pune între ghilimele. 


— Da, mamă. Tu ce mai faci? 

— Sunt bine; puţin curioasă de ce poţi să-ţi faci timp să 
pleci din oraş, dar nu şi să treci pe aici. 

Mă enervez. 

— M-ai dat afară. 


— Nu te-am dat afară. A fost doar o mică ceartă, atâta 
tot. 


Articulează cu greu cuvintele. 

— Nu am vrut să spun că nu te mai poţi întoarce 
niciodată. 

Râd uşor, amar. 


— Era oricum vremea să merg mai departe. 

Nu mă gândesc decât la un singur motiv pentru care a 
sunat. Mi-a spus clar că îi e indiferent dacă mă vede sau 
nu, iar când începe să îi pese, o deranjează că nu sunt aşa 
cum se aştepta ea să fiu. 

— Mamă, ai nevoie de bani? De asta m-ai sunat? 

— Nu, mormăie ea, voiam să ştiu dacă ai auzit de Brent 
Pace. A fost ucis. 

Îmi doresc şi mai puţin să vorbesc cu ea despre Brent 
decât îmi doresc să vorbesc despre mine. 

— Sigur că am auzit. S-a întâmplat acum câteva luni. 

— Câtă atenţie i s-a acordat acelui băiat, iar acum se 
întâmplă una ca asta. Brent a fost cu siguranţă implicat în 
ceva necurat. 

— Nu a fost. 

— Nu ai de unde să ştii. Şi eu m-am judecat pe mine 
însămi în toţi anii ăştia, gândindu-mă că astfel de lucruri i 
se pot întâmpla doar copilului meu pentru că sunt eu o 
mamă groaznică. Niciodată altora. 

Mă înroşesc la faţă. 

— Aşa le trebuie, nu-i aşa? 

— Nu am spus asta, dar acum dacă tot ai... 

Se poticneşte de parcă în adâncul sufletului ei ar şti că 
este deplorabil să spui un asemenea lucru. Sper ca măcar 
atâta conştiinţă să-i fi rămas. 

— Unchiul tău vine pe la noi împreună cu familia 
weekendul viitor. l-am spus că vei fi aici dacă te vei putea 
da jos din pat. 

Îmi umezesc buzele întrebându-mă de ce îmi simt gura 
atât de uscată. 

— Nu cred că voi ajunge. Trebuie să plec din nou din 
oraş. 


— Ce-o să creadă dacă nu vei fi aici? 

Simt cum acidul gastric îmi face o gaură în stomac. 

— Că am avut o cădere nervoasă şi că mă aflu într-o 
cămaşă de forţă pe undeva? 

— El nu crede aşa ceva despre tine. 

— Când am vorbit ultima oară cu el la telefon, mi-a spus 
să îmi revin, că îmi fac de râs familia şi că e timpul să mă 
maturizez. 

— Are doar standarde înalte. 


Fratele mai mic al mamei nu a fost nici măcar o zi în 
slujba ţării sale, dar are foarte multe păreri despre noi, cei 
care am fost. 

— Am şi eu standarde înalte, mamă. 

Îmi dreg glasul. 

— Îmi pare rău, dar nu ar fi trebuit să-i spui că voi veni, 
fără să mă întrebi. Nu pot să ajung. 

Nu îi spun că psihologul meu mi-a recomandat să 
păstrez distanţa faţă de familie o vreme. Oamenii care nu 
înţeleg sindromul posttraumatic - sau orice altă 
vulnerabilitate normală - nu ar trebui să aibă puterea de a- 
mi da peste cap progresul. 


Am obrazul suficient de gros încât să tolerez o astfel de 
ignoranță la majoritatea oamenilor, dar e mai dificil să 
suporţi asta din partea celor cărora ar trebui să le pese. 


— Ce îi voi spune lui taică-tu? 

— Spune-i că m-am dat jos din pat. 

— Şi-a cheltuit toţi banii din ajutor la păcănele. Nu ştiu 
cu ce-o să plătim factura la curent. 

Asta era! Ştiam eu! 

— Cât este? 

— O sută cincizeci. 


— Dă-mi numărul contului. Sun la Southwestern şi 
plătesc eu. 


— Nu-l ştiu pe de rost. Trimite-mi-i mie. Plătesc eu. 


Ştiu eu mai bine. Părinţii mei sunt amândoi alcoolici. 
Tatăl meu suferă de o ciroză atât de gravă că vomită 
sânge. Amândoi au ajuns să bea ajutoarele de handicap 
înainte să vină facturile. Aş putea să refuz, să spun că nu-i 
trimit, dar apoi ar deveni răutăcioasă, iar eu mi-aş petrece 
următoarele zile gândindu-mă întruna la asta, în loc să mă 
gândesc la Casey. În cele din urmă accept, ca să pot 
încheia convorbirea. 


Uneori familia chiar este un teren minat. 

Aar pot să ridic greutăți de 114 kilograme la banca de 


exerciții, chiar dacă am slăbit de când am fost eliberat din 
armată, iar asta s-a întâmplat în special pentru că 
psihologul meu crede că trebuie să mă concentrez pe 
fiecare aspect al sănătăţii. La început, nu am avut chef să 
fac exerciții fizice. Voiam doar să lâncezesc în pat şi să 
număr plăcile de pe tavan - apropo, sunt 196 în dormitor 
-, dar prietenul meu Dex m-a convins, făcându-mă să mă 
simt oarecum jenat, să merg cu el la sală. Dex este un alt 
supravieţuitor al atacului cu bombă artizanală în urma 
căruia au murit cinci dintre băieţii cu care eram în convoi 


în acea zi. Este încăpățânat ca un catâr şi i-a displăcut 
total ideea de a-mi irosi viaţa când aveam atâtea lucruri 
de care să mă bucur. E greu să te cerţi cu un om carea 
suferit două amputări şi care te bate întruna la cap că 
trebuie să-ţi foloseşti restul trupului care ţi-a fost cruțat. 

Aşa că merg la sală când pot, iar el se poartă de cele 
mai multe ori de parcă ar fi antrenorul meu personal, 
forţându-mă să mai fac zece repetări, să mai ridic vreo 
cinci kilograme în plus, să transpir mai mult. Şi trebuie să 
recunosc că asta mă ajută foarte mult să îmi limpezesc 
gândurile şi îmi mai alungă anxietatea. 

Dex a fost şi el diagnosticat cu sindrom posttraumatic, 
dar se pare că el se ridică la nivelul provocării. Atitudinea 
lui o eclipsează pe a mea. 

După ce facem duş, mă întreabă mereu acelaşi lucru: 

— Vrei să mergem la o bere? 

— Putem să bem o cafea, răspund eu, aşa cum fac 
mereu. 

— O bere din când în când ar putea chiar să te ajute, să 
ştii. 

— Sunt convins că părinţii mei au spus amândoi acest 
lucru la un moment dat. 

— O bere nu te face să devii alcoolic. 


— Nu, dar o bere combinată cu un pumn de analgezice, 
antidepresive şi antipsihotice... 


— Tu nu iei nimic din toate astea. 


— Nu, nu iau. Nu am de gând să iau, dar toţi cred că ar 
trebui. 


— Poţi să dormi? 

— Nu prea mult. Tu? 

Ridică din umeri. 

— Mă apucă durerea de braţ şi de picior când încerc. 


Mă uit la piciorul rămas întreg. 

— Probabil pentru că suportă toată greutatea. 

— Nu, nu ăla. Ăsta. 

Îşi loveşte proteza cu piciorul. 

— Durere fantomă. Ce mama naibii să faci cu asta? 

— Analgezice, desigur. 

— Mda, să îi anunţe cineva pe doctori de existenţa 
dependenţei. 

— Cred că i-au anunţat deja, spun eu. Se pare, totuşi, că 
îl consideră cel mai uşor şi mai puţin costisitor tratament. 
Totul în numele compasiunii. 

Ştiu că Dex este de acord cu mine. A evitat şi el 
pastilele de când s-a externat. 

— Dar ştii ceva? spune el. Am auzit despre chestia asta 
nouă, un plasture. Ţi-l pun pe frunte, iar scopul lui este să 
îţi întrerupă undele cerebrale sau aşa ceva. Ar trebui să te 
ajute în cazul coşmarurilor. Dr. Coggins vrea să încerc şi 
eu. 

— Trebuie să îl porţi tot timpul? 

— Nu cred. Nu ştiu prea multe despre el, dar te voi 
anunţa când aflu. 

— Ai grijă. Cam sună a lobotomie. 

Râde forţat. 

— Da, o să am grijă să mă feresc de asta. Cafea, aşadar. 
Niciun strop de bere. Vrei sau nu? 

Ajungem la Starbucks şi, după ce ne luăm băuturile, îi 
povestesc puţin despre cazul la care lucrez. Dex nu era la 
cercetări penale, era medic, dar, înainte să se înroleze, a 
lucrat ca paramedic aici în Shreveport şi a petrecut destul 
de mult timp cu poliţiştii. 

— Sunt impresionat, amice! Nu-i de mirare că pare să te 
simţi mai bine. 


— Mda, mi-a mai luat gândul de la ale mele. 


— Şi te-ai putea alege şi cu un loc de muncă adevărat 
din toată chestia asta. 

Nu zic nimic atunci când spune asta. 

— Ce? Nu crezi că-i aşa? Când o aduci înapoi pe fata 
aia? 

Mai iau o gură de cafea. 

— Chestia e că, cu cât fac mai multe cercetări în acest 
caz, cu atât îmi dau seama că se urmează o cale greşită. 
Rămâne între noi doi, frate, dar am impresia că nu ea a 
făcut-o. 

Desigur, nu e vorba că am impresia, ci ştiu sigur că n-a 
fost ea, însă nu pot să scot porumbelul pe gură pur şi 
simplu. 

— Ştii, m-am gândit şi eu la asta atunci când a apărut 
ştirea că a salvat-o pe fata aceea. Nu ştiam că lucrezi la 
caz, dar mi s-a părut că povestea nu se lega. Prin urmare, 
dacă nu a fost ea, ştii cine-i făptaşul? 

Sorb din nou din cafea, lăsând lichidul să-mi ardă gâtul. 

— Ai de gând să-mi spui? întreabă el peste câteva clipe. 
Sau este unul dintre lucrurile alea pentru care ar trebui să 
mă omori după ce îl aflu? 

Nu răspund. Privesc înspre casa de marcat, gândindu- 
mă să-mi mai comand o cafea. 

— Bine, amice, spune el într-un final. Nu-mi spune, dar 
fii atent aici: dacă ai nevoie de orice fel de ajutor cu noua 
ta slujbă, nu uita că eu am timp din belşug. 

Mă uit lung la el. Nu m-am gândit la asta, dar în 
momentul în care o spune, realizez că l-aş putea pune să îl 
supravegheze pe Keegan. Keegan nu îl cunoaşte şi s-ar 
putea să nu îl observe. Aş putea să îl şi plătesc cu o parte 
din banii pe care îi primesc de la familia Pace. Are nevoie 


de bani. Pensia lui de invaliditate nu îi e de prea mult 
ajutor pentru susţinerea familiei. 

Dacă nu i-aş urmări pe Keegan sau pe Rollins, aş putea 
să-i verific şi pe unii dintre ceilalţi poliţişti aflaţi prin 
preajmă atunci când a avut loc presupusa sinucidere a 
tatălui lui Casey. Poate că unii dintre ei şi-au dat demisia 
ori au ieşit la pensie. l-aş putea găsi şi aş putea să văd ce 
mi-ar spune despre Andy Cox. Ideile astea îmi vin acum, în 
timp ce stau aici cu el. La urma urmei, poate nici nu am 
nevoie de mai multă cafea. 

— Ştii ceva? E o idee grozavă. Mi-ar prinde bine o mână 
de ajutor. Ai chef să faci puţin pe detectivul particular? 

— Atâta vreme cât nu trebuie să urmăresc pe nimeni pe 
jos, mă bag. 


CC 


După ce îi dau lui Dex toate datele necesare ca să îl 
urmărească pe Keegan şi să îi înregistreze activitatea, 
cumpăr câteva cutii de gogoşi şi le duc la biroul de 
personal al departamentului de poliţie. Sergentul de la 
birou, care probabil nici nu mi-ar fi acordat atenţie înainte, 
dintr-odată mă priveşte cu respect. E amuzant ce putere 
de manipulare are mâncarea. 

— Hei, băieţi, spun eu. M-am gândit că v-ar prinde bine 
să luaţi micul dejun. 

Deschid una dintre cutii şi i-o dau. 

— Măi să fie, exclamă el. S-a dus dieta mea săracă în 
carbohidrați. Să nu-i spui soţiei. 

Pe când ia prima gogoaşă şi muşcă din ea, eu mă 
prezint. 

— Mă numesc Dylan Roberts şi sunt detectiv particular. 
Lucrez la un caz local de omucidere împreună cu câţiva 
dintre detectivii de la etaj. 


— Da? întreabă el mestecând. 


— Mă întrebam dacă m-ai putea ajuta. Sunt în căutarea 
câtorva poliţişti pensionari pe care să-i angajez pentru 
afacerea mea. Ai cumva o listă cu cei care s-au pensionat 
sau care au demisionat pur şi simplu în ultimii 
cincisprezece ani? Urmăresc să angajez, în principal, foşti 
poliţişti sau foşti militari. 

Sergentul ridică din umeri. 


— Probabil că aş putea să fac rost de o listă cu cei 
pensionaţi. Ai o adresă de e-mail? 

l-o dau. Îmi doresc să fi venit cu o poveste mai bună ca 
să pot primi şi o listă a ofiţerilor decedați. Mi-ar fi putut da 
informaţii şi despre alţi poliţişti care fuseseră vizaţi de 
Keegan şi de complicii lui. Nu cred că i-aş mai putea cere 
sergentului o astfel de listă fără să devin suspect. Îl sun pe 
Dex şi îl rog să ne întâlnim. Vreau să dea un telefon. 

O jumătate de oră mai târziu, mă aflu lângă el când 
sună la departamentul de relaţii publice al Poliţiei din 
Shreveport. Le dă celor de acolo numele lui real şi le spune 
că scrie un articol pentru revista Worth Louisiana. 

— Lucrez la un articol despre eroii căzuţi la datorie, 
spune el. Mă întreb dacă mi-aţi putea da o listă cu toţi 
poliţiştii din cadrul departamentului care au murit în ultimii 
douăzeci de ani. Aş dori să vorbesc cu cei din familiile lor, 
poate chiar să fac o prezentare a acestor familii. 

În fundal, se aude vocea tipului de la relaţii publice. O 
recunosc din interviurile televizate de la ştiri. 

— Întrebaţi despre cei care au murit la datorie? 

— Nu, despre toţi cei care au murit, indiferent de cauza 
decesului. Am de gând să le caut familiile şi să văd dacă 
au vreo poveste bună de relatat. Ar putea să îmi iasă 
câteva articole de aici. 


— Mda, vă pot face rost de acea listă, nu e nicio 
problemă. 

Dex îi dă adresa lui de e-mail, apoi închide telefonul şi 
batem palma. 

— Meriţi un Oscar, spun eu. Eşti bun la asta. 


CASEY 


Pau ca magazinul de peruci să aibă suficient timp să 


îmi expedieze pachetul la Pedro, cobor din autobuz la o 
staţie oarecare de pe traseu şi îmi petrec noaptea într-un 
bar. Apoi iau un autobuz care mă duce direct în Durant. 
Mai petrec şi acolo o noapte înainte să merg la restaurant. 

La Pedro nu s-a schimbat prea mult de când am fost 
ultima oară, acum câteva luni. Intru şi rămân în picioare în 
faţa casei de marcat, privind în jur. Sunt vreo douăzeci de 
clienţi. N-ar fi trebuit să vin la ora prânzului. 

Una dintre chelneriţe se apropie de mine. 

— Câte persoane? mă întreabă ea. 

Dau din capcănu. 

— De fapt, vreau să vorbesc cu managerul. 

— Tata este în spate, îmi spune. Despre ce e vorba? 

— Aş avea nevoie de un loc de muncă, îi răspund. 

— Nu facem angajări, dar îţi pot aduce un formular de 
înscriere în caz că apare ceva. 


Oftez în timp ce se îndepărtează, se ocupă de una 
dintre mesele ei, apoi se duce în spate. Dar nu ştiu ce voi 
face când se va întoarce cu formularul. Ce nume voi folosi 
ca să-l completez? Cred că o să inventez ceva. Dacă stau 
suficient de mult timp ca să-l completez, poate apare şi 
Pedro. 

Cât stau pe-aici, îmi dau seama că toţi cei care lucrează 
în acest loc ştiu ce face Pedro în camera din spate. Studiez 
faţa celeilalte fete care serveşte la mese. S-ar putea să fie 
rude, fiindcă seamănă cu el destul de mult. 

Răsuflu uşurată când Pedro se întoarce împreună cu 
chelneriţa care plecase să îl caute şi are un formular de 
înscriere în mână. Îmi aruncă o privire fugară, dar fără să 
mă vadă, apoi se mai uită o dată. 

— Bună, spun eu. Mi-a plăcut atât de mult aici data 
trecută încât m-am gândit să vin encore. 

Nu ştiu dacă va înţelege el ce înseamnă encore. Pare să 
fie mexican şi, deşi vorbeşte engleza, are un accent străin 
puternic. 

— Încerc să mă regăsesc. 

Codul pe care l-am folosit prima dată îi schimbă 
expresia feţei şi îi pică fisa: ştie cine sunt şi ce caut aici. Îşi 
drege glasul. 

— Vino în biroul meu, îmi spune el. 

Fiica lui se duce să-şi vadă de clienţi, iar eu îl urmez pe 
Pedro în camera în care îmi făcuse poză data trecută. 

Când ajungem acolo, se întoarce către mine. 

— Ce cauţi aici? mă întreabă pe un ton acuzator. 


— Am nevoie de alt buletin, îi spun eu. Trebuie să îmi 
schimb din nou identitatea. 


3 „Din nou”, în limba franceză. (n. trad.) 


Se întoarce în prag şi se uită prin sala de mese. 
Bănuiesc că cercetează chipurile clienţilor, asigurându-se 
că cei de la Serviciul pentru lmigrări sau de la FBI nu se 
află la vreo masă, aşteptând să intervină. 

— Îţi jur că sunt singură, spun eu. Nu mă urmăreşte 
nimeni. Am luat mai multe autobuze şi am coborât când 
am oprit la o benzinărie din Durant să alimenteze. Nu cred 
că mă vor urmări până aici. 

Mă priveşte de parcă s-ar întreba în ce s-a băgat. 

— Te rog, spun eu. Nu îl mai pot folosi pe cel pe care mi 
l-ai dat, şi nu pentru că am făcut ceva rău, ci pentru că 
acoperirea mea a picat. Am bani. 

— Ai mai spus cuiva? 

— Nu, îţi jur. A venit cineva să discute cu tine? 

— Nu. 

— Ar fi venit cineva dacă ar fi ştiut. 

Mă uit în jur şi privirea îmi alunecă pe cutia de la FedEx 
aflată pe podea, lângă biroul lui. 

— Cutia aceea... ai deschis-o? 

Se încruntă. 

— Perucile. 

— Sunt pentru mine, îi spun. Le-am spus să le livreze 
aici. 

Faţa i se înroşeşte de supărare: 

— Asta e sigur pentru tine, nu şi pentru mine! Dacă cei 
de la Imigrări mă urmăresc, dacă află, sunt ca şi mort! 

Îmi dau seama acum că nu a fost o idee prea bună să 
trimit perucile aici. 

— Îmi pare rău, nu m-am gândit la asta. Încercam doar 
să îmi dau seama ce am de făcut. 

Deschide cutia şi îmi aruncă perucile. 


— Le fac rost clienţilor de identități false ca să poată 
munci, nu ca să comită infracţiuni. 

Nu îi mai spun că şi cei care se ocupă de crearea 
identităţilor false comit o infracţiune, dar înţeleg ce vrea 
să spună. Crede că sunt mai rea decât toţi cei cu care a 
lucrat. Poate chiar sunt. 

— Nu am făcut ceea ce cred ei. Încerc doar să rămân în 
viaţă. 

Aproape că mă aştept să mă dea afară, însă îşi 
încrucişează braţele pe piept şi se uită lung la mine preţ 
de o clipă. 

— Nu poţi găsi pe altcineva să o facă? 

— Probabil că da, spun eu. Uite, dacă mai faci o dată 
asta pentru mine, voi cumpăra două. Am şi perucile acum. 
Nu va mai trebui să mă vezi niciodată. Pot să-ţi plătesc 
cash. 

Pare că se mai gândeşte. Într-un final, aprobă din cap, 
apoi se îndreaptă spre un dulap. Se aşază la birou şi 
scoate un sertar, lăsând la vedere un seif ascuns sub el. Îl 
deschide. Probabil aici ţine datele despre identități. Caută 
prin ele. 

— Câţi ani ai zis că ai? 

— Douăzeci şi cinci, îi răspund eu. 

Scoate un act de identitate. 

— Fata asta a avut treizeci de ani. Alte două treizeci şi 
cinci. Nu arăţi de treizeci şi cinci de ani, dar nu am niciuna 
de vârsta ta. Majoritatea sunt bătrâne. 

— Poate merge şi aşa, spun eu. Le vreau pe primele 
două mai tinere. 

Intră în debara şi ia o servietă din care scoate o cameră 
foto şi un trepied. O montează, apoi pregăteşte fundalul. 
Aştept în tăcere. 


— Stai acolo, îmi spune el, indicând fundalul cu degetul. 

Îmi trec mâinile prin păr să-i dau volum, apoi rămân 
acolo în picioare, aşteptând să îmi facă poza. 

— Din ce cauză au murit? 

Nu se mai concentrează şi îşi lasă mâinile în jos. 

— De ce mă întrebi mereu acest lucru? Le vrei sau nu? 


— Vreau doar să mă asigur că nu fur identitatea cuiva 
care este în viaţă. 


— Eu lucrez cu oameni morţi. 
Face poza, o priveşte nemulţumit şi mai face una. 
— Te costă două mii cinci sute de dolari, îmi spune. 


Este o sumă mare pe care trebuie să o iau din rezerva 
mea, dar ştiu că mă voi ascunde o bună bucată de timp. 
Poate pentru tot restul vieţii. 


— Jumătate acum, jumătate mâine? îl întreb. 

Dă din cap că da. 

— Asta include şi carduri pentru asigurările sociale? 

— Da, spune el. La fel ca data trecută 

Dau să ies pe uşa din spate, dar când o deschid, îl aud 
vorbind. 

— Accident de maşină, spune el în timp ce demontează 
camera foto. 

Mă întorc. 

— Cum? 

— În necrolog nu este menţionat întotdeauna cum au 
murit. Femeile astea două şi-au pierdut viaţa într-un 
accident de maşină. 

Rămân pe gânduri o clipă. Îmi imaginez ceremonia de 
înmormântare la care părinţii lor au asistat în stare de şoc, 
dând uşor din cap în semn de mulţumire pentru cei 


prezenţi, ale căror cuvinte se contopesc unele într-altele, 
devenind de neînțeles. Înghit în sec. 

— În regulă, îi răspund. Îmi poţi da deja numele lor? 

— Miranda Henley... Liana  Winter..., spune œl, 
pronunţându-le numele uşor greşit. 

— Bine, îi spun. Mă întorc mâine. Şapte şi jumătate? 

— Da, să nu întărzii! 

Mă cazez la Motelul Hampton sub numele de Miranda 
Henley, spunându-le celor de acolo povestea mea 
obişnuită: pot să plătesc doar cash pentru că mi-au fost 
furate atât portofelul, cât şi actele. Îmi cer plata în avans 
pentru o noapte. 

Când ajung în cameră, pic într-un somn profund şi mă 
trezesc odihnită în dimineaţa următoare. Mă ridic din pat 
la cinci şi jumătate, iau micul dejun la parter, apoi îmi 
strâng lucrurile, las cheia şi plec. Merg pe jos până la 
restaurantul lui Pedro, ajung cu câteva minute mai 
devreme şi bat la uşa din spate. Nu răspunde, aşa că 
aştept, uitându-mă din când în când la ceas. La şapte şi 
jumătate fix deschide uşa. 

Păşesc înăuntru. 

Nu scoate o vorbă, doar îmi întinde un plic. Îi verific 
conţinutul şi îmi văd fotografia pe permisul de conducere 
al Mirandei Henley, dar şi un card pentru asigurări sociale 
contrafăcut. Actele sunt aceleaşi şi pentru Liana Winter, 
dar sper ca de acestea să nu am nevoie. 

— Super! 

Scot din buzunar plicul cu restul banilor. 

Ridică mâna şi mă opreşte. 

— Nu, îţi dau banii înapoi. 

Scoate banii pe care i-am dat ieri, îi face fişic şi mi-i 
întinde. 


Nu-i iau. 

— De ce? Nu ai spus 2.500 de dolari? 

Îşi şterge mustata groasă. 

— Te-am căutat pe internet, îmi spune el. Sub numele 
pe care ţi l-am dat înainte. 

Inima îmi tresare. 

— Of! 

— Înţeleg ce ai făcut. De ce trebuie să fugi. Povestea cu 
fata şi copilul. 

Nu pot decât să îl privesc cuprinsă de groază. Acum îmi 
ştie adevăratul nume şi povestea pe care nu am vrut s-o 
afle. 


— Nu mi-am ucis prietenul. 

— Din partea casei. Pleacă acum. 

Trag aer în piept. 

— Din partea casei? Nu, nu aş putea. Te rog, lasă-mă... 

Îmi ia mâna în mâna lui şi mă obligă să iau fişicul de 
bani. 

— Ai făcut ce trebuia, iar eu fac ce trebuie, spune el. 

Îmi dau lacrimile. 

— Îţi mulţumesc, Pedro. 


Nu mai spune nici un cuvânt în plus, doar deschide uşa 
şi mă lasă să ies. Când sunt din nou afară, rămân acolo 
pentru o clipă să mă gândesc la acest gest de bunătate. 
Îmi şterg ochii şi mă întorc pe jos la hotel. Chem un taxi pe 
care îl aştept pe trotuar. Unde să mă duc acum? 

Când soseşte taxiul, încă nu m-am hotărât care va fi 
următoarea mea destinaţie. Poate că am nevoie de un 
răgaz de o zi sau două să pun lucrurile cap la cap. li cer 
şoferului să mă ducă la un alt motel din celălalt capăt al 
oraşului. Mă cazez sub numele de Miranda Henley, plătesc 
cu banii jos şi las o sumă uriaşă de bani, obligatorie, ca 


garanţie în caz că distrug camera sau ceva de genul 
acesta. Apoi încerc să mă adun şi să îmi fac un plan. 


8 
CASEY 


Us depresia. În ciuda adevărurilor care m-au bântuit 


ani la rând, nu este o stare normală de spirit pentru mine. 
Mintea mea încearcă să o alunge şi să găsească ceva care 
să mă facă să zâmbesc, însă de această dată proasta 
dispoziţie se agaţă de mine şi mă ţine captivă. Îmi simt 
ochii iritaţi şi îmi doresc să rămân în pat şi să dorm până 
când acest coşmar va lua sfârşit, însă, atunci când încerc, 
mă afund într-un vis despre spaima ce m-a cuprins când l- 
am găsit pe Brent, şi mă trezesc tremurând, scăldată de 
sudoare, întrebându-mă dacă am plâns în somn şi dacă m- 
a auzit cineva prin pereţi. Apoi mă întind în pat, 
întorcându-mă pe o parte, apoi pe burtă, pe spate, îmi 
ridic genunchii la gură, îi întind, străduindu-mă din 
răsputeri să găsesc alinare cu toate că mă doare capul, iar 
mintea-mi zboară în toate părţile. 

Incerc să mă concentrez pe sarcini obişnuite, cum ar fi 
să calculez banii pe care i-am cheltuit şi câţi mi-au mai 
rămas, să fac liste cu lucrurile pe care va trebui să le 
cumpăr. Totul, însă, pare inutil. Mă întreb dacă voi ieşi 
vreodată din asta şi dacă poţi să mori din aşa ceva. 

Apoi gândurile mele devin morbide - sunt moartă în 
patul din camera mea de hotel, nu mă caută nimeni până 
când cineva nu forţează uşa şi intră ca să încaseze banii 


pentru încă o zi de şedere. Din moment ce nu îmi ştiu 
adevăratul nume, nu vor putea să anunţe pe nimeni sau să 
mă îngroape cum se cuvine. Familia mea nu va şti 
niciodată ce s-a întâmplat cu mine. 


Mă ridic din pat, mă încalţ şi ies afară să alerg. Nu sunt 
într-o formă deosebită, mai ales că nu obişnuiesc să alerg, 
dar o fac oricum, fugind mult mai repede decât se face în 
mod normal, concentrându-mă pe senzaţia resimţită 
atunci când picioarele ating asfaltul, dar şi pe felul cum 
inspir şi expir. După câteva străzi, mă opresc pentru că 
rămân fără aer şi mă înţeapă într-o parte, apoi mă aşez pe 
bordură să îmi trag sufletul. Lacrimile mă iau iar cu asalt, 
iar suferinţa mi se întipăreşte pe faţă, aşa că îmi doresc 
să-mi fi luat ochelarii de soare. Maşinile trec încoace şi 
încolo, dar nimeni nu se uită la mine. 


Trebuie să vorbesc cu cineva, aşa că mă întorc în 
camera de hotel şi îmi folosesc noul telefon pentru a intra 
pe internet. Navighez pe site-ul unde mi-am deschis contul 
secret de e-mail, cu numele „NuMăDucLaFund”. Mă uit să 
văd dacă Dylan m-a contactat. Da. 


Anunţă-mă când şi cum putem vorbi. Am multe să- 
ţi spun. 


Vreau să-i răspund, dar mă gândesc mai bine. Am ajuns 
atât de departe şi am reuşit să stau ascunsă atât timp. 
Dacă îl sun, cum am să ştiu că nu se află lângă detectivul 
Keegan şi nu ascultă împreună convorbirea? 

Apoi îmi aduc aminte de privirea lui îngrijorată atunci 
când m-a ajutat să ies din casa lui Dotson, în timp ce mă 
scotea în siguranţă din pivnita aceea înspăimântătoare, 
lăsându-mă să plec. 


Poate că pot avea încredere în el, măcar până la un 
punct. Dacă sunt cu băgare de seamă... 

Tastez: Da, putem vorbi. Dă-mi un număr de telefon 
sigur. 

Aştept aproximativ o jumătate de oră, verificând din 
când în când să văd dacă a răspuns. Mă forţez să mă uit la 
televizor, însă nu prea ştiu la ce mă uit. În cele din urmă, 
două ore mai târziu, când actualizez pagina, văd un mesaj. 

Este un număr de telefon, apoi cuvintele: Te rog să suni. 
Este sigur. 

Simt cum mi se contractă muşchii gâtului şi înghit în 
sec, întrebându-mă dacă nu cumva îmi risc viaţa făcând 
asta. Dar mă cuprinde un sentiment de linişte - prima 
senzaţie de acest fel după săptămâni întregi. Pun mâna pe 
telefon şi formez numărul. Inima îmi bate cu putere cât 
timp aştept să răspundă. Sună o dată, de două ori... 

— Alo? 

Rămân tăcută câteva secunde, apoi întreb: 

— De ce m-ai lăsat să plec? 

— Pentru că eşti nevinovată. 

Îmi dau din nou lacrimile, dar nu pot spune dacă sunt 
lacrimi de bucurie sau de o suferinţă şi mai profundă. 

— De unde ştii? 

— Am făcut cercetări, am investigat. Cred că toate 
lucrurile pe care mi le-ai trimis - cele care se aflau în 
fişierul lui Brent - sunt adevărate. Îi voi prinde pe Keegan, 
pe Rollins şi pe toţi cei care sunt implicaţi, dar nu o pot 
face până când nu dispun de dovezi incontestabile. 
Construiesc un caz. Nu vor scăpa nepedepsiţi. 

Suspin şi îmi şterg lacrimile cu mâneca. 

— Încă mă mai cauţi? 


— Da, îmi răspunde. Încerc să te găsesc înaintea lor. Nu 
eşti în siguranţă. Spune-mi unde te afli. 


— Nu, răspund repede. Nu am atât de multă încredere 
în tine. 


Tace timp de câteva secunde. 

— Casey, eşti bine? Dotson te-a bătut destul de rău. Ai 
primit îngrijiri medicale? 

— Nu, răspund eu. Sunt bine. 

— Ai un curaj uimitor. 

ÎI întrerup, enervată. 

— Nu, nu am. Am fugit. 

Închid ochii şi îmi duc genunchii la gură. 

— Sunt o fugară! 

— Dar a fost o înscenare. 

— Şi ce vrei să fac? Să mă întorc? Asta e soluţia ta? 


— Nu. Vreau să rămâi unde eşti sau să pleci oriunde vei 
fi în siguranţă. Chiar dacă nu ştiu unde este acel loc. 

Deschid din nou ochii şi îmi şterg lacrimile de pe faţă. 

— Dacă nu te pot găsi, probabil că nici Keegan nu 
poate. Sunt chiar bun la asta. 

Râd, ceea ce mă surprinde. 

— Mda, chiar eşti. 

— Şi tu eşti. Majoritatea oamenilor nu pot sta ascunşi 
atât de mult timp ca tine. 

— E destul de important. 

— Da, este. 

Simt că apare un moment de tandrete între noi. 


— Casey, ţi-am spus că sufăr de sindrom posttraumatic. 
Ajută să vorbeşti cu cineva. Dacă mergi la psiholog, 
discuţiile ar trebui să rămână confidenţiale. 

— Nu şi dacă este de părere că am comis o crimă. 


— Atunci mergi la o biserică. Ai nevoie de ajutor. Nu ai 
cum să înduri atâtea şi să te descurci de una singură. Ştiu 
asta. 

Mă uit la televizor, dar nu văd decât chipul lui Dylan, 
exact cum l-am văzut prima dată. 

— De ce suferi de asta? 

— De sindrom posttraumatic? Eram criminalist în cadrul 
armatei şi am fost trimis în misiune de trei ori, o dată în 
Irak şi de două ori în Afghanistan. Nu s-a întâmplat în vreo 
luptă, însă am fost prins de câteva ori în atacuri cu 
mortiere. Cel mai groaznic lucru s-a întâmplat a doua oară 
când mă aflam într-un convoi şi am lovit o bombă 
artizanală. Am pierdut... oameni. 

Îi simt durerea din voce, din felul în care pronunţă 
cuvintele. 

— Ştiu că ar trebui să fiu fericit că am supravieţuit, dar 
nu întotdeauna îmi pot controla gândurile. 

Vocea pare să i se stingă şi îmi dau seama că nu va mai 
spune nimic despre asta. Nu ştiu ce să-i răspund. Orice aş 
vrea să zic sună banal, ar fi doar vorbe în plus. 

— La fel ca mine, ai trecut printr-o traumă, şi nu o dată, 
continuă el. Aveai doisprezece ani când ţi-ai găsit tatăl 
mort. Ai discutat cu cineva vreodată despre asta? 

— Am vorbit cu câţiva poliţişti cărora părea că le pasă, 
dar apoi au demisionat şi nu am mai auzit niciodată de ei. 
Am mai vorbit şi cu Brent. 

Îmi acopăr din nou faţa, de parcă m-ar putea vedea. 

— Dylan, dacă vrei să mă ajuţi, protejează-mi familia. 
Protejează-i pe Hannah, pe soţul ei şi pe copilul lor. 
Protejeaz-o pe mama... Nu se simte prea bine. 

— Mă ocup de asta, răspunde el, pe un ton nu prea 
sigur. 


Ştiu că nu-l poate împiedica pe Keegan să le facă rău. 

— Hannah se descurcă bine, căci acceptă povestea cu 
sinuciderea tatălui tău şi merge pe varianta poliţiei. Nu 
este o ameninţare pentru ei. Ştiu că nu crede nimic din 
toate astea, dar atât timp cât îl convinge pe Keegan, va fi 
în siguranţă. Nu îşi permite să mai muşamalizeze o crimă 
atâta timp cât o poate evita. 

— Nu-i pasă. Este însetat de sânge. Cine îl va opri? 

— Eu îl voi opri. 

— După ce se va întâmpla. După ce va fi prea târziu 
pentru oamenii pe care îi iubesc. 


— Casey, trebuie să te concentrezi asupra ta. Sunt prea 
mulţi ochi aţintiţi asupra surorii tale acum. Presa s-a 
instalat în faţa casei ei şi în faţa casei mamei tale, 
încercând să obţină declaraţii. Nu cred că li se poate 
întâmpla ceva rău acum. 


Mă ridic în picioare. 

— Serios? Le urmăresc? De ce? 

— Pentru ce ai făcut în Shady Grove. Este fascinant 
pentru presă. Imaginează-ţi întrebările. Eşti o ucigaşă sau 
o sfântă? 

— Nu sunt nici una, nici alta. 

Rămâne tăcut pentru o clipă. 

—Sfinţenia nu este ce cred oamenii. Ar trebui să verifici 
definiţia din Biblie. 

— Nu cunosc prea bine Biblia, zic eu. 

— Acest lucru se poate îndrepta. S-ar putea să-ţi placă. 

Îmi place tonul blajin al vocii lui. 


— Chiar cred că Dumnezeu este amestecat în asta. 
Datorită Lui sunt de partea ta. 


Din nou lacrimi. Le şterg. 


— Casey, vreau să vezi cum lucrează El. Caută lucrul 
ăsta. Poţi să începi cu mine. 

Mă gândesc la acest lucru şi, dacă nu minte, dacă este 
cu adevărat de partea mea, simplul fapt că există în viaţa 
mea astăzi este un fel de miracol. Mă gândesc la 
momentul în care am fugit din Shady Grove, când şi-a 
făcut apariţia în acel moment crucial. Deşi scopul lui era să 
mă aresteze, nu a făcut-o. 

— Văd, şoptesc în timp ce îmi mototolesc mâneca în 
palmă şi îmi şterg obrajii şi nasul. 

— Bine. 

Nu ştiu de ce momentul acesta petrecut cu Dylan este 
ca o alinare pentru mine. Mi-aş dori să îl văd faţă-n faţă. 
Mi-aş dori să îi ating mâna. 

Mi-ar plăcea să nu trebuiască să întrerup acum 
convorbirea, dar e posibil ca el să îmi urmărească 
telefonul. Dacă e aşa, atunci probabil m-am dat deja de 
gol, dar nu cred că artrebui s-o mai lungesc mult. 

— Trebuie să închid acum, spun eu cu o voce caldă. 

— Mă bucur că ai sunat. Sună-mă din nou. Dacă nu pot 
răspunde imediat, revin eu cu un telefon. 

Nu ştiu dacă îl voi mai suna vreodată, dar pentru orice 
eventualitate, îi spun: 

— Mulţumesc, Dylan. 

— Ai grijă, spune el. Mă rog pentru tine. 

Închid telefonul uimită de bunătatea acelei afirmaţii. 
Cineva, un necunoscut, se va ruga pentru mine. Îmi dă 
putere şi parcă nu mă mai simt aşa slăbită. 

La noapte voi dormi, iar mâine voi face altceva, nu voi 
mai suferi. 


CASEY 


Dirina dimineață iau un taxi până în Armstrong, în 


afara oraşului Durant, şi rămân acolo peste noapte. Luni 
dimineață încerc să mă gândesc care ar trebui să fie 
următorul pas. Trebuie să iau legătura cu sora mea, dar nu 
îndrăznesc să o sun pe telefonul pe care i l-am trimis când 
locuiam în Shady Grove. Acum, că mi-au dat de urmă în 
Georgia şi cunosc numele pe care l-am folosit acolo, 
probabil că acel telefon este ascultat. 

Nu pot să-i mai trimit încă un telefon prin intermediul 
socrilor ei, căci ar putea să devină bănuitori. 


Cum mi-e teamă să rămân într-un loc prea mult timp, 
chem un taxi. Cât timp aştept să vină, caut într-un 
container de gunoi o cutie. Găsesc una cu logoul Amazon, 
îndeajuns de mare cât să încapă în ea o jucărie pentru 
nepoata mea. Dacă trimit telefonul în cutie, indiferent cine 
ar supraveghea casa ar crede că şi-a comandat Hannah 
ceva de pe Amazon. 

Între timp ajunge şi taxiul şi îi spun şoferului să mă ducă 
până la cel mai apropiat magazin Walmart. Mă duce la 
câţiva kilometri depărtare, unde găsesc un animal de pluş 
care cântă un cântec enervant. Găsesc cutiuţa de sunet în 
spatele lui, pusă înăuntru, sub o clapetă. Dacă reuşesc să 
o scot, am loc să ascund noul telefon acolo. Apoi pot să 
închid la loc clapeta cu scai. 


Cumpăr jucăria, mai cumpăr şi două telefoane, cartele 
ca să le activez, plus nişte bandă adezivă şi o foarfecă. In 
apropiere este un restaurant care oferă conexiune Wi-Fi, 
aşa că mă duc acolo să iau micul dejun. Cât timp aştept 
mâncarea, ţin jucăria în poală, parţial sub masă, şi scot 
dispozitivul electronic din interiorul iepuraşului de pluş. 
Îndes telefonul şi încărcătorul în acel buzunar, închid la loc 
clapeta cu scai şi îmi examinez munca. Arată perfect. Sper 
ca Hannah să încerce să îl pornească şi să îşi dea seama 
că ceva nu e în regulă. Pun jucăria în cutie şi o lipesc cu 
bandă adezivă; este pregătită să o trimit prin FedEx. 

— lată comanda. 

Chelneriţa îmi aşază farfuria pe masă, dar se dă un pas 
în spate şi fuge înspre partea opusă a sălii chiar înainte să 
îi mulţumesc. 

Mă uit la ea, întrebându-mă dacă nu cumva m-a 
recunoscut. Mă pregătesc să îmi iau lucrurile şi să plec, 
când cealaltă chelneriţă spune: 

— Sue se întoarce într-o clipă, drăguță. Are greţuri 
matinale. 

Uşurată să aud asta, încep să mănânc. Sue se întoarce 
peste câteva minute cu un ibric de cafea. 

— Îmi cer scuze c-am luat-o aşa la fugă, spune ea. Nu 
m-am simţit prea bine. 

— Mi-a spus, zic eu, făcând un semn din cap către 
cealaltă chelneriţă. Greţuri matinale? 

— Mda. Înainte îmi plăcea ce fac, dar acum fiecare 
farfurie îmi produce greață. 

— Poate ai putea să rogi pe altcineva să aducă 
mâncarea la mese. 


Îmi umple ceaşca. 


— Ar fi de mare ajutor, dar niciunul dintre colegii de la 
bucătărie nu e dispus să o facă. Mi s-a spus că va fi mai 
bine după ce trec de primul trimestru de sarcină. 

Pare destul de tânără, aşa că o întreb: 

— Eşti la prima sarcină? 

— Mada. 

Nu pare prea încântată de lucrul ăsta. Poate i se face 
din nou greață. 

Mănânc, iar ea dispare din nou. Când se întoarce, aud 
cum cealaltă chelneriţă îi spune că pleacă la o şedinţă cu 
părinţii la şcoala unde învaţă copiii ei. Sue va trebui să se 
descurce singură cu toate. Îmi pare rău pentru ea. 

Câţiva oameni care stau la o masă de lângă mine îi cer 
să le mai aducă nişte cafea, dar ea fuge din nou la baie. 

— O secundă, spune ea şi dispare. 

Clienţii par nemulţumiţi, aşa că mă ridic de la masă şi 
iau ibricul de cafea de pe plita de lângă bucătărie. Le 
umplu ceştile, iar ei îmi mulţumesc de parcă aş fi una 
dintre angajatele restaurantului. Sue se întoarce exact 
când aşez ibricul la loc pe plită. 

— Le-am dus eu cafeaua, îi spun. Eşti bine? 

— Cred că da. Mulţumesc, serios. Masa ta e din partea 
casei. 

— Nu, nu aş putea să accept. Nu am făcut nimic, doar 
le-am dus cafeaua. Nu vreau decât să stau puţin aici şi să 
lucrez pe laptop. Dacă e nevoie, pot să mai comand. 

— Nu e nevoie, stai cât vrei, spune ea. Astăzi nu e 
aglomerat, slavă Domnului! 

Mă întorc la masa mea şi îmi petrec următoarele ore pe 
laptop, revăzând fişierele pe care mi le-a trimis Brent pe 
stick-ul de memorie în dimineaţa în care a murit. M-am 


mai uitat prin ele şi, în cea mai mare parte, nu mai sunt un 
mister pentru mine. Este unul, însă, care mă intrigă. 


Fişierul este salvat cu numele de „Candace Price”. Când 
îl deschid, scrie doar „Dallas, TX”. Şi nimic altceva. Nu îmi 
dau seama de ce ar fi numit un fişier gol astfel. Poate că 
lucra la el în dimineaţa în care a fost omorât. Dar cine este 
ea? Ce ştia despre ea? 

Caut pe Google „Candace Price Dallas Texas” şi, după 
ce mă uit pe site-urile pe care poţi identifica diverse 
persoane, dar unde trebuie să mă înregistrez prin 
intermediul cardului de credit, găsesc trei rezultate pentru 
Candace Price. Dau clic pe fiecare dintre ele, dar nicio 
informaţie nu iese în evidenţă prin nimic. Nu ştiu de care 
era interesat Brent. 


Aproape că mă dau bătută, gândindu-mă că poate Brent 
a pus din greşeală un fişier la întâmplare pe stick, doar că 
el nu făcea niciodată nimic la întâmplare. Trebuie să fi 
avut un motiv. 


Caut pe Google „Candace Price Dallas Shreveport”. 
Dacă Brent a făcut legătura între o femeie din Dallas şi 
evenimentele care au legătură cu asasinarea tatălui meu, 
atunci femeia asta trebuie să fie implicată. 


Nu apare decât una dintre cele trei Candace Price. Este 
agent imobiliar în Dallas. Mă uit şi la restul rezultatelor şi 
dau peste un document pdf al CV-ului ei. A fost profesoară 
în Shreveport până acum cinci ani. 


Brent aflase ceva. Îi găsesc contul de Facebook, care nu 
poate fi vizualizat de toată lumea, aşa că îmi creez repede 
un cont fals, îl setez ca privat, ca să nu aibă cum să vadă 
câţi „prieteni” am şi îi trimit o cerere de prietenie. 
Actualizez la câteva minute o dată în timp ce mănânc, apoi 
acceptă brusc. 


Mă intrigă întotdeauna cât de repede acceptă oamenii 
cererile de prietenie pe Facebook, în special cele care vin 
din partea unor conturi private. Aş putea fi un agresor... 
sau o fugară... 


Intru rapid pe contul ei. Este mândră de felul cum arată 
şi postează poze de câteva ori pe zi, în special selfie-uri, 
aşa că ar putea fi destul de mult material aici. Mă uit la 
imagini, una după alta, ajung să văd zeci, sute. Trec prea 
repede peste ele, fără să fiu sigură că văd ceva realmente. 

Apoi mă opreşte ceva. 

Măresc imaginea. El este. O poză postată acum patru 
ani. Stă chiar lângă ea la un meci de baseball, rânjind 
pentru selfie. Gordon Keegan! 


Revin la imaginile mai recente, trecând mai încet peste 
ele, studiind fiecare chip din fiecare fotografie. Mai apare 
de două ori în fundal. Într-una dintre ele poartă amândoi 
ghirlande şi cămăşi înflorate; dedesubt scrie: „Relaxare în 
Hawaii. Sarcină grea, dar cineva trebuie s-o facă”. 

Şi atunci ştiu ce mi-ar fi spus Brent. Candace Price din 
Dallas, Texas, este amanta lui Gordon Keegan. 

Totul se leagă dintr-odată. Ştiu unde am să mă duc de- 
acum. Achit nota, apoi îmi iau geanta de voiaj şi chem alt 
taxi. După ce îi spun să mă ducă la FedEx, unde las 
pachetul, îi cer să mă ducă la gară. 

Cu inima bătând să-mi sară din piept ca urmare a 
deciziei luate, mă îndrept spre ghişeul de bilete. 

— Vreau să iau următorul tren spre Dallas, Texas, spun 
eu. 

KEEGAN 


Ca Cox ar fi putut să fie moartă până acum, dar în 


schimb o simt ca pe un ghimpe în coaste, amintindu-mi în 
fiecare clipă că există. Se află pe undeva, ticăind, ticăind, 
ticăind ca o bombă cu ceas, gata să explodeze atunci când 
mă aştept mai puţin. 

— Trebuie să facem ceva, îi spun partenerului meu, Sy, 
în timp ce îşi pierde vremea ca un moşneag în bucătăria 
lui demodată. Presa, care e de partea ei, o transformă într- 
o eroină. E un coşmar. Trebuie să oprim toată chestia asta. 


Sy se încruntă aşa de tare că i se încreţeşte pielea de pe 
frunte. Alcoolul îl îmbătrâneşte. 


— Ar trebui să dăm presei câteva dintre fotografiile cu 
trupul fără viaţă al lui Brent Pace, spune el. 


— Este prea riscant, zic eu. Şefului n-o să-i placă. Va 
spune că am compromis ancheta. 

— Am putea să le dăm presei şi apoi să tunăm şi să 
fulgerăm că au apărut imaginile în presă. Dacă ne vom 
supăra cumplit, şeful nu va bănui că noi am făcut-o. Putem 
da vina pe Dylan Roberts. 

Mă gândesc puţin la asta, şi văd cu ochii minţii cum 
propunerea lui duce câtre o concluzie logică. Astfel, 
prezentatorii TV de ştiri, care sunt atât de intrigaţi de 
suspecta de crimă care a salvat o fată şi copilul ei şi ar fi 
încântați să anunţe în exclusivitate că nu este cu adevărat 
o criminală, ar vedea şi ei câte ceva din crima sângeroasă 
pentru care e căutată. Ne-ar putea ajuta să întoarcem 
publicul împotriva ei. 


— Amândoi ştim că nu am compromite nimic, adaugă 
Sy. Noi hotărâm care sunt dovezile. 


Zâmbesc forţat. 

— Vor fi nevoiţi să vorbească din nou despre cât este ea 
de periculoasă. 

Oftez din greu şi izbesc cu piciorul în scaunul din faţa 
mea. 

— Trebuia să fi pus mâna pe ea în Shady Grove. Toate 
astea ar fi putut lua sfârşit. 

— Nu ştiu. 

Sy se ridică în picioare şi se duce către celălalt capăt al 
bucătăriei, făcând ca podeaua să tremure sub greutatea 
bocancilor lui. Îşi toarnă trei degete de whisky într-un 
pahar şi îl dă peste cap cu o grimasă. 

— Trebuie să recunoaştem că fata are instincte bune. În 
plus, dacă vom continua să îl denigrăm pe Dylan în faţa 
şefului Gates, acesta va continua să investigheze. Familia 
Pace l-a ajutat pe şef să obţină postul. Dacă vrea ca Dylan 
să continue căutarea ei, şeful nu se va opune. 

Ridică sticla şi mă întreabă: 

— Vrei şi tu? 

— Nu, îi răspund. Trebuie să am mintea limpede. La fel 
şi tu. Nu putem să facem greşeli. 

Sy trânteşte sticla pe masă, împroşcând lichidul pe 
dinăuntru. 

— Bine, spun eu, iată care este strategia noastră. Mai 
întâi, lăsăm presa să pună mâna pe fotografii şi pe o listă a 
dovezilor: ADN-ul ei de la locul crimei, cuțitul din maşină... 
Apoi mergem  înnebuniţi de furie la departament, 
amenințând pe oricine avea acces la fotografii. Indignaţi, 
vom pune capăt acestui episod. 

— Le vei da tu presei? 

— Da, eu o voi face. Apoi inventăm poveşti despre 
Dylan pe care i le vom îndruga şefului. Nu trebuie să fie 


flagrante. Vom face să ajungă la urechile lui ceva despre 
incompetenţa lui Dylan, cum ar fi că a avut nişte episoade 
de nebunie generate de sindromul posttraumatic pe care 
am încercat să le trecem cu vederea. 


— Ai mai încercat asta în biroul şefului şi n-a avut niciun 
rezultat. Dylan pare prea competent. Cred că trebuie să 
fim mai subtili. 

— Tot trebuie să îl facem să aibă îndoieli. 

— Dar ce-ar fi s-o căutăm? 

Sy apucă din nou sticla, se lasă în fotoliu şi apasă 
maneta ca să-şi ridice rezemătoarea pentru picioare. 


— Trebuie s-o găsim. Nu pot dormi noaptea la gândul că 
e în libertate, pe urmele noastre. Ne-ar putea da de gol 
oricând. Nu aş rezista în închisoare. 

— Tacă-ţi fleanca, n-ai să ajungi la închisoare. Şi de 
unde ştii că e pe urmele noastre? Fuge ca să nu fie 
judecată, asta-i tot. Nu înseamnă că ştie ceva. Am ajuns 
atât de departe, nu-i aşa? 

În timp ce Sy bea direct din sticlă, mă ridic şi mă duc la 
el. Îi prind faţa în mâini, îl pălmuiesc uşor şi, ridicându-i 
bărbia, îi spun: 

— Eu te-am făcut bogat, nu-i aşa? Nu-mi spune că n-a 
fost grozav. Ar trebui să trăim regeşte pentru toată mizeria 
ăsteia căreia trebuie să îi facem faţă. Ne punem viaţa în 
joc în fiecare zi blestemată, dar cei mai mulţi dintre noi nu 
câştigă suficienţi bani cât să îşi permită o maşină nouă. Ne 
datorează asta, iar noi am avut coloană vertebrală ca să 
mergem după banii noştri. Am luat ce ne aparţinea de 
drept. 


Sy îşi trage faţa din strânsoarea mea. 


— Poate că am mers prea departe, Gordon. Toată 
treaba cu Andy Cox ne-a băgat până peste cap în asta... 
iar apoi Brent... 


— De fiecare dată când te îmbeţi, începi să te plângi 
despre povestea cu Cox. S-a întâmplat acum treisprezece 
ani şi, da, chiar am scăpat basma curată. 

Îi apuc din nou faţa în mâini şi scrâşnesc din dinţi în 
timp ce-l privesc fix în ochi. 

— Suntem băgaţi până peste cap? Am fost prinşi? Ni s-a 
întâmplat vreodată ceva? 

Sy se smuceşte din strânsoarea mea. 

— Nu, spun eu, încă ducem o viaţă bună, iar Casey Cox 
este doar un copil care încearcă să se ascundă. Nu ia 
legătura cu nimeni. O vom găsi în curând, şi atunci vom 
termina cu ea. Asta-i tot. N-are decât să i se alăture lui 
taică-su şi reputației lui imaculate în mormântul în care 
putrezeşte. 

— Însă indiferent dacă o găseşte el sau o găsim noi, 
dacă i se întâmplă ceva, presa va stârni un scandal 
monstruos. l-a atras de-acum atenţia. 

— Dacă dăm informaţiile care trebuie, nu va mai conta 
nimic din toate astea. 

Îi trag o palmă peste scăfârlie şi arăt cu degetul în 
direcţia lui: 

— Capul sus, auzi tu? Whisky-ul ăsta te transformă într- 
un laş. Noi controlăm povestea asta, nimeni altcineva. Ai 
avut încredere în mine atât timp şi nu te-am dezamăgit. 
Tot ce am făcut a fost pentru că a trebuit s-o facem. Ne- 
am descurcat bine, Sy. 

— Bine, Gordon. Înţeleg. 

— Nu, nu înţelegi. Uită-te la mine. 

Îi ridic din nou faţa. Are ochii injectaţi. 

— Uită-te la mine, Sy. Ai încredere în mine? 

— Lucrurile scapă de sub control, Gordon. 

— Ai încredere în mine? rostesc mai tare. 


Îşi trage din nou faţa din mâna mea şi îşi şterge gura cu 
dosul braţului. 

— Da, am încredere în tine! 

— Atunci aşa vom proceda, ne păstrăm mintea limpede 
şi ne urmăm propria strategie. Ne-am îndeplinit misiunea 
când Casey Cox va fi moartă. 

— Dar Dylan? 

— Dylan are mintea atât de rătăcită, încât o să treacă şi 
el peste, mai ales dacă îi facem rost de un post la 
departament. Asta vrea el, de fapt. Va fi bine. 

Când, într-un final, reuşesc să îl calmez pe Sy, conduc 
spre casă, reflectând întruna la strategia noastră. Simt 
adrenalina pulsându-mi prin vene în timp ce mă gândesc 
la toţi paşii pe care îi avem de făcut pentru a distruge ce a 
mai rămas din numele lui Casey Cox. Sunt bun la asta, o 
fac de atâţia ani. Şi chiar îmi place. 

Spre deosebire de Sy, eu chiar dorm bine noaptea. 

DYLAN 


A, parte de încă o noapte agitată, încercările mele de a 


dormi fiind întrerupte din când în când de câte o navigare 
pe internet. În cele din urmă, renunţ şi îmi fac o cafea, 
apoi pornesc televizorul. Începuseră ştirile locale, iar când 
văd fotografia lui Brent Pace afişată pe ecran, mă apropii 
de televizor. 


Autorităţile locale încă încearcă să o găsească pe 
presupusa ucigaşă a lui Pace, care a fost văzută în 
Georgia după ce a salvat o fată şi pe copilul ei, care 
fuseseră răpiți. Astăzi, surse anonime ne-au furnizat 
imagini de la locul crimei lui Brent Pace, readucând-o 
în actualitate. Crima violentă a avut loc în urmă cu 
mai multe luni... 


În timp ce crainicul relatează evenimentul, pe ecran 
apare imaginea la care nici măcar eu nu am avut acces: 
fotografia cu trupul însângerat al lui Brent zăcând în 
capătul scărilor. 


Pozele nu rămân prea mult timp pe ecran, iar multe 
dintre ele sunt pixelate, însă crainicul spune că, dacă vrei 
să vezi mai multe detalii, poţi intra pe site-ul lor. Mă reped 
la computer şi-l deschid, apoi intru pe site-ul indicat. 
Imaginile nepixelate sunt chiar acolo, nemiloase şi brutale. 

Percep o fierbinţeală în urechi, care coboară pe gât în 
jos, iar inima îmi sare din piept la gândul că mama lui 
Brent va vedea pozele şi va simţi cum îi este violată 
intimitatea atunci când toate prietenele ei se vor apuca să 
discute despre acest subiect la masa de prânz. Ştiu fără 
umbră de îndoială de ce au fost date publicităţii. Este felul 
lui Keegan de a aminti publicului că, de fapt, Casey Cox nu 
este o eroină, ci o criminală. Ştiu, de asemenea, şi cine va 
fi învinuit pentru imaginile care au ajuns la presă. 

Las televizorul pornit, ies ca o furtună din apartament şi 
cobor scările ca vântul, îndreptându-mă spre maşină. Îmi 
tremură mâinile pe volan în timp ce conduc spre 
departament. 

Când ajung acolo, traversez în grabă gazonul şi urc 
scările care duc în clădire. Urc la etajul unde sunt birourile 


detectivilor, ca să-l înfrunt eu însumi pe Keegan, dar apoi 
mă răzgândesc. Nu are niciun rost să mă confrunt cu el 
sau cu Rollins. În schimb, mă îndrept spre biroul şefului 
Gates, aflat în colţul din spate al clădirii, în speranţa că îl 
voi găsi acolo. Secretara lui vorbeşte la telefon, în timp ce 
altcineva sună pe altă linie. Îl aud discutând la el în birou. 

Auzise deja de fotografii şi încerca să dreagă busuiocul. 
Mâinile îmi tremură, aşa că le strecor în buzunare. 

— Trebuie să îl văd, îi zic secretarei. Spune-i că-l caută 
Dylan Roberts. 

Intră în panică la auzul numelui meu şi pune apelul în 
aşteptare, apoi se îndreaptă către uşă. 

— El este, spune secretara. Dylan Roberts. 

— Dylan, treci imediat aici! ţipă el, în timp ce ea îmi 
face semn să merg în birou. Când intru, văd că Gates este 
la fel de livid ca mine. E în picioare şi se învârteşte încoace 
şi încolo în spatele scaunului, ţinând telefonul la ureche în 
timp ce spune înfuriat: 

— Nu, nu ştiu la ce s-a gândit, dar sunt pe cale să aflu. 
Te sun eu mai încolo. 

Trânteşte telefonul şi se apleacă peste birou: 

— Câţiva oameni foarte dragi mie trebuie să sufere iar şi 
iar pentru că au fost nevoiţi să vadă fotografiile cu trupul 
însângerat al fiului lor la televizor şi care, ulterior, au 
devenit virale pe internet. Ce ştii despre asta, Dylan? 

— De aceea am venit aici, spun eu. Vreau să aflu şi eu 
acelaşi lucru. Cine a furnizat imaginile? 


— Keegan spune că tu ai fost. Stai jos! 
Nu pot să stau. 


— Keegan ştie foarte bine că nu eu am fost cel care a 
dat imaginile presei. 


Mâna încă îmi tremură când scot telefonul şi mă duc 
direct la galeria foto. Mă uit printre fotografii până dau de 
primele poze făcute în ziua aceea, poze ale plăcuţelor de 
numerotare a dovezilor, dar niciuna făcută cadavrului lui 
Brent. Îi dau telefonul şi mă uit la el în timp ce caută 
printre imagini. 

În cele din urmă mi-l înapoiază. 

— Asta nu demonstrează nimic, Dylan. Ai fi putut să le 
ştergi în timp ce veneai încoace. 

— De ce aş fi venit direct aici imediat ce le-am văzut? 
întreb eu. Brent a fost prietenul meu şi nu vreau ca 
oamenii să se holbeze la el în felul acesta. Este clar că e 
mâna detectivului Keegan. 

Mormăie: 

— De ce spui asta? 

— Nu îi place publicitatea care i se face lui Casey Cox, 
spun eu. Vrea să schimbe povestea. 

— La fel ca mine, spune şeful Gates. La fel ca tine, 
probabil. Dar asta... 

Până la urmă mă aşez pe scaun şi îmi frec faţa cu 
palmele. 

— Mama lui Brent le-a văzut? 

— Tocmai ce am încheiat convorbirea cu Jim, îmi 
răspunde el. Era la Best Buy când a văzut imaginile afişate 
pe zece ecrane mari. Va trebui să o sedeze. Este din nou 
distrusă, e ca şi când abia s-ar fi întâmplat. 

Îmi ia un minut să îmi controlez emoţiile. Îmi duc mâna 
la gură, încercând să mă calmez. 

— În toată cariera mea de detectiv, nu am divulgat 
niciodată nimic, spun eu. Nu aş face aşa ceva, mai ales 
atunci când este implicată familia prietenului meu. Nu 


putem obţine cumva un ordin împotriva postului de 
televiziune? Ceva care să îi facă să înceteze scandalul? 

— Este prea târziu, spune şeful poliţiei. Imaginile sunt 
peste tot. Oamenii copiază pozele şi le trimit mai departe 
prietenilor lor. 

Oftez din greu. 

— Oamenii sunt bolnavi. 

— Pentru că este spectaculos. Scandalos. Oribil. lar 
publicului îi plac evenimentele sângeroase. 

Mâna îi zboară peste birou, doborând o sticlă de apă şi o 
cană de cafea. Cana se face ţăndări de podea, împroşcând 
conţinutul maro de-a lungul plintei. 

Secretara dă buzna în birou. 

— Domnule, sunteţi bine? 

— Nu, nu sunt, răbufneşte el. Cheamă-i aici chiar acum 
pe Keegan şi pe Rollins. Nu mă interesează unde sunt, 
spune-le că vreau să vină aici. Să îl suni înapoi pe 
procurorul de caz, nu mai pot să-l evit. Pofteşte-l aici, dacă 
vine. 

Faptul că îi cheamă pe detectivi sper să însemne că mă 
crede. Secretara îi face legătura telefonic cu procurorul de 
caz, iar eu îl las câteva minute singur şi ies pe hol să 
verific pe telefon unde au mai fost postate fotografiile. 
Deodată aud pe cineva înjurând în capătul holului şi ridic 
privirea. Este Jim Pace care vine spre mine, cu ochii roşii şi 
păşind hotărât. 

— Dylan, spune-mi că n-ai fost tu cel care a făcut asta! 

Faptul că şi el se îndoieşte de mine mă aprinde şi mai 
rău. Fac un pas spre el. 

— Jim, de ce aş vrea să dau asemenea imagini la 
televizor? De ce aş vrea ca oamenii să le trimită de la unii 


la alţii sau ca Elise să le vadă? Nu mă pot gândi la nimic 
mai rău. 

Buzele îi tremură şi nu îşi mai poate stăpâni emoţiile. Îşi 
ascunde faţa în palme şi se întoarce cu spatele la mine. 

— Nu pot să cred că se întâmplă aşa ceva. 

Aproape că îl îneacă plânsul. 

— Mama lui... 

— Nici eu nu pot să cred, îi şoptesc. 

Se întoarce cu faţa spre mine. 

— Cine avea imaginile acelea? 

— Cei de la CSI, care le-au şi făcut, spun eu, după care 
le-au dat detectivilor, însă aceştia nu au fost de acord să 
mi le dea şi mie, tocmai din acest motiv. Există un lanţ 
foarte clar de păstrare a dovezilor. Scopul acestuia este 
tocmai acela de a împiedica familia să treacă prin aşa 
ceva. 

Deodată se creează agitaţie pe hol şi îi aud vocea lui 
Keegan care se îndreaptă spre mine, urmat la câţiva paşi 
de Rollins. Keegan pare furios, încordat şi se uită de sus la 
mine, de parcă ar fi gata să mă lovească. Mă îndrept de 
spate şi mă duc spre el. 

Când îl vede pe Jim, îşi schimbă atitudinea. Îi prinde 
mâna într-a lui. 

— Jim, îmi pare rău pentru asta. Îi vom da noi de capăt 
şi când vom afla cine a făcut-o... 

Îi dă drumul la mână şi mă arată cu degetul, 
împungându-mă cu fiecare cuvânt. 

— Când vom afla... 

Gates ne aude şi ne cheamă înăuntru. Keegan trece în 
ofensivă de cum intră în birou. 


— Şefu', asta se întâmplă când colaborăm cu oameni 
din exterior. Este doar un începător - un amator! Nu are ce 
căuta la cazuri de omucidere. 

— Ştii că nu eu am furnizat imaginile, mă reped eu. 

— A, da? Şi cum ştiu eu asta? 

— Pentru că ţi le-am cerut şi nu mi le-ai dat! 

Mă întorc către Rollins. 

— Ai fost acolo, l-ai auzit. 


Rollins arată de parcă tocmai s-a dat jos din pat, şi mai 
şi miroase a alcool. Nu spune nimic. 

— Ai făcut poze la poze, spune Keegan. 

— Nu şi la pozele cadavrului! Ai ştiut exact fiecare poză 
pe care am făcut-o. Ai stat chiar lângă mine şi m-ai 
supravegheat. Am şi discutat despre pozele pe care le pot 
face. 

— Însă, după câte se pare, nu m-ai ascultat! 

— Staţi jos! strigă şeful poliţiei, lovind cu piciorul într-un 
scaun în timp ce trece pe lângă el. 

Keegan şi Rollins se aşază, însă eu rămân în prag alături 
de tatăl lui Brent. Trebuie să îi spun lui Jim că va fi nevoie 
să aleagă în cine va avea încredere - în mine sau în ei -, 
dar trebuie să fiu atent. 

Toată lumea vorbeşte în acelaşi timp, fiecare încercând 
să se facă auzit, însă eu rămân tăcut, sprijinit de perete. 

În cele din urmă, Gates se aşază pe scaunul lui. Toţi 
ceilalţi tac. 

— Jim, sper să mă crezi când îţi spun că nu am ştiut că 
se va întâmpla aşa ceva, de aceea voi demara chiar astăzi 
o investigaţie, pentru a afla cine a dat presei fotografiile. 

Se uită la mine, apoi la Keegan şi la Rollins şi spune: 

— Credeţi-mă, vor cădea capete când voi afla cine-i 
vinovatul. 


Îşi masează tâmplele, apoi îşi împreunează mâinile în 
faţa capului. 

— Jim, voi suna la postul de televiziune şi voi cere să 
întrerupă difuzarea, dar acest lucru nu îi va opri pe toţi. 
Probabil că celelalte platforme mediatice le-au preluat 
deja. Este era distribuirii şi a repostării. Pur şi simplu nu 
avem cum să mai recuperăm pozele. 

Se lasă în scaun, trecându-şi degetele prin păr. 


— Dacă există o parte bună în toată povestea asta, 
atunci aceea e că va aminti publicului că Casey Cox nu 
este nicidecum un cavaler în armură strălucitoare, ci o 
ucigaşă nemiloasă. Poate că, oriunde-ar fi, o va turna 
cineva. 


Jim îşi întoarce privirea chinuită către şeful poliţiei: 

— Nu va fi de ajuns ca să-i şteargă soţiei mele din minte 
această imagine. 

— Înţeleg, spune Gates. 


— Chiar înţelegi? se răsteşte Jim. Nu a fost fiul tău. Nici 
măcar nu îl cunoşteai. Chiar înţelegi cu adevărat? 

Gates, şeful poliţiei, tace şi pare mai blajin acum când 
se face mic în scaunul lui. Keegan şi Rollins stau jos, cu 
ochii în podea, evitând să privească pe cineva. Mă uit la 
Jim, dorindu-mi să îi pot vindeca durerea. Ochii noştri se 
întâlnesc şi văd că are încredere în mine. Este singurul 
lucru de care am nevoie. 


Aceşti oameni care stau în aceeaşi încăpere cu el sunt 
cei care i-au ucis singurul fiu şi vreau să mă asigur că vor 
da socoteală în faţa legii, chiar de-ar fi să fie ultimul lucru 
pe care îl voi face. Nimic nu mi-ar plăcea mai mult decât 
să îi spun lui Jim că nu pe Casey Cox ar trebui să o 
închidem pentru crima asta, dar ştiu că încă nu e pregătit 
să audă o astfel de veste. 


În cele din urmă, Jim vorbeşte din nou: 


— Nu a făcut-o Dylan. Vreau ca el să se ocupe în 
continuare de caz. 

Privesc în jos la podea, plin de recunoştinţă. Mi-aş dori 
să nu fiu nevoit să îl mint. 

— Bine, spune şeful poliţiei, dar mă jur că atunci când 
voi afla cine a făcut-o, voi concedia pe cineva. Poate chiar 
îl voi acuza de obstrucţionarea justiţiei şi de imixtiune la 
locul crimei. 

Keegan dă din cap şi mă fixează cu o privire 
răutăcioasă. Rollins nu îşi ridică deloc ochii din pământ. 

— În regulă. Voi trei, afară din biroul meu! spune şeful 
Gates. 

Eu ies primul, iar Keegan şi Rollins vin în spatele meu. 
Când ajungem pe hol, Keegan mă apucă de braţ. 
Reacţionez imediat şi îl trântesc de perete. Mă trec toate 
transpiraţiile cât timp îl ţin aşa, faţa mea la numai câţiva 
centimetri distanţă de a lui. 

— Să nu mai pui niciodată mâna pe mine, îi spun printre 


dinţi. 
Acţiunile mele îl iau prin surprindere - aşa cum mă 
surprind şi pe mine -, iar când îi dau drumul, se 


îndepărtează câţiva paşi, apoi se întoarce din nou spre 
mine. 

— O iei razna, omule! Eşti nebun cu acte-n regulă! 

Rollins se interpune între noi şi încearcă să îl facă pe 
Keegan să tacă. Imi dau seama că se teme de ce aş putea 
să fac în continuare. 

Keegan, însă, are mai multe de spus. 

— Şi dacă vrei să ştii, dacă mă mai atingi o singură 
dată, îţi arăt eu de ce sunt în stare! 

Aş vrea să îi spun că ştiu de ce e în stare şi să îl întreb 
dacă intenţionează să mă înjunghie mortal, aşa cum a 


făcut cu prietenul meu. Ce ironie să se îndepărteze de 
mine în timp ce mă ameninţă! Trebuie să ies de aici 
înainte să fac vreo prostie. Dau din cap, îl împing pe 
Rollins într-o parte ca să trec, iar apoi îmi ating brutal 
umărul de cel al lui Keegan, provocându-l să reacționeze. 
Dar laşul ăsta se mai dă un pas înapoi. 


Pornesc pe hol spre ieşire. 


12 


CASEY 


2 RR în Dallas dimineaţa devreme şi mă cazez sub 


numele de Miranda Henley la un mic motel. Dorm trei sau 
patru ore, apoi mă trezesc şi îmi petrec timpul pe 
Facebook, căutând informaţii despre Candace Price. 

Caut în cronologia ei şi observ că adoră să meargă la 
cumpărături. Postează imagini cu multe dintre achiziţiile 
sale, de parcă ar fi blogger de modă. Se pare că lucrează 
ca agent imobiliar, deoarece postează şi câteva oferte de 
acest fel. Niciuna nu are un preţ ridicat. 

Deschid cutia de pizza pe care am cumpărat-o în drum 
spre motel şi, în timp ce citesc descrierile şi mă uit la 
fotografiile ei, dau la o parte ardeiul şi ceapa înainte să mă 
pregătesc să muşc. 

Candace Price este cu siguranţă o petrecăreaţă. La 
fiecare câteva zile postează selfie-uri din locul în care a 


fost cu o seară în urmă, de obicei într-un club sau într-un 
bar, cu o mulţime de oameni pe fundal. 


Mă uit printre pozele ei în timp ce mănânc, dar sunt 
destul de multe. În cele din urmă, mă opresc la o 
fotografie în care se află pe un stadion la un meci de 
baseball, iar Gordon Keegan stă lângă ea, cu privirea 
îndreptată spre teren. Aceasta a fost făcută chiar toamna 
trecută. 


Îi recunosc profilul lui Keegan, dar cine altcineva l-ar 
recunoaşte? Trec cursorul peste faţa lui, însă nu a fost 
etichetat în poză. Chiar şi aşa, sunt convinsă acum că ea 
este o persoană esenţială care o să mă ajute să-l dobor pe 
Keegan. Imi iau agenda şi notez absolut tot ce pot să aflu 
despre ea. Fac rost de numele agenţiei imobiliare la care 
lucrează şi de numărul de telefon de pe indicatoarele 
aflate în curţile caselor pe care le propune spre vânzare în 
postări. Printre acele oferte, îi găsesc şi numărul de telefon 
personal. Mă uit prin postările ei şi aflu unde îi place să 
meargă la cumpărături, restrângând posibilităţile la o 
singură zonă din oraş. Îi văd maşina într-o altă imagine. 
Este un SUV Mercedes alb, maşină de lux. Plăcuța ei de 
înmatriculare este vizibilă, aşa că aflu şi numărul maşinii. 


Apoi văd nişte fotografii cu ea pe o navă de croazieră a 
firmei Viking, plutind printre insulele greceşti, o poză cu ea 
la Vatican, o alta în costum de baie, făcând plajă în 
insulele Turks şi Caicos... Se plimbă destul de mult. Pare 
să câştige o mulţime de bani pentru un agent imobiliar cu 
oferte la preţuri mici. Imi petrec următoarele ore notând 
fiecare detaliu pe care îl găsesc despre ea, orice potenţial 
indiciu bun de urmărit. După aceea caut pe internet şi îi 
aflu adresa. Nu este chiar atât de greu. 

Astăzi va trebui să fac rost de o maşină, ca să o pot 
urmări prin oraş. Va fi nevoie să mai rămân o vreme în 
Dallas. Lucrul acesta mă nelinişteşte, mai ales că mă aflu 


la doar trei ore distanţă de Shreveport, însă nu am de ales 
dacă vreau să îl demasc pe Keegan şi să îmi reiau viaţa. 


După ce fac duş, pornesc televizorul şi mă uit la ştiri 
timp de o oră şi jumătate, aşteptând să văd ceva despre 
mine. 

După câteva ore, începe Ovutnumbered, emisiunea de la 
Fox News, iar eu apar în cel de-al patrulea segment. Pe 
măsură ce arată imagini cu mine având vechea mea 
identitate şi vorbesc despre ceea ce am făcut în Shady 
Grove, difuzează şi clipuri cu Laura şi cu familia ei reunită. 
Doamna Lucy suspină şi îşi strânge la piept nepoata. Asta 
face ca toate lucrurile prin care am trecut să merite 
efortul. Sandra îl ţine în braţe pe bebeluş de parcă s-ar fi 
creat o legătură între ei. Arată imagini şi cu nemiloşii 
răpitori. 

Apoi vorbesc despre mine. 

„În dimineaţa acestei zile, un post de televiziune din 
Shreveport a difuzat fotografii de la locul crimei lui Brent 
Pace. Este o sumbră aducere aminte a ceea ce se pare că 
i-a făcut Casey Cox bunului său prieten.” 


Arată o imagine cu trupul inert al lui Brent zăcând pe 
podea, exact în poziţia în care îl găsisem eu. Atât faţa, cât 
şi rănile de cuţit sunt estompate, dar sângele este vizibil. 
Nici măcar nu mă pot uita. 


— Indiferent ce s-a întâmplat în Shady Grove, Casey Cox 
ar trebui să fie găsită şi trimisă în judecată pentru 
asasinarea violentă a lui Brent Pace. Ţineţi minte ce vă 
spun, motivul care explică prezenţa ei în casă şi faptul că 
a văzut-o pe fata răpită este unul sinistru. 

— Sunt de acord, spune una dintre celelalte femei cu 
picioare lungi invitate la discuţie. Adevărul este că 
evenimentele din Shady Grove nu vor fi admise în 


instanţă. Juraţilor nu li se va spune ce a făcut ea în 
Georgia. 

— Însă chiar credeţi că juraţii nu au auzit despre asta? 
să fim serioşi, va fi greu să găseşti nişte juraţi obiectivi, 
care să nu fi urmărit ştirile despre ea. 

— Vor fi instruiți să nu ia în considerare nimic altceva 
decât dovezile prezentate în legătură cu Brent Pace. 
Aceste imagini li se vor întipări în minte. 


Mi se face rău, la fel cum i s-a făcut chelneriţei din local, 
dar senzaţia de greață îmi rămâne în stomac, fără să mă 
pot elibera. 


— Ei bine, poliţia va trebui să o găsească mai întâi. 
Blonda care a tăcut în tot acest timp le întrerupe cu 
acest comentariu: 


— Mă întreb dacă ea este cea care l-a ucis pe Brent 
Pace. Dacă a riscat să se expună ca să o salveze pe fata 
răpită, atunci chiar este în natura ei să fie o criminală? 


— Dacă nu a făcut-o ea, atunci de ce a fugit? întreabă 
una dintre femei. Poliţia nu a reuşit să dea de ea ca s-o 
poată interoga, aşa că nu ştim ce ar fi putut spune. Şi să 
nu uităm că s-a găsit ADN-ul ei peste tot la locul crimei, ca 
să nu mai spun de cuțitul găsit în maşină şi de dâra de 
sânge. 

Aproape că pare un fel de joc pentru ele. 

Mi-aş dori să existe şi alţi jurnalişti suficient de curajoşi 
încât să facă investigaţii aşa cum făcea Brent, dar poate 
că ar sfârşi-o ucişi. Când se termină acel segment de 
emisiune, închid televizorul şi mă aşez în pat, strângându- 
mi genunchii la piept. Îmi doresc atât de mult să mă duc 
acasă şi să-mi văd nepoţica, să-i simt din nou parfumul. 
Vreau să o privesc cum păşeşte spre mine şi să o învăţ să 
îmi spună Cay-Cay. Vreau să o văd pe mama. 


Mă gândesc la tot ce mi-a spus Dylan în e-mailurile pe 
care le-am schimbat cu el. A trecut şi el prin multe, dar îşi 
găseşte sprijin în Biblie. Poate că ar trebui să îi dau şi eu o 
şansă. Deschid sertarul noptierei ca să iau Biblia, care 
pare să fie mereu în acelaşi loc. O carte bleumarin, cu 
sigla celor de la Gideons în josul copertei, dar mai este şi o 
altă Biblie, legată în piele, care pare destul de uzată. O 
scot din sertar şi o deschid la prima pagină. Găsesc un 
nume: Cole Whittington, şi observ o bucată de hârtie 
împăturită, care iese dintre pagini, în partea de sus a 
cărţii. Scot hârtia, o despăturesc şi citesc: 


Dragă Daphne, 
Când vei găsi scrisoarea aceasta, eu voi fi deja mort. 


Aproape că mă înec, apoi respir adânc şi continui să 
citesc. 


Nu am vrut să o fac înainte de a-mi lua rămas-bun, 
dar vreau să ştii cât de mult te iubesc. Ai fost o 
frumoasă întruchipare a iubirii lui Dumnezeu faţă de 
mine încă din ziua în care te-am cunoscut şi o 
preţuiesc. Aceste ultime săptămâni însă, au fost un 
coşmar pentru noi toţi şi vreau să ia sfârşit. Imi iubesc 
copiii, dar această ameninţare care atârnă deasupra 
capetelor noastre este mult prea mare. Nu aş suporta 
să îi las să sufere văzând cum sunt târât în noroi. 
Trebuie să se termine pentru binele tuturor celor pe 
care îi iubesc. Te rog să le aminteşti de mine aşa cum 
eram înainte de acuzaţiile aduse, nu după, şi spune-le 
mereu că tăticul lor i-a iubit şi pe ei. 
A semnat Cole. Inima îmi bate cu putere în timp ce caut 
cu privirea prin cameră urme de sânge sau orice ar indica 


faptul că acest om s-a sinucis aici. Însă, dacă a murit, cu 
siguranţă nu au găsit nici scrisoarea şi nici Biblia. 

Dacă şi-a pus capăt zilelor, atunci această Biblie trebuie 
să ajungă la soţia lui. 

Îmi adun puterile şi cobor la recepţie. O fată lucrează 
ocupată la calculator, dar ridică privirea spre mine şi îmi 
zâmbeşte: 

— Vă pot ajuta cu ceva? 


— Da, spun eu. Stau în camera 138 şi mă întrebam dacă 
s-a întâmplat ceva ciudat acolo. 


Se încruntă. 

— Ceva ciudat? La ce vă referiţi? 

— Cum ar fi moartea cuiva? Poate o sinucidere? 

Nici nu clipeşte. Zâmbeşte forţat şi dă din cap că nu. 

— Nu, doamnă! Aş fi ştiut cu siguranţă. Lucrez aici de 
cinci ani. De ce întrebaţi? 

— Nu ştiu, spun eu. Am un sentiment ciudat. 

— Dacă nu vă place camera, aş putea să vă mut. 


Mă gândesc să îi spun de biletul de adio şi de Biblia pe 
care am găsit-o, dar apoi aş fi nevoită să i le predau ca să 
le returneze. Şi dacă le vor duce direct la Obiecte 
pierdute? Nu, cineva trebuie să se asigure că intră în 
posesia familiei. 

— Nu, e în regulă, spun eu. Sunt bine. Doar că... nu mai 
contează. 


Ştiu că acum crede că sunt dusă şi mă întreb dacă nu 
cumva am atras prea mult atenţia asupra mea. 


— Aş putea lua o Coca-Cola zero! spun eu, sperând să 
schimb subiectul. 

— Desigur, zice ea, şi intră în magazinul micuţ de lângă 
recepţie. 

Scoate o sticlă din frigider şi o pune pe tejghea. 


— Doriţi să o trec în contul camerei? 
Plătesc pe loc, apoi întreb: 
— Până la ce oră este deschisă piscina? 


Sper ca aceste ultime întrebări să-i alunge gândul că aş 
fi o clarvăzătoare în devenire. lau sticla de Coca-Cola şi mă 
întorc în cameră. Recitesc biletul, încercând să găsesc şi 
alte indicii. Am un sentiment profund de responsabilitate, 
de parcă acest lucru este mai important decât orice în 
viaţa mea, dar ştiu că e o nebunie. 


Ar fi mai bine să o las baltă şi să duc Biblia la recepţie. 
Dar dacă s-a sinucis în altă parte, iar familia lui nu ştie că 
există un bilet de adio? Dacă i-ar putea aduce puţină 
alinare soţiei sale? 


Aproape că aud vocea surorii mele spunându-mi să îmi 
văd de treabă. Orice abatere de la planul meu reprezintă 
un risc mai mare de a fi prinsă şi ucisă. Gândul la biletul 
acela, însă, mă chinuie. 

Îndes Biblia în geantă. Văd eu mai târziu ce e de făcut. 
Mai întâi, trebuie să îndeplinesc scopul pentru care am 
venit aici şi, ca să fac asta, trebuie să găsesc o maşină. 


Caut pe Craigslist şi găsesc una care pare potrivită 
pentru mine, pe care mi-o pot permite şi care este 
vândută direct de proprietar, aşa că sun la numărul de 
acolo şi întreb de ea. Acesta este de acord să o aducă în 
parcarea de la Kroger, aflată la o stradă distanţă de motel, 
ca să o testez. Plec de la hotel şi merg pe jos până acolo. 

Este o Honda Accord neagră, veche de zece ani, cu 
160.000 de kilometri la bord şi o zgârietură pe aripa 
stângă din spate, dar nu are alte probleme. Cel care o 
vinde este un bărbat în vârstă de şaptezeci de ani care 
spune că i-a aparţinut soţiei sale defuncte. li ofer bani 
gheaţă, iar el acceptă. Nu îşi aminteşte să dea jos plăcuţa 
de înmatriculare, care era pe numele lui, iar eu nu îi aduc 


aminte. Cu actul de proprietate pe numele Miranda Henley 
la purtător, conduc înapoi spre motel. 

Misiunea mea principală va fi să o urmăresc pe Candace 
Price, în speranţa că voi strânge ceva dovezi incriminatorii 
împotriva lui Keegan. Cu toate acestea, nu pot să îmi scot 
din minte biletul acela de adio. Mă hotărăsc să mă abat de 
la curs. Trebuie să găsesc familia lui Cole Whittington, ca 
să aflu dacă nu cumva şi-a dus în altă parte la îndeplinire 
planul de a se sinucide, şi să îi dau aceste ultime cuvinte 
ale lui. Imediat ce termin, voi putea să merg mai departe. 

Car Whittington figurează în cartea de telefoane a 


oraşului Dallas, cu tot cu adresa lui, clară ca bună ziua. O 
notez, apoi verific rubrica de decese din ziarele locale ca 
să văd dacă şi-a dus planul de sinucidere la îndeplinire. 
Sunt mai mulți cu numele Whittington care au murit în 
ultimii ani, însă pe niciunul nu-l cheamă Cole. 

Poate că totuşi nu e mort. Poate numai a plănuit să o 
facă, apoi s-a răzgândit. Poate a avut o zi foarte proastă, 
după care şi-a venit în fire. Din moment ce avea propria 
Biblie, mă gândesc că trebuie să fie creştin. Doamna Lucy 
este creştină şi, chiar dacă i s-au întâmplat lucruri 
groaznice de-a lungul vieţii, nu mi-o pot imagina gândindu- 


se să îşi pună capăt zilelor. Dar poate că şi creştinii pot 
suferi de depresie clinică profundă. 

Biblia este plină de însemnări, cu versete subliniate şi 
evidenţiate în diverse culori, precum şi cu adnotări pe 
margine, ca şi când ar fi studiat-o. 

Poate că nu a făcut-o încă. Nu e trecută nicio dată pe 
bilet şi probabil că a fost lăsat acolo de curând, altfel ar fi 
fost descoperit până acum. Gândul acesta mă preocupă. 
Dacă lucrează în continuare la planul său, punându-şi 
lucrurile în ordine, pregătindu-se pentru ziua în care chiar 
îl va aplica? 

Îmi duc lucrurile la maşină şi predau cheia, luând Biblia 
cu mine, cu biletul ascuns între Facerea şi /eșirea. Conduc 
până la adresa din cartea de telefoane şi văd în curte un 
indicator pe care scrie „De vânzare”. Pe alee este parcat 
un SUV Nissan alb, iar pe o plăcuţă magnetică de pe o 
parte a maşinii scrie Compania de scaune Susjos. Mai sunt 
trecute o adresă, un număr de telefon şi un site. Le notez 
pe toate. 


M-aş putea duce chiar acum să bat la uşa lui, aş da 
Biblia oricui mi-ar deschide, iar apoi aş pleca fără să mai 
privesc înapoi. Sau poate că cei ai casei ar arunca-o pe 
măsuţa din hol şi ar uita de ea până în momentul în care 
ar fi anunţaţi că şi-a curmat viaţa după ce eu aş fi putut să 
fac ceva. 

Mă lupt cu sentimentul de responsabilitate care creşte 
în mine. Este acelaşi tip de obsesie care m-a cuprins când 
mă aflam în Shady Grove, atunci când aveam sentimentul 
copleşitor că ştiam cine a răpit-o pe fata dispărută. 
Simţeam că eu eram cea care trebuia să o salveze şi, în 
cazul acela, chiar am avut dreptate. 

Hannah mi-ar spune să încetez cu toate astea, că nu e 
treaba mea şi nu trebuie să mă mai joc de-a Dumnezeu. 


Mi-ar spune să merg mai departe şi să mă ascund, să am 
grijă de mine, dar mă cunosc suficient de bine. Nu aş 
putea trăi cu gândul că nu am încercat. Ce s-ar întâmpla 
dacă mai târziu l-aş căuta pe internet (ceea ce ştiu că aş 
face) şi aş afla că s-a sinucis? Dacă îl găseşte unul dintre 
copiii săi? Dacă nu vor putea trece niciodată peste asta? 

Mă cazez la un alt motel. Este luni dimineaţă, însă 
obsesia aceasta încă nu m-a părăsit. Conduc înapoi spre 
casa lui Cole Whittington, dar SUV-ul alb nu mai este aici, 
aşa că merg până la sediul Companiei de scaune Susjos. 
Este o clădire de tip depozit de mici dimensiuni, din metal, 
cu o siglă la exterior. Intru în parcare şi mă uit în oglindă. 
Mai semăn cu mine? Mă vor recunoaşte din imagini? 

Am părul prins, ridicat în sus, pe sub şapca de baseball. 
Linia trasă cu dermatograful este estompată, iar machiajul 
ochilor e fumuriu. Mi-am conturat buzele ca să pară mai 
mari decât le am eu, să lase impresia că sunt mai pline şi 
mai rotunde. Nimeni nu se va lăsa înşelat să creadă că 
buzele mele sunt cu adevărat astfel, dar sper ca măcar tot 
acest machiaj să le distragă atenţia. Eu cu siguranţă nu 
mă recunosc, oricât de mult m-aş privi în oglindă. 

lau Biblia şi merg la uşa pe care este lipit un anunţ cu 
textul  „Angajăm personal”. La recepţie, în spatele 
tejghelei, se află o femeie în vârstă. Îmi zâmbeşte şi se 
uită în sus la mine. 

— Bună. Te ajut cu ceva, puiule? 

— Da, spun eu. Mă întrebam dacă aş putea să-l văd pe 
Cole Whittington. Lucrează aici? 

— Desigur, drăguță. Este fiul meu. Se află în spate, 
merg să îl chem. Să îi transmit despre ce e vorba? 

— Voiam doar să îi înapoiez ceva ce-i aparţine. 

Pare puţin distrasă, aşa că nu întreabă ce anume. 


— Bine, drăguță. Aşteaptă aici. 


Cât timp e plecată, mă uit în jur să văd ce fel de loce 
ăsta. Arunc o privire spre reclama înrămată de pe peretele 
din capătul încăperii, în care este prezentat un scaun ce 
pare a fi produsul lor principal. După toate aparențele se 
mişcă într-un anume fel. Presupun că în sus şi în jos. 

Mai este un afiş cu „Angajăm persona!” şi pe tejghea. 

Femeia revine. 

— Vine acum, drăguță. 

— Mulţumesc! Ce anume produceţi aici? 

Zâmbetul de mai înainte i se iveşte iar pe chip. 

— Fiul meu Blake a inventat acest scaun hidraulic care 
se mişcă, printr-o simplă apăsare de buton, în sus şi în jos 
faţă de podea până la nivelul unui scaun obişnuit. Este 
grozav pentru persoanele cu artrită la genunchi sau la 
şolduri, care nu pot lucra în grădină, nu pot să se joace cu 
nepoţii sau nu pot face lucruri obişnuite pentru că, dacă 
sunt la fel ca mine, se pot aşeza, dar nu se mai pot ridica 
în picioare. Le realizăm aici. Un produs sută la sută 
american. Avem atât de multe comenzi încât abia le 
putem onora pe toate. 

Înainte să-i pot răspunde, Cole intră în birou. Este un 
bărbat arătos, de vreo treizeci şi cinci de ani, dar care 
arată obosit şi palid. Pare puţin neliniştit când mă 
abordează. 

— Te pot ajuta cu ceva? 

— Da, spun eu, scoțând Biblia lui din geantă. 

Îmi cobor vocea şi mă aplec înspre el. 

— Am găsit această Biblie şi am văzut că are numele 
tău scris pe ea. Voiam doar să ţi-o înapoiez. 

Citesc pe faţa lui că o recunoaşte. 

— Mda, chiar o căutam. Mulţumesc. Unde ai găsit-o? 


— Într-o noptieră dintr-un motel, răspund eu atât de 
încet încât mama lui să nu mă poată auzi. 


Îi licăresc ochii, iar eu mă întreb dacă se gândeşte la 
faptul că a scris biletul. Se uită la mine ca şi când s-ar 
întreba ce anume ştiu, dar eu zâmbesc. 

— Deci... dacă este ata... 

— Apreciez că mi-ai adus-o. 

Bagă mâna în buzunar şi scoate o bancnotă de douăzeci 
de dolari. 

— Poftim, ia-i pentru că mi-ai adus-o înapoi. 

Ridic mâna în semn de refuz. 

— Nu, nu-i pot lua. Voiam doar... să ţi-o înapoiez. 

Vreau să-l întreb dacă mai intenţionează să-şi ia viaţa, 
dacă mai consideră că lucrurile sunt lipsite de speranţă. 

În schimb, rămân în picioare şi îl privesc. Îi sună 
telefonul, îl scoate din buzunar şi îşi apleacă privirea supra 
lui. Fără să-mi mai spună o vorbă, se grăbeşte să 
părăsească încăperea. 

— Mulţumesc că i-ai returnat-o, drăguță! spune mama 
lui. A fost foarte abătut în ultima vreme. Poate că l-ai 
ajutat să îşi recapete încrederea în oameni. 


Mă gândesc să îi spun despre biletul de adio, dar apoi 
îmi dau seama că, indiferent ce s-ar întâmpla cu el acum, 
aş putea înrăutăţi lucrurile dacă aş face asta. Fără să ştiu 
cum ar fi corect să procedez, mă întorc la maşină. 

| lasa ar fi trebuit să primească până acum cutia şi 


sper că a găsit telefonul în interiorul iepuraşului de pluş. 
Îmi dau seama că este disperată să primească veşti de la 
mine şi că precis e îngrijorată că aş putea fi rănită sau 
moartă. Din fericire, asta o va linişti. 

Ştiu că după cină iese deseori la plimbare, prin urmare 
ies cu maşina vreo treizeci de minute în afara oraşului şi 
încerc să o sun pe la şase şi jumătate. Dacă a urmat 
aceleaşi instrucţiuni pe care le-am avut pentru celălalt 
telefon, atunci îl ţine permanent pe modul silențios. Totuşi, 
o sun. Intră căsuţa vocală, care nu fusese setată. Inchid şi 
sper că va vedea în curând apelul pierdut şi că telefonul 
nu se mai află în interiorul jucăriei. 


Găsesc un parc pe marginea unui lac, aşa că ies să mă 
plimb în timp ce aştept să îmi sune telefonul. După câteva 
minute, chiar sună. 

Răspund cu inima bătând să-mi sară din piept. 

— Bună. 

— Bună. 

Vocea îi este încordată, piţigăiată. Îmi dau seama că 
vrea să îmi spună pe nume, să mă întrebe dacă sunt bine, 
să îmi ceară să îi povestesc totul, dar tace. Aud cum bate 
vântul şi îmi dau seama că se plimbă. 

— Eşti bine? mă întreabă ea. 

— Da, sunt bine. Aşadar ai primit iepuraşul? 

— Da, spune ea, dar zău aşa, cât pe ce să nu-mi dau 
seama! 

— Ştiam că vei încerca să îl porneşti. Jeff a văzut cutia? 
o întreb. 

— Nu, eram acasă doar eu şi Emma când a venit. Ştii, 
chiar te pricepi la chestiile astea. E puţin înfricoşător. 


— Am asta în sânge, răspund eu. 

— Cum se face că nu e şi într-al meu? 

— Mi-am petrecut mult timp cu tata. 

Tace o clipă, apoi spune: 

— Se spune despre tine că eşti o eroină. Ai salvat-o pe 
fata aceea. 

Îmi transpiră palma, aşa că mut telefonul la cealaltă 
ureche, plimbându-mă în continuare pe un debarcader 
public. 

— Aproape că m-au prins, dar am reuşit să fug. 

Se aud sunete de paşi care îi acoperă vocea. 

— Se vorbeşte peste tot în mass-media despre asta. 
Parcă s-ar întrece în reportaje. Au difuzat imagini de la 
locul crimei. 

— Ştiu. 

— Mai întâi te numesc „eroina ucigaşă”, după care 
dezbat dacă nu cumva eşti o psihopată. Imi doresc atât de 
mult să îi sun şi să le spun că nu eşti nimic din toate astea. 

— Nu face asta! spun eu. Să nu faci niciodată aşa ceva! 
Ai înţeles? 

Oftează. 

— Da, desigur. 

Mă reazem de o balustradă şi privesc în jur să văd dacă 
mă poate auzi cineva. 

— Nu. Vorbesc serios, Hannah. Nu este vorba numai 
despre tine. Mai sunt şi Emma, Jeff şi mama. Nu te poţi 
lăsa purtată de emoţii şi să faci ceva nechibzuit. 

— Eu, nechibzuită? spune ea. Tu eşti cea care a riscat 
totul pentru o fată pe care nici măcar nu o cunoştea. Nu 
am altceva de făcut decât să îi las să creadă lucrurile 
astea despre tine. Presa a luat-o razna aici; au campat 
chiar pe peluza din faţa casei, blocându-ne strada. L-am 


pus pe Jeff să îmi parcheze maşina pe strada din spate şi 
m-am strecurat pe uşa din dos, doar ca să pot veni în parc 
să mă plimb. 

Scuzele îmi par atât de inutile acum. 


— Nu arunca vechiul telefon în tomberonul de acasă. S- 
ar putea să caute prin el. 


— Au voie să facă asta? 


— Da. Odată ce l-ai scos afară pe trotuar, este permis. 
De fapt, roagă-l pe Jeff să-l ducă direct la groapa de gunoi. 
Nu lăsa nimic afară prin care să poată căuta. li mai 
aminteşti că tata obişnuia să caute prin gunoi atunci când 
investiga o crimă? Şi mass-media o poate face. 


Trag aer adânc în piept şi răsuflu. 

— Au campat şi în faţa casei mamei? 
— Da, unii dintre ei. 

— Ea ce mai face? 


— Continuă să aibă acest gând oribil că vei muri. Are tot 
felul de ritualuri noi. Se duce să verifice cutia poştală de 
vreo şaptezeci de ori pe zi, chiar dacă presa e acolo. Merg 
cu ea la medic de două ori pe săptămână. li ajustează 
doza. 


Închid ochii şi îi acopăr cu mâna. 

— Dar poliţia? Vă hărţuieşte? 

— Poliţiştii trec din când în când pe aici ca să vadă dacă 
nu mă pot stârni să spun tot ce ştiu. Cred că sunt 
urmărită. 

— Cine a venit? Keegan? Rollins? 

— Da, vin împreună. 

Începe să mă doară capul. 

— Te-au ameninţat? 


— Simpla lor existenţă este o ameninţare. Continui să 
mă port de parcă aş fi supărată pe tine, de parcă mi-aş 
dori să te găsească pentru ca toate astea să înceteze. 


— Foarte bine. Hannah, spune-le pur şi simplu ce vor să 
audă. Nu îi face să creadă că reprezinţi o ameninţare. 


— Mi-ai tot spus asta. 

Simt cum îmi dau lacrimile şi cum mi se pune un nod în 
gât. 

— Ce mai face Emma? Îmi este atât de dor de ea. 

— Încearcă să meargă. E atât de scumpă. Mi-aş dori să 
pot fi şi eu ca ea şi să uit de tot ce se întâmplă în jur. 

Se opreşte. 

— Aş vrea să o poţi vedea. 

Înghit nodul ce mi se pune în gât şi îmi apăs pe canalele 
lacrimale. Plânsul nu ajută la nimic. 

— Ştiu că eşti o mamă grozavă. Ai grijă de ea! 

— Să ai şi tu grijă de tine! 

Nu spune nimic pentru o clipă. 

— Casey, trebuie să te gândeşti la o modalitate de a ieşi 
din asta. Nu aş suporta ideea că nu am să te mai văd 
niciodată. 

— Îmi dau silinţa. 

— Serios? Există aşadar vreo posibilitate ca toate astea 
să ia sfârşit într-o bună zi? 

Nu vreau să îi dau speranţe prea mari, dar poate că 
speranţa este exact ceea ce îi trebuie. 

— Trebuie să adun suficiente dovezi împotriva lor încât 
să nu mai poată să scape basma curată. Odată ce fac 
asta... Mda, poate că există o şansă. 

O aud cum plânge pe înfundate la celălalt capăt al liniei 
şi sper ca ea să nu mă audă pe mine plângând. 

Dai am multe pe cap, ştiu că mă aflu într-un loc 


întunecat şi periculos. Felul în care m-am comportat cu 
Keegan a fost prostesc. Ar fi trebuit să îmi păstrez calmul, 
nu să mă reped la el. Dar asta este. Din spirit de 
conservare, îmi fac timp să merg la întâlnirea mea de grup 
la ora zece, mai ales că nu m-am mai dus de vreo două 
săptămâni. Până acum câteva săptămâni, sindromul 
posttraumatic era cel care mă definea, dar de când o 
urmăresc pe Casey Cox, nu mai pare atât de ameninţător. 
Toată povestea cu Keegan a fost un fel de a-l ţine în loc. 

Intru şi îmi pun o cafea într-un pahar de plastic, o cafea 
amară din cauza cafetierei electrice maronii care probabil 
că are mare nevoie să fie curățată cum se cuvine. Îi salut 
din cap pe cei câţiva oameni pe care îi cunosc. 


Dex, probabil cel mai bun prieten al meu de aici, este 
aşezat deja pe scaun, cu piciorul la care este ataşată 
proteza întins ca un trofeu. Leo, care se confruntă şi el cu 
pierderea unui picior, este în mod clar încă şomer, altfel nu 
ar mai fi aici. Grayson, un puşti care abia dacă a împlinit 
nouăsprezece ani, are încă acea privire abătută, de parcă 
explozia care i-a ucis pe tovarăşii săi s-ar fi petrecut cu 
doar treizeci de secunde în urmă. Şi-a luat un câine special 
antrenat pentru cazurile de sindrom posttraumatic, care 
gâfâie în timp ce stă atent lângă el. 


— Dylan, frate! spune Dex, ridicând cârligul spre mine 
pentru a-mi lovi pumnul în semn de salut. 

Nu am chef de salutul cu pumnul, dar o fac oricum în 
timp ce iau loc pe scaunul de lângă el. 

— Eşti bine, omule? 

— Mda, spun eu, sorbind din cafeaua vâscoasă. Tu? 

— Nu mi-a fost niciodată mai bine, spune el, iar eu ştiu 
că mănâncă rahat, însă de fiecare dată mă face să 
zâmbesc. 

— Tocmai ţi-am trimis un e-mail. Am făcut rost de lista 
aceea despre care vorbeam. 

Ridic din sprâncene. 

— Pe bune? 

— Dylan, te-ai întors! 

Mă întorc şi o văd pe dr. Coggins făcându-şi loc printre 
noi, ca să ajungă la locul liber pe care i-l păstrăm 
întotdeauna, de parcă ar avea numele scris pe el. 

— Mda, răspund eu. 

— Ei bine, mă bucur să te revăd. Sunteţi cu toţii gata să 
începem? 

În timp ce ea ni-i prezintă pe nou-veniţi, telefonul începe 
să-mi vibreze, aşa că mă uit să văd despre ce e vorba. Am 
primit un e-mail de la pila mea cu gogoşile din 
departamentul de poliţie, care conţine lista cu toţi cei care 
au ieşit la pensie sau care au demisionat în ultimii 
cincisprezece ani. Imediat sub el, văd e-mailul primit de la 
Dex, cu lista celor care au murit. 

Brusc, nu mai vreau să fiu aici. Simt nevoia să mă întorc 
acasă şi să mă apuc de treabă. 

— Aşadar, Dylan, de ce nu începi tu? Povesteşte-ne ce 
ai mai făcut. 


Ridic privirea din telefon, dar rămân cu degetul pe 
ecran. 


— Cum? 
— Nu ai mai venit o vreme. Eşti bine? 


— Mda, binişor, răspund eu. Am fost plecat din oraş, am 
lucrat. 


— Lucrezi? Dar asta e excelent! 


Ceilalţi tipi care mă cunosc dau din cap în semn de 
apreciere, iar cineva exclamă: 

— Angajat plătit, frate! 

De partea cealaltă a cercului, o fată pe nume Rose, care 
este infirmieră în armată, mă întreabă: 


— Prietenul tău care a murit... Ai reuşit să treci peste 
asta? 


Nu îmi amintesc să le fi povestit acest lucru, dar 
presupun că Dex le-a transmis probabil această 
informaţie. 

— Mda... nu, el este... a fost... 


Simt cum mă lasă vocea şi cum se destramă în zece 
voci de tonalități diferite. Imi dreg glasul şi încerc din nou. 


— Un prieten bun. 


— Vrei să vorbim despre factorii care au declanşat acest 
lucru în sufletul tău? întreabă dr. Coggins. 

Stau picior peste picior şi rămân cu privirea fixată pe cel 
de deasupra, care tremură de parcă aş fi luat ceva. 

— Păi... nu chiar, nu. 


Nu le pot spune că lucrez la cazul lui, că încerc să-l prind 
pe criminal, că persoana pe care toată lumea o consideră 
vinovată n-a făcut nimic. 


— Şi slujba ta? întreabă cineva. Cu ce te ocupi? 


— Sunt detectiv particular, răspund eu. Chestiuni de 
rutină. 

— Dylan a lucrat ca poliţist în cadrul Diviziei de 
Investigaţii Criminalistice a armatei, adaugă dr. Coggins. 

Schimbă repede subiectul şi se întoarce către altcineva. 

— Leo, ai purtat cu soţia discuţia despre care am vorbit? 

Uşurat că nu mai sunt în centrul atenţiei, încetez să mai 
dau din picior şi îl pun pe podea. Mă înclin în faţă, 
ascultându-l pe amicul meu. După ce termină de vorbit, ia 
cuvântul unul dintre cei nou-veniţi. Abia s-a întors din 
misiune şi nu are urme de răni pe corp. Când îl îndeamnă 
să vorbească, parcă spune povestea vieţii mele. 

— Aşteptam cu nerăbdare să mă întorc acasă, să fiu din 
nou alături de soţia şi de copiii mei, dar soţia mea îmi zice 
acum că sunt o altă persoană. 

— Spune-mi, îl îndeamnă dr. Coggins, care sunt factorii 
tăi declanşatori? 

— Alaltăieri a fost cea de-a cincea aniversare a fetiţei 
mele şi un deştept s-a gândit să aducă pocnitori la 
petrecere. În clipa în care a lansat-o pe prima, mi-am 
trântit fiica la pământ... încercând să o acopăr. 

— Of, nu, suspină una dintre femei. 


El se lasă pe spate în scaun şi îşi trece degetele prin 
păr. 

— Am speriat-o de moarte... Soţia mea m-a ridicat de 
jos ca să ajungă la copil, iar eu am plecat din curte, 
încercând să mă adun. li auzeam pe prietenii ei spunându-i 
că sunt periculos. 

— Nu ai fost periculos, frate! îi zice Dex. Îți protejai 
fetiţa. Ce idiot ar arunca pocnitori cu tine în preajmă?! 


— Ei nu înţeleg. 


— Cu toţii am trecut prin asta, omule! îi spun eu, iar 
vocea îmi devine brusc limpede. Mai zilele trecute, motorul 
maşinii a început să dea rateuri şi am derapat într-un şanţ. 

În cameră se lasă tăcerea, iar eu mă întreb de ce am 
spus acele cuvinte. Nu le-aş fi rostit când atenţia tuturor 
era aţintită asupra mea, dar acum... 

— De curând, am fost la film cu iubita mea, începe să 
povestească unul dintre nou-veniţi. Nu am suportat ideea 
să nu văd ce se petrece în spatele meu, iar pe ecran se 
difuzau focuri de armă... şi sunetul... Simţeam o apăsare în 
piept, inima îmi bătea cu putere şi asudam din greu. M-am 
strecurat afară ca să mă duc la baie şi dus am fost. Nu m- 
am mai întors. Acum nu îmi mai răspunde la telefon. 

Vocea dr. Coggins este blândă, dar încrezătoare: 

— Îţi promit că te vei face mai bine dacă vei sta cu noi. 

Un alt tip care nu mai venise la club de câteva luni se 
avântă să vorbească: 

— Eu nu m-am făcut mai bine. 

Levi, aflat trei scaune mai încolo, se înclină în faţă şi 
spune: 

— Păi, nu ai cum să ştii asta din moment ce ai încetat să 
mai vii în secunda în care a început să îţi intre pensia de 
invaliditate. 

Vocea primului tip devine rigidă: 

— Mă acuzi de ceva? 

— Nu, răspunde Levi. Doar că vedem acest lucru de 
multe ori. Vin aici tot felul de indivizi care bifează căsuţele 
de prezenţă până când intră în posesia pensiei de 
invaliditate. Însă odată ce o primesc, nu prea mai au 
nevoie de grup. Te face să te întrebi dacă într-adevăr ai 
avut de fapt o problemă. lar dacă minţi, devine tot mai 
dificil pentru noi, ceilalţi. Toată frauda din sistem. 


— Nu trebuie să ne judecăm unii pe alţii, spune Coggins. 
Sunt sigură că Will a avut un motiv întemeiat ca să nu 
vină. 

— Nu e ca şi când îi datorez tipului ăsta o explicaţie, 
spune Will. Am fost diagnosticat cu sindrom posttraumatic 
la fel ca voi toţi, dar dacă nu mă doriţi în acest grup, îmi 
voi găsi altul. 


— Nici măcar nu a fost pe front, spune Levi. Tipul ăsta a 
avut o muncă de birou. Nu s-a aflat niciodată sub foc de 
mortiere. Nu a văzut niciodată explozia unei bombe 
artizanale. Nu a suferit nici măcar un minut de o altă 
traumă în afară de aceea că i s-a făcut dor de mămica, 
totuşi a spus tot ce trebuia ca să obţină pensia de 
invaliditate, în timp ce majoritatea celor prezenţi aici nu 
pot să aibă parte de ajutorul de care au nevoie. 

Will sare în picioare, împingându-şi scaunul în spate. 

— Nu vrei tu să vii afară şi să îţi arăt eu cât sunt de 
răvăşit? 

— Nu, îmi poţi arăta şi aici! spune Levi, ridicându-se în 
picioare şi, înainte ca cineva să îl poată opri, îi dă lui Will 
un pumn în faţă, făcându-l să-şi piardă echilibrul. Când 
acesta cade la pământ, Levi continuă să îl atace. 

Sar în picioare şi îl înşfac pe Levi. Un alt tip îl reţine pe 
Will şi reuşim să îi despărţim. Dr. Coggins este în picioare 
acum şi strigă la ei să înceteze. 

Levi se smuceşte din strânsoarea mea. 

— Nu mai vin la întâlnirile acestui grup, unde sunt astfel 
de oameni, doamnă doctor! Trebuie să decideţi dacă 
grupul acesta este pentru cei care chiar au nevoie de 
ajutor sau nu. 


Apoi iese valvârtej pe uşă. 
Cu buza sângerândă, Will rămâne în picioare. 
— Tipul ăla e bolnav. 


— De aceea se află aici, spune Coggins. 


— Nu, e periculos. Trebuie să fie internat la o clinică de 
specialitate. 


— Treaba este că, începe să vorbească una dintre 
femei, are dreptate. Cu toţii credem că te prefaci. 

Will îi aruncă o privire de parcă ar vrea să-i ia capul, dar 
pentru că este vorba despre o femeie, se stăpâneşte. 

Dr. Coggins intervine: 

— Will, să stabilim o şedinţă privată. Sună-mă după- 
amiază. Îmi pare rău că s-a întâmplat astfel. 

El pleacă, iar eu mă aşez din nou pe scaun. Sper că nu 
are de gând să ne spună că cei care îl acuză pe Will se 
înşală, deoarece femeia are dreptate - cu toţii am crezut 
că se preface. Nimeni nu tolerează mai puţin fraudele ce 
privesc tulburarea de stres posttraumatic decât cei care 
suferă într-adevăr de această afecţiune. 


În schimb, ea ne priveşte pe fiecare dintre noi. Îi 
tremură mâinile. 

— Toţi aveţi de îndurat o mare suferinţă şi, după cum se 
spune, oamenii care suferă îi fac şi pe alţii să sufere. O 
parte din recuperarea voastră înseamnă să învăţaţi modul 
în care să vă gestionaţi accesele de furie şi chiar dacă 
gândiţi anumite lucruri, nu le puteţi spune pur şi simplu, 
întrucât ceea ce urmează nu este ceea ce vă doriţi. Putem 
fi de acord asupra acestui lucru? 


Câţiva dau aprobator din cap. 


— Unele surse susţin că douăzeci şi doi de veterani de 
război se sinucid zilnic în Statele Unite - aproximativ unul 
în fiecare oră - şi grupuri aşa cum este acesta au menirea 
să prevină astfel de lucruri. Cu toţii depunem eforturi aici. 
Nu putem intra în mintea celorlalţi. Nu ne putem judeca 
unii pe alţii. Trebuie să fim toleranţi unii cu alţii. Dacă noi 
nu putem să facem asta, atunci cine? 


După mai multe comentarii asupra lucrurilor pe care le- 
a spus, dr. Coggins schimbă subiectul şi ne întreabă pe toţi 
cum dormim, ce funcţionează şi ce nu. Ne arată plasturele 
despre care îmi pomenise Dex deunăzi şi spune că este o 
formă de terapie nouă şi promițătoare care ar putea ajuta. 
Îmi propun în gând să aflu mai multe despre asta când voi 
avea ocazia. 

În momentul în care se termină întâlnirea, pe drum spre 
ieşire vorbesc cu câţiva oameni. Tipul cel nou, care şi-a 
pus fiica la podea, mă opreşte chiar în faţa uşii. 

— Interesantă întâlnire. 

— Da, n-a fost plictisitoare, spun eu. 

— Oare o să treacă vreodată cu adevărat? 

Inspir adânc. 

— Pentru unii, mda. 

— Peste cât timp? 

— Anunţă-mă când afli, spun eu. Dar continuă să vii, 
omule. Eu sunt mai bine decât eram înainte. 

Când mă întorc la maşină, mă rog pentru el şi pentru 
familia lui, mă rog ca problemele sale să nu îl paralizeze. 
Simţindu-mă vinovat că nu i-am spus mai multe pentru a-i 
da speranţe, îmi scot din nou telefonul. Abia aştept să mă 
întorc acasă şi să trec din nou la treabă. 

Pas 
|. petrec toată noaptea şi cea mai mare parte din zi 


eliminându-i de pe listă pe poliţiştii care au decedat din 
cauze naturale - verificându-le vârsta şi necrologul, 
asigurându-mă că nu era nimic în neregulă cu moartea lor. 
Apoi văd cine s-a transferat la alte departamente sau 
agenţii, precum poliţia statală, FBI sau la Biroul Federal de 
Alcool. Verific apoi ca pensionaţii să fi avut vârsta potrivită 
şi îi tai de pe listă. 

Mai rămân cu aproape treizeci de oameni care au 
părăsit departamentul din motive nespecificate pe această 
listă. Este un grup de cinci persoane care au plecat chiar în 
lunile ce au urmat morţii lui Andy Cox. Le încercuiesc 
numele. Voi merge pe această pistă mai întâi. 


Îi caut pe fiecare în parte şi aflu unde locuiesc în 
prezent. Unul dintre ei încă mai locuieşte în oraş şi caut să 
văd cu ce se ocupă. Descopăr că a intrat în afacerea 
deţinută de socrul său, aşa că probabil a acceptat o ofertă 
mai bună. 

După ce îi caut pe internet şi pe ceilalţi patru, aflu că doi 
dintre ei au murit. Bătăile inimii mele sunt tot mai 
accelerate, în timp ce urmez acest fir ca să aflu ce s-a 
întâmplat. Unul dintre ei a murit la un an după ce a 
demisionat. Avea treizeci şi doi de ani. l-au cedat frânele şi 
a intrat cu maşina într-un copac. Niciun alt autoturism nu a 
mai fost implicat. Avea soţie şi doi copii mici. 

Cel de-al doilea trecuse de cincizeci de ani şi a murit de 
cancer, aşa că îl şterg de pe listă. 

Mai sunt doi bărbaţi pe care trebuie să îi găsesc şi să 
vorbesc cu ei, plus soţia celui căruia i-au cedat frânele. Le 
găsesc adresele. Unul locuieşte în Jackson, Mississippi, iar 
celălalt în Grand Rapids, Michigan. Încerc să îi sun pe 
amândoi, dar liniile lor de telefonie fixă sunt desfiinţate şi 


nu sunt înregistrate numere de telefon mobil pe numele 
lor. 


Îmi împachetez lucrurile într-o geantă pe care o arunc în 
maşină. Jackson se află la aproximativ patru ore distanţă 
de Shreveport. Pot să ajung acolo înainte de asfinţit. 

Ajung pe l-20 exact la ora de vârf, dar lucrurile merg 
mai repede decât în alte oraşe în care am fost, aşa că 
înaintez, urmând traseul de pe GPS către adresa pe care o 
aveam. Numele bărbatului este Alvin Rossi şi locuieşte în 
partea de nord a oraşului Jackson. După o jumătate de oră 
în care am fost blocat în trafic, urmez convoiul de maşini 
pe l-55, către partea de nord a oraşului. GPS-ul mă 
direcţionează să ies pe şoseaua de centură, şi e un 
adevărat chin să ajungi acolo în această perioadă a zilei. 
GPS-ul, însă, mă anunţă în sfârşit: „Aţi ajuns la destinaţie”. 

Privesc clădirea pe care mi-o indică aparatul. Este un 
centru comercial, iar adresa aparţine unui magazin UPS. 
Probabil că deţine aici o căsuţă poştală. 

Aşadar, este o adresă falsă. Va trebui să sap mai adânc. 


Sunt multe magazine de-a lungul şoselei, conduc până 
intru pe Old Canton şi găsesc un local unde se serveşte 
grătar şi care îşi face reclamă că oferă „Wi-Fi gratuit”. 
Parcarea este uimitor de goală pentru acest moment al 
zilei. lau laptopul cu mine şi intru înăuntru, comand de 
mâncare, iar apoi caut în voie prin toate bazele mele de 
date, pentru a-l găsi pe Alvin Rossi. 

Toate informaţiile pe care le găsesc despre el conţin 
această adresă falsă, dar, în cele din urmă, aflu adresa de 
la locul de muncă. Lucrează la fabrica Nissan, câţiva 
kilometri mai sus pe l-55, într-o localitate suburbană 
numită Canton. Poate locuieşte prin apropiere. 

Conduc până acolo şi intru în parcare. Este un loc uriaş 
şi e puţin probabil ca angajaţii să se cunoască toţi între ei. 


Acesta este probabil unul dintre cei mai mari angajatori 
din zonă. Cum am să dau eu de tipul ăsta? 

S-a făcut ora şapte seara, dar cu siguranţă o parte 
dintre angajaţi vor intra în tura de noapte, aşa că merg 
spre intrarea din faţă şi păşesc înăuntru. Este un paznic la 
intrare, aşadar îmi încerc norocul. 

— Salutare, aş vrea să îl văd pe unul dintre angajaţii 
voştri. Alvin Rossi. 

Paznicul nu dă semne că l-ar recunoaşte. 

— La ce departament lucrează? 

— Nu ştiu sigur. 

— Îl caut imediat. 

Tastează ceva la calculator, iar eu mă joc pe telefon de 
parcă nu m-ar interesa. De fapt, deschid camera 
telefonului, fiind pregătit să fac o poză de îndată ce datele 
sale vor fi afişate. 

Am telefonul pus pe modul silențios, astfel încât nu îşi 
dă seama că am făcut poza. După aceea mă aplec înspre 
ecran şi mă uit cu atenţie la faţa tipului. Privirea îmi 
alunecă în jos şi încerc să îi văd numărul de telefon, dar 
paznicul închide pagina înainte să îl fi găsit. 

— Nu lucrează în tura de noapte, îmi spune el. Nu 
lucrează până mâine dimineaţă. 

— Of, e greşeala mea, răspund eu. Credeam că a spus 
tura de noapte. La ce oră începe cealaltă tură? 

— La şapte dimineaţa. 

Îi mulţumesc şi plec, verificându-mi telefonul, ca să fiu 
sigur că am făcut o poză bună. Da, am toate datele lui. 
Foloseşte şi aici vechea adresă, dar am făcut rost de 
numărul lui de telefon. 

Sperând că este un număr de telefon mobil, îl adaug 
repede la contactele mele, apoi îi trimit un mesaj. 


Alvin, nu mă cunoşti, dar trebuie să vorbesc cu tine 
despre perioada petrecută la Departamentul de 
Poliţie din Shreveport. Ne putem întâlni undeva? Este 
foarte important. 


Conduc înapoi spre Jackson şi caut un motel care să nu 
fie prea scump şi care să nu se afle într-o zonă plină de 
drogaţi. Opresc maşina în parcarea Motelului 6. 


Mă pregătesc să intru, când îmi răspunde la mesaj. 


Cine eşti? 

Nu vreau să îi divulg numele meu adevărat, ca măsură 
de precauţie în cazul în care se află în legătură cu Keegan. 
Nu folosesc numărul de telefon pe care îl ştie acesta, aşa 
că nu m-ar recunoaşte după număr. 

Recurg la cel de-al doilea prenume pe care îl am. 


Mă numesc Ward. Aşa cum ţi-am spus, nu mă cunoşti. 
Înainte să apăs pe trimitere, adaug; 


Pot să ajung la tine în câteva minute. Nu te voi reţine 
mult. Cred că s-ar putea să avem unele lucruri în 
comun. 


Sper că l-am pus pe gânduri, făcându-l să creadă că îi 
ştiu adresa şi că pot apărea oricând la el la uşă dacă nu va 
fi de acord să ne întâlnim. 

Durează mai mult decât mă aşteptam, dar în cele din 


urmă îmi scrie: Sunt prins cu treburi acum. Nu ne putem 
vedea. 


Acum ce e de făcut? Oftez adânc, apoi merg să mă 
cazez. Nici nu intru bine în cameră, că telefonul îmi 
vibrează din nou. 


Vino în parcarea de la Buffalo Wild Wings la ora opt. 


Îi scriu înapoi: Voi fi acolo. 

Ajung cu un sfert de oră mai devreme şi parchez maşina 
cu spatele la restaurant. Este un local cunoscut şi sunt 
foarte puţine locuri libere. Nu s-a întunecat încă, aşa că 
urmăresc fiecare maşină care intră. În cele din urmă, pe la 
opt fără zece, intră în parcare o camionetă Nissan albă. 
Din ea coboară un bărbat care poartă ochelari de soare, 
deşi se înserase, şi sunt destul de sigur că este el. Îşi 
scoate o ţigară din pachet în timp ce se îndreaptă spre 
partea din faţă a parcării, unde rămâne pe loc în picioare, 
cu o mână în buzunarul de la blugi şi fumând în timp ce 
priveşte spre stradă. 

Cobor din maşină şi mă îndrept înspre el. 

— Alvin? 

Se întoarce şi se uită la mine măsurându-mă din ochi. 

— Mada. 

— Mulţumesc că ai acceptat să ne întâlnim. 

Întind mâna ca să-l salut, dar el scoate pachetul de 
ţigări. 

— la o ţigară şi aprinde-o. 

lau una, iar el scapără bricheta. Trag din ţigară, deşi nu 
fumez. Tipul este paranoic, se uită când într-o parte a 
parcării, când în cealaltă, vădit îngrijorat că am putea fi 
urmăriţi şi vrând să pară că sunt doar un străin care îi cere 
un foc. 


— Vezi barul de peste drum? mă întreabă. Ne întâlnim 
înăuntru. Voi fi în separeul din spate. 

Toată chestia asta clandestină îmi declanşează un 
semnal de alarmă. Tipul pare să fie exagerat de atent, 
prea atent pentru ca povestea lui să fie a unui om care s-a 
plictisit să mai lucreze în poliţie. Îmi las maşina acolo unde 
este şi îl privesc cum urcă în camionetă şi o mută pe 
partea cealaltă a străzii. Aştept câteva minute în timp ce 
fumez, apoi sting ţigara şi traversez cele patru benzi de 
circulaţie. Când intru, merg mai întâi la toaletă, dându-i 
astfel timp să se aşeze, după care mă îndrept spre el. 

Se află în ultimul separeu, cu spatele la perete, iar 
atunci când mă strecor înăuntru, rămâne cu privirea fixată 
pe uşă. Într-un final, se uită la mine. 

— Cine eşti şi ce vrei? 

Nu prea ştiu de unde să încep. Nu mă aşteptam ca 
discuţia să se desfăşoare aşa. Din nou, nu-mi dau 
adevăratul nume. 

— Sunt detectiv particular şi lucrez la un caz care ÎI 
implică pe Andy Cox. 

| se înroşesc urechile. 

— E mort. 

— Da, dar sunt curios să ştiu care au fost circumstanţele 
morţii lui. Am observat că ai demisionat din departament 
chiar în acel an. Mă întrebam dacă mi-ai putea spune de 
ce ai plecat. 

— Nu ştiu nimic despre cazul lui, zice el, dar observ că 
mărul lui Adam începe să îi tremure. 

Îşi coboară vocea. 

— Uite ce-i, dacă el te-a pus să mă verifici, îi poţi spune 
că nu am deschis gura în toţi aceşti ani şi că nu am de 
gând să încep acum. Tot ce îmi doresc este să fiu lăsat în 
pace. Cum de m-ai găsit? 


Nu îi răspund la întrebare. 
— Nu lucrez pentru Keegan, spun eu. 


Are o reacţie interesantă atunci când aude acest nume. 
Acum îi tremură mâinile şi îi face semn barmaniţei să îi 
aducă o bere. Eu îi cer o Cola. 


Mă uit la el în timp ce aşteptăm comanda. Transpiră şi 
nu îşi ia ochii de la uşă, de parcă este sigur că Keegan se 
află acolo afară, pregătit să intre şi să îi zboare creierii. 
Este speriat de moarte. 


Acest om nu poate fi un amic de-ai lui Keegan. Se 
ascunde de el. 


Mă aplec spre el şi îi şoptesc: 

— Gordon Keegan încă scapă nepedepsit pentru tot ce a 
făcut. La fel şi Sy Rollins. Eu vreau să îi anihilez. Am nevoie 
de informaţii de la tine ca să pot face asta. 


Privirea îi devine dură. 
— Să îi anihilezi? Nu ştii cu cine ai de-a face. 
— Ba eu cred că ştiu. 


Scot una dintre fotografiile făcute la locul crimei lui 
Brent, care a fost dată presei, şi o aşez pe masă. 


— Am motive întemeiate să cred că ei au făcut asta de 
curând. 


Rossi devine tensionat. 

— Un alt poliţist? 

— Nu, un jurnalist care investiga acel caz. 

Barmaniţa vine cu băuturile noastre, iar el ia o 
înghiţitură, apoi ţine halba în mână de parcă viaţa lui ar 
depinde de ea. 

— Este Brent Pace, nu-i aşa? Am văzut-o pe fata aceea 
la ştiri. Este fiica lui Cox, am dreptate? 

— Da, spun eu. 


— Nu a făcut-o ea, aşa este? 

— Nu. 

— O vor găsi, spune el. 

Nu îi spun că o voi găsi eu primul. 

— Ajută-mă să îi anihilez, răspund. Spune-mi cine 
altcineva din departament mai este implicat? 

— Nu ştiu. Nu am mai fost pe-acolo de doisprezece ani. 

— Cine a fost implicat atunci? Trebuie să ştii. 

— Erau câţiva tipi. Unul aproape că i-a turnat şi a sfârşit 
mort. Altul - accident de maşină. Nimeni nu şi-a pus vreun 
semn de întrebare. Ceilalţi au făcut atât de mulţi bani ca 
aliaţi ai lor încât niciunul nu ar fi vorbit. 

— Dar tu, tu de ce ai plecat? 

— Pentru că l-am cunoscut pe Andy Cox. Am ştiut că nu 
şi-a luat viaţa. Andy mi-a povestit de lucrurile pe care le-a 
aflat despre ei - cazuri de extorcare cum nu-ţi poţi imagina 
- şi se pregătea să îi denunțe. 

— Atunci l-au omorât? 

— Mda. l-am spus lui Maroney - pe atunci era căpitanul 
secţiei mele de poliţie -, i-am spus la ce lucrase Andy şi că 
ştiam că nu e sinucidere. În noaptea aceea, am parcat pe 
aleea casei mele, iar doi bărbaţi cu cagule de schi m-au 
prins şi m-au bătut. M-au lovit cu capul de ciment. Am 
rămas fără vlagă şi m-am prefăcut că murisem. Aproape 
că am murit. 

Se întoarce şi îmi arată o cicatrice de pe o parte a 
capului. 

— Un vecin m-a văzut şi a chemat salvarea, aşa că am 
ajuns la spital. Imediat după ce m-am trezit, mi-am dat 
seama că, probabil, căpitanul era implicat şi i-a anunţat că 
i-am turnat. Nu ştiam în cine mai pot avea încredere, aşa 


că m-am ridicat din pat şi am plecat din spital. Am 
dispărut. 

— Au venit după tine vreodată? 

— Nu, pentru că nu ştiau unde sunt. Pe atunci nu eram 
însurat, aşa că mă mutam dintr-un loc în altul, încercând 
să mă ascund. In cele din urmă am cunoscut-o pe soţia 
mea aici şi ne-am căsătorit. Trecuse destul de mult timp 
încât să cred că nu mă mai caută. Mi-am luat măsuri de 
precauţie, dar tu tot mi-ai aflat adresa. Am crezut că e 
imposibil. 

— N-am aflat-o, omule! Te-am minţit ca să te fac să vii. 

Trage adânc aer în piept, apoi răsuflă uşurat: 

— Eşti sigur că nu te-au urmărit? 

— Da, sunt sigur. Uite ce-i, am nevoie de nume, iar dacă 
toată povestea asta va ajunge vreodată în instanţă, am 
nevoie să depui mărturie. 


— Nici gând. Am o familie acum. 

— Cum ar fi să îi prindem pe toţi? Să curăţăm 
departamentul? Ai vreo dovadă că ei te-au bătut? 

— Doar o voce. Vocea lui Keegan. 

— Nicio altă dovadă? 

— Am dovezile pe care le-a obţinut Andy. 

Îmi ţin respiraţia. 

— Victime ale extorcărilor? 


— Da, asta, conturile bancare şi metoda folosită ca să 
spele banii. Mai sunt şi alţi oameni pe care i-au terorizat. 


— Îmi poţi da toate astea? 

Mai ia o înghiţitură. 

— Nu vreau să agit lucrurile. Îmi place aici. Copiilor le 
place şcoala la care învaţă. 


— Cu cât adunăm mai repede lipitorile astea de pe 
străzi, cu atât mai repede poţi să laşi garda jos. 

Acum transpiră. 

— Mă voi gândi la asta. 

— Să nu dureze mult, spun eu. Viaţa unei fete depinde 
de acest lucru. A trecut prin multe. Gândeşte-te la toate 
celelalte familii pe care le-au ameninţat. Probabil că au 
făcut mai multe crime decât ştim noi. Ai reuşit să te 
ascunzi în tot acest timp, însă te uiţi mereu peste umăr, 
fiindcă ştii că ar putea ajunge la tine până la urmă. 

Se uită către separeul din spatele meu, de parcă şi-ar 
analiza opţiunile, încercând să îşi dea seama dacă planul 
meu ar putea să meargă. In cele din urmă, mă întreabă: 

— Unde stai? 

— În apropiere, îi răspund. 

Se apleacă în faţă, şoptind din nou: 

— Dacă mă hotărăsc să te ajut, îţi voi lăsa un plic sub 
coşul de gunoi de la 7/11, cel care se află la mică distanţă 
de aici. E vorba de coşul de gunoi din dreptul pompei de 
benzină numărul 3. Va fi acolo pe la şapte dimineaţa, dacă 
am să-l las. 

— Nu vor afla că am discutat cu tine. 

— Nu ai cum să ştii asta. 

— Ba da. M-au angajat drept consultant ca să o găsesc 
pe Casey Cox. Ei cred că mă concentrez doar pe asta. 

— Chiar crezi că eşti în stare? Poţi să îi anihilezi pe 
demenţii ăia? Chiar crezi că le poţi face faţă? 

Mă uit în ochii lui: 

— Pune-mă la încercare! 

Îşi lasă din nou privirea în jos către băutura lui. 

— Mi-am dorit să devin poliţist încă de când eram mic. 
Am iubit cam tot ce ţinea de meseria asta, dar după toată 


tărăşenia care mi s-a întâmplat n-am mai îndrăznit să intru 
iar în poliţie. A trebuit să-mi ţin capul plecat ca să nu mi-l 
zdrobească din nou. 

— Tu nu ai avut niciun aliat, spun eu încercând să îl fac 
să se simtă mai bine. Erai rănit. Ai făcut ce trebuia. 

— Da, dar uite cum au scăpat nepedepsiţi după toate 
fărădelegile comise. 


— Poţi schimba toate astea acum. Ajută-mă. 

Trage adânc aer în piept şi îi face semn barmaniţei să 
ne aducă nota de plată. Îmi pot da seama că nu s-a 
hotărât încă. 

— Lasă-mi plicul, spun eu, şi nu vei mai auzi de mine 
până când nu va vrea procurorul să depui mărturie. În 
plus, ai încredere în mine, nu voi spune nimănui până nu 
strâng dovezi suficiente ca să îi înfundăm pe toţi. 


Are o atitudine sumbră în timp ce achit nota, apoi îmi 
spune să aştept şi să îl las pe el să plece primul. li acord 
cincisprezece minute pentru orice eventualitate. 


Mă întorc la motel, dar nu am de gând să dorm. Îmi 
petrec cea mai mare parte a nopţii căutând informaţii 
despre căpitanul Maroney, căpitanul secţiei de poliţie pe 
vremea când a fost ucis Cox. A ieşit la pensie acum şi s-a 
mutat în Tennesse, unde locuieşte într-o casă frumoasă de 
pe malul unui lac din Munţii Smoky. 


Când se face dimineaţă, îmi dau seama că nu am aţipit 
decât de câteva ori, dar de fiecare dată m-am chinuit să 
rămân treaz. Mă doare tot corpul, iar mintea îmi pare 
înceţoşată. In cele din urmă, mă duc să iau micul dejun şi, 
pe la ora şapte şi cinci minute, ajung la 7/11. Alimentez 
maşina la pompa cu numărul 3, apoi mă uit sub coşul de 
gunoi. 


Plicul se află chiar acolo unde a spus că va fi. 

|) zi pe care mi l-a lăsat Rossi sub coşul de gunoi 


este plin de informaţii pe care voiam de mult să le văd. 
Fotografii de la locul crimei lui Andy Cox, imagini cu rănile 
de pe trupul lui Rossi după ce a fost bătut, liste cu numele 
victimelor extorcate, diagrama spălării banilor, dar şi o 
poză făcută prin geamul unei cafenele din oraş. Fotograful 
a mărit imaginea, estompându-i pe indivizi, dar îi văd pe 
Keegan, pe Rollins şi pe încă alţi trei poliţişti. Fotografia în 
sine nu reprezintă o dovadă. Poate doar stăteau de vorbă 
după masa de prânz, însă faptul că Rossi mi-a dat această 
poză îmi spune că oamenii respectivi făceau parte din 
sistemul de produs bani al lui Keegan de acum 
treisprezece ani. 

In afară de cei doi, pe restul nu îi cunosc şi, având în 
vedere că pozele au fost făcute cu mai bine de zece ani în 
urmă, nu îmi pot închipui decât că sunt mai mulţi implicaţi 
acum. De exemplu, îl suspectez şi pe fiul lui Keegan. Am 
jucat fotbal cu el în liceu - era un tip decent, iar acum este 
poliţist -, dar îmi e greu să cred că tatăl lui nu l-a băgat şi 
pe el în afacere. Unul dintre indivizii aceştia ar putea fi 
Maroney, căpitanul secţiei de poliţie unde lucra Rossi pe 
atunci. Trebuie să îi caut pe toţi şi să fac rost de numele 
lor. 

Dau pagina. Următoarea dovadă este declaraţia dată de 
Casey Cox, pe atunci în vârstă de doisprezece ani, în care 


îi spunea lui Rossi despre un apel telefonic anonim în care 
îi era ameninţată familia. Persoana de la celălalt capăt al 
liniei i-a spus să nu mai vorbească despre moartea tatălui 
său, întrucât, dacă va continua să insiste că a fost o crimă, 
atât ea, cât şi mama şi sora ei ar putea sfârşi prin „a se 
sinucide” şi ele. Casey a interpretat aceste vorbe exact 
aşa cum trebuia. 

Nu e de mirare că a fugit după ce l-a descoperit pe 
Brent. La cine să se fi dus cu această acuzaţie? In mod clar 
a avut încredere în Rossi când i-a dat informaţiile acelea, 
dar, dacă ar fi ştiut că a fost bătut pentru că a ripostat şi 
că acum dispăruse, probabil s-ar fi temut să nu fie şi el 
mort. Ar fi ţinut totul sub tăcere în următorii zece ani, ca 
să-şi protejeze mama şi sora, iar acum nepoţica şi 
cumnatul. Nu ar fi avut altceva de făcut decât să dispară 
pentru a rămâne în viaţă, crezând şi ea că i-ar împiedica 
astfel să îi terorizeze familia. Nu e de mirare că familia ei 
mi-a spus atât de repede că era convinsă de sinuciderea 
lui Andy. A fost o măsură de autoapărare. 

Documentul nu este concludent. Nu-i suficient să-i bag 
la închisoare, dar este un început. 

Nu pot să nu mă gândesc la Casey şi să mă întreb dacă 
este speriată, obosită sau singură. Pare o persoană 
sociabilă, aşa că situaţia actuală de fugară s-ar putea să-şi 
fi pus amprenta asupra ei. Însă tot nu am idee unde ar 
putea fi. 

Îi spun lui Jim Pace că urmez nişte piste în zona Marilor 
Lacuri şi îl rog să îmi facă rost de un zbor charter până în 
Michigan. Vreau să îl găsesc pe celălalt bărbat de pe listă, 
Gus Marlowe. 

Se pare că şi Marlowe s-a dat la fund, dar el e fost 
militar, aşa că reuşesc să fac rost de adresa lui prin 
intermediul bazei mele de date despre armată, la care 


sper ca Keegan să nu fi avut acces. Bărbatul primeşte o 
pensie de invaliditate în fiecare lună. Adresa aceasta mă 
va duce, cu siguranţă, până aproape de el. 

Când Keegan mă întreabă unde merg, îi spun că mi-am 
dat seama unde a coborât ea din tren, iar ei mă cred. 

Intru în Grand Rapids aproape de zece seara, 
nerăbdător să caut adresa lui Gus Marlowe. Închiriez o 
maşină şi setez GPS-ul pe telefon. Urmez indicaţiile, dar pe 
la jumătatea traseului, drumul se sfârşeşte, iar GPS-ul îmi 
spune că nu se mai poate continua. 


Deci tipul acesta locuieşte la marginea unui drum 
neasfaltat din sudul oraşului. Nu este uşor de găsit 
noaptea. Mă hotărăsc să mă duc la culcare şi să încerc din 
nou a doua zi dimineaţă. 


Mă cazez la Motelul Drury de pe strada 28 şi dau 
televizorul pe Fox News. Reduc volumul şi ce încerc să 
adorm. Uneori ajută; zgomotul din fundal îmi împiedică 
creierul să mai proceseze şi mă pot relaxa. 


Apoi aud numele lui Casey. Mă ridic şi iau telecomanda 
ca să dau mai tare. 


— Dacă o vor prinde pe Casey Cox, credeţi că va 
conta în instanţă ce a făcut pentru a o ajuta pe fata 
aceea? Vreau să spun că a fost un gest eroic din 
partea ei. Şi-a riscat viaţa... 

— Nu şi-a riscat viaţa, spune un procuror. A văzut-o 
pe fată după ce a intrat într-o locuinţă ca să fure. 


— Nu ştim asta. Bunica fetei spune că a avut 
anumite motive să creadă că fata se afla acolo. A 
înfruntat cu bună ştiinţă pericolul, doar ca să o 
elibereze, chiar dacă mai fusese arestată pentru că 
mai pătrunsese o dată în aceeaşi casă. Ştia că în 


acest fel putea fi descoperită, dar a ales să o salveze 
pe fată. Vreau să spun că juraţii ar fi putut... 


— Nu vor fi admise niciodată, o întrerupe cineva. 
Va fi judecată pentru crima pe care se pare că a 
comis-o. Punct. Niciun judecător în deplinătatea 
facultăţilor mintale nu ar permite ca evenimentele din 
Shady Grove să tulbure apele. 


În continuare discută despre politică. 

Mă preocupă faptul că îi va fi tot mai dificil să se 
ascundă din cauza mediatizării acestei poveşti. Dacă aş fi 
în locul ei, ce aş face? Probabil că deja şi-a schimbat 
culoarea părului ca să distragă atenţia oamenilor. Probabil 
că şi l-a tuns mai scurt. Încerc să mi-o imaginez cu părul în 
diverse nuanţe. Pe care ar încerca-o? 


Pe cât este de dură, pe atât este de fragilă. Sper că nu 
se simte deznădăjduită. Măcar dacă aş putea vorbi din nou 
cu ea. 


Îmi deschid laptopul şi verific contul de e-mail pe care 
am mai comunicat. Nimic nou. N-o condamn. 


Sting televizorul, lăsând întunericul să mă învăluie. Mă 
simt atât de obosit încât de această dată nu mă mai opun 
somnului. Intru într-un fel de somn superficial, de tipul 
celui în care coşmarurile au loc în plină zi. Brusc, mă aflu 
din nou acolo, în Humvee, în acea zi şi simt cum mi se 
zburleşte părul de pe ceafă, iar Tillis înjură când vede ceva 
în faţa noastră şi, înainte chiar să apuc să văd şi eu ce 
este, sunt catapultat în spate, simt că îmi explodează 
urechile de la zgomot, simt mirosul de carne de om şi de 
benzină arzând, dar şi gustul metalic de sânge... apoi 
tăcerea aceea adâncă care te face să crezi că totul se 
mişcă cu încetinitorul. 


Mă trezesc scăldat în sudoare şi observ că am făcut pe 
mine, exact cum mi s-a întâmplat în ziua aceea. La fel cum 
ni s-a întâmplat tuturor atunci. Tremur, aşa că mă spăl, 
apoi mă învelesc în cuvertură aşa de strâns încât să nu mă 
pot mişca. Nu mă ajută. 

Cii se face dimineață, reuşesc să găsesc casa lui Gus 


Marlowe. Ceea ce a fost imposibil de făcut după lăsarea 
întunericului este puţin mai uşor la lumina zilei. Nu este 
acasă, aşa că intru pe calculator şi găsesc numerele de 
telefon asociate adresei lui. Când sun la primul număr, îmi 
răspunde o femeie. O întreb dacă pot să vorbesc cu Gus, 
iar ea îmi răspunde că are un alt număr de telefon. Mai am 
un număr, dar i-l cer şi ei pentru orice eventualitate. Ezită 
o clipă, apoi îmi spune că ar prefera să nu mi-l dea. 
Presupunând că este soţia lui, o întreb dacă a lucrat ca 
detectiv în cadrul Departamentului de Poliție din 
Shreveport. Îmi închide. Înainte să aibă timp să îl 
avertizeze, formez celălalt număr. 

— Alo? 

— Gus, ce mai faci, omule? întreb eu de parcă aş fi un 
prieten vechi şi de demult. 


— Bine, îmi răspunde. Cine e la telefon? 


Mă hotărăsc să nu continui cu acelaşi şiretlic, aşa că mă 
folosesc de altul. 

— Sunt Greg Houser, detectiv particular. Lucrez la un 
caz care are legătură cu Andy Cox, un poliţist care a lucrat 
la Departamentul de Poliţie din Shreveport înainte să 
moară. Mă întrebam dacă ne-am putea întâlni ca să îmi 
răspunzi la câteva întrebări. 

Face o pauză lungă. 

— Sunt ocupat. Nu poţi să mă întrebi la telefon? 

Nu vreau să pierd ocazia de a ne întâlni faţă în faţă. 

— Uite, ştiu că te-am luat pe nepregătite, iar tu ai plecat 
de o bună bucată de timp de acolo, dar investighez 
activităţile cu care se ocupau oamenii implicaţi în cazul 
Andy Cox. Am observat că te-ai pensionat câteva luni mai 
târziu. Se poate chiar să nu fi avut nicio legătură cu acest 
caz. 

— Nu am, mă întrerupe el. Am făcut-o pentru că 
atinsesem vârsta de pensionare. 

— Totuşi, sunt sigur că îţi mai aminteşti cazul. 

— Ce vrei? mă întreabă. 


— Tot ce încerc să fac este să adun informaţii. Mai 
lucrez la un caz care s-ar putea intersecta cu acesta. Dacă 
mi-ai putea acorda măcar zece minute, ne-am putea 
întâlni într-un loc neutru, într-un restaurant sau altundeva. 
Nu te voi mai deranja după asta. Vreau doar să te întreb 
câteva lucruri. 

Urmează o altă pauză lungă, apoi, într-un final, aud pe 
fundal vocea unei femei. Nu aud ce spune. Până la urmă, 
revine la telefon. 


— Bine, ne vedem la ora zece la IHOP, pe strada 28. 


Ajung acolo la zece fără un sfert şi aştept în maşină 
până când văd că apare altă maşină în care se află un 


bărbat. Inspectează din priviri parcarea ca şi când ar căuta 
pe cineva, aşa încât presupun că este el. les şi îl întreb: 

— Tu eşti Gus? 

Mă prinde de mână, îmi suceşte braţul la spate, îmi 
depărtează picioarele cu o lovitură, după care mă 
trânteşte peste capota maşinii. Aproape că ripostez, dar 
începe să mă percheziţioneze ca să se asigure că nu sunt 
înarmat. Aştept cu fruntea lipită de capota fierbinte. 

— Nu sunt înarmat, spun printre dinţi. Vreau doar să 
vorbim. 

Când termină, mă trage înapoi. 

— Pentru cine lucrezi? 

— Nu pentru cine crezi tu. Vreau doar nişte informaţii, îi 
răspund. 

Îmi dă drumul şi se îndreaptă către IHOP, iar eu îl 
urmez. La fel ca Alvin, alege separeul din spate şi se aşază 
pe partea de unde poate supraveghea uşa. În timp ce mă 
aşez pe scaunul din faţa lui, îi spun: 

— Se pare că încă nu ţi-ai pierdut îndemânarea. Câţi ani 
ai? Şaptezeci? Şi m-ai imobilizat pe capotă aşa de rapid, că 
nici n-am putut să reacţionez. 

— Mai spune-mi o dată care este numele tău? mă 
întreabă cu o voce serioasă. 

Aproape că nu-mi amintesc ce nume i-am zis aseară, 
dar îmi vine brusc în minte: 

— Greg. 

Chelneriţa se apropie şi ne ia comanda. Îi spun că fac 
cinste. El comandă clătite, cârnaţi şi o cafea mare. 

— Nu am fost implicat în cazul Andy Cox, zice el în cele 
din urmă. 

— Nu am spus că ai fost. M-am gândit doar că 
momentul pensionării tale şi faptul că te-ai mutat în alt 


stat ar fi putut avea ceva de-a face cu asta. Am motive să 
cred că există câţiva ofiţeri corupți care au lucrat la acel 
caz, iar lucrurile nu se leagă. 

Dă aprobator din cap. 

— Bine spus. Lucrurile nu s-au legat niciodată în cazul 
Andy Cox. Nu ar fi făcut niciodată ce au spus ei. Sub nicio 
formă. 

— Să înţeleg că l-ai cunoscut? 

— Mda, spune el. Am lucrat ani de zile împreună. În 
tinereţe, am fost chiar parteneri pentru o vreme. Andy era 
o persoană pozitivă. lubea oamenii şi îşi iubea meseria. Nu 
era genul de om depresiv. Niciodată, nici măcar atunci 
când avea motive să fie. Mama lui a murit după o luptă 
îngrozitoare şi îndelungată cu cancerul. A suferit mult. El 
era mereu îngrijorat din cauza ei, dar, cu toate astea, nu 
stătea să piardă timpul. A avut grijă de ea, a făcut ce 
trebuia să facă şi a rămas optimist. Avea felul său de a 
vorbi cu oamenii şi îşi iubea fetele. 

— Am auzit asta. 

Emoţiile îl asaltează, aşa că gura începe să-i tremure. 

— Ştii, a fost oribil felul în care a fost descoperit. Este 
cel mai important indiciu care mi-a dat de bănuit că ceva 
nu era în regulă. Andy Cox nu s-ar fi spânzurat în niciun 
caz în camera de zi, când bănuia că va fi găsit de fiica lui. 
Aşa ceva nu s-ar fi întâmplat niciodată. 

— Ai spus ceva despre asta atunci? 

Se uită lung la mâinile lui şi ia o gură de cafea. 


— Pe atunci deja aflasem că cel mai bine pentru mine 
era să tac. 


— Te-ai temut că s-ar fi putut răzbuna? 
— M-am temut că aş fi putut să fiu şi eu găsit spânzurat 
în camera de zi de către copiii mei. 


Chelneriţa ne aduce mâncarea, dar el nu se apucă să 
mănânce. 

— Te-a ameninţat cineva? 

— Moartea lui Andy Cox a fost o ameninţare pentru 
oricine avea de spus un cuvânt împotriva anumitor oameni 
din departament. O lecţie. lar noi am înţeles asta cât se 
poate de clar. 

— Gordon Keegan a fost unul dintre cei care au trimis 
acest mesaj? îl întreb eu. 

Se uită la mine, fix în ochii mei, şi ştiu că răspunsul este 
da. 

— Încerc să construiesc un caz împotriva lor, spun eu. 
Am nevoie de ajutorul tău. Îmi poţi spune cine a mai fost 
implicat atunci, cine altcineva i-a mai acoperit, cine a mai 
fost responsabil pentru moartea lui Cox? 

Aştept răbdător cât timp îşi pregăteşte clătitele. Le taie, 
apoi ia o bucată pe care o mestecă îndelung. 

— Cred că ceea ce încerc să aflu, spun eu, este dacă 
actualul căpitan al lui Keegan sau dacă şeful poliţiei au de- 
a face cu asta. 

— Nu ştiu cine sunt. Nu sunt la curent cu ce se întâmplă 
acolo. 

— Gates este la conducere acum, îi spun eu, iar pe 
căpitan îl cheamă Swayze. 

— Swayze, spune el aproape scuipându-i numele. 
Probabil. 


— Dar Gates? 


— Nu-l cunosc. Probabil că a fost angajat din afară. Nu 
putem fi siguri, dar Keegan are un fel al lui de a-şi recruta 
oamenii. Nu aş avea încredere în nimeni. 


— Aşadar, ştii ceva despre Keegan, Rollins, Maroney, 
Swayze sau oricare dintre cei care au fost implicaţi ce mi- 


ar fi de folos ca să construiesc un caz împotriva lor? 
Absolut orice. Cum îşi cheltuiesc banii pe care îi obţin de la 
oameni, lucruri pe care le-au cumpărat şi pe care le-aş 
putea folosi drept dovezi... 

— Ştiu despre amantă, îmi spune, apoi mai ia o 
înghiţitură. 

— Ce amantă? întreb eu. 

— Keegan are o amantă foarte sexy. Anul trecut am fost 
în Dallas la fiul meu ca să văd meciul celor de la Cowboys 
şi l-am văzut acolo împreună cu ea, în public. Am plecat 
cât de repede am putut. Nu m-a văzut. Când am ajuns 
acasă, am cercetat puţin să văd dacă mai este căsătorit şi, 
da, este. 

— Mda, este căsătorit. Ai aflat numele femeii? 


— Nu, nu mi-a păsat cu adevărat. Nu m-am gândit prea 
mult la asta. 


Încheiem în termeni mult mai liniştiţi decât atunci când 
a venit, iar eu mă simt ca un câine care tocmai a primit un 
os. Abia aştept să îmi înfig colții în toate informaţiile pe 
care mi le-a dat. Mai ales în cea despre amantă. 

M ă uit de două ori la felul în care arăt înainte să ies din 


motel, asigurându-mă că, atâta timp cât o urmăresc pe 
Candace Price, aceasta nu mă va recunoaşte. Mi-am prins 


părul negru cu agrafe, iar apoi mi-am aplicat gros tuşul de 
ochi şi fardul de pleoape fumuriu. 

Nu îmi este deloc greu să îi găsesc locuinţa. O mulţime 
de case din Dallas sunt mari, dar aceasta are toate 
calităţile necesare pentru a primi titlul de conac. Bazându- 
mă pe recentele sale vânzări imobiliare, i-ar fi imposibil să 
câştige asemenea bani. 

Este aproape ora şapte dimineaţa când parchez. Sorb 
din băutura mea de la Starbucks, îmi mănânc brioşa şi 
aştept să iasă. Pe la ora opt, apare un bărbat mai în vârstă 
care parchează maşina în faţa casei ei. Coboară şi merge 
şchiopătat până la uşa casei. Ea îl primeşte înăuntru, unde 
rămâne mai mult de o oră. 

Cât timp aştept, mă plimb pe trotuar ca o vecină care a 
ieşit să facă mişcare şi, când trec pe lângă maşina lui, un 
Pontiac Bonneville, văd pe bord un teanc de scrisori. 
Incetinesc suficient de mult cât să văd numele trecut la 
adresă: Morris Price. Trebuie să fie tatăl ei. Îi memorez 
adresa, apoi mă întorc la maşină să îl caut pe internet. 
Este un profesor pensionar care locuieşte într-un cartier 
aflat la câţiva kilometri de aici. O căutare pe Google Earth 
îmi arată că locuinţa lui este mult mai modestă decât a ei, 
aşa că probabil nu i-a moştenit banii, cel puţin nu i-a luat 
din partea aceasta a familiei. 

Pe la ora nouă, iese împreună cu el, îmbrăcată în 
pantaloni de yoga şi maiou. Părul blond platinat îi e tuns în 
stilul lui Marilyn Monroe. Îşi conduce tatăl până la 
automobilul Bonneville, apoi urcă în maşina ei şi pleacă. 


O urmăresc până la Planet Fitness şi o privesc intrând 
acolo. Are corp de manechin, aşa că bănuiesc că se 
antrenează mult. Aştept în maşină, citindu-i pagina de 
Facebook pe telefon şi luând notițe. Când iese o oră mai 
târziu, se întoarce acasă. După încă o oră, o văd ieşind; îşi 
făcuse duş, iar părul îi arată de parcă tocmai a venit de la 


coafor. Poartă o rochie lungă şi pantofi cu toc. Mă aştept 
să meargă la birou, însă ea conduce până la magazinul 
Neiman Marcus din centrul oraşului şi îşi lasă maşina în 
parcarea subterană. 


Parchez pe un loc liber aflat la vreo douăzeci de maşini 
distanţă de locul unde a parcat ea. Aproape că o pierd din 
ochi, dar o ajung din urmă în momentul în care intră în 
magazin. Intru în incinta cu aer condiţionat şi mă prefac că 
mă uit la o rochie. Se duce la raionul de genţi, unde se uită 
la fiecare în parte, iar apoi le face poze cu telefonul. 

Mă prefac că mă uit şi eu, cât timp ea merge la raionul 
de femei, alege câteva ţinute şi le pune peste hainele sale, 
privindu-se în oglindă. Le face poze şi acestora. 


Oare a trimis pozele unor prieteni pentru a le cere 
părerea? |n cele din urmă, se hotărăşte. Alege o geantă 
scumpă, o plăteşte, apoi se întoarce să cumpere toate 
ţinutele pe care le fotografiase. Bănuiesc că a cheltuit cel 
puţin vreo două mii de dolari, dacă nu chiar mai mult. 


Se întoarce la Mercedesul ei, iar eu mă îndrept către 
maşina mea, aranjându-mi ochelarii de soare şi privind în 
telefon când trec pe lângă ea, ca să nu-mi vadă faţa. O 
urmăresc până la birou, după care rămân afară să o aştept 
timp de câteva ore. 

Într-un final, iese afară, se urcă la volan şi pleacă. O 
urmăresc până ajunge în faţa unei case care este de 
vânzare. Apare şi o altă maşină. N-am cum să opresc, aşa 
că trec pe lângă casă, în timp ce ei intră. 

Ziua se scurge greu când o urmăresc, iar de câteva ori 
aproape că am vrut să renunţ şi să mă întorc acasă. Nua 
făcut nimic care să pară că are legătură cu Keegan. La 
lăsarea întunericului, se duce într-un club. 


Nu am dispoziţia necesară ca să intru într-un loc ca 
acesta, dar mă hotărăsc totuşi să o urmez înăuntru şi să 


îmi iau ceva de mâncare. Este happy hour, aşa că locul 
este plin de lume. Cer un loc la bar şi comand o Cola Zero 
şi un aperitiv. În spatele barului este o oglindă, şi aşa 
observ că s-a întâlnit cu nişte prietene cu care stă la o 
masă înaltă. 


Râsul lor este suficient de zgomotos încât să răsune în 
tot clubul. Comandă un rând de băutură şi ceva de 
mâncare. 


Încerc să aud ce vorbesc, când un bărbat se aşază lângă 
mine. 

— Aştepţi pe cineva? mă întreabă el. 

— Da, îi răspund. 

— Stai aici de o vreme. Nu cumva te-a lăsat baltă? 

Vreau să îl ignor, dar, când mă uit în oglindă, o văd pe 
Candace venind spre bar direct către mine. Mă întorc 
zâmbind către el: 


— Nu a întârziat. Am ajuns eu mai devreme. 

— Sunt Hamlin, spune el. 

— Miranda. 

— Nu mai ai nimic în pahar. Ce bei acolo? 

Ea stă acum în picioare chiar în spatele meu, atât de 
aproape de mine încât îi simt parfumul. Barmanul o 
întreabă ce doreşte. 

— Un rând de shot-uri la masa mea de acolo, spune ea 
cu un accent sudist. Suntem cinci. 

Omul se duce să le pregătească, iar eu îmi amintesc de 
bărbatul de lângă mine, acoperindu-mi în continuare 
obrazul stâng cu mâna, pentru ca ea să nu mă vadă în 
oglindă. 

— Ce m-ai întrebat? 

— Băutura ta. Mai vrei un rând? Ce este? 


Cu gândul aiurea, mă uit la pahar ca şi când nu-mi pot 
aminti ce a fost. 

— Nu ştii ce bei? 

Mă uit la el şi râd, vrând să-i las impresia că am un 
blocaj mintal. 

— Îmi cer scuze. E Cola Zero, nu mai vreau încă una. 

Când barmanul îi aduce lui Candace tava cu shot-uri, 
femeia o ia şi se întoarce la masa ei cu tropăit de tocuri. 
Mintea mea ia o pauză şi nu mai aud nimic din ce îmi 
spune bărbatul. 

În cele din urmă, renunţ. Sunt sătulă de asta. Keegan nu 
e pe nicăieri, e o pierdere de timp. Voi încerca din nou 
mâine. 

a 


O urmăresc pe Candace cam tot weekendul, dar nu pare 
să existe vreun soţ sau vreun iubit în peisaj. Vine şi pleacă 
în Mercedesul ei nou şi strălucitor, învârtindu-se prin oraş 
de parcă ar face parte din clubul milionarilor. 

Nici urmă de Keegan. Nici măcar nu sunt sigură că mai 
face parte din viaţa ei. 

După o vreme, îmi dau seama că ar putea să mai 
dureze. Trebuie să mai rămân un timp în Dallas, aşa că voi 
fi nevoită să îmi caut un loc mai ieftin în care să locuiesc şi 
să mă angajez. 

Îmi amintesc de afişul cu „Angajăm persona!” pe care l- 
am văzut la sediul afacerii de familie a lui Cole Whittington 
şi adevărul este că sunt curioasă să aflu care este situaţia 
lui. Poate că nu ar strica să solicit acel post. 

Luni dimineaţă conduc până acolo şi intru. Mama lui se 
află tot la recepţie. 

— Bună, drăguță! îmi spune ea pe un ton amabil. Te-ai 
întors. Nu-mi spune că ai mai găsit o Biblie. 


Râd. 

— Nu, eu doar... îmi caut un loc de muncă şi zilele 
trecute am observat că faceţi angajări. Mă întrebam ce 
anume căutaţi. 


Cole intră în încăpere, mă recunoaşte şi vine la recepţie: 
— Bună... Miranda, nu-i aşa? 

— Da, Miranda Henley, îi răspund. 

— Miranda este interesată de job, spune mama lui. 

Cole intervine: 


— Păi, avem nevoie de un ajutor care să ambaleze şi să 
trimită comenzile. 

— Care sunt calificările necesare? 

Ezită. 

— Oameni vii care vin la muncă în fiecare zi la timp. 

— Mă descurc cu asta. Sunt muncitoare, iar oamenii 
spun că se pot baza pe mine. 

— Cred că putem avea încredere în ea, îi zice el mamei 
sale. Mi-a găsit Biblia pe care am pierdut-o şi a făcut 
efortul de a mi-o aduce înapoi. 

— Este vorba de o afacere de familie, drăguță, spune 
mama lui, şi mai avem douăzeci şi ceva de angajaţi. 
Întotdeauna căutăm mai mulţi. Poţi începe de mâine? 

— Desigur, îi răspund. Voi fi aici. 

Completez nişte documente cu noul meu nume şi codul 
numeric personal. Le spun că le voi da adresa mai târziu, 
fiindcă mă mut într-un apartament nou şi încă nu o ştiu. 
Am astfel timp să fac rost de una. 

Poate că ajung să îl cunosc pe Cole şi cumva să îl 
conving că sinuciderea nu este o soluţie. Sau, cel puţin, în 
caz că este hotărât să-şi ducă planul la îndeplinire, îi voi 
anunţa pe cei din familie, ca să poată interveni. 


Cel puţin, acest job va însemna că nu va mai trebui să 
cheltui din banii mei în timp ce o urmăresc pe Candace 
Price. 


Va fi un bun mijloc de diversiune. 

Aia, că mi-am găsit un loc de muncă, mă apuc să caut 


un spaţiu mai ieftin în care să locuiesc. Trebuie să păstrez 
ce mi-a mai rămas din bani. Încep să caut o casă cu garaj 
şi etaj, dar toate cele afişate pe Craigslist şi pentru care 
am sunat au fost deja date. Apoi găsesc o cameră de 
închiriat, situată la vreo trei kilometri şi ceva de locul de 
muncă. Sun la numărul afişat şi fac rost de o programare 
pentru vizionare. Când ajung acolo, văd că se află într-o 
casă cu două etaje. Mă întâmpină o femeie plinuţă, 
probabil pensionară, cu nişte bigudiuri de modă veche în 
păr. 

— Bună, îi spun. Mă numesc Miranda. Am sunat pentru 
camera de închiriat. 

Femeia mă pofteşte înăuntru, unde mă izbeşte un miros 
de bomboane cu lămâie. Mă simt bine aici, este curat lună, 
şi deja mă gândesc că ar fi ce-mi trebuie. 

— Nu-i mare lucru, spune ea, doar o cameră la etaj. Nu 
are intrare separată, dar poţi folosi bucătăria. Vei avea 
propria ta cameră şi baie. Ne împărţim sarcinile 


gospodăreşti şi va trebui să îţi marchezi cumva mâncarea 
din frigider. 

— Cât costă? o întreb. 

— Patru sute pe lună, îmi răspunde. Nu vei găsi un preţ 
mai bun în această parte a oraşului. 

— Accept. Când mă pot muta? 

— Nu vrei să o vezi? întreabă ea chicotind. 

Îmi dau seama că reacţionez impulsiv. 

— Desigur, spun eu. 

Mă conduce pe scări în sus, dar cu siguranţă are 
probleme cu genunchii, căci face pauză la fiecare treaptă, 
iar apoi urcă sprijinindu-se doar pe piciorul stâng, 
protejându-şi genunchiul drept. 

— Încerc să păstrez curăţenia aici, spune ea. Fata mea 
îmi zice că acesta e cel mai mare defect al meu. 

— E în regulă, îi răspund. Şi eu sunt cam obsedată de 
curăţenie. 

Ajungem în capătul scărilor şi îmi arată o zonă de 
relaxare unde se află un televizor, iar pe laterală se află 
dormitorul, care e mobilat. Este mic, suficient cât să 
încapă un dulap şi un pat, iar baia este prevăzută cu o 
cabină de duş, un vas de toaletă şi o chiuvetă. Este 
modestă, dar perfectă pentru mine. 

— Aş vrea un contract de închiriere pe şase luni, îmi 
spune. 

Nu am de gând să rămân aici nici şase săptămâni, cu 
atât mai puţin şase luni, dar merg înainte şi semnez. 

— Te poţi muta oricând vrei. 

— Mă mut diseară. 

Când plec, sunt încântată de ideea de a avea un loc în 
care să mă simt ca acasă, chiar dacă nu îmi aparţine. Sper 
că nu îi voi pricinui necazuri pentru că adăposteşte o 


infractoare, dar, din moment ce este vorba de încheierea 
unei afaceri, nu de o favoare, va putea să spună cănua 
avut nici cea mai mică idee. Mi-a închiriat o cameră, nu m- 
a ajutat în niciun fel. Trebuie să mă străduiesc ca acest 
lucru să rămână adevărat. 

Mă întorc în camera de hotel ca să îmi strâng puţinele 
lucruri pe care le-am lăsat acolo, le aşez în maşină, apoi 
mă duc la supermarket să mă aprovizionez. Când mă 
întorc, văd o altă maşină pe aleea din faţa casei. Parchez 
pe stradă, îmi iau geanta şi o parte din cumpărături şi mă 
îndrept spre uşa din faţă. Bat, dar nu-mi răspunde nimeni, 
aşa că deschid uşa cu plasă şi intru. 

— Bună, strig. Sunt eu, Miranda. 

O văd pe femeie prin uşa cu plasă din spate. Mătură 
veranda, iar eu realizez pe dată că nici măcar nu m-am 
uitat în curtea din spate. Intru în bucătărie, pun jos geanta 
de voiaj şi scot rapid cumpărăturile. Îmi scriu numele cu 
markerul pe fiecare produs. Când le pun în frigider, observ 
că mai sunt două nume pe produsele de acolo: doamna 
Naomi, care deţine spaţiul, şi mai este un nume: Lydia. 
Mai există o chiriaşă? 

Când termin, mă duc la uşa cu plasă din spate. 

— Doamna Naomi, m-am întors. Voiam să vă anunţ. 

— Bine, dragă, du-te sus, îmi spune ea. Anunţă-mă dacă 
ai nevoie de ceva. 

Îmi car geanta de voiaj pe scări în sus, iar când ajung la 
ultimul etaj, dau nas în nas cu o fată cu părul negru ca 
abanosul, lung până la brâu, şi un copilaş în braţe. 

— Bună, îi spun eu. 

— Cine eşti tu? întreabă nervoasă. 

— Sunt Miranda. Tocmai am închiriat o cameră. 

— Ce cameră? 


Discuţia asta nu intră pe un făgaş bun. Îi fac semn cu 
degetul în direcţia camerei pe care o închiriasem, iar ea îşi 
dă ochii peste cap. 

— Ar fi putut măcar să-mi spună că are de gând să îmi 
dea camera altcuiva. 

Vreau să o întreb dacă glumeşte, dar o aud pe doamna 
Naomi urcând scările şi încerc să ies cumva din asta. 

— Ce bine că ai făcut deja cunoştinţă cu fiica mea, 
Lydia. 

— Cine este ea? întreabă fata vizibil iritată. 

— Ea este Miranda, spune doamna Naomi. Noua ta 
colegă de cameră. Ti-am spus că va trebui să dau spre 
închiriere una dintre camere dacă nu vei putea să îţi 
plăteşti chiria la timp. 

— Ce-ai făcut cu lucrurile lui Caden? ripostează Lydia. 

— Le-am dus pe toate în camera ta. 


Recunosc o notă de satisfacţie în vocea doamnei Naomi, 
iar eu simt cum alunec în mijlocul unei certe de familie. 


— Nu pot să dorm cu el! Se culcă pe o parte şi mă 
loveşte cu picioarele în coaste. 


— Îi voi face un culcuş pe podea, spune doamna Naomi. 

— Mamă, dar am plătit chiria! 

— Nu ai plătit cât ţi-am spus eu că face. 

— Atunci dă-mă în judecată! spune Lydia. Nu merită 
atât. 

— Mi-ai plătit doar jumătate din costuri, deci trebuie să 
trăieşti doar în jumătate din spațiu. Nu mai primeşti tot 
etajul. 

Rămân înmărmurită. 

— Uitaţi ce e, dacă prezenţa mea aici e problema, 
putem să rupem oricând contractul. 


— Nu, spune doamna Naomi. Rămâi. Lydia, poartă-te 
frumos cu noua colocatară. Trebuie să locuieşti cu ea. 

Mă gândesc că nu vreau să locuiesc împreună cu fata 
aceasta şi cu un copil care mă priveşte de parcă ar urma 
să se pună pe plâns. 

— Miranda, îţi plac copiii? întreabă doamna Naomi. 

— Da, desigur. Am o nepoată. 

— Ei bine, acesta este nepotul meu, Caden. Are doi ani 
şi jumătate. Este cel mai bun lucru din această casă. Îţi va 
tine companie ore în şir. 

Mă încrunt, sperând că doar exagerează. 

— Lăsaţi-mă să înţeleg, spun eu. Mai exact, ce vom 
împărţi eu, Lydia şi Caden? 

— Etajul, spune doamna Naomi. Acel dormitor şi baia 
sunt ale tale. Veţi împărţi doar această cameră de zi. Lydia 
şi Caden stau în dormitorul de acolo. 

Mă uit şi observ dormitorul de vizavi de camera de zi. 
Pare a fi camera unui copil, cu jucării înşirate peste tot. 

— Aaa, în regulă. Nu mi-am dat seama că... 

— Aveam de gând să îţi spun mai multe, dar tu ai luat-o 
imediat, fără nicio întrebare. Ai semnat contractul. 

— Ştiu, îi spun. Nu, e în regulă, serios. 

Încerc să mă consolez cu ideea în timp ce îmi aşez 
lucrurile în sertare, dar Lydia apare în uşă şi se sprijină de 
tocul ei. Privesc pe lângă ea şi îl zăresc pe Caden stând pe 
podea şi uitându-se la un episod dintr-un desen animat în 
care personajele sunt mici sirene ce plutesc prin apă. Este 
Curcubeul de peştişori. Emma adora să îl vadă. Poate că 
nu va fi chiar atât de rău să stau în preajma unui copil. 

— Aşadar, nu ai prea multe lucruri, spune fără chef 
Lydia. 


— Nu, îi răspund. Îmi place să călătoresc cu puţin bagaj. 
Restul lucrurilor mele îmi vor fi trimise mai târziu. 

— Eşti nouă în oraş? 

Ridic din umeri. 

— Da, tocmai ce am primit o slujbă. 

— Unde lucrezi? 

Întrebarea ei sună ca o acuzaţie. 

— La compania de scaune Susjos, deţinută de familia 
Whittington. li cunoşti? 

— Nu, spune ea. Sunt peste un milion de oameni în 
Dallas. Nu am cum să îi cunosc pe toţi. 

Fata asta are o gură cam mare. 


— Este la numai câţiva kilometri distanţă de aici, prin 
urmare m-am gândit că poate îi ştii din vedere. 


Mă opresc din despachetat fiindcă nu vreau să devină 
suspicioasă când o să vadă cu ce bagaj sumar călătoresc. 
Bine că perucile mele se află în geanta pentru urgenţe din 
maşină, aşa că nu o să le vadă. Scot trusa cu produsele de 
toaletă pe care le-am cumpărat şi mă duc să le depozitez 
în baie. 


Lydia mă urmează şi se reazemă din nou de uşă. 


— Crede-mă, dacă aş putea trăi în oriunde în altă parte, 
aş face-o. Are ideea asta că îmi oferă posibilităţi. Ca să fac 
ce? Nu ştiu, dar se foloseşte de tine ca să mă manipuleze. 


Mă uit la reflexia ei în oglindă. 

— Aşadar voi două nu vă înţelegeţi deloc? 

Lydia îşi dă ochii peste cap. 

— Mama îmi poartă pică. 

— Îţi poartă pică? Adică te critică? 

— Oarecum, spune Lydia, dar reproşându-mi mereu 
chestiuni din trecut. E cam dusă cu pluta. 


Nu e un lucru prea drăguţ pe care să îl spui despre 
mama ta şi mă face să îmi fie dor de propria mamă, cu tot 
cu ritualul ei de a aranja orice pereche de orice în teancuri 
atât de înalte încât nu mai putea să ajungă la pat. Lydia 
nici nu ştie cât este de norocoasă. 

— Nu-ţi face griji, spune Lydia. Nu voi fi aşa tot timpul. 

Încerc să zâmbesc. 

— Aşa cum? 

— Sarcastică. Ca un fel de soră vitregă furioasă a 
Godzillei. 

— Nu mă gândeam că eşti aşa. 

— Problema e că mamei mele îi place să facă tot felul 
de chestii. Gesturi măreţe care au scopul de a-mi băga 
minţile-n cap. Să primească în gazdă un chiriaş a fost unul 
dintre ele. 

— Mă simt prost. 

Îmi las şamponul în cabina de duş, apoi mă întorc către 
ea. 


— Dar am găsit un anunţ pe Craigslist. Nu pare chiar 
aşa de spontan. 


Oftează. 


— Măcar acum îmi va da pace cu plata chiriei. Aaa, şi 
apropo, trebuie să ştii că lui Caden nu îi plac uşile închise. 
Dacă nu o închizi cu cheia, probabil va da buzna înăuntru. 
Este fascinat de mânerele uşilor. 

Caden intră mergând de-a buşilea, îmi zâmbeşte şi 
întreabă: 

— De ţe-i în camera mea? 

— Pentru că bunica ta e o ţicnită, spune Lydia. 

Vine spre mine cu paşi nesiguri, ca de răţuşcă. 

— Cu' te cheamă? mă întreabă el. 

Aproape că răspund Casey, dar mă opresc la timp. 


— Eu sunt Miranda, îi spun şi mă aplec să îi strâng 
mânuţa. El îşi întinde brusc mâna ca şi cum ar vrea să 
batem palma. Mă întreb dacă toţi copiii ies din uter ştiind 
deja salutul acesta. 

Se agaţă de mine înainte să îmi dau seama şi îmi spune: 

— la-mă în braţe! 

ÎI ridic în braţe, privind spre Lydia, ca să mă asigur că 
este de acord, dar ea se uită în jos, la telefon, scriindu-le, 
probabil, prietenelor ei despre fata care i-a invadat casa. 
Trebuie să mă asigur că nu îmi va face vreo poză. 

Caden îmi zâmbeşte, iar eu nu pot să nu îl plac. 

— Te uiţi la Curcubeul de peştişori? îl întreb eu. 

Amintindu-şi de emisiune, începe să se agite ca să-l pun 
din nou jos. lese grăbit şi se aşază în faţa televizorului. Las 
uşa deschisă până îmi termin de aranjat lucrurile şi încerc 
să-mi pun la punct camera pe gustul meu. 

În tot acest timp, nu mă pot opri din fredonat melodia 
Curcubeul de peştişori. 


21 
DYLAN 


HER Hannah nu a ieşit la plimbare de dimineață, deci 
presupun că o va face imediat după cină. Ajung pe la ora 
cinci şi jumătate în parcul în care îşi face ea plimbarea şi 
merg pe cărarea şerpuită până la zona împădurită pe unde 


va trece. Aştept aici, citind pe telefon articole din ziare 
vechi despre Departamentul de Poliţie din Shreveport. 

Peste o oră, într-un final, o văd apropiindu-se. Mă ridic în 
picioare şi merg în spatele ei, aşteptând să intre mai în 
adâncul pădurii şi să fie suficient de departe încât să nu 
fim ascultați. Verific să văd dacă are vreun telefon mobil 
prin care am putea fi interceptaţi, dar observ că poartă 
pantaloni de yoga fără buzunare. Pare că şi-a lăsat 
telefonul în maşină, iar cheile îi atârnă în mână. 

— Hannah, o strig, apropiindu-mă din spatele ei. Fata 
tresare şi se întoarce spre mine. 

O prind de mână, spunându-i: 

— Scuze. Sunt eu, Dylan. 

Îşi duce mâna la piept şi expiră adânc. 

— M-ai speriat! 

— Ştiu. Îmi cer scuze. 

— Mă urmăreşti? 

— Te aşteptam. Ştiu că vii aici de cele mai multe ori. 
Voiam să vorbesc cu tine. Este foarte important. 

Se întoarce cu spatele şi pleacă. 

— Nu am ce să-ţi spun. Ţi-am zis deja tot ce ştiu. 

— O cred pe Casey, îi dezvălui eu. Ştiu că nu ea l-a ucis 
pe Brent. 

Se opreşte şi se întoarce uşor cu faţa spre mine, 
cercetându-mă din priviri. O femeie trece pe lângă noi 
alergând, iar Hannah nu scoate o vorbă până când nu se 
pierde în zare. 

— Cum pot şti că nu îmi spui asta doar ca să mă 
manipulezi? 

— Nu a făcut-o ea, spun eu în şoaptă. Ti-am zis deja că 
am citit tot ce mi-a trimis, toate documentele pe care le 


avea Brent, interviurile. Nu am nicio îndoială. Am nevoie 
de ajutorul tău. 


Priveşte în spate, în faţă, în toate părţile. 

— Ai dreptate să fii precaută, îi spun eu. Ar putea 
asculta. lţi interceptează telefonul. 

— Mi-am dat seama. 

— Ţi-au mai montat şi un GPS pe maşină, dar l-am 
mutat în cutia poştală ca să creadă că ai rămas acasă. 

— Ai umblat la maşina mea? 

— Este un dispozitiv magnetic de urmărire. Nu am făcut 
decât să merg pe strada ta noaptea trecută, după ce s-au 
cărat acasă toţi ăştia de la presă. Incercam să te ajut. 

Mă apropii de ea. 

— Uite ce-i, dacă primeşti veşti de la ea, dacă ştii cum 
să dai de ea, vreau să îi transmiţi să îmi scrie pe e-mail. 

— Ţi-am spus, nu ştiu unde este! 

— Va lua legătura cu tine când va putea. Hannah, este o 
chestiune de viaţă şi de moarte. Şi tu ai putea fi în pericol, 
iar tu eşti cea care mi-a spus că ea este în pericol dacă e 
prinsă. Este căutată de poliţie. Dacă o vor găsi înaintea 
mea, o vor omori. Ştii lucrul ăsta la fel de bine ca mine. 

În ochii ei strălucesc lacrimi şi se întoarce cu spatele. 

— Ea m-a rugat să te protejez, însă acum este rândul 
tău să o protejezi pe ea. 

— Am un copil, şopteşte, întorcându-se către mine. 
Trebuie să mă gândesc la familia mea. Casey vrea să fac 
asta. 


— Ştiu, îi răspund eu, dar, dacă aş putea să lucrez 
împreună cu Casey, i-am anihila. 


Mă apropii şi mai mult de ea, aproape şoptindu-i: 


— Am aflat nişte lucruri care i-ar putea fi de folos. E 
neapărat necesar să lucrăm împreună. Trebuie să ai 
încredere în mine. 


— Nu am încredere în nimeni, susţine Hannah, mai ales 
în cei care au fost angajaţi să o găsească pe sora mea. 

Acum, mă dau câţiva paşi în spate. 

— Uite ce-i, îţi înţeleg reacţia, înţeleg perfect. 

— Trebuie să plec. 

Hannah se întoarce şi pleacă. 

— Ţi-a spus că am lăsat-o să scape? 

Se opreşte şi se întoarce din nou cu faţa spre mine. 

— Nu. 


— Am avut ocazia să o arestez în Georgia, dar nu am 
făcut-o. Datorită mie este acum în libertate. Nu au vorbit 
despre asta la ştiri pentru că nu au ştiut. Casey este o 
eroină. A salvat viaţa unei fete şi pe cea a copilului 
acesteia. Ea nu este persoana pe care vor ei s-o vadă 
publicul. Roata se va întoarce. Oamenii încep să se întrebe 
cum poate să fie o psihopată şi, în acelaşi timp, să comită 
astfel de fapte. Acesta este momentul potrivit. Hannah, 
dacă strângem suficiente dovezi, o vom achita! Putem să îi 
anihilăm, ştiu că putem. 

Sunt convins că o va întreba pe Casey dacă este 
adevărat ce spun eu. 


De data aceasta, nu o mai împiedic când pleacă. Mă 
aşez pe pământ, rezemându-mă cu spatele de un copac, 
căci extenuarea provocată de lipsa somnului face să mă 
doară fiecare muşchi din corp. Inainte să ies dintre copaci, 
aştept până sunt sigur că a ajuns suficient de departe, 
astfel încât, dacă cineva cercetează zona, să creadă că eu 
însumi am venit să o urmăresc. Când ajung la maşină, nu 
îmi doresc nimic altceva decât să mă întorc acasă şi să mă 
arunc în pat. 


În această seară adorm pe canapea complet îmbrăcat, 
iar visele mele alunecă instantaneu spre trupul lui Brent 
zăcând fără suflare la capătul scărilor. Îl văd cum se ridică 
în picioare, iar chipul de adult se preschimbă în chipul lui 
de copil, pe care se văd însă urme de sânge şi răni de 
cuţit. Aleargă în faţa mea, spunându-mi să mă grăbesc şi 
să îl prind din urmă; noi ne aflăm în pădure, împiedicându- 
ne de crengi şi făcând slalom printre copaci. Alerg să-l 
ajung din urmă, însă el sare într-o scorbură. Intru şi eu 
după el când, brusc, mă trezesc că sunt într-un Humvee, 
iar el se preschimbă în amicul meu Blue Dog, care glumea 
cu Dex. Unger conduce, iar Tillis cercetează zona. 

Tillis spune: 

— Ce-i acolo? 

Deodată, zgomotul exploziei mă asurzeşte şi sunt 
aruncat în spate. Fumul gros face să se înnegrească totul 
în jur, şi brusc îmi dau seama că sunt în genunchi, 
atingând, pipăind, urlând... 

Se sparge ceva şi mă trezesc imediat, dându-mi seama 
că mă aflu pe podea, sub măsuţa de lângă pat. Lampa 
care stătea pe masă e pe jos, făcută ţăndări. 

Sunt transpirat, tremur şi îmi urăsc viaţa la fel de mult 
cum am urât-o atunci. Mă aşez pe podea, sprijinindu-mi un 
cot pe genunchi şi încerc să îmi vin în fire. 

Când pot să mă mişc din nou, fac un duş, încercând să 
îmi şterg imaginile acelea din minte, încercând să nu 
detest faptul că încă mai respir. Mă rog lui Dumnezeu să 
aibă El grijă să nu se întâmple asta. 

les de la duş, privesc spre pat şi, cu toate că îmi simt în 
continuare trupul obosit, nu îndrăznesc să mă întind. Nu 
voi mai adormi în noaptea asta. Nu pot risca aşa ceva. 


Nu îmi este frică de Keegan, dar îmi este frică să dorm. 
Vreau să evit să adorm până în momentul în care simt că 
nu mai rezist. 

Nu mai pot continua aşa. 


În cele din urmă, îmi sun psihologul şi îmi fac o 
programare. 


CC 


Nu ajung la timp pentru întâlnirea cu dr. Coggins, dar sper 
că nu a cedat intervalul meu orar altcuiva. Când ajung la 
recepţie, iese repede şi mă îndeamnă să mă grăbesc să 
intru. 


— Nu pot să dorm, spun eu înainte ca ea să aibă timp să 
se aşeze. Este rău. 


— Nu poţi adormi? 

— Nu, pot să adorm, dar nu pot să dorm. Şi îmi este 
groază, de parcă ar fi pe viaţă şi pe moarte, de parcă... 

Mă poticnesc şi încerc să-mi găsesc cuvintele. 

— Coşmaruri nocturne? 


— Mda. Mă simt ca un idiot. Coşmarurile nocturne nu 
apar la copii atunci când le este frică de monştri? 

— Este ceva normal, Dylan. Spune-mi ce vezi. Este 
trauma iniţială? 

— Mda, aceea şi alte câteva lucruri. Se pare că prietenul 
meu asasinat îşi croieşte drum în coşmarurile mele. Nu pot 
pur şi simplu să îmi liniştesc creierul. Orice-aş face, tot se 
duce în direcţia aceea. 

Mă ridic în picioare şi merg în partea opusă a biroului. 

— Aşa că evit să adorm zile în şir până când nu mai 
rezist. 

— Nu poţi face asta, Dylan. Trebuie să dormi. 

— Ştiu, dar nu are rost. 


— Îţi pot prescrie ceva. 
— Nu, nu vreau pastile. Dar... aţi spus ceva despre 
plasturele acela. Este vreo vrăjitorie? 


— Nu, îmi răspunde ea. Este ştiinţă. Cercetătorii de la 
Universitatea din California, Los Angeles, studiază acest 
lucru. Principiul se numeşte stimularea nervului trigemen. 


Se ridică de pe scaun şi se duce până în dreptul unui 
dulăpior fixat de perete, din care scoate o cutiuţă. O aşază 
pe masă, o deschide, apoi îndepărtează dispozitivul. 


Mă aşez la loc pe scaun şi încerc să îmi dau seama ce 
este. 


— Dispozitivul este prevăzut cu o baterie de nouă volţi 
şi este conectat la plasture. Îţi pui plasturele pe frunte şi el 
transmite aceşti curenţi electrici de mică intensitate către 
cel mai mare nerv din creierul tău: nervul trigemen. 
Dispozitivul transmite astfel de curenţi către unii nervi 
cranieni de la nivelul frunţii care, la rândul lor, sunt 
conectaţi cu amigdala şi cortexul prefrontal, locul unde 
este reglată starea sufletească. Îţi calmează creierul, astfel 
încât acesta nu mai retrăieşte vechile traume. 

— Când trebuie purtat? 

— Doar în timpul somnului. Îi studiază pe veterani, iar 
unii dintre pacienţii mei care au participat la studiu spun 
că îi ajută în cazul depresiei şi al insomniei. Unii susţin că e 
benefic chiar şi pentru funcţia cognitivă. Un sfert dintre ei 
nu au mai avut simptome. Unii au raportat îmbunătăţiri, 
alţii nu. Dacă vrei să încerci, te-aş putea înscrie în studiu. 
Eşti un candidat bun. 

Nu am timp de completat o mulţime de hârtii şi să 
aştept să începem, dar bănuiesc că nu am de ales. 

— Mda, voi încerca, spun eu. 


Mă cunoaşte prea bine, aşa că mă pune să completez 
documentele necesare chiar acolo, la ea în birou. Mă vor 


contacta ei şi îmi vor pune câteva întrebări, spune ea, iar 
apoi, dacă sunt inclus în studiu, îmi vor trimite un astfel de 
plasture. 


Nu ştiu cum voi supravieţui până atunci. 

Nu mea slujbă pare destul de simplă. Sarcina mea 


este să împachetez scaunele Susjos în cutii, să le sigilez şi 
să le pregătesc pentru a fi expediate. Mai sunt alţi trei 
oameni care fac acelaşi lucru ca şi mine. Fiindcă au apărut 
într-un articol al unei reviste destinate vârstnicilor publicat 
în ultimele săptămâni, primesc mai multe comenzi decât 
de obicei, acesta fiind şi motivul pentru care am fost 
angajată. Lucrăm într-un depozit mare, destul de 
zgomotos, deoarece într-un colţ se confecţionează 
anumite piese ale sistemului de ridicare hidraulică, cea 
mai importantă parte a scaunului. Intr-un alt colţ, folosesc 
matrițe pentru a realiza părţile din plastic. În momentul în 
care ajunge la noi, este montat integral, iar noi trebuie să 
îl aşezăm într-un sac din plastic transparent, apoi în cutia 
lui, după care într-o altă cutie pentru a-l expedia. Este 
destul de obositor şi mă doare spatele, dar încerc să dau 
tot ce e mai bun din mine, chiar dacă este vorba de cea 
mai mică sumă de bani cu care am fost plătită vreodată. 
Însă nu mă pot aştepta la ceva mai mult decât salariul 


minim pe economie. Sper doar să fie suficient cât să mă 
ajute să recuperez banii pe care i-am cheltuit din suma pe 
care o aveam. 

Suntem ca o mare familie aici, iar la fiecare câteva ore 
oamenii care lucrează la sistemul hidraulic iau o pauză, 
aşa că se face linişte şi putem vorbi. Blake, inventatorul, 
este foarte implicat, asigurându-se că nimic nu este trecut 
cu vederea. Sare imediat în ajutorul oricui are nevoie de 
el. Cole, însă, este diferit. Lucrează în birou în cea mai 
mare parte a timpului, iar din când în când trece pe la noi, 
cu un aer abătut. Nu pot să nu-i citesc tristeţea din priviri, 
întrebându-mă dacă nu cumva mai reflectează la ideea 
unei sinucideri. 


La prânz, în sala de relaxare, am ocazia să îmi cunosc 
mai bine colegii. Am aflat că unul dintre ei, Alice, este o 
tânără de vârsta mea care este adepta unei diete vegane, 
fără gluten, dar care are o slăbiciune pentru parizer. Se 
pare că medicul i-a recomandat să elimine glutenul din 
dietă, însă ea consumă carnea, pe care o aduce pe furiş în 
maşină, ca pe bomboane. Ceilalţi doi oameni cu care 
lucrez la sectorul de ambalare sunt Trey, care a renunţat 
la şcoală în clasa a zecea, şi Sully, care are în jur de 
treizeci şi cinci de ani şi a lucrat în străinătate pe o 
platformă petrolieră până când a început criza economică, 
moment în care nu şi-a mai găsit de muncă. Deşi în timpul 
cât lucrează sunt tăcuţi şi concentrați, se mai relaxează 
puţin în pauza de prânz. 

— Ştie cineva ce mai face soţia lui Cole? îi întreabă Alice 
în şoaptă pe cei de la masa noastră. 

Ridic privirea. 

— Zilele trecute a fost pe aici să discute cu el, spune 
Trey. 

— Am văzut că a plecat plângând. 


— Crezi că el a făcut-o, întreabă Alice? 

Trey ridică din umeri. 

— Nu îl cunosc prea bine, dar pare un tip de treabă. 

Aş vrea să-i întreb ce cred că a făcut, dar nu e treaba 
mea, aşa că îmi cobor privirea în farfurie. 

— Cum poţi să treci peste asta dacă nu este adevărat? 
întreabă Alice. Nu poţi să mergi mai departe pur şi simplu. 
Oamenii vor crede mereu că el a fost de vină. 

Se uită la mine. 

— Este vorba despre Cole. Lucrează aici de numai 
câteva săptămâni, de când şi-a pierdut postul de director 
adjunct. 

Se uită dintr-o parte în alta, asigurându-se că niciun 
membru al familiei nu este prin preajmă. 

— Se zvoneşte că a molestat o fetiţă de şapte ani de la 
şcoala lui. 

Reuşesc să mă abţin înainte să exclam uimită, dar apoi 
îmi amintesc de rândul acela din biletul de adio în care 
vorbea de o acuzaţie falsă. 

— Ce a spus el? 

— Că e nevinovat şi că avocatul său luptă să îi apere 
numele. 

— Mergem la aceeaşi biserică, spune Sully în cele din 
urmă. Am participat împreună la diverse misiuni creştine. 
Spune adevărul, frate. Nu ar fi avut cum să o facă el. 

— Dar nu aşa începe totul? întreabă Alice. Vreau să 
spun că oamenii care fac asta nu sunt niciodată cei la care 
te gândeşti. 

— L-am văzut cum se comportă cu copiii lui. Are unul în 
vârstă de şapte ani. Nu se poate să fi făcut el asta. 

În cele din urmă sunt nevoită să întreb: 

— A fost concediat sau şi-a dat demisia? 


— A fost concediat, din câte am auzit, răspunde Sully, şi 
a apărut peste tot în presă şi la ştirile locale. 


— Ştii, ciudat este că de obicei, în astfel de cazuri, 
identitatea copilului abuzat rămâne secretă, dar această 
familie a dat interviuri. Au expus-o singuri. 

— Cred că este de-a dreptul deprimat, spun eu privind 
spre uşă. Soţia îi este alături? 

— Se pare că da, îmi răspunde Alice, dar probabil că îi e 
foarte greu. 


În acest moment, Cole intră în încăpere. Rămâne în prag 
pentru o clipă, privind în jur de parcă a uitat pentru ce a 
venit. Are cearcăne la ochi, iar chipul său a căpătat o 
paloare pământie. Pare că nu a dormit prea mult în 
ultimele zile. 


Când privirea lui o întâlneşte pe a mea, se uită brusc în 
altă parte, după care din nou la mine. Mă uit la sandvici şi 
iau o îmbucătură. Mă întreb dacă şi-a dat seama că am 
văzut biletul. Până la urmă părăseşte încăperea şi nu se 
mai întoarce. 


Când termin programul de muncă, mă duc în camera 
mea, mă trântesc în pat şi pornesc laptopul. Caut 
informaţii despre acuzaţiile aduse lui Cole. După cum mi- 
au spus colegii mei, sunt mai multe articole ce cuprind 
interviurile date de Nate şi Tiffany Trendall, părinţii care l- 
au învinuit şi care au dat în judecată şcoala. 

Mă uit şi la interviurile acordate celor de la ştirile locale 
şi sunt surprinsă de cât de detaliat au vorbit despre abuzul 
copilei lor. Medicii au confirmat că a fost molestată. 

Cineva bate în uşă, aşa că mă ridic să deschid. Micul 
Caden se sprijină de clanţă, vrând să o închidă. Îi zâmbesc 
şi îl las să o închidă, apoi bate din nou la uşă şi o deschide. 
Aşa cum stă el în vârful picioarelor, închizând şi 
deschizând uşa, pare foarte încântat de jocul lui. 


— Caden, ce faci acolo? Ti-am spus că adoră uşile. 


Lydia stă pe un scaun, cu picioarele încrucişate în 
poziţie de yoga, tastând febril ceva pe telefon. Mă aplec să 
vorbesc cu el, apoi îi arunc mingea şi îl trimit să alerge 
după ea şi să o aducă înapoi. Pare însetat de atenţie, iar 
ea nu e interesată să i-o acorde. Nu este mare lucru să te 
joci cu un copil, dar înseamnă mult pentru el şi mă face să 
îmi fie şi mai dor de micuța mea Emma. 

Îmi aduce o carte şi o întreb pe Lydia dacă este în 
regulă să îl iau la mine în pat şi să îi citesc. Îmi spune că 
da, fără să-şi ridice privirea din telefon, aşa că îl aşez în 
pat. Se face comod, ghemuindu-se lângă mine şi 
aşteptând nerăbdător să înceapă povestea. Cum observ că 
nu urmăreşte fiecare cuvânt din carte, sar anumite 
paragrafe, concentrându-mă pe imagini. Îşi suge degetul 
mare în timp ce ascultă. 

Înainte să termin de citit povestea, îmi cere „apte”, şi 
sunt destul de sigură că asta vrea să însemne /apte. Mă 
îndrept spre uşă şi încerc să îi atrag atenţia mamei sale: 

— Lydia, Caden zice că vrea nişte „apte”. 

— Mda, presupun că este ora de culcare, spune ea fără 
ca măcar să îl privească. les în oraş. Îl las cu mama şi o 
pun pe ea să îi dea lapte şi să îl culce. 

Într-un final, îşi bagă telefonul în buzunar, apoi îl ia în 
braţe pe Caden şi îl duce la parter. Mă simt uşurată 
deoarece mă epuizează să stau cu el după o zi întreagă de 
muncă, dar nu vreau să afle. Sper ca „aptele” lui să îl 
îmbie la somn. 

CASEY 


DE dimineaţa încep deja să mă întreb dacă nu 


cumva timpul petrecut în urmărirea lui Candace Price a 
fost pierdut în mod inutil. M-am plictisit să o tot văd 
învârtindu-se prin oraş pentru vizionări de case şi 
distrându-se în club seară de seară. Incă nu am aflat nimic 
folositor pentru a construi cazul împotriva lui Keegan. 
Poate că s-au despărţit. Mă întreb dacă mai are rost să 
încerc. 

În casă este linişte. Lydia, Caden şi chiar doamna Naomi 
mai dorm încă. Singurătatea mă loveşte ca o viroză şi cred 
că mă voi ofili de tot şi voi muri înainte să vină ziua de 
mâine şi să apuc să mă întorc la lucru. Imi simt spiritul 
vlăguit, la fel ca fructele chircite de secetă, şi mă izbeşte 
sentimentul că trebuie să am grijă de el. Bisericile de 
peste tot din oraş primesc credincioşi astăzi. N-am fost la 
biserică decât de câteva ori în viaţa mea, de cele mai 
multe ori pentru nunţi sau înmormântări. Totuşi, simt că îi 
datorez ceva lui Dumnezeu, fiindcă în ultima vreme mi-a 
răspuns la cele mai arzătoare rugăciuni. 

Mă urc în maşină şi trec pe lângă câteva dintre bisericile 
pe care le-am văzut în drum spre serviciu. Îmi place mai 
ales una de mici dimensiuni, dar apoi realizez că aş putea 
atrage prea mult atenţia asupra mea dacă merg într-un 
astfel de loc, unde oamenii nu sunt obişnuiţi cu vizitatorii. 
Mă hotărăsc aşadar să intru într-o biserică mai mare în a 
cărei parcare se află sute de maşini. Pe plăcuţa de afară 
scrie: „Vizitatorii sunt bine-veniţi”. Poate că mă pot pierde 
în mulţime şi nu voi fi observată. Pe aceeaşi plăcuţă e scris 
că slujba începe la 10.30, aşa că aştept până la ora 10.35, 


apoi intru, în speranţa că nimeni nu va fi atent la mine sau 
că nimeni nu va intra în vorbă cu mine dacă întârzii. 


Nu ştiu să disting bisericile episcopale de cele baptiste, 
iar atunci când iau loc, îmi dau seama că nu îmi amintesc 
ce fel de biserică este aceasta. De pe ultimul rând, 
încăperea uriaşă seamănă cu o sală de teatru. Oamenii din 
faţa mea sunt îmbrăcaţi mult mai frumos decât mine. 
Pentru o secundă mă gândesc să mă furişez înapoi afară, 
dar apoi corul începe să cânte şi mă hotărăsc să mai 
aştept puţin. 

Enoriaşii se aşază, iar corul cântă în deschidere un 
cântec pe care nu l-am mai auzit înainte, a cărui linie 
melodică este relaxantă şi liniştitoare. Dirijorul se întoarce 
cu faţa către public şi ne face semn că putem cânta 
împreună cu ei. Prind din mers melodia după primul refren 
şi mă trezesc cântând. Nu îmi amintesc când am mai 
cântat ca adult, poate doar atunci când fredonam piese de 
la radio. Este frumos. Pe la jumătatea cântecului, o 
persoană aşezată pe la mijlocul sălii se ridică în picioare, 
de parcă nu se mai poate controla. Unul câte unul, se mai 
ridică şi alţii, apoi şi mai mulţi, până când, în final, toţi 
oamenii sunt în picioare, inclusiv eu. 

Îmi place sentimentul care mă cuprinde şi mă întreb 
dacă acesta este Dumnezeu. 


Dirijorul face trecerea spre un alt cântec, iar eu 
urmăresc versurile pe ecran. 


Și ce-mi poate spăla păcatul? 
Sângele lui lisus şi nimeni altul. 


De data asta nu mai cânt melodia, ci studiez versurile. 
Cum poate sângele să spele ceva? Gândul acesta e cam 
supărător. 


Oh, ce râu nepretuit 

Ca o zăpadă m-a albit 

Și nu-i pe lume alt izvor, 

Decât sângele lui lisus Mântuitor. 


Când se termină cântecul şi ne aşezăm din nou, scot un 
pix şi un carnet şi notez cuvintele. În timp ce oamenii 
cântă, mă gândesc la fiecare vers al acestui catren. Un râu 
de sânge care poate face pe cineva să devină alb ca 
zăpada. Nu înţeleg, dar îmi doresc cu adevărat să o fac. 


Se mai cântă câteva melodii care nu îmi solicită atenţia, 
iar apoi, după ce se fac donaţii către biserică, oamenii 
devin tăcuţi cu toţii, în timp ce predicatorul ia cuvântul. 
Mai întâi spune o glumă, apoi o poveste, iar mintea îmi 
alunecă la oamenii din faţa mea aflaţi în strană. Văd o 
familie - soţ, soţie şi doi copii -, dar şi o fetiţă ce stă 
sprijinită de tatăl ei şi brusc mi se face dor de al meu. 
Când eram mică, nu am fost niciodată împreună la 
biserică, dar mi-ar fi plăcut să stau în strană lângă tatăl 
meu şi să mă ţină cu un braţ de după umeri. Mă întreb 
dacă el şi mama au discutat vreodată să ne ducă la 
biserică. 

Mă întreb dacă mai trăieşte... pe undeva. 

Mă întorc la realitate în momentul în care predicatorul 
ajunge la esenţa slujbei. Imi este cât se poate de clar, 
atunci când pomeneşte de creştinii de duminică care se 
preschimbă luni dimineaţa. Mă gândesc la doamna Lucy, 
care a rămas la fel în tot acest timp. Dacă mă voi gândi 
vreodată să mă convertesc, mi-aş dori să fiu ca ea. Mă 
gândesc la Dylan, care mi-a vorbit despre Dumnezeu în e- 
mailul nostru. Mă îndoiesc că ar fi doar un creştin de 
duminică. 


Privirea îmi zboară din nou şi se opreşte asupra unui 
chip familiar de pe al treilea rând din spate, pe partea 
dreaptă. Este Cole Whittington împreună cu soţia şi cu 
fiicele sale, care par de cinci, respectiv şapte ani. Soţia lui 
stă lipită de umărul său. 

Mă întreb a cui a fost ideea să vină, a lui sau a ei? Ar fi 
atât de simplu să rămâi acasă acum când oamenii te 
judecă pentru cea mai gravă acuzaţie care ţi s-a adus 
vreodată. Faptul că se află aici spune ceva despre ei, dar 
nu sunt sigură ce. 

Totuşi, spre sfârşitul slujbei, când mai cântăm un 
cântec, îl văd ştergându-şi lacrimile. Îmi pare rău pentru el 
şi sper că nu se va mai gândi niciodată la sinucidere. Nu 
pot vedea chipul soţiei lui din acest unghi, deoarece el îmi 
blochează privirea, dar îl văd cum îşi duce mâna la 
buzunar, scoate o batistă şi i-o întinde ei. 


Ceva din gestul acesta mă impresionează. 


Familia se ridică în picioare şi se îndepărtează în tăcere, 
evitându-i în mod clar pe ceilalţi. Se mai fac câteva 
anunţuri, apoi enoriaşilor li se spune să se ţină de mâini 
pentru cântecul de încheiere. Profit de acest moment să 
mă strecor şi eu afară. Ajung în parcare şi îl văd pe Cole 
plecând împreună cu familia sa. 


În loc să mă întorc acasă la doamna Naomi, merg acasă 
la Candace Price ca să o urmăresc din nou. Maşina tatălui 
său este parcată din nou acolo şi, o vreme, nu se întâmplă 
nimic. Rămân în maşină şi, folosindu-mi telefonul ca 
hotspot, intru pe internet pentru a căuta mai multe 
informaţii despre acuzatorii lui Cole. Cred că sunt încă 
obsedată de soarta lui. Chiar am nevoie de un hobby. 


24 


DYLAN 


D ce vin de la biserică, trag maşina în parcarea din 


faţa blocului şi îl văd pe amicul meu Dex aşteptându-mă în 
dubiţa lui. Parchez lângă maşina lui şi deschid uşa. 
Coboară şi el geamul de la maşină. 

— Ce mai zici, frate? 

les şi dau ocol maşinii, apoi batem pumnii în semn de 
salut. 

— Dex, de cât timp aştepţi? 

— Cam de o jumătate de oră. Ţi-ai găsit vreo iubită? 

— Nu, omule! Am fost la biserică. Ar trebui să mă 
însoţeşti într-o zi. 

— Mda, într-o zi. 

Aştept până când coboară din maşină. Poartă pantaloni 
scurţi şi şchiopătează când păşeşte; are un picior în stare 
perfectă, dar celălalt pare mai degrabă o încrengătură de 
bare de oţel. Nişte hârtii făcute sul îi ies din buzunarul de 
la spate. 

— Tot nu aveţi lifturi, nu-i aşa? spune el în timp ce urcă 
scara, sprijinindu-se în mâna stângă. 

— Nu vor monta niciodată lifturi aici, dar m-aş putea 
muta. 

Râde. 

— Ai face asta pentru mine, nu-i aşa, Frumuşelule? 

Ajungem la etajul al doilea, iar eu descui uşa. Mi-aş dori 
să nu-mi mai spună Frumuşelule. Nu eram Frumuşelul nici 
când făceam de planton împreună şi nici când mâncam cu 
toţii la popotă. Pe vremea aceea, e/ era frumuşelul, tipul 
pe care îl curtau toate fetele, cel care într-un an a fost Mr. 


lulie într-un calendar pe care femeile îl atârnau pe 
frigidere. 

Acum, însă, sunt „frumuşelul” pentru că am două mâini 
şi două picioare. Cum de am scăpat nevătămat este o 
întrebare la care nu voi avea niciodată răspuns. De fiecare 
dată când îmi spune aşa, mă întreb dacă nu cumva o face 
fiindcă detestă la fel de mult ca mine faptul că am scăpat 
teafăr. 

Intrăm în apartament şi el se duce să îşi ia o sticlă de 
apă din frigider. 

— Şi cum e la muncă? 

— Bine. 

— L-am urmărit pe Keegan, spune el. Tipul ăsta-i 
interesant. Se plimbă cam mult. 

— Ce vrei să spui? 

— Intră şi iese toată ziua din tot felul de unităţi 
comerciale. Nu merge doar la locul crimei. 

Aruncă pe masă un raport cu observaţiile sale. 

— Am intrat într-o unitate pe când se afla acolo şi l-am 
văzut luând bani de la cineva. Părea că frica plutea în aer. 
Proprietarul nu a vrut să îl înfrunte. 

— Despre ce unitate era vorba? îl întreb, citind raportul. 

— Magazinul economic Catalina, spune el, arătându-mi-l 
cu degetul. Nu am vrut să mai intru şi în alte locuri, 
deoarece mi se pare că sunt uşor de recunoscut. 

— Nu mai spune! 

— Desigur, poate ca doar lucrează la diverse cazuri şi s- 
a dus să discute cu martorii, mă rog. Tot ce ştiu precis 
este că a luat bani de la tipul ăsta. Totuşi, am făcut o listă 
în cazul în care vrei să îi verifici tu. 

lau raportul şi îl analizez. 

— A fost însoţit de Rollins când a făcut vizitele acestea? 


— Partenerul său? Da, la câteva dintre ele. 

Zâmbesc, foarte bucuros că l-am angajat. 

— Este exact ce îmi trebuia. Bună treabă, amice! 

— Mai e nevoie să continui? 

— Mda, dacă ai timp. 

— Nu am altceva de făcut. 

Îi scriu un cec pentru orele în care a muncit. Sper să îi 
facă viaţa mai uşoară. 

— Ce au de-a face băieţii ăştia cu Casey Cox? 

— Sunt detectivii care se ocupă de cazul ei. 

— Şi tu crezi că sunt murdari. 

Nu ştiu dacă să îi răspund sau nu, aşa că doar mă uit la 
el. 

— Cât de murdari? mă întreabă el. 

Mă întorc cu spatele şi pornesc televizorul. Apar ştirile. 

— Adică, sunt murdari ca atunci când mizeria adunată 
sub masă face o pojghiţă subţire sau mai rău de atât? 

— Nu prea pot să vorbesc despre asta, îi spun eu, 
întorcându-mă spre el. 

— E în regulă, omule! 

Nu insistă, apoi se aşază pe canapea. 

— Ţi-am spus că am avut un interviu zilele trecute? Am 
încercat să subliniez ideea că nu au suficiente persoane cu 
handicap care să lucreze pentru ei. Urăsc expresia asta, 
dar, dacă bifează o căsuţă care trebuie bifată ca să obţin 
slujba, atunci o voi folosi. 

— Eşti cel mai puţin handicapat om pe care îl ştiu eu. 

Este adevărat. Îşi scutură cu entuziasm membrele 
vătămate. A trecut prin depresia şi suferinţa prin care trec 
toţi oamenii infirmi, dar asta l-a ajutat să se concentreze 
pe recuperare. A aşteptat foarte mult timp pentru această 


proteză, iar apoi a avut de îndurat suferinţe şi frustrări 
încercând să o facă să devină parte din el. lar toate 
acestea au fost doar provocările lui fizice. Dacă aş fi fost în 
locul lui, probabil că nu aş fi putut suporta atâta durere. 
Probabil că aş fi optat pentru scaunul cu rotile şi pentru 
medicamente. 

Adevărul este că pot fi mult mai handicapat decât el. 

— Serios, ce ai mai făcut? mă întreabă el de parcă eu 
sunt cel pentru care trebuie să ne facem griji. 

— Bine. Cazul acesta îmi ţine mintea ocupată. Apropo, 
ţi-am ascultat sfatul şi m-am înscris la studiul clinic pentru 
plasturele ăla. 

— Te-ai înscris? Ţi l-au trimis deja? 

— Nu, dar m-au sunat. Am fost acceptat. Abia aştept să 
îl folosesc. 

— L-am primit pe al meu săptămâna trecută. M-a ajutat, 
omule! Dorm. Nu mai sunt atât de posomorât. Serios 
vorbind, soţia mea chiar îmi spune că arăt mai bine. 

— Am observat imediat asta. 

— O vânezi în continuare pe fata aia, chiar dacă te 
îndoieşti că ea a făcut-o? 

— Mda. 

— Vreun indiciu? 

— Nu, nu şi de data asta. E inteligentă. Foarte, foarte 
inteligentă. Nu merge acolo unde s-ar aştepta toată lumea 
să fie. Alege locuri la întâmplare, fără nicio legătură sau 
niciun motiv. Asta îngreunează lucrurile. Data trecută a 
fost într-un orăşel. Acum ar putea fi într-un oraş mare. Este 
imposibil să îţi dai seama. 

— Ai idee de unde face rost de identitățile astea false? 
Îşi falsifică ea singură permisele de conducere? 


— Mă îndoiesc. Sunt o grămadă de locuri de unde poţi 
să faci rost de permise de conducere false. 

— Dar cum de le cunoaşte? 

— Asta aş vrea şi eu să ştiu. Nu e ca şi când şi-ar fi 
petrecut timpul cu infractori. 

Cât eu mă uit din nou peste lista lui, el ia telecomanda 
şi găseşte un meci de fotbal. 

— Vrei să luăm prânzul? mă întreabă el după câteva 
clipe. 

Mă hotărăsc să merg cu el, deşi probabil că ar fi trebuit 
să fie împreună cu familia lui acum. Nu pun întrebări în 
legătură cu acest lucru, fiindcă s-ar putea să pară că îl 
judec. Uneori, când e vorba despre victimele tulburării de 
stres posttraumatic, nu trebuie decât să le fii alături, atât. 

CASEY 


C Candace porneşte spre aeroport, sper că merge să 


îl ia pe Keegan. Dau ocol parcării vreo câteva ore, 
aşteptând să văd dacă se mai întoarce. Nu o face, aşa că 
parchez şi intru, ca să caut indicii în maşina ei. E ordine în 
maşină, aşa că nu găsesc nimic pe vreunul dintre scaune 
care să-mi poată oferi informaţii despre locul unde merge. 

Din moment ce mă îndoiesc că se va întoarce astăzi, 
dacă într-adevăr a plecat din oraş, folosesc restul zilei 
pentru a-i urmări pe cei din familia Trendall, care îl acuză 


pe Cole Whittington de molestarea fiicei lor. Nu ştiu de ce 
mă preocupă familia aceasta, dar gândurile sinucigaşe ale 
lui Cole mă îngrijorează. Vreau să aflu dacă merită ce 


primeşte. in urma căutărilor, le aflu adresa şi îmi dau 
seama că nu este departe de aici. 


Aflu, de asemenea, că Tiffany Trendall şi-a acuzat şeful 
de hărţuire sexuală în urmă cu doi ani şi că a primit 
despăgubiri. Chiar înainte de asta, Nate, soţul ei, şi-a 
acuzat angajatorul de persecuție religioasă. Din nou, a fost 
vorba despre o despăgubire. Tiffany a mai fost căsătorită 
şi are nişte copii mai mari cu fostul soţ, iar în timpul 
procesului de divorţ l-a acuzat pe acesta de abuz asupra 
minorilor, câştigând astfel custodia lor. 

Se pare că mai are o problemă şi cu loviturile din spate. 
Maşina i-a fost lovită în acest fel de trei ori. Citesc un 
document pdf care conţine rezumatul unuia dintre cazuri şi 
care citează raportul întocmit de poliţie. Persoana care a 
lovit-o susţine că Tiffany a pus frână, provocând astfel 
coliziunea. |n toate aceste cazuri, însă, ea a primit 
despăgubiri. 

Acum, familia aceasta dă în judecată sistemul şcolar 
pentru un abuz săvârşit asupra fiicei lor. Trecutul lor nu 
neagă neapărat posibilitatea ca micuța Ava să fi fost 
abuzată de directorul adjunct al şcolii, dar o face 
îndoielnică. 


Găsesc casa în care locuiesc şi care este situată într-un 
cartier al clasei mijlocii. Casa este frumoasă, dar curtea 
este neîngrijită - singura curte din cartier ce pare 
neglijată. Două uşi de la dubiţa lor gri, cele dinspre locurile 
pasagerilor, sunt deschise. Vin de undeva sau pleacă. 
Atunci când trec pe acolo, văd o fetiţă îmbrăcată într-un 
tricou albastru deschis pe care se află scris cu litere negre 
Ava. Se joacă lângă cutia poştală, mult prea aproape de 
stradă. Este o scumpete de fetiţă cu părul negru, cârlionţat 


şi ochi căprui imenşi căreia nu îi dai nici şapte ani. Aş fi 
spus că are cinci ani. 

Dau ocol zonei şi, înainte să mă apropii din nou de casă, 
parchez maşina la distanţă de câteva case. Îi observ cum 
ies, iar cei trei se urcă în dubiţă. Îi urmăresc apoi până 
ajung la un loc de joacă interior numit Raiul Căsuţelor 
Gonflabile. 


Intră acolo, aşa că mai aştept câteva minute şi mă duc 
după ei. Mă surprinde să văd agenţi de pază la intrare. Cât 
timp familia din faţa mea intră înăuntru, realizez că, 
neavând un copil, trebuie să găsesc un motiv ca să mă 
aflu aici. 

Mă îndrept către turnichet. 


— Familia surorii mele este deja înăuntru, spun eu. Am 
întârziat. 


Omul acceptă scuza mea şi mă taxează pentru bilet. 
Intru şi privesc în jur. Este un loc plin de jucării gonflabile, 
iar în mijloc se află mai multe mese. Pe margine e o zonă 
în care se poate lua masa, chiar lângă o mulţime de jocuri 
video. Mă duc la tejghea şi comand ceva de băut, apoi îi 
caut cu privirea pe cei din familia Trendall. Tiffany şi Nate 
stau la o masă, ambii cu privirea aţintită în telefoane. Mă 
uit din nou în jur după micuța Ava. Nu o văd. Trebuie să fie 
undeva în interiorul unei căsuțe gonflabile. 


Ajung în dreptul unei căsuțe de cauciuc şi o văd pe Ava 
prin plasă, încercând să sară printre copiii mai mari, dar 
aceştia o împing şi cade. Îmi întorc privirea din nou către 
părinţii ei, în speranţa că vor interveni şi că o vor duce 
într-un loc mai sigur, dar ei nici nu se sinchisesc să se uite 
la ea. 


Acest lucru mă deranjează chiar şi pe mine. Dacă fiica 
le-ar fi fost abuzată, te-ai aştepta ca ei să fie deosebit de 
protectori, nicidecum să nu le pese. 


Observ că li se aduce o pizza la masă. Tiffany şi Nate 
încep să mănânce, fără ca măcar să încerce să îşi caute 
fiica. 

lau loc şi îi urmăresc încă vreo oră. Cât stau acolo, Ava 
merge la masa lor şi ia câteva îmbucături de pizza. Însă 
fetiţa îşi petrece cea mai mare parte a timpului jucându-se 
în afara ariei vizuale a părinţilor săi, iar aceştia nu verifică 
să vadă unde este nici măcar o dată. Poate că este normal 
pentru un copil de vârsta ei. Nu mai e copil mic, e clar, dar 
nici prea mare nu pare. 

Când termină de mâncat pizza, Nate şi Tiffany se ridică 
de parcă s-ar pregăti de plecare, dar nu merg să o ia şi pe 
Ava. Îi văd pe geamul din faţă cum ies afară să fumeze, 
însă nu se deranjează să îi spună unde merg. Mă aştept să 
se întoarcă în câteva minute, însă ei se urcă în dubiţă şi 
pleacă. 

Şi-au lăsat fetiţa în urmă. 

îngrijorată, o urmăresc cu şi mai multă atenţie pe Ava, 
de teamă că va ieşi din căsuţa gonflabilă şi îşi va căuta 
părinţii, îngrozindu-se la gândul că a fost părăsită. Ea, însă, 
aleargă de la o căsuţă la alta, zburdând împreună cu 
ceilalţi copii. 

Merg la castelul în care se află acum şi privesc prin 
plasa neagră. Câţiva copii, care par mai mari decât ar 
trebui ca să aibă acces acolo, se rostogolesc de la cel de-al 
doilea nivel, sărind şi ţipând. Ava nu se fereşte suficient de 
repede, iar o fată aterizează peste ea. 

Începe să ţipe în timp ce cealaltă fată se dă la o parte. 
Alarmată, găsesc intrarea şi mă târăsc înăuntru. 

— Ai lovit-o! îi spun fetei. Trebuie să ai grijă la copiii 
mici! 

Fata mai mare mă ignoră şi se îndepărtează ţopăind, 
însă Ava continuă să ţipe. Faţa i se înroşeşte ca para 


focului, gura i se întinde în nişte gemete sfâşietoare, în 
timp ce lacrimile îi curg şiroaie pe obraji. Trece pe lângă 
mine, târându-se până afară, căutându-şi cu privirea 
părinţii. les şi eu după ea, bucuroasă că sunt din nou pe un 
teren stabil. 

— Mama! 

Plânsetul ei răsună în toată clădirea. 

Mă aplec spre ea. 

— Eşti bine, scumpo? 

Dă din cap că nu, înecându-se în suspine. 

— Cred că mama ta a ieşit puţin afară. 

O analizez atent, ca să mă asigur că nu şi-a rupt nimic. 
Stă în picioare, îşi mişcă braţele şi degetele, deci totul 
pare că funcţionează normal. 

— Ce zici, vrei să-ţi cumpăr un suc? 

Îşi înghite un suspin şi îşi şterge lacrimile. 

— Bine, îmi răspunde ea cu o voce piţigăiată. 

O conduc în zona în care se poate lua masa, îi cumpăro 
felie de pizza şi un suc cu aromă de căpşuni pe care i-l 
întind. Soarbe din băutură în timp ce mă urmează la masa 
la care stătuseră părinţii ei. N-aş vrea să intre tocmai 
acum şi să mă vadă, aşa că nu iau loc. Las farfuria cu 
pizza pe masă şi verific să nu fie prea fierbinte. 

— E mai bine aşa? o întreb. 

Aprobă din cap, se aşază pe marginea scaunului şi 
muşcă sănătos din felia de pizza. Îi lipsesc doi dinţi din 
faţă, aşa că se foloseşte de ceilalţi dinţi. 

Îi mângâi cârlionţii şi privesc spre fereastra mare din 
faţă. Părinţii trag maşina pe locul lor de parcare, în timp ce 
o altă dubiţă neagră, uzată parchează lângă ei. Observ că 
Tiffany coboară din maşină, aşa că îi atrag fetiţei atenţia. 

— Uite-o pe mami! 


Ava priveşte spre geamul de sticlă în timp ce soarbe din 
suc, însă, în momentul în care şoferul dubiţei negre 
coboară ca să discute ceva cu Tiffany şi cu Nate, Ava 
scapă băutura din mână. Lichidul se împrăştie pe dalele 
pardoselii, iar eu mă aplec să iau paharul. 

— Of, scumpo... 

Dar Ava nu a observat lichidul împrăştiat. Se uită fix la 
părinţii ei, cu groaza întipărită pe faţă. Îmi plimb privirea 
când la ea, când la fereastră. 

Ava ţâşneşte de lângă mine şi se duce glonţ la baie. Mă 
uit din nou la Nate şi la Tiffany care intră acum în 
încăpere, pe când bărbatul slinos din dubiţă rămâne afară, 
rezemându-se de aripa maşinii. 

Mă grăbesc să ajung la baie. Doar una dintre uşi este 
închisă, aşa că mă aplec să văd pe dedesubt, dar nu-i văd 
picioarele. În schimb, o aud suspinând. 

Vreau să o întreb dacă este bine, dar uşa de la baie se 
deschide brusc. Intru repede în cea mai apropiată cabină 
de toaletă din partea opusă şi mă închid acolo. 

— Ava? lubito, eşti aici? 

Ava nu răspunde. Mă uit pe sub uşă şi o văd pe Tiffany 
aplecându-se şi privind pe sub uşa cabinei în care se afla 
fetiţa. 

— Ava, ieşi afară! strigă ea când o vede pe fetiţă. 
Descuie imediat uşa! 

Aud cum deschide, dar Ava nu iese. Tiffany împinge uşa 
şi o scoate afară. 

— Nu! 

— E timpul să plecăm. Revino-ţi sau nu mai venim aici 
niciodată! 

— Nu vreau să merg cu el, mami! 


— Taci! îi spune Tiffany, trăgând-o pe Ava după ea până 
la uşă. Încetează cu smiorcăitul ăsta, ai înţeles? 

Închid ochii ca să nu văd cum o târăşte Tiffany afară. 

Înainte să ies din baie, mai aştept un minut ca să le dau 
timp să părăsească locul de joacă. Mă uit din nou pe 
geamul mare din faţă şi rămân uimită să văd cum bărbatul 
slinos o ia pe Ava de mână şi o urcă la el în dubiţă. 

Tiffany şi Nate urcă în dubiţa lor. 

Plec în grabă şi urc în maşină, iar când bărbatul care a 
luat-o pe Ava iese din parcare, îl urmăresc. Fotografiez cu 
telefonul numărul de înmatriculare al maşinii. 

O fi o rudă? Un babysitter? Ar putea fi acesta tatăl ei, şi 
nu Nate? 

De la o stradă distanţă în spatele lor, îi urmăresc cum 
intră în parcarea unui cimitir de maşini. Coboară cu Ava în 
braţe şi o duce într-un birou ce pare a fi închis. 

Nu pare să mai plângă. Micuţul ei chip pare lipsit de 
orice expresie. 

Dau ocol de câteva ori în încercarea de a vedea dacă 
Ava se află în curte sau dacă stă la fereastră, dar nu văd 
nici urmă de ea. Parchez maşina în faţa unui salon de 
tatuaje aflat la jumătate de cvartal distanţă şi îi aştept să 
iasă. 

După o oră, îl văd în cele din urmă pe bărbat ieşind, iar 
Ava îl urmează la câţiva metri în spate. Deschide uşa 
laterală glisantă a maşinii, iar ea intră. Nu îi pune centura, 
doar trânteşte uşa în spatele lui şi urcă la volan. 

Urmărindu-i înapoi spre parcarea de la Căsuţele 
Gonflabile, am un sentiment neplăcut. Nate şi Tiffany şi-au 
mutat maşina mai în interiorul parcării şi stau afară ca şi 
cum ar aştepta. Parchez pe primul loc liber pe care îl văd, 
la câteva rânduri distanţă de ei, în faţa unui magazin 
alimentar. 


Nate îşi aruncă ţigara şi o stinge cu piciorul chiar în 
momentul în care dubiţa neagră opreşte în spatele lor. Văd 
cum Tiffany deschide uşa glisantă din spate. Mă aştept să 
îşi scoată fiica, dar în schimb ia din maşină o pungă maro 
de hârtie, o deschide şi se uită înăuntru. Vădit mulţumită 
de ceea ce se află acolo, o trage afară pe Ava. 

Bărbatul din dubiţă pleacă, iar Nate şi Tiffany o aşază pe 
Ava în maşina lor. Nu pornesc imediat. Rămân înăuntru, pe 
loc, câteva minute. Asud din greu cât timp încerc să 
înţeleg tot ce am văzut. A fost o afacere cu droguri? Dacă 
da, în ce a constat plata? 

Simt cum mi se întoarce stomacul pe dos, după care 
deschid uşa şi vomit pe trotuar. Dubiţa iese din parcare. 

Este posibil ca bărbatul din dubiţa neagră să fie cel care 
a abuzat, de fapt, de Ava, şi nu Cole Whittington? Dacă da, 
nu pot permite ca acest lucru să se repete. Trebuie să fac 
ceva. 


— —— 


Simt că îmi crapă capul de durere când mă întorc la 
doamna Naomi. Nu am dispoziţia necesară pentru a 
interacţiona cu Lydia sau cu Caden. Maşina Lydiei nu este 
acolo. Intru pe uşa din faţă. Doamna Naomi doarme 
buştean în fotoliu, iar Caden se joacă pe podea, în faţa ei. 


— Manda! spune el, sărind în picioare. 

— Caden, spun eu, unde e mami? 

Ridică din umeri, arătând spre bunică-sa care sforăia. 
— Doalme. 


Mă duc la doamna Naomi şi o bat pe umăr ca să o 
trezesc. Nicio reacţie. Mă uit la el, nu îl pot lăsa aici. 


— Vino cu mine sus, amice! îi spun. Îţi citesc o poveste. 
Mă ia de mână încântat şi urcăm împreună scările, dar 
durează ceva vreme pentru că vrea să urce sărind fiecare 


treaptă. Când în cele din urmă ajungem sus, aleargă şi se 
caţără în patul meu. Nu am chef să îmi petrec timpul cu un 
copil, dar Caden nu ar fi trebuit lăsat singur cu o bunică 
adormită. 

Când, într-un final, ajunge şi Lydia acasă, o aud urcând 
scările. Vine la uşa mea. 

— Mama! 

Caden se dă jos din pat şi aleargă spre ea, iar ea Îl ia în 
braţe. 

— Mama ta dormea, spun eu. Şi el se juca singur când 
am ajuns acasă. 

— Şi tot mie îmi spune că sunt iresponsabilă, zice Lydia. 
Mulţumesc că ai stat cu el. Să ştii că te place. 

— Şi eu îl plac, răspund eu, sperând că asta nu îl va 
face, totuşi, să se întoarcă înapoi în patul meu şi să o luăm 
de la capăt. Chiar vreau să intru pe calculator, aşa că îl iau 
şi îl deschid. Poate că va înţelege mesajul. 


Din fericire, înţelege şi închide uşa. Aud că porneşte 
televizorul la ea. Din nou, Curcubeul de peştişori. 

Mă reazem de tăblia patului şi tastez numărul de 
înmatriculare al dubiţei negre. Nu apare niciun rezultat. Nu 
am acces la baza de date a Registrului Auto şi este posibil 
ca bărbatul respectiv să nu fie proprietarul cimitirului de 
maşini. Trebuie să aflu într-un fel sau altul cine este 
bărbatul acela şi de ce a trebuit ca părinţii să i-o dea pe 
Ava. 


Îmi spun că nu poate fi vorba de lucrul de care mă tem, 
chiar dacă ştiu în sinea mea că ăsta e adevărul. Nu ştiu ce 
să fac. Dacă merg la poliţie şi risc să mă expun doar 
pentru a afla că este un unchi sau altceva? Aş putea să 
subliniez cât de teamă i-a fost de el, dar nu pot dovedi că 
s-a întâmplat ceva. 


Aproape că aud vocea surorii mele rugându-mă, 
implorându-mă să renunţ şi să îmi văd de treaba mea. Mi- 
ar spune că şi aşa am probleme catastrofale şi că trebuie 
să mă concentrez asupra lor, dacă vreau să mă mai întorc 
vreodată la familia mea. 


Din cealaltă cameră se aude coloana sonoră a 
Curcubeului de peştişori. Mă gândesc la părul moale al 
nepoatei mele trecându-mi peste buze şi la căpşorul ei 
care se legăna în ritmul muzicii, cu ochii plini de bucurie. 


Probabil că deja merge. Mi-o imaginez ţinându-se de un 
scaun şi împingându-l prin cameră în timp ce învaţă să 
facă un pas, apoi altul. O văd căzând, sculându-se de jos, 
ajungând în braţele mamei ei, apoi ridicând din nou 
piciorul drept, după care pe cel stâng şi împiedicându-se 
din nou. Sufăr când mă gândesc că o prind înainte să se 
lovească de podea şi că o aplaud de parcă ar fi alergat 
cinci kilometri. 

Nu voi putea niciodată să îi văd primii paşi. Este departe 
de mine. 

Însăşi ideea de a deveni mamă vreodată pare şi mai 
îndepărtată. Chiar dacă aş reuşi să găsesc un loc bun şi 
stabil ca să mă ascund şi să încep o nouă viaţă, cum aş 
putea să aduc un copil pe lumea asta a mea atât de 
nestatornică? Ar însemna să îl expun pericolului unor 
traume emoţionale sau poate şi mai rău. Nu, aceasta nu 
mai reprezintă o posibilitate pentru mine. 


Ştiu că Hannah a postat probabil videoclipuri cu primii 
paşi ai Emmei, dar mă lupt cu dorinţa de a-mi folosi unul 
dintre conturile mele false de Facebook ca să intru şi să 
văd cele mai recente fotografii, tocmai fiindcă ştiu că ei se 
aşteaptă să fac asta. Nu ştiu cât de multe informaţii pot 
obţine din aşa ceva, dar bănuiesc că mi-ar putea accesa 


locaţia prin intermediul serverului meu. Nu am ce face, îi 
voi rata primii paşi. S-ar putea să îi ratez toată copilăria. 

Însă, în contextul tuturor celorlalte pierderi pe care le- 
am avut în viaţă, ar trebui să mă bucur că este ferită de 
suferinţă. Probabil nu va simţi că cineva a fost smuls din 
viaţa ei. Voi fi mătuşa despre care se va vorbi în şoaptă, 
cea din fotografiile pe care le are bunica acasă, cea despre 
care oamenii nu vor să vorbească deschis. Atâta timp cât 
va fi protejată de Keegan şi de jocurile lui, însă, va merita 
efortul. 


26 
CASEY 


Sun la muncă şi tocmai mă pregătesc să iau prânzul, 
când mă opreşte Cole. 

— Miranda, pot vorbi cu tine o secundă? 

Mă întorc spre el. 

— Desigur. 


Mă conduce spre sala de relaxare. Nu mai e nimeni aici. 
Se reazemă de masă şi îşi trece degetele prin părul şaten. 

— Voiam să îţi mulţumesc din nou că mi-ai adus Biblia. 

Nu pot să îl privesc în ochi. În schimb, privesc pe lângă 
el, spre uşă, şi îmi văd colegii care se pregătesc să iasă. 

— Cu plăcere, nicio problemă. Am primit şi o slujbă 
pentru asta, nu-i aşa? 


— Voiam să te întreb totuşi... dacă nu cumva ai citit 
biletul care era în carte. 

Mă gândesc să îl mint ca să nu-l fac să se simtă 
stânjenit în preajma mea, dar ar putea fi ceva de viaţă şi 
de moarte, aşa că mă folosesc de ocazie. Mai fac un pas 
spre el şi vorbesc mai încet. 

— L-am citit. Nu încercam să mă amestec. Nu era 
nicidecum treaba mea, dar m-am bucurat sincer când am 
aflat că nu ai mers până la capăt. 

Îi strălucesc ochii când se îndepărtează de masă. 

— Da, e puţin jenant. Eram foarte vulnerabil. S-a 
întâmplat acum câteva săptămâni, imediat după ce mi-am 
pierdut slujba. Nu credeam că aş suporta să mă întorc 
acasă şi să îi povestesc soţiei ce s-a întâmplat, drept 
urmare mi-am luat o cameră la hotel şi am rămas acolo 
toată noaptea, gândindu-mă la asta. 

— Uite ce-i, ştiu câte ceva despre ce se întâmplă cu 
tine, îi spun eu. Mi-a zis cineva, apoi am căutat pe Google 
câteva articole. Sunt destul de băgăcioasă, dacă priveşti 
aşa situaţia. Mă întrebam dacă ştiai că familia Trendall a 
mai făcut astfel de lucruri. 

— Ce fel de lucruri? întreabă Cole. 

— Adică, dacă nu au mai acuzat şi pe altcineva că le-ar 
fi molestat copilul. Bine, Tiffany Trendall şi-a acuzat fostul 
soţ de abuz asupra copiilor lor mai mari în timpul 
procesului pentru custodie, însă au mai dat în judecată şi 
alţi oameni şi au făcut o mulţime de acuzaţii. Se pare că 
trăiesc doar din despăgubiri. 

Cole nu pare să fie surprins. 

— Mda, avocatul meu a aflat şi el câteva lucruri de felul 
acesta. Problema este că mă aflu între ciocan şi nicovală. 
Dacă fac publice astfel de acuzaţii, voi părea un monstru şi 
mai mare. 


Stau acolo şi mă uit la el, încercând să-i citesc o posibilă 
urmă de viclenie în priviri, dar nu văd niciuna. Pare un om 
care suferă sincer. 

Oftează. 

— Voiam doar să îţi spun că e în regulă dacă ai citit 
biletul şi să îţi mulţumesc pentru că nu ai spus despre el 
familiei mele. 

Aproape că îl las în pace, dar mă gândesc mai bine. 

— Nu voi spune nimic despre el, dacă şi tu îmi promiţi 
că nu te vei mai gândi la asta. 

— Fac ce e mai bine pentru familia mea, îmi răspunde 
el. Le voi fi mereu alături. Nu vreau să îşi facă griji că m-aş 
putea arunca de pe un pod. 

Această ultimă propoziţie este destul de firavă, dar 
vreau să o cred. Trag aer în piept. 

— Nu merită, ştii asta. Mereu există o cale de ieşire, 
chiar şi în cazul celor mai grave acuzaţii. Ştiu asta pentru 
că au fost momente când am fost acuzată de lucruri pe 
care nu le-am făcut. 

Mă opresc, ştiind că merg prea departe. 

— Îţi apreciez grija, spune el. Voiam să sparg gheaţa, să 
înlăturăm stânjeneala. Dacă vom lucra împreună, nu are 
rost să ne purtăm cu mănuşi unul cu celălalt. 

Îmi întinde o mână în chip de salut. Îi iau mâna şi aud 
voci de copii, moment în care mă întorc spre uşă. Fiicele 
lui dau buzna în atelier, iar cea de cinci ani sare coarda. 

— Tati, uite ce am învăţat! 

Râde în timp ce se duce în întâmpinarea ei. Acum văd 
cum arată, de fapt, când nu pare că toată greutatea lumii 
apasă pe umerii săi. 

— Nu se poate! Ai învăţat să sari coarda! 


Sare coarda îndreptându-se spre sala de relaxare, când 
vârful unuia dintre tenişi i se agaţă într-o crăpătură din 
podeaua de beton, iar ea se rostogoleşte cu capul înainte, 
lovindu-se de tocul uşii. Dintr-un singur pas este lângă ea 
şi o strânge în braţe chiar în momentul în care începe să 
plângă. 

Rămân în spate, privind cum mama se apropie de ea şi 
o cercetează atent să nu fie rănită. Are o pată roşie pe 
frunte, dar în câteva secunde i se formează deja un cucui. 
les afară, fiindcă îmi dau seama că sunt în plus. Îmi iau 
geanta de sub bancul de lucru şi mă uit înapoi. Plânsetul a 
încetat, iar Cole se joacă cu fiica sa de-a avionul prin 
cameră, făcând-o să uite complet de căzătură. 

Îmi aminteşte de felul în care se purta tata cu mine. Îmi 
amintesc când mă învăţa să merg pe bicicletă şi am căzut. 
Mama efectiv a zburat până la mine înarmată cu peroxid 
de hidrogen şi pansamente, în timp ce tata îmi spunea că 
e doar o zgârietură, că o să încerc din nou şi că va fi mai 
bine atunci. Se chinuise luni întregi să mă convingă să 
încerc şi nu m-ar fi lăsat să renunţ. M-a dus pe umeri până 
la bicicletă şi mi-a spus că trebuie să îi arăt acestui 
pământ răutăcios că nu se poate pune cu o fată din familia 
Cox. Mi-a spus că întotdeauna voi avea parte de eşec 
înainte să vină succesul. 

A reuşit să mă facă să urc înapoi pe bicicleta aia înainte 
ca sângerarea să se fi oprit. Am mers până în capătul 
străzii fără ca el sau mama să fie lângă mine ca să mă 
ajute să nu mă dezechilibrez şi, în cele din urmă, m-am 
oprit şi m-am uitat în spate. Alerga în urma mea, la doar 
câţiva metri distanţă, transpirat şi aclamând de parcă 
tocmai câştigasem aurul olimpic. 

Cole pare să fie acest gen de tată şi, în timp ce privesc, 
observ că fetiţa a şi uitat de umflătura din frunte şi îl 
întreabă dacă nu are cumva gumă în birou. 


Mă uit la soţia lui care vorbeşte liniştită cu mama lui 
Cole. 

— Am citit că, dacă se umflă aşa, înseamnă că nu e 
nimic grav. Atunci când se umflă spre interior apar 
complicaţii. Dar uită-te, arată îngrozitor. 

— Unde a învăţat, de fapt, să sară coarda? 

— Au învăţat-o la grădiniţă. 

— Cine s-ar fi gândit?! Deja sare coarda! 

Par să fie o familie absolut normală, nu ca oamenii din 
familia cărora te-ai aştepta să facă parte un pedofil 
îngrozitor. 

În drum spre maşină, spun o rugăciune pentru a i se 
face dreptate lui Cole Whittington, dar mă întreb dacă este 
o iluzie la fel de mare ca atunci când mă rog pentru mine. 

mari de cinci sute de scaune Susjos către un important 
lanţ de magazine, iar în momentul în care utilajele îşi 
încetează treaba, aud din birou o discuţie pe un ton 
ridicat: 

— Doar nu credeţi că am făcut aşa ceva! 


— Trebuie doar să îi  examinăm pe copiii 
dumneavoastră, domnule Whittington. Dacă ne-aţi putea 
arăta un loc separat în care putem discuta cu ei... 

Mă uit la Trey şi la Alice. S-au întors cu faţa spre birou şi 
ascultă conversaţia. 

— Dar de ce trebuie să facem asta aici? 

— Pentru că nu sunteţi acasă. Am trecut pe la locuinţa 
dumneavoastră şi nu era nimeni acolo. Vă rog să vă sunaţi 
soţia şi să îi spuneţi să îi aducă aici pe copii. 

Trey este cel mai băgăcios dintre noi patru din 
departamentul meu - poate chiar mai băgăcios decât mine 
-, aşa că se îndreaptă spre uşă şi trage cu ochiul spre zona 
biroului administrativ. Se întoarce câteva minute mai 
târziu. 

— L-am auzit vorbind la telefon cu soţia sa. A spus că 
sunt de la Protecţia Copilului. Ai avut dreptate, Alice! 

— Vor să vadă copiii? întreb eu. De ce? 

Ridică din umeri, dar chiar în acel moment, Cole intră în 
atelier cu două asistente sociale în urma lui. Se îndreaptă 
spre sala de relaxare. 

— Vreau să ştiu cine v-a sunat! îl aud spunând. 

— Nu ne este permis să vă oferim această informaţie! 

Se opreşte în tocul uşii de la sala de relaxare. 

— A căzut chiar aici ieri! Sărea coarda, când a alunecat 
şi s-a lovit cu capul de pragul uşii. Au fost mai mulţi 
martori! 

— Trebuie doar să o vedem, domnule Whittington. Unde 
este soţia dumneavoastră? 

— V-am mai spus, e pe drum. 

— Sunt şi copiii cu ea? 

— Da. 


Cu toţii încercăm să ne întoarcem la treabă, dar nimeni 
nu poate ignora ce se petrece acolo. Ar putea fi periculos. 
Probabil că cineva de la grădiniţă a depus o plângere din 
cauza cucuiului şi, din moment ce tatăl este acuzat de 
abuz asupra unui minor, bineînţeles că au trebuit să o ia în 
serios. Dar am văzut ce s-a întâmplat şi ştiu că elnu a 
greşit cu nimic. 

Părăsesc atelierul, mă îndrept spre sala de relaxare şi 
bat la uşă. Cole ridică privirea spre mine. 

— Da, Miranda. 


— Hm... îmi cer scuze, însă n-am avut cum să nu aud 
conversaţia. 

Mă uit la angajatele de la Oficiul pentru Protecţia 
Copilului. 

— Voiam doar să vă spun că am fost de faţă ieri când 
fiica lui s-a lovit. Exact aşa s-a întâmplat. Sărea coarda, 
apoi a alunecat şi s-a lovit de tocul uşii. Nu a fost nimic 
serios. Nici măcar nu a plâns prea mult. 

Femeile nu par dispuse să mă asculte. 

— Mulţumim, vom discuta şi cu dumneavoastră mai 
târziu dacă va fi nevoie. 

— Bine, răspund eu. Voi fi afară. 

După câteva minute, intră şi soţia lui Cole, ţinându-şi 
fetiţele atât de strâns de mâini încât articulațiile degetelor 
i se albesc. Chipul îi este palid şi îi pot citi frica în priviri. 
Intră în sala de relaxare, iar asistenta socială închide uşa 
în urma ei. 

Cu toţii ne întoarcem la lucru şuşotind. 


— Îl învinuiesc pe el? Nu au de gând nici măcar să îl 
asculte? 


— Crezi că vor lua fetiţele? 


— Bineînţeles că nu. E doar un cucui. Toţi copiii fac 
cuculie. 

După câteva minute, însă, se aude vocea soţiei lui Cole 
strigând: 

— Nu, nu puteţi face asta! Vă rog! 

Fetitele încep să plângă, iar eu îl aud pe Cole 
implorându-le pe asistentele sociale: 

— Vă rog, ascultați ce au de spus martorii! 

Are loc un schimb de replici, fiecare pe un ton mai 
ridicat decât precedenta, după care uşa se deschide şi 
fiecare asistentă iese afară ţinând de mână câte o fetiţă 
care plânge de mama focului. 

Las baltă totul şi păşesc îngrozită spre ele. 

— Ce trebuie să facem? spune soţia lui plângând şi 
întinzând mâna după ele. Vă rog... cu cine trebuie să 
vorbim? 

— Va trebui să mergem în instanţă pentru o audiere 
legată de găsirea unui adăpost pentru ele, se aude vocea 
uneia dintre femei peste plânsetul fetiţelor. Vă voi anunţa 
când va avea loc. 

— Ne veţi anunţa? întreabă Cole, încercând să le 
împiedice. Asta-i ridicol. Aceştia sunt copiii noştri. 
Guvernul nu poate să vină aici şi să îi ia pur şi simplu! 

Fata cea mică, cea care se lovise, ţipă: 

— Maaamiii! 

Mama lui Cole apare din biroul administrativ în 
momentul în care asistentele sociale ies afară, apoi toţi 
trei le urmează. Mă uit pe fereastră şi văd o adevărată 
luptă, dar femeile reuşesc să le urce pe copile în maşina 
lor. Îmi duc mâna la piept căci sunetul ţipetelor lor persistă 
chiar şi după ce au plecat. Mă uit pe fereastră şi o văd pe 
soţia lui Cole prăbuşindu-se în parcare. El o ridică şi o ia în 


braţe. Doamna Whittington se repede înăuntru, de parcă 
ar putea suna pe cineva. 

— Trebuie să mergem după ele! ţipă soţia lui Cole. 
Trebuie să mergem şi să le aducem înapoi! 

Se lasă condus la maşină de către soţie, dar îmi dau 
seama la ce se gândeşte când îl văd privind în depărtare. 
Se gândeşte că a pierdut controlul, că viaţa lui a intrat într- 
o nouă dimensiune, una în care nimic nu are sens şi în 
care totul este cu susul în jos. 

Cunosc privirea aceea pentru că şi eu am avut-o. 

Urcă amândoi în maşină, iar Cole iese cu spatele din 
parcare şi o ia în direcţia în care au plecat ele. Sper să dea 
peste cineva cu bun-simţ acolo. 

Plâng în momentul în care mă întorc la colegii mei. Alice 
are şi ea ochii plini de lacrimi, iar toată lumea de acolo stă 
cu privirea aţintită spre uşa din faţă. 

serviciu, fiindcă n-am niciun chef să stau de vorbă nici cu 
doamna Naomi, nici cu Lydia, şi nici nu vreau să îi țin 
companie lui Caden. Aşa că mă urc la volan şi ies din oraş, 
pentru ca telefonul meu să prindă semnal de la altă stație 
şi să o sun pe sora mea. Nu îmi răspunde, dar mă sună 
înapoi după câteva minute. 


Plâng în timp ce îi povestesc ce i s-a întâmplat lui Cole, 
dar fără să dau nume. Mă ascultă fără să zică o vorbă, apoi 
spune: 

— Casey, faci iarăşi acelaşi lucru. 

— Ce fac? 

— Te implici. Chestia asta te va omori. Te rog să pleci 
de acolo. Nici măcar nu te uita înapoi! 

— Nu pot face asta. Sunt martor. S-ar putea să fiu 
chemată în faţa judecătorului pentru ca el să-şi poată 
recupera copiii. 

— Să mergi în faţa unui judecător? spune ea şoptit. Ai 
înnebunit? Nu poţi face asta! S-ar putea ca judecătorul să 
te recunoască! 

Ştiu că are dreptate, dar stau în maşină cu telefonul lipit 
de ureche şi tac. 

— Casey, spune-mi că nu te amesteci în problemele lor. 
Că nu îi urmăreşti, că nu îi spionezi sau că nu... Of, 
Doamne. Ştiu ce faci. Îi urmăreşti pe cei din familia care îl 
acuză, aşa este? 

— Nu, mint eu. 


— Nu eşti eroul tuturor, spune ea. Vreau să te 
concentrezi! Vreau să îţi dovedeşti nevinovăția ca să te 
poţi întoarce aici. Încep să mă sperii. Nu doar pentru tine, 
ci şi pentru noi. 

Devin mai încordată acum. 

— Ce vrei să spui? De ce? 

— Pentru că se perindă pe aici întruna şi îmi pune 
întrebări. Detectivul Keegan şi celălalt bărbat... Rollins... 
au venit ieri. Vor să ştie unde eşti şi mi-au spus că au 
cunoştinţă de faptul că ţin legătura cu tine. Am negat, dar 
dacă au dovezi? 

— Gata. Nu te mai sun. 


— Nu, trebuie să o faci! Să nu îndrăzneşti să dispari! Nu 
aş putea rezista. Deja nu mai pot ieşi din casă fără ca 
reporterii să strige după mine. Jeff este sătul de asta şi mă 
ameninţă că o să plece. 

— Of, nu. Hannah! 

— Nu încerc să te acuz, Casey. Vreau doar să înţelegi că 
trebuie să îţi dovedeşti nevinovăția. Trebuie să te poţi 
întoarce acasă pentru ca toate astea să ia sfârşit. Dacă nu, 
mama o să ajungă la balamuc! Şi s-ar putea să păţesc şi 
eu acelaşi lucru. 

— Şi Emma ce face? Cum percepe toate astea? 

— Este adevărat că se întreabă de ce ţipă oamenii la noi 
pe oriunde mergem. Zilele trecute am fost la supermarket 
şi o femeie a început să strige la mine: „Sora ta este o 
criminală”. 

Îmi acopăr gura cu mâna. 

Ea plânge. 

— Nu am vrut să îţi spun nimic din toate astea. Numai 
că... nu e vorba numai de faptul că eşti acuzată. Şi noi 
trebuie să facem faţă acestei presiuni. Nu te poţi abate de 
la drumul tău din cauza tragediei personale a altcuiva 
atunci când ai tu propria tragedie. Apropo, Dylan Roberts 
m-a văzut alaltăieri când mă plimbam. Vrea să îi trimiţi un 
e-mail. Spune că te crede. 

— L-a văzut cineva? 

— Nu, mă aflam pe o cărare, printre copaci. Totuşi, 
Casey, lasă-l să te ajute. Până acum, ai fi putut să spui 
cuiva povestea. Ai fi putut câştiga pe cineva de partea ta. 
Dar nu, tu te plimbi peste tot, salvându-i pe alţii, când tu 
eşti cea care are nevoie să fie salvată! 

— Hannah, nu salvez pe nimeni. Strâng dovezi. Chiar 
strâng. Păstrez discreţia şi adun dovezile de care am 
nevoie. 


— Promiţi? 

— Promit. Fac tot ce pot. 

— Este greşit ce li s-a întâmplat acelor copii, Casey. Ştiu 
asta, dar lasă-i pe părinţii lor să îşi dea seama ce e de 
făcut. Ai lucruri mult mai groaznice de care să te ocupi. 
Am nevoie de tine. Trebuie să ieşi din situaţia asta. 


Dacă Hannah îmi mărturiseşte toate lucrurile acestea, 
îmi dau seama că viaţa ei trebuie să fi ajuns de 
nesuportat. Ea nu face aşa ceva. 


Când termin convorbirea, tremur toată. Mă forţez să 
merg să iau ceva de mâncare, apoi conduc înapoi spre 
Dallas, pe strada lui Candace Price, unde mănânc în 
maşină. Cât timp stau acolo, mă întreb ce am de făcut. 
Dacă femeia asta nu o să facă niciodată nimic care să îmi 
fie de folos? Ea are o viaţă şi este absolut diferită de cea 
care reiese din vechile poze de pe Facebook. Nu am văzut- 
o intersectându-se cu Keegan, dar Brent trebuie să fi avut 
un motiv pentru care a menţionat-o în acel document. 

Nu mă mai pot opri din plâns, aşa că plec de acolo 
înainte să mă vadă vreun vecin suspinând în maşină şi să 
vină să mă liniştească. Sau şi mai rău. 

Mă plimb cu maşina, irosind degeaba benzina, până în 
momentul în care simt că mă pot controla suficient încât 
să intru în casă şi să urc în camera mea. Aştept destul cât 
să mă asigur că într-adevăr Caden a adormit, apoi intru 
încetişor în casă şi ajung în camera mea fără să mă 
întâlnesc cu nimeni. 

Este un lucru bun pentru că, atunci când ajung înăuntru 
şi aprind lumina, văd că mi s-a şters tot machiajul de la 
atâta plâns. Pentru prima dată în atâtea zile, arăt ca mine 
însămi. 

Numai că eu sunt ultima persoană care vreau să fiu în 
acest moment. 

trezesc pe la ora unu şi lucrez pe calculator, organizând 
probele pe care le am într-un format care ar fi uşor de 
înmânat cuiva. Când le aşez pe toate într-un fişier, văd că 
nu am prea multe. Nu suficient pentru a acuza nişte 
poliţişti de crimă. 

Când ajung la serviciu, mă simt epuizată, dar bucuroasă 
pentru că urmează să fac ceva ce nu-mi solicită gândirea, 
dându-i astfel creierului meu o pauză de la conversaţia 
dintre mine şi Hannah de aseară, plus că sper să fiu pusă 
la curent cu ce s-a mai întâmplat cu fetiţele. In mod cert, 
au fost aduse înapoi la părinţi până acum. Insă Cole şi 
mama lui nu sunt acolo, iar Blake, fratele său, încearcă să 
nu atragă prea mult atenţia asupra sa. 


Vineri dimineaţă observ că maşina doamnei Whittington 
este din nou aici. Văd că toţi angajaţii au feţe lungi, iar 
atunci când intru, îmi dau seama că a plâns toată noaptea. 

În cele din urmă, când mă apropii de mama lui Cole, îmi 
fac curaj şi o întreb: 

— Ce s-a întâmplat cu fetele? S-au întors la părinţii lor? 

Oftează şi îşi şterge ochii. 

— Nu, drăguță. Le-au trimis la un orfelinat. Nu se pot 
înfăţişa în faţa unui judecător. Este plecat la o convenţie 


sau ceva asemănător. l-am sunat pe toţi cunoscuţii despre 
care ştiam că au o pilă, dar nimeni nu poate face nimic. Nu 
vor să mi le dea nici măcar mie. 

Se opreşte şi îşi suflă nasul. 

— Cole s-a despărţit de Daphne azi-noapte, în speranţa 
că cei de la OPC îi vor da copilele înapoi dacă nu este el 
acasă, dar nu a avut niciun rezultat. Acum nu reuşesc să 
dau de el. Nu a venit azi-dimineaţă şi nu ştiu unde este. 


Asta mă înfioară. Ea nu ştie nimic despre ameninţarea 
lui cu sinuciderea. Acum are şi mai multe motive să o facă. 
Încerc să muncesc, însă nu mă pot concentra. Când 
utilajele se opresc, o aud vorbind în camera alăturată, 
lăsându-i mesaje vocale ca s-o sune. Nu o sună. 

Simt că mi se face rău şi sunt nevoită să fug la baie. Mă 
spăl pe faţă şi încerc să mă calmez, după care îmi refac 
conturul ochilor. Când ies, merg în direcţia bancului meu 
de lucru, dar îmi dau seama că mă îndrept spre zona 
administrativă, unde doamna Whittington încă mai plânge 
la biroul ei. 

— Doamnă Whittington, spun eu, detestând faptul că 
trebuie să îi invadez viaţa personală, v-ar deranja dacă aş 
merge eu prin oraş să îl caut? 

Îşi şterge bărbia. 

— Blake şi tatăl lor îl caută, drăguță! 

Mă gândesc să îi povestesc că mi-a spus ceva despre 
aruncatul de pe un pod când am vorbit noi despre 
sinucidere, dar mă răzgândesc. 

— Dar... nu ar strica să fim mai mulţi. Nu ştiu unde 
obişnuieşte să îşi petreacă el timpul, dar aş putea să îi 
caut maşina prin împrejurimi. 

Până la urmă, îmi face semn cu mâna că mă lasă să 
plec. Îmi iau geanta şi mă duc la maşină, după care caut 


pe telefon cel mai apropiat pod. Ajung acolo, dar nu îl 
găsesc. 

Mai descopăr încă trei şi conduc până la fiecare dintre 
ele. Nu am noroc. 

Trec prin parcarea motelului unde am stat când am 
găsit Biblia, fiindcă ştiam că a mai fost acolo. Maşina lui nu 
e aici. Mai trec şi pe la alte moteluri, uitându-mă prin 
fiecare parcare, căutând. 

Într-un final, mă întorc la locuinţa doamnei Naomi, 
simţindu-mă ca o ratată. Epuizată, aţipesc până când se 
întorc acasă Lydia şi Caden şi vocea micuţului răsună în 
toată casa. Îmi verific din nou machiajul şi mă dau din plin 
cu creionul dermatograf. Apoi, cât sunt ei în bucătărie, îmi 
iau geanta şi plec. 

Îmi cumpăr ceva de mâncare, iar după ce se lasă 
întunericul, conduc din nou spre cel mai înalt pod, doar ca 
să mai verific o dată. Acum văd ceva. 

Maşina lui este parcată la capătul podului, dar el nu se 
află în ea. Mi se strânge stomacul. Trag în spatele maşinii 
lui şi ies. Este un culoar pietonal de-a lungul podului, aşa 
că îl urmez, sperând că nu este prea târziu, rugându-mă să 
fie încă acolo. La început merg încet, apoi tot mai repede, 
până ajung să alerg spre centrul podului. 

Şi uite-l acolo, stând pe margine, rezemat cu spatele de 
bara de jos a parapetului, cu picioarele atârnându-i. 

— Cole, spun eu, iar el îşi ridică privirea spre mine. Cole, 
nu o face! 

— Miranda! Pleacă! 

— Nu. 

Mă îndrept spre el şi îi întind mâna. 

— Ridică-te. Haide! Toată lumea te caută. 


Nu îmi acceptă mâna, aşa că o retrag în cele din urmă şi 
privesc peste balustradă. Apa se vede jos la mare distanţă. 
Mă întreb ce s-ar întâmpla dacă s-ar arunca de la înălţimea 
asta. Şi-ar rupe gâtul? Ar plonja în adânc atât de mult încât 
şi-ar pierde cunoştinţa? | s-ar umple plămânii cu apă chiar 
înainte să devină inconştient? 

Mă simt neputincioasă, dar nu am de gând să plec. 
Ameţită, mă aşez pe pod lângă el. 

— Cole, nu e totul pierdut. Soţia ta are nevoie de tine. 
Copiii tăi au nevoie de tine. 

— Nu mi-i vor da înapoi, răbufneşte el. Fetiţa aia a 
minţit sau poate că nici nu a minţit, dar părinţii ei au 
scornit o minciună, iar acum mi-am pierdut slujba şi copiii 
mei sunt îngroziţi de spaimă, fiindcă sunt daţi pe mâna 
unor străini. Părinţii m-au ameninţat că îşi vor lua revanşa. 
Le-am spus că lucrurile pe care mi le-a povestit Ava m-au 
făcut să cred că a fost abuzată. Au început să se apere în 
loc să fie îngrijoraţi. Apoi tot ce ştiu e că imediat m-au 
acuzat pe mine. Nici nu mă aşteptam. 

— Ce ţi-a spus Ava? 

— Mi-a spus că un bărbat i-a făcut lucruri rele şi a rănit- 
o. l-a spus Fred. Părinţii ei mi-au zis că nu cunosc pe 
nimeni cu numele de Fred. 

Maşinile trec în viteză prin spatele nostru, iar vântul ne 
răvăşeşte părul. 

— Ştiu că e de rău. Chiar este. Nu pot nega. Dar, dacă 
faci asta, iar mâine familia aceea va recunoaşte că a 
greşit, judecătorul se va întoarce acasă şi vă vor da înapoi 
copiii... toate astea se vor sfârşi... mai puţin partea în care 
vor trebui să vină la înmormântarea ta? 

Oftează din greu, priveşte într-o parte şi ştiu că mă 
aude. 


— Miranda, ştiu că îmi vrei binele, dar asta nu e treaba 
ta. 

Ştiu că îl voi înfuria şi că e riscant, dar altfel nu ajung la 
niciun rezultat cu el. Oricum intenţiona să se arunce. 
Trebuie să încerc. 

— Nu te las aici, spun eu, aşa că va trebui să mă asculţi. 

Îşi încleştează pumnii în jurul balustradei. Îmi dau 
seama că ar putea pur şi simplu să-şi lase trupul să-i 
alunece pe sub balustrada orizontală şi să dispară. 

— Cei mai mulţi oameni nu ştiu asta, îi spun, dar eu am 
descoperit trupul fără viaţă al tatălui meu când aveam 
doisprezece ani. 

Îşi ridică fruntea şi se uită la mine. 

— E o poveste inventată de tine ca să-mi distragi 
atenţia? 

— Nu, e adevărat. Atârna de ventilatorul din tavan în 
mijlocul... 

Mi se pune un nod în gât şi înghit în sec. 

— În mijlocul sufrageriei. Poliţia a declarat că a fost 
vorba de sinucidere, şi aşa a rămas oficial. A trebuit să 
răspundem la apeluri telefonice prin care oamenii încercau 
să ne consoleze. A trebuit să mergem la înmormântare şi 
să stăm aliniate acolo ca să dăm mâna cu oamenii, în timp 
ce ei încercau să ne povestească amintiri vesele despre el, 
însă nu era niciun fel de bucurie în povestirile lor. Era doar 
tristeţe... o tristeţe profundă, profundă. 

Nu îi spun cum am încercat să vorbesc cu poliţiştii şi să 
îi conving că totul a fost o înscenare, pentru că asta nu ar 
face decât să complice problema. Sau să o clarifice prea 
mult. 

— De atunci înainte, noi am devenit acea familie. Mama 
a început să sufere de tulburări obsesiv-compulsive grave, 
care se manifestă atât de rău încât strânge tot ce îi iese în 


cale, iar sora mea a dezvoltat un complex de inferioritate, 
fiind convinsă că oamenii şuşotesc lucruri urâte despre ea 
şi că se întreabă ce fel de copii îngrozitori trebuie să fim, 
ce fel de familie disfuncţională suntem, de l-am făcut pe 
tatăl nostru să recurgă la un asemenea gest. Însă nimeni 
nu cunoştea adevărul. Ei nu ştiau decât ce auziseră. Că s-a 
sinucis, că s-a întâmplat brusc, fără ca nimic să ne dea de 
bănuit, fără să avem timp să ne pregătim. 

Lasă din mâini balustrada şi mă priveşte în ochi. 

— Îmi pare rău, şopteşte el. Este îngrozitor. 

— Copiii tăi pot trece peste asta dacă eşti în viaţă, spun 
eu. Dacă vei trăi să le spui adevărul, atunci îl vor cunoaşte, 
indiferent ce vor crede ceilalţi. Însă, dacă vei pleca pentru 
totdeauna, vor trece ani de zile până când îşi vor găsi 
drumul prin întuneric şi mereu va pluti deasupra lor ceața 
aceea neagră care îi va învălui atunci când se aşteaptă 
mai puţin. Asta să fie moştenirea pe care vrei să le-o laşi? 

Rămâne în tăcere, cu ochii aţintiţi spre apă. 

— Sunt etichetat ca pedofil şi violator, iar eu nici măcar 
nu mi-am plesnit vreodată copiii. Nu mă vor mai lăsa 
niciodată să mă apropii de ele. Poate doar să le vizitez sub 
supraveghere în biroul vreunui funcţionar public. 

Ochii i se umplu de lacrimi pe care şi le şterge cu 
mâneca. 

Trebuie să gândesc repede fiindcă se apropie de punctul 
acela în care ar putea pur şi simplu să îşi dea drumul şi să 
cadă în gol. 

— Soţia ta, spun eu. Cum o cheamă? 

— Daphne, răspunde el. 

— Cum crezi că va fi înmormântarea ta pentru ea? Este 
genul de om care încearcă să îi consoleze pe toţi ceilalţi, 
chiar şi atunci când suferă? Sau fiecare cuvânt al celor 
care te vor jeli va fi încă un cuţit răsucit în rană? 


— Miranda, te rog. 

— Crezi că va fi nevoie să fie sedată? Va fi supărată pe 
tine? Sau va înţelege? 

Îl văd cum fierbe şi sper că se va ridica în picioare şi o 
va lua la fugă înapoi spre maşină, dar nu face decât să 
stea nemişcat în loc. Continui în speranţa că mă ascultă: 

— În noaptea care a urmat înmormântării tatălui meu, 
am auzit-o pe mama urlând înăbuşit în pernă în camera ei. 
Credea că noi n-o puteam auzi, dar eu şi sora mea 
stăteam îmbrăţişate la mine în pat. 

— Asta nu mă ajută. 

Lacrimile de pe obraji îi strălucesc în lumina lunii. 

— Crezi că vor veni şi fetiţele tale la înmormântare? Vor 
sta lângă soţia ta ca să-i întâmpine pe oameni? Oare vor 
lăsa sicriul deschis? Oare vor trebui să se uite la tine? 

Tace, muşcându-şi buza. Îmi dau seama că plâng şi eu. 

— Copiii trebuie să înveţe şi despre moarte la un 
moment dat. De obicei, când le moare un hamster sau un 
peştişor de aur, dar fetele tale vor învăţa asta atunci când 
nu îşi vor mai putea vedea tatăl. 

— Opreşte-te! spune el plângând. 

— Nu! îmi şterg lacrimile de pe faţă. Nu mă voi opri 
pentru că am trecut prin tot ce vor trece ele. Te-am văzut 
în biserică. Dacă eşti cu adevărat credincios, nu crezi că 
Dumnezeu ştie adevărul despre tine? 

— Atunci de ce nu m-a absolvit de vină? întreabă el. De 
ce sunt aici? 

— Nu ştiu, spun eu, habar n-am. Nu ştiu decât un singur 
lucru: ce fel de credinţă vor spune ei că ai avut dacă te dai 
bătut atât de uşor? 

— O credinţă care nu este suficient de mare ca să-mi 
salveze copilele. 


Aud un elicopter zburând pe deasupra capetelor noastre 
şi mă întreb dacă nu ne vede nimeni aici jos, dar nu este 
niciun semnal luminos şi suntem prea departe. 


— Credinţa ta este îndeajuns de mare. Nu ştiu prea 
multe despre Dumnezeu, dar ştiu că lucrează la acest 
lucru. Poate veţi fi cu toţii mai puternici ca să-l înfruntaţi. 
Poate... 

— Aiureli, iar tu ştii asta. Nu vreau să fiu mai puternic. 
Vreau să am linişte. Vreau ca fiicele mele să aibă o 
copilărie fericită şi să nu fie nevoite să se confrunte cu aşa 
ceva. 


— Atunci nu le lăsa să se confrunte cu o sinucidere, îi 
răspund. Gândeşte-te că vei avea de suferit, că vei fi 
puternic şi că vei lupta. Când fetiţele tale vor creşte mari, 
vor putea privi în urmă şi vor şti că toată lumea a fost 
împotriva ta, dar tu ai luptat pentru ele. Oricare ar fi 
rezultatul, vor şti că ai fost un bărbat cu o putere 
extraordinară. Însă nu şi dacă mori şi le laşi să se 
confrunte singure cu acest lucru. 

Cum stă aşa cu faţa în mâini, pare să fie secătuit de 
puteri. Îl aud suspinând o clipă şi vreau să îl ating pe umăr, 
dar într-un fel mi se pare un gest nepotrivit. Nu eu sunt 
cea care îl poate consola. Eu sunt doar cea care trebuie să 
îl convingă să se răzgândească. 

În cele din urmă se dă înapoi şi îşi ridică picioarele 
înapoi pe pod. 

— Ai dreptate. 

Aştept... sperând că vorbeşte serios. Se ridică în 
picioare, îmi întinde o mână şi mă ajută să mă ridic. 

— Eşti sigur? Nu te vei întoarce după ce plec eu? 

— Nu, spune el. Trebuie să îmi fac curaj şi să trec prin 
asta. Trebuie să fiu mai puternic decât mă aştept să fie 
ele. 


Îmi şterg lacrimile de pe obraji, sperând că nu mi s-a 
dus tot machiajul. 

— Mă bucur nespus. 

Mergem tăcuţi înapoi spre automobilele noastre şi, pe 
când intră în maşina lui, mă priveşte peste portieră. 

— Mulţumesc, Miranda! 

Dau din cap. 

— Unde te duci acum? 

— La mama, spune el. Nu vreau să mă duc acasă la 
Daphne, fiindcă s-ar putea să nu ne mai dea copiii înapoi 
niciodată dacă stau acolo. 

Mă uit în jos. 

— Merg acasă la mama. 

— Bine. Este foarte, foarte îngrijorată din cauza ta. 


Se urcă în maşină, iar eu pornesc în spatele lui. Nu mă 
pot abţine să nu îl urmăresc tot drumul până la casa 
mamei sale, ca să mă asigur că nu va întoarce brusc 
maşina şi se va arunca de pe pod. Nu sunt mulţumită până 
nu văd că intră în casă. Se întoarce spre mine şi îmi face 
semn cu mâna în timp ce intră pe uşă. 

l ocmai ce am intrat în casă ca să mănânc ceva, când un 
curier de la UPS apare la uşă. Ţine în mână o cutie în care 


presupun că se află faimosul plasture pentru studiul clinic. 
Semnez de primire şi deschid repede cutia. Scot 
plasturele. Oare chiar voi reuşi să adorm dacă am chestia 
asta lipită pe frunte? 

II pun deoparte deocamdată şi intru pe calculator ca să 
termin ce am început. Timpul zboară cât timp caut în baza 
mea de date informaţii despre toţi oamenii de pe lista 
mea. Insă mă doare tot corpul din cauza lipsei de somn, 
iar privirea mi se înceţoşează. Chiar am nevoie să dorm. 


Scormonesc prin cutia în care a venit plasturele şi 
găsesc instrucţiunile de folosire. Nu este chiar atât de 
complicat. Trebuie doar să îl aşezi pe cap, să apeşi pe 
butonul de pornire şi să te laşi furat de somn. Dacă poţi. 

Plasturele este lipicios şi ştiu că mă va face să transpir. 
Dar îl aşez conştiincios pe frunte, dau firele de păr într-o 
parte şi aşez dispozitivul pe perna de lângă mine. Când îl 
pornesc, nu simt nimic. Nu voi reuşi să dorm cu chestia 
asta. Mă va deranja toată noaptea. 

Dar corpul îmi este atât de obosit încât nu mă pot 
împotrivi somnului şi nici nu încerc s-o fac. De data asta. 
Vreau să-i dau o şansă. 

Las televizorul pornit, dar dau sonorul mai încet, pentru 
ca vocile acelea să îmi abată gândurile. În cele din urmă, 
vine şi somnul. 

Când mă trezesc, este ora şase dimineaţa şi nu am avut 
niciun coşmar. Mă ridic în capul oaselor şi privesc îndelung 
spre aparat. Îl opresc şi îmi smulg plasturele de pe frunte. 

A funcţionat? Nu prea ştiu încă. Poate nu aş fi avut 
oricum coşmaruri. Poate că am fost atât de obosit încât 
am dormit profund. Ar putea fi vorba şi de efectul placebo. 
Atâta timp cât funcţionează, nici nu îmi pasă. 

Creierul îmi este mai limpede, îmi simt corpul odihnit. 
Simt că pot lucra cu mai mult zel la cazul lui Casey. 


Momentan, dispozitivul a mers. Am să-l încerc din nou 
deseară. 

Aan când Cole nu mai este în pericol să se arunce de 


pe pod, îmi petrec toată noaptea făcându-mi griji pentru 
copiii lui. 

Devine aproape o obsesie toată nevoia aceasta pe care 
o am dea mă ocupa de problemele altora. Mă întreb dacă 
aşa se simte şi mama când face toate lucrurile pe care le 
face. Acest lucru mă ajută să mă simt mai bine, mai 
stăpână pe mine, aşa că îmi petrec restul nopţii tastând o 
listă de procese şi de acuzaţii pe care le are în spate 
familia Trendall, împreună cu observaţiile mele despre 
cum au dat-o pe micuța Ava unui străin de care se teme în 
mod evident. Scriu că nu îi ştiu numele, dar, în schimb, le 
dau numărul de pe plăcuţa de înmatriculare şi menţionez 
că s-ar putea să lucreze la Cimitirul auto Cumberland. Mai 
scriu şi că Ava i-a menţionat unui prieten că un bărbat pe 
nume Fred i-a făcut rău. 

Sâmbătă dimineaţă când mă trezesc, acord o atenţie 
deosebită felului în care arăt. Îmi conturez ochii cu tuş, 
apoi îmi aplic un machiaj fumuriu la ochi, cu şi mai mare 
grijă decât de obicei, ba chiar îmi conturez puţin şi nasul 
astfel încât să arate mai lung şi mai îngust, delimitând şi 


pomeţii prin nişte umbre liniare pentru a mă face să par 
mai slabă. Îmi tapez părul şi îl las să pară dezordonat. 

Apoi ies să printez două copii ale listei. Când ajung la 
sediul televiziunii locale, rămân în maşină şi mă privesc 
din nou în oglinda retrovizoare. Nu mă recunosc sub tot 
acest machiaj, cu părul mai închis la culoare şi ochelarii de 
soare, deci sper că nici ei nu mă vor recunoaşte. 

Simt un gol în stomac, iar mâinile îmi tremură. O voce 
din capul meu îmi spune că asta-i curată nebunie, că ar 
trebui să întorc maşina şi să plec de acolo. Însă mă 
gândesc la Cole stând pe pod, la copiii lui plângând după 
mama lor într-un adăpost al DSPA“, la soţia lui care 
agonizează întrebându-se întruna cum a ajuns familia lor 
în această situaţie. Şi mă mai gândesc la teama micutei 
Ava atunci când s-a adăpostit în toaletă, cu picioarele 
strânse la piept. 

lau plicul în care am pus lista şi mă duc înăuntru. Intru 
într-o mică zonă de aşteptare cu un televizor deschis pe 
canalul postului de televiziune local. La recepţie, în spatele 
unui birou, se află o femeie care se uită la mine şi îmi 
întinde un registru peste masă. 

— Semnati, vă rog. 

Mă întreb cine crede că sunt. 

— Hm... nu am programare şi nimic altceva. Eu doar... 

— Toţi cei care se află aici pentru emisiunea Da!/lasul la 
orele amiezii trebuie să aştepte acolo. Va veni 
producătoarea să vă ia, spune ea. 

Mă uit la ceilalţi oameni din sala de aşteptare. O fetiţă 
îmbrăcată în rochie de seară, cu o tiară pe cap şi o 
panglică pe care scrie „Miss Dallas Junior”, se agită pe 
lângă o femeie care arată de parcă ar fi versiunea ei mai 
în vârstă; tot acolo se mai află un bărbat corpolent cu o 

carte de vizită în mână. Bate cu piciorul într-un ritm 
sacadat care îmi spune că nu a apărut de prea multe ori la 
televizor. La câteva scaune distanţă, se află o femeie care 
pare calmă şi se uită la televizor. 

Mă întorc către persoana de la recepţie. 

— Se poate să vorbesc cu cineva de la ştiri? Cu un 
reporter sau cu altcineva? 

— Sunt în direct, spune ea cu nerăbdare, arătându-mi 
ecranul televizorului. Puteţi vorbi cu ei când vor veni după 
dumneavoastră. 

Mă uit la televizor şi văd că vorbeşte prezentatorul, 
după care se întrerup toţi ca să intre fata de la meteo. 

— Nu... vreau să spun cineva care chiar scrie ştirile. 
Este cineva...? 

Apare în uşă o fată care arată de parcă ar fi de liceu, cu 
un clipboard în mână. 

— Miss Dallas? 

Fata de la concursul de frumuseţe îşi ridică privirea spre 
ea. 

— Miss Junior. 

— Bine. Domnul Salahay? 

Bărbatul aprobă din cap şi se ridică în picioare. 

— Şi Beth. Toată lumea să vină în spate. 

În timp ce se aliniază toţi în spatele ei, plec de la 
recepţie şi intru în joc, pretinzând că sunt unul dintre 
invitaţi. Când intrăm în studio, fata spune: 

— Domnule Salahay, dumneavoastră intraţi primul, apoi 
Miss Junior, iar tu, Beth, tu vei intra ultima. S-ar putea să 
fie nevoie să mai tăiem din material sau să mai adăugăm, 
în funcţie de cum merge interviul cu primii invitaţi, ca de 
obicei. Drăguţă rochie. De unde ai cumpărat-o? 


— De la T.J. Maxx, răspunde femeia pe nume Beth. A 
costat patruzeci de dolari. la uită-te şi la pantofi. 

Caut din priviri redacţia de ştiri, dar nu o văd. Lângă noi 
se află o încăpere cu calculatoare şi monitoare TV prinse 
de pereţi, dar e un singur tip înăuntru. 

Producătoarea deschide o uşă către o încăpere mică şi 
verde şi le cere să aştepte acolo până vor fi chemaţi, apoi 
îl ia pe domnul Salahay cu ea. Intru şi eu în sala de 
aşteptare, dar nu iau loc lângă ceilalţi. Rămân în picioare 
lângă uşa de sticlă şi îl urmăresc cu privirea pe bărbatul 
care se duce după producătoare în zona iluminată aflată 
de cealaltă parte a coridorului. 

Apoi mă strecor afară şi merg în direcţia opusă în 
căutarea unui reporter. Într-un final, dau de o încăpere 
plină de oameni care stau în faţa unor calculatoare. Între 
ei, recunosc o reporteriţă de teren care de obicei intră în 
direct noaptea. 

Merg ţintă la ea. 

— Îmi cer scuze. 

Mă priveşte fără să se oprească din tastat. 


— Dallas la orele amiezii este mai spre capătul 
culoarului. 


— Nu. Trebuie să vorbesc cu un reporter. Este vorba 
despre un reportaj de ştiri. 

Se opreşte din tastat şi se uită în jur, după care strigă: 

— Harris! 


Un bărbat apare în pragul unei uşi ce dă în altă 
încăpere. 


— Da? 

— Vorbeşte cu el, îmi spune ea, şi se întoarce la 
tastatura ei. 

Păşesc spre el. 


— Bună, spun eu. Mă numesc Miranda. Am câteva 
informaţii despre o ştire pe care o prezentaţi voi... despre 
Cole Whittington. 

Se uită pe lângă mine către un alt tip. 

— Fugi şi spune-le să regleze luminile de pe Kay. Arată 
de parcă-i bolnavă. 

Tipul pleacă, iar bărbatul se întoarce din nou spre mine. 

— Îmi cer scuze, despre ce ştire vorbeai? 

— Cole Whittington. Directorul adjunct acuzat de abuz 
asupra unui copil. 

Acum se uită doar la mine. 

— Mda. Ce s-a întâmplat? 

— Am nişte informaţii pe care ar fi bine să le cunoaşteţi 
despre familia care îl acuză. 

Deschid plicul şi scot hârtiile listate. 

— Şi-au făcut o meserie din a da lumea în judecată, 
spun eu. 

— Avocaţi? 

— Nu, vreau să spun că trăiesc doar din despăgubirile 
primite în urma proceselor pe care le deschid. Au o 
experienţă îndelungată în a-i acuza pe oameni şi a-i da în 
judecată. 

Acum i-am câştigat atenţia, aşa că îmi ia hârtiile şi se 
uită peste ele. 

— Asta nu înseamnă că fiica lor nu a fost abuzată. 

— Nu, nu înseamnă asta, dar se poate să o fi făcut 
altcineva. 

— Cine eşti tu, o vecină? 

Trag aer în piept înainte de a minţi. 

— Da. 

Se uită din nou pe informaţii. 


— Ai fi putut să le trimiţi prin e-mail, doar ştii asta. 

— Ştiu, îi răspund eu, dar nu am vrut să le treceţi cu 
vederea. Am vrut să mă asigur că aţi înţeles. Un om bun... 
o întreagă familie... toţi sunt crunt afectaţi. Şi-a pierdut 
slujba. Copiii săi suferă din această cauză. Dacă există o 
şansă ca acea acuzaţie să fie falsă, ca aceşti oameni să se 
folosească de ea doar pentru a da în judecată sistemul 
educaţional în vederea obţinerii de despăgubiri şi dacă aţi 
putea, totodată, să împiedicaţi abuzul unui copil, nu aţi 
vrea să ştiţi? Nu ar fi şi asta o ştire? 

Se uită la monitorul pe care se vede fata de la meteo 
încheind prezentarea. 


— E mai bine, îi spune el tipului care plecase să 
potrivească luminile. Dar de ce bărbatul acela purta o 
asemenea cravată? Ar fi trebuit să-i dai alta. 


Privesc la monitor. Domnul Salahay se agită la o masă, 
în spatele camerei de filmat, în timp ce prezentatoarea îşi 
aranjează gulerul. Pe monitor, lângă ei, se află ecranul cu 
ştirile pe care le difuzează acum. Este vorba despre ştiri 
din toată ţara preluate de reţeaua de televiziune locală. 
Prezintă un accident de tren ce a avut loc în Portland. 
Deodată, clipul se termină, iar eu îmi văd faţa pe tot 
ecranul. 

— Oficiali ai Poliţiei din Shreveport încă o caută pe 
Casey Cox, femeia care este suspectată de a-l fi ucis prin 
înjunghiere pe prietenul său... 

Încremenesc. Nici să respir nu pot, căci m-aş da de gol. 
Aştept ca el să se uite la mine, să mă arate cu degetul şi 
să cheme poliţia sau să îmi pună el însuşi cătuşele, dar în 
schimb spune: 

— Joanie, tu te ocupi de ştirea aia cu abuzul copilului la 
şcoală? 


— Da, spune cineva de cealaltă parte a mesei unde se 
află calculatorul. 


— Am ceva pentru tine, spune el. 

— Mulţumesc, îi zic eu. Aveţi totul acolo. Apreciez că... 
v-aţi făcut timp pentru mine. 

les împleticindu-mă din încăpere, dorind să plec de 
acolo înainte să-şi ridice cineva privirea spre mine şi să îşi 
dea seama că sunt fata de pe ecran. 

Oare vor acorda câtuşi de puţină atenţie lucrurilor aflate 
pe hârtiile pe care tocmai li le-am dat? 


Nu îmi rămâne decât să aştept şi să văd. 

aie nu locuiesc singură, nu există niciodată un 


moment în care să îmi şterg machiajul de pe faţă şi să o 
văd pe Casey Cox. Trebuie să îmi las ochii aşa cum sunt, 
daţi în exces cu negru de parcă aş fi o dependentă de 
heroină care s-a trezit într-un şanţ. La început a fost 
complicat să port machiajul şi noaptea, nu îmi plăcea 
deloc senzaţia de a-l avea pe faţă. Ochii mă mâncau 
continuu şi tânjeam să mă spăl şi să îl şterg. Acum, însă, 
mă obişnuisem cu el. 

Duminică dimineaţă mă trezesc devreme şi râvnesc la 
ceva care să îmi umple golul din suflet, aşa că mă 
hotărăsc să merg din nou la biserică. Nu am haine 
frumoase, dar îmi pun o pereche de pantaloni negri, o 


cămaşă care nu arată prea rău, îmi aplic machiajul meu 
strident şi îmi zburlesc părul. Cobor la parter şi mă îndrept 
spre uşă, când doamna Naomi mă opreşte. 

— Unde mergi, drăguță? Sper că nu te duci la serviciu 
duminica. 

Mă întorc spre ea. 

— M-am gândit să merg la biserică. 

Se schimbă la faţă: 

— La biserică? Aşteaptă o clipă. Vreau să meargă şi 
Lydia cu tine. 

Nu ştiu ce să spun, dar rămân pe loc o clipă, încercând 
să găsesc o cale de a scăpa. Urcă grăbită scările, lăsându- 
şi nepotul jos care se uită lung la mine. 

Îi zâmbesc. 

— Cu ce te joci? 

Îmi arată basculanta de jucărie pe care o împinge pe 
podea şi sporovăieşte ceva în limba minionilor, folosind 
cuvinte şi sunete pe care nu le prea înţeleg. În timp ce 
aştept ca doamna Naomi să facă ce are de gând, mă uit la 
ceas. Am să întârzii dacă mai aştept mult. 

Îmi închipui că este sus, încercând să o silească pe fiica 
ei să se dea jos din pat, dar posibilitatea ca Lydia să fie de 
acord să mă însoţească la biserică este destul de firavă. 
Sper doar ca mama ei să se grăbească şi să îşi dea seama 
de asta. 

După câteva minute, se întoarce trăgând-o după ea pe 
Lydia, care arată ca un zombi. Fata poartă o pereche de 
jeanşi şi un pulover pe care probabil că le-a scos mama ei 
dintr-un dulap şi pe care a obligat-o să le îmbrace. Ochii îi 
sunt injectaţi şi umflaţi. În timp ce coboară scările, se uită 
la mine: 

— La biserică? Pe bune? 


— Mulţumesc că ai aşteptat, draga mea, îmi spune 
mama ei. Işi dorea să meargă la biserică, nu-i aşa că-ți 
doreai? 

— Mai mult decât orice pe lume, răspunde ironic Lydia. 
l-am spus asta în numeroasele „nonversaţii” pe care le-am 
purtat. 


— Hm... dar Caden? 

— O să stea aici cu mine, spune doamna Naomi. Mergeţi 
doar voi două şi simţiţi-vă bine. 

— Desigur, spune fiica ei pe un ton amar. Dar am nevoie 
de o cafea. 


Doamna Naomi se duce repede la bucătărie şi se 
întoarce cu două pahare de plastic pe care ni le dă în timp 
ce ne îndreptăm spre uşă. Il iau bucuroasă pe al meu şi îl 
beau pe tot când intru în maşină. Lydia se aşază pe locul 
din dreapta. 


— De ce naiba ai propus să mergem la slujbă când eu 
dormeam? 


— Nu am propus eu asta, îi răspund. l-am spus mamei 
tale că merg la biserică, iar ea a insistat să te aştept şi pe 
tine. 

— Mi-a spus că nu îmi mai dă bani de benzină dacă nu 
merg. Comportament de tiran. Ar trebui să fie interzis prin 
lege. 

Cât conduc, încerc să îmi ascund dezamăgirea simțită la 
gândul că mă însoţeşte. Sper că nu va atrage şi mai mult 
atenţia asupra mea. Sperasem să mă strecor din nou prin 
spate după ce va fi început deja slujba, ca să nu fiu 
nevoită să vorbesc cu cineva. Nu vreau să mă fac 
remarcată. Vreau să văd dacă mă pot lăsa din nou 
cuprinsă de acel sentiment. Totuşi, mă îndoiesc că voi mai 
simţi şi altceva în afară de iritare, atâta timp cât Lydia e 
prin preajmă. 


Când ajungem la biserică, avem deja zece minute 
întârziere. Găsesc un loc de parcare, apoi mă grăbesc spre 
uşă. Ea rămâne în urmă. Îi zic că, dacă nu vrea să intre la 
slujbă, poate să rămână afară, pe scări. Nu îi voi spune 
mamei ei. Însă ea intră în biserică, cu o expresie de vădită 
iritare întipărită pe faţă, cu braţele încrucişate de parcă ar 
vrea să nege orice urmă de vulnerabilitate. 

Ne strecurăm pe rândul din spate în timp ce se cântă un 
cântec pe care nu l-am mai auzit. Privesc înspre ecranele 
din faţă, ca să pot citi cuvintele, pe care le asimilez cu 
sete, nu cântându-le, ci trecându-le pe toate prin mintea 
mea, încercând să le înţeleg. Mă uit la Lydia, care stă 
lângă mine, uitându-se detaşată în jur. Cel puţin tace, ceea 
ce tot e ceva. 

După ce corul termină de cântat, ne aşezăm pe scaune, 
iar tava pentru donaţii este trecută din mână-n mână. Cei 
care se ocupă de secţiunea noastră încep să strângă din 
faţă, după care îşi croiesc drum în spate. Când tava ajunge 
pe rândul nostru, văd că sunt multe bancnote pe ea, unele 
peste altele, iar una de douăzeci de dolari chiar deasupra. 
Tava îi este dată Lydiei, care sustrage bancnota de 
douăzeci de dolari din teanc şi o strânge cocoloş în mână. 

Suspin în timp ce iau tava. 

— Nu ai voie să faci asta! şoptesc eu. 

— De ce nu? îmi răspunde ea. Credeam că sunt pentru 
oamenii nevoiaşi. 

— Se numeşte furt! şoptesc eu. Pune-i la loc! 

Îmi dau seama că nu intenţionează să facă asta. 
Mormăie ceva de parcă ar vrea să îmi spună: „Încearcă 
numai”. Mă gândesc că, la ea, procesul de maturizare a 
încetat undeva pe la vârsta de opt ani. 

Mai ţin încă tava în mână, când tipul se uită în direcţia 
noastră şi vine să o ia. Totuşi, nu pot să i-o înapoiez până 


când Lydia nu pune la loc cei douăzeci de dolari. Când îmi 
dau seama că nu are de gând să o facă, îmi iau portofelul 
din geantă, scot o bancnotă de douăzeci şi o pun pe tavă. 
Băiatul ne zâmbeşte şi ia tava. 

Îmi vine să intru în pământ de ruşine. În următoarele 
minute ale slujbei, faţa îmi arde ca focul. Spun în gând o 
rugăciune, cerând iertare pentru că am lăsat să se 
întâmple aşa ceva. Dumnezeu are, cu siguranţă, vreo lege 
prin care furtul de la El trebuie să fie pedepsit chiar aici, în 
biserică. Oare va trimite vreun fulger pe fereastră? 
Aproape că simt mirosul de ars al unei descărcări electrice 
în timp ce stăm aici. 

— Gata cu „ipocritica” asta, îmi şopteşte ea. 

Asta trebuie să fie o altă combinaţie de cuvinte specifică 
ei, dar nu pot fi o ipocrită din moment ce nu am pretins 
niciodată că aş fi într-un fel sau altul. 


— Nu te-am criticat, îi şoptesc la rândul meu. 


În cele din urmă, Lydia aţipeşte, aşa că mă concentrez 
pe cuvintele predicatorului şi încerc să le pătrund înţelesul. 


— Nu vorbim de un Mesia mitic care a trăit cu două mii 
de ani în urmă, spune el. Vorbim despre Mântuitor, care 
trăieşte veşnic. Ce face el chiar acum? Şade de-a dreapta 
Tatălui şi îl roagă să se milostivească de noi. 


Nu sunt absolut sigură ce înseamnă milostivire, dar 
predicatorul parcă mi-ar fi citit gândurile: 

— Ce înseamnă milostivirea? întreabă el, apoi vocea 
aproape că îi devine o şoaptă. Înseamnă rugăciune. lisus 
se roagă pentru tine. În Evanghelia după loan 1:3, se 
spune că „toate prin El s-au făcut; şi fără El nimic nu s-a 
făcut din ce s-a făcut”. Toate lucrurile. Întreaga lume! 
Totuşi ce face El chiar în acest moment? Se roagă pentru 
tine. Traduce rugăciunile tale în faţa Tatălui Său. Ascultă 
ce ai pe suflet. 


Încerc să mi-L imaginez pe lisus care a murit pe cruce, 
s-a ridicat apoi din morţi şi şade acum pe un tron alături 
de Tatăl, vorbindu-i despre mine. Dacă este adevărat, 
atunci poate că rugăciunile mele nu sunt doar gânduri 
întâmplătoare care zboară în neant şi care apoi dispar, 
dacă nu se întâmplă să fie cineva prin preajmă ca să le 
prindă. 

— Când te rogi, continuă predicatorul, este ca şi când i- 
ai şopti la ureche chiar lui Dumnezeu. Niciuna dintre 
aceste rugăciuni nu rămâne neascultată. Poate că nu ţi se 
va răspunde aşa cum speri sau aşa cum crezi că ar trebui. 
Poate că vei cere o maşină, iar Dumnezeu îţi va da o 
bicicletă. Să deschidem Biblia la Epistola către Romani a 
Sfântului Apostol Pavel 8 şi să ne uităm împreună la ceva. 

Scot Biblia din buzunarul de pe spătarul scaunului din 
faţă şi o deschid, căutând Epistola către Romani. Habar nu 
am la ce pagină este, dar găsesc repede cuprinsul, aşa că 
reuşesc să dau de ea. 


Predicatorul aşteaptă să ajungem cu toţii la acea 
pagină, apoi spune: 

— Să începem cu versetul 26. „De asemenea şi Duhul 
vine în ajutor slăbiciunii noastre, căci noi nu ştim să ne 
rugăm cum trebuie, ci însuşi Duhul Se roagă pentru noi cu 
suspine negrăite. lar Cel ce cercetează inimile ştie care 
este dorinţa Duhului, căci după Dumnezeu El se roagă 
pentru sfinţi”. 

Aceste cuvinte sunt ca o mângâiere pentru mine, 
impresionându-mi până şi cele mai ascunse colţuri ale 
sufletului, făcându-mă să vreau mai mult. Îmi ridic 
privirea, aşteptând ca predicatorul să continue. 

— Ce vrea să zică? Pavel ne spune că uneori ne rugăm 
pentru o maşină nouă, când lisus ştie că ceea ce ne 
lipseşte, de fapt, este stima de sine. Astfel, lisus ia 


rugăciunile prin care îi cerem să ne dea ceea ce credem 
noi că ne va face fericiţi şi le transpune în ceea ce ne va 
face cu adevărat fericiţi. Uitaţi-vă la următoarea parte a 
acestui pasaj. Versetul 28, capitolul 8, spune: „Şi ştim că 
Dumnezeu toate le lucrează spre binele celor ce iubesc pe 
Dumnezeu, al celor care sunt chemaţi după voia Lui”. Câte 
lucruri? 


Enoriaşii răspund: 

— Toate lucrurile. 

— Doar anumite lucruri? 

Zâmbesc şi răspund împreună cu ei: 
— Toate lucrurile. 


— Ascultaţi, oameni buni, astfel dau roade rugăciunile 
voastre. Ele ies de pe buzele voastre sub forma pe care 
vreţi să le-o daţi, însă lisus le traduce pentru Tatăl, 
spunându-i ce aveţi nevoie cu adevărat. Şi orice s-ar 
întâmpla, El se asigură că toate lucrurile care se petrec 
sunt spre binele nostru, dacă Il iubim - şi acum uitaţi-vă la 
acea ultimă parte - „suntem chemaţi după voia Lui”. Asta 
înseamnă că însăşi existenţa noastră este întru planul Său, 
că viaţa noastră are însemnătate pentru El. Chemat 
înseamnă invitat. Ales. Am fost aleşi pentru un scop şi este 
spre binele nostru. Ei, nu vă lasă muţi de uimire acest 
lucru? 


Da, mă lasă mută de uimire. Nu ştiu de ce îmi şterg 
lacrimile, dar nu m-am mai simţit aşa până acum. Stând 
aici, în acest loc, sunt cuprinsă de cea mai profundă pace 
interioară pe care am simţit-o în ultimii ani - poate zece 
ani, poate şi mai mult. Nu am mai avut cu adevărat un 
astfel de sentiment de când a murit tatăl meu. Am simţit 
mereu o amărăciune care îmi muşca adânc din suflet, care 
îmi ardea fiinţa. Aici, însă, mă simt de parcă mi s-ar fi 
ridicat acea greutate de pe suflet, de parcă aş putea gândi 


mai limpede. Simt o putere mult mai mare decât mine 
care lucrează chiar sub ochii mei... şi poate chiar prin 
mine. 


La urma urmei, poate că lui Dumnezeu îi pasă de mine. 
— ——— 
Slujba se apropie de final, iar enoriaşii s-au ridicat în 
picioare şi cântă ultimul cântec, când o prind pe Lydia de 
braţ şi o scot afară. A adormit în timpul predicii şi s-a trezit 


abia când au început din nou cântările. Acum se uită la 
mine, clipind somnoroasă. 

— Te grăbeşti undeva? 

— Nu, dar nu îmi place să stau în trafic, îi răspund eu în 
timp ce ajungem în foaier şi deschidem uşile să ieşim. 

— Ştii, nu ar fi trebuit să pui banii aceia de la tine. 
Douăzeci de dolari n-au cum să ruineze o asemenea 
congregaţie. 

Nu îi răspund, iau doar un avans de câteva trepte faţă 
de ea, încercând să nu pierd sentimentul avut în biserică. 

Diaris după-amiază nu trebuie să merg la lucru şi nu 


mă pot hotărî unde să-mi petrec timpul. Nu am mai 
urmărit-o pe Candace Price de câteva zile, aşa că merg pe 
strada ei. Nu îi văd maşina în locul în care o parchează de 


obicei. Probabil că a plecat mai devreme. Mă simt 
descurajată. Nu reuşesc să găsesc nimic care să facă 
legătura între Candace şi Keegan, deci probabil că mă aflu 
în Dallas - periculos de aproape de Shreveport - fără 
niciun motiv. Postul de televiziune nu a prezentat încă 
nimic din ce le-am dus eu vineri. Presimt că cei de acolo 
au aruncat hârtiile pe vreun birou peste care, între timp, s- 
au adunat altele, despre reginele concursurilor de 
frumuseţe şi despre evenimentele locale. 

Curioasă, intru de pe telefon pe site-ul televiziunii. Mi se 
schimbă imediat dispoziţia când observ că primul articol 
peste care dau este unul dintre cele predate de mine. 
Apăs pe videoclipul cu ştirea difuzată la prânz, când eu nu 
eram acasă. Se vorbeşte despre reputaţia familiei 
Trendall, despre povestea lor cu procesele şi cu acuzaţiile 
aduse, dar şi despre faptul că cei de la Protecţia Copilului 
le-au luat în custodie pe fiicele lui Cole. Postul de 
televiziune i-a luat până şi un interviu lui Cole şi difuzează 
un videoclip în care acesta declară că toate aceste acuzaţii 
nefondate au avut un impact profund asupra familiei sale 
şi i-au traumatizat copiii, care au fost luaţi de lângă el, fără 
ca măcar să fie plasați în grija unui membru al familiei. 

Izbesc cu pumnii în volan şi şoptesc: 

— Da! 

Tot e ceva, chiar dacă au lăsat deoparte informaţia 
despre familia Trendall care a trimis-o pe Ava cu bună 
ştiinţă cu acel bărbat. Poate că acum investighează acest 
caz, încercând să afle numele său complet şi să găsească 
mai multe dovezi. Pornesc spre strada unde locuieşte 
familia Trendall, dornică să văd dacă reacţionează cumva 
în faţa acestei ştiri. 

Micuța Ava se joacă din nou singură afară, săpând în 
nisipul din curte cu o lopăţică de jucărie. O privesc din 
maşina mea aflată la câteva case distanţă. Aproximativ o 


jumătate de oră mai târziu, îl văd pe Nate ieşind furios din 
casă şi urcând în camioneta albă de pe alee. Deschide 
portiera şi ţipă la ea să treacă în maşină. Este murdară de 
pământ pe mâini, dar aleargă la maşină, aşa cum i s-a 
spus. Apoi o văd pe mama ei ieşind împleticindu-se. 
Traversează curtea de parcă ar fi beată, călcând într-o 
groapă pe care fiica ei a săpat-o, şi cade în ţărână. Până şi 
de aici de unde mă aflu, o aud înjurând în timp ce se ridică 
în picioare. Nu se întoarce înăuntru să se curețe. Se 
scutură doar de praf şi urcă în maşină aşezându-se pe 
locul din dreapta şoferului. 

les cu spatele de pe alee şi se îndepărtează de locul în 
care mă aflu eu. Pornesc maşina şi îi urmăresc. Fac 
dreapta la stop. Când ajung şi eu în dreptul semaforului, 
văd că se află la trei străzi distanţă de mine. Întorc şi 
încerc să îi prind din urmă, păstrând o distanţă de câteva 
maşini între noi. 

Camioneta iese de câteva ori de pe carosabil, după care 
îşi îndreaptă brusc traiectoria. Mă întreb dacă Nate, care 
se află la volan, este şi el beat. l-o fi pus cineva centura 
fetiţei? 

După mai mulţi kilometri de mers prin oraş, intră într-o 
localitate vecină. Îi urmez mai îndeaproape decât mi-aş 
dori, iar în momentul în care parchează pe aleea unei case 
de pe colţ, împrejmuită cu un gard de sârmă ce cuprinde 
atât curtea din faţă cât şi pe cea din spate, trec pe lângă 
ei de parcă aş avea treabă în josul străzii. Când ajung în 
dreptul lor, observ că bărbatul pe care l-am văzut zilele 
trecute - cel care a îngrozit-o pe Ava - iese din casă, iar 
Tiffany coboară din maşină şi deschide uşa glisantă din 
spate. Ava nu iese imediat, aşa că Tiffany intră în maşină 
şi o trage afară. Femeia trânteşte uşa din spate, apoi se 
întoarce din nou către bărbat şi discută animat, agitându- 


şi braţele. Se vede clar că e furioasă, deşi nu aud ce 
spune. 


Bărbatul o ia pe Ava şi o târăşte în casă. Tiffany şi Nate 
se întorc în maşină, ies de pe alee şi pleacă, lăsând-o 
acolo. 

Mi se face din nou greață. Mă gândesc să anunţ poliţia, 
dar ce aş putea să spun? Că familia Trendall tocmai a 
lăsat-o pe Ava cu un bărbat? Dacă este unchiul ei sau 
poate tatăl ei adevărat? Dacă exagerez? 


Caut ceva pe care să scriu, dar nu găsesc altceva decât 
o copie a informaţiilor pe care le-am dat reporterului TV şi 
care a rămas pe scaunul din dreapta. O întorc pe verso şi 
notez numele străzii. Nu pot vedea numărul casei 
bărbatului, dar trec numerele caselor din apropiere, de pe 
ambele părţi ale drumului: Cattonelle Avenue numărul 233 
şi Cattonelle 237. Vreau să rămân pe lângă casă, să stau 
cu ochii pe Ava, dar copilul nu se află undeva la vedere. 
Nu ştiu cum să o ajut. 


Când soţii Trendall se află destul de departe, mă 
hotărăsc să îi urmăresc. les în strada principală cea mai 
apropiată de mine şi îi văd la o distanţă de câteva maşini 
în faţa mea. 

Îi urmăresc prin oraş până ajung la postul local de 
televiziune. Amândoi se duc ţintă la uşă, de parcă ar fi în 
misiune. Este închisă, aşa că încep să lovească în geam, 
dar nu le deschide nimeni. Nu pot să intru în parcare, prin 
urmare trec pe lângă ei şi dau ocol clădirii. Când mă 
întorc, văd că tot nu au fost primiţi înăuntru şi că se întorc 
la camionetă. 


Trebuie să opresc la semafor mult prea aproape de ei, 
aşa că privesc în direcţia opusă ca să nu mă vadă. 


Deodată, uşa din dreapta se deschide cu putere. Tip în 
timp ce Nate se apropie şi îmi trage frâna de mână, după 
care mă scoate cu brutalitate afară. 

— Cine eşti? mă întreabă el. 

— la-ţi mâinile de pe mine! ţip eu. 

Tiffany sare pe locul şoferului în maşina mea. 

— Ţi-am spus că ne urmăreşte! 

— Ce vrei? urlă el, scuturându-mă de umeri. 

Mă răsucesc şi scap din strânsoarea lui, dar apoi mă 
trânteşte pe trotuar, zgâriindu-mi bărbia şi coatele. Mă 
ridic de jos şi ţip în timp ce mă trânteşte de maşină şi mă 
imobilizează, dar, fiind duminică, nu trece nimeni pe aici. 

— Cine eşti tu? întreabă Nate. Ce vrei? 

— Eşti nebun! ţip la rândul meu. Doar treceam pe aici! 

— Lucrează pentru el! urlă Tiffany, sărind afară din 
maşina mea şi fluturând o hârtie. Uite ce-am găsit! 

Ţine în mână copia pe care o aveam pe scaun: cu 
informaţiile pe care le dusesem la postul de televiziune, cu 
adresa casei unde au lăsat-o pe Ava. Bărbatul mă ţine de 
păr în timp ce parcurge pagina, apoi mă apucă de bărbie şi 
mă împinge din nou, lovindu-mă de maşină. 

— Deci tu le-ai dat informaţiile astea. 

— Majoritatea sunt publice, zic eu. Tot le-ar fi aflat la un 
moment dat. 

Respirația îi miroase a carii dentare şi alcool. 

— Ce treabă ai tu cu asta? 

— ÎI cunosc pe Cole Whittington, răspund eu. Este un 
om de treabă. l-au luat copiii, iar acum are gânduri de 
sinucidere, în timp ce voi doi aţi pus la cale toate astea 
pentru bani! Intre timp, însă, îl lăsaţi pe bărbatul ăla să 
abuzeze de fiica voastră! 


Îmi ridic genunchiul şi îl lovesc cu putere, făcându-l să 
îşi lase braţele în jos şi să se chircească de durere. Tiffany 
vine spre mine, dar o îmbrâncesc şi cade pe trotuar. Mă 
grăbesc spre maşină şi sar înăuntru. Trântesc uşa şi o 
blochez, după care pornesc în trombă cu scrâşnet de roţi, 
lăsându-i în urmă. 

Tremur atât de tare, încât nici nu pot ţine bine volanul în 
mâini, dar ajung îndeajuns de departe încât să nu mă mai 
găsească. Atunci când mă întorc acasă, rămân pe alee o 
vreme, până când mâinile mi se opresc din tremurat. Cu 
siguranță sunt nebună, îmi spun. Probabil că sunt la fel de 
sărită de pe fix ca ei. 

Ce e în neregulă cu mine? Sora mea ar muri dacă ar şti 
ce fac, fără îndoială. 


Mă duc în camera mea fără să mă vadă cineva, apoi 
intru la duş şi îmi curăţ rănile însângerate de pe bărbie, 
genunchi, coate şi mâini. 

Stau în picioare în cabina de duş, încercând să mă 
hotărăsc ce urmează să fac de aici încolo. În cele din 
urmă, ies afară tremurând, mă îmbrac şi mă urc în pat. Îmi 
trag plapuma peste cap şi încerc să mă gândesc. 


Sunt atât de sătulă că răul învinge! Încerc să fac un 
plan, dar gândurile îmi zboară de la problemele pe care le 
am eu la cele ale lui Cole... iar apoi la cele ale Avei. 


Mă adun, după care mă ridic în capul oaselor şi încerc să 
mă gândesc. Aş putea să plec din oraş, dar nu am terminat 
încă povestea cu Candace Price. Am fost distrasă de toată 
chestia cu familia Trendall, însă trebuie să mă concentrez 
asupra lui Candace Price şi a legăturii ei cu Keegan. În 
ciuda felului în care arată lucrurile, ea trebuie să fie 
legătura. 


Dacă nu fac asta, voi fi o fugară pentru tot restul vieţii. 
Sora mea are dreptate. 


Trebuie să îmi urmez planul. Familia Trendall nu ştie 
unde locuiesc, nu îmi ştie nici măcar numele. Am mai 
scăpat de cei doi soţi înainte să aibă timp să urce în 
maşină şi să mă urmărească. E în regulă, nu am stricat 
nimic. 

Când îi aud pe Lydia şi pe Caden întorcându-se acasă de 
oriunde-ar fi fost, îmi recăpătasem deja oarecum calmul. 
Pot face asta. Trebuie. Nu voi renunţa atât de uşor. 

Mă aşez în faţa oglinzii. Arăt prea mult ca mine însămi. 
Îmi aplic rapid mai mult tuş înainte să mă bag în pat, în 
cazul în care apare Caden să stăm de vorbă. 

Mâine o voi lua de la capăt. 

A doua zi dimineaţă când ajung la serviciu, toată lumea 


din atelier stă în picioare în jurul televizorului. Au început 
ştirile dimineţii, iar acum prezintă rubrica meteo. Când 
intru, Cole îşi ridică privirea asupra mea. Arată încă obosit, 
are cearcăne la ochi, dar există în ei o lumină pe care nu 
am mai văzut-o de câteva zile. 

— Bună, Miranda, pot vorbi cu tine? 

Probabil că am dat de bucluc. Trebuie să-şi fi dat seama 
că eu am contactat presa. Il urmez în sala de relaxare, 
sperând că nu va observa juliturile pe care le am pe bărbie 
şi pe mâini. 


— Într-un fel sau altul, presa a aflat toate lucrurile 
despre care am vorbit noi în legătură cu familia Trendall. 


— Mda, am observat asta, îi răspund eu. 

— Deci... tu te-ai dus şi le-ai dat toate informaţiile 
acelea? 

Încerc să nu-i dau de înţeles prin expresia feţei nici că 
am fost, nici că nu am fost. 

— Ce mai contează? Important este că oamenii ştiu tot 
ce a făcut familia asta. Dacă asta îţi aduce înapoi copiii, 
slujba... 

Oftează. 

— Dacă tu ai făcut-o, vreau să-ţi mulţumesc. Ţi-am mai 
spus să nu te implici, dar, dacă ai făcut-o totuşi, mă bucur. 
Te-ai dovedit o prietenă foarte bună, deşi nici măcar nu te 
cunosc prea bine. 

Nu reuşesc să mă forţez să zâmbesc. 

— Mă bucur să aud asta, spun eu. Pur şi simplu nu îmi 
place să văd o nedreptate. Mi-a intrat în sânge. 

— Păi, nu s-a sfârşit totul încă. 

Se îndreaptă spre cafetieră, toarnă două ceşti de cafea 
şi îmi întinde şi mie una. 

— Mâine avem înfăţişare la tribunalul pentru minori ca 
să discutăm problema custodiei copiilor. Sper că, din 
moment ce m-am mutat de acasă, o vor lăsa pe soţia mea 
să ia copiii înapoi. Cel puţin atunci vom şti că sunt în 
siguranţă. 

— Totul este atât de greşit, spun eu. Nu ar trebui să fie 
posibil să-ţi pierzi aşa uşor copiii. Sau să fie plasați într-un 
adăpost, în loc să fie lăsaţi în grija altor membri ai familiei. 
Chestia asta nu are niciun sens. 

— Mie-mi spui!? exclamă el. 


Se aud urale din atelier, iar noi ne grăbim să ieşim 
afară, şi vedem că se difuzează din nou segmentul de ştiri 
dedicat lui. În încăpere se aşterne liniştea, toată lumea 
ascultă noile informaţii prezentate despre familia Trendall, 
lucruri pe care nici eu nu le-am spus. S-a întâmplat exact 
aşa cum am sperat: odată ce le-am dat primele informaţii, 
s-au repezit asupra lor ca un câine la osul lui. Sunt 
recunoscătoare că au făcut asta. Unii dintre colegii mei 
spun că reportajul este preluat şi de alte canale de ştiri, ba 
chiar că a apărut şi în presă de dimineaţă. 

Când acest segment de ştiri se încheie, colegii mei 
ovaţionează din nou şi toată lumea îl bate pe Cole 
prieteneşte pe spate. 

Ne îndreptăm spre bancurile noastre de lucru, dar 
televizorul rămâne deschis. Cole se află aproape de el 
când apare o ştire despre mine. Mă întorc repede cu faţa 
spre perete şi continui să împachetez scaunul la care 
lucrez. Il aud pe prezentator vorbind despre mine şi sunt 
convinsă că au afişat pe ecran fotografia mea ajunsă deja 
notorie, aceea în care arăt ca mine însămi, cea de dinainte 
ca întreaga mea lume să se destrame. Sper că mi-am 
aplicat suficient de mult tuş în această dimineaţă şi că 
machiajul fumuriu al ochilor împreună cu părul brunet bine 
tapat vor distrage atenţia oamenilor. Nu am speranţe prea 
mari! 


Surse apropiate anchetei citează sinuciderea tatălui 
său, Andy Cox, când aceasta avea doar doisprezece 
ani, ca fiind un factor ce a contribuit la starea ei de 
spirit. Psihologul Bill Pennington a spus că, uneori, un 
astfel de eveniment poate declanşa mai târziu 
amintiri ce au ca rezultat reacţii imprevizibile, uneori 
violente ale pacientului. 


Mă întorc şi privesc spre Cole, a cărui privire se mută 
brusc de la ecran la mine. Ne privim în ochi pentru o clipă 
şi aproape că văd cum i se învârt rotiţele în cap, în timp 
ce-şi aminteşte de faptul că-i povestisem că, la 
doisprezece ani, moartea tatălui meu a fost declarată 
sinucidere. Mi se face părul măciucă. 

Ştie. 

Îşi bagă mâinile în buzunare şi, cu o expresie de 
mâhnire, se întoarce din nou cu faţa spre ecran. Se 
holbează la el încremenit o clipă, după care se încruntă şi 
priveşte în jos, spre podea. | se înroşesc urechile şi respiră 
tot mai greu în timp ce procesează totul. Oare ce se va 
hotărî să facă acum cu fugara aflată la el în atelier... cu 
fata asta care l-a împiedicat să se arunce de pe pod? 

S-a terminat. 


Nu suflu nimănui o vorbă. Îmi iau geanta de sub bancul 
de lucru, ies din atelier şi trec pe la recepţie, apoi plec pe 
uşa din faţă. Urc în maşină şi mă îndepărtez înainte ca 
cineva să mă oprească, aşteptând să fiu înconjurată de 
maşinile poliţiei dintr-o clipă în alta. 

O apuc pe drumuri lăturalnice. Când văd că nu mă 
urmăreşte nimeni, încep să respir din nou. Ştiu, însă, că nu 
mă pot întoarce înapoi la doamna Naomi. Nu pot să contez 
pe faptul că nu va spune poliţiei că am fost sub nasul lui în 
tot acest timp. Nu pot conta pe loialitatea lui în nicio 
privinţă. De ce mi-ar fi loial? Cuprinsă de panică, mă 
hotărăsc să părăsesc cât mai repede oraşul. 

Înainte însă, vreau să mai merg pe strada lui Candace 
Price pentru ultima dată. Pornesc într-acolo, rugându-mă 
să pun mâna pe o dovadă cât de mică pe care să o pot 
folosi înainte să fiu găsită. 

Sunt pe strada lui Candace, în maşină, şi încerc să îmi 


dau seama ce ar trebui să fac în continuare. Maşina ei se 
află parcată pe alee, iar lângă ea este un Jaguar roşu 
decapotabil pe care nu l-am mai văzut până acum. 

Parchez în faţa unei alte case, unde pare să nu fie 
nimeni. Dacă trece pe lângă mine vreun om ieşit să facă 
jogging şi mă întreabă ce fac, îi pot spune că aştept să se 
întoarcă acasă vecina lui. Supraveghez casa o vreme, dar 
nu văd pe nimeni. Maşina sport este tot la locul ei pe aleea 
circulară, aşa că mă gândesc să merg până acolo şi să îmi 
arunc un ochi pe geam, dar asta ar fi curată sinucidere, 
fiindcă e foarte probabil să aibă un sistem de 
supraveghere video. 

Aşa că rămân în maşină şi încerc să mă gândesc ce ar 
trebui să îmi mai cumpăr înainte să plec din oraş. Mi-am 
lăsat acasă la doamna Naomi geanta cu puţinele haine pe 
care le am, cea mai mare parte a produselor de machiaj, 
dar şi articolele de toaletă pe care le-am cumpărat de 
când stau aici. Mi-a mai rămas şi mâncare în frigider, care 
se va duce pe apa sâmbetei. 

Mă întorc către bancheta din spate şi îmi iau geanta 
pentru situaţii de urgenţă pe care am tinut-o mereu în 
maşină, încă de la început. Am aici perucile, dar şi celălalt 
permis de conducere împreună cu cardul de asigurări, 


precum şi un rând de haine şi alte câteva lucruri. Tot aici 
mi-am păstrat şi cea mai mare parte a banilor. Voi fi bine. 


Este atât de linişte acasă la Candace Price, încât 
aproape că mă hotărăsc să renunţ şi să plec, când văd că 
se deschide uşa. Mai întâi îşi face apariţia Candace, 
urmată de un bărbat. Mi se taie respiraţia. Bărbatul este 
Gordon Keegan. 

Râde. O ajunge din urmă şi o cuprinde după mijloc, 
după care o conduce la uşa din dreapta a Jaguarului şi o 
invită înăuntru ca pe o prinţesă. Se înclină şi o sărută, îi 
închide uşa, mai că dansează în jurul maşinii. Urcă şi el şi 
iese cu spatele de pe alee. Nu-mi vine să cred. E prea 
frumos ca să fie adevărat. 

În tot timpul în care îi urmăresc, am grijă să păstrez o 
distanţă de câteva maşini între noi. Nu îmi e greu să 
urmăresc jaguarul roşu. Incerc să fac câteva poze cu 
telefonul, dar nu sunt suficient de aproape ca să fie şi 
bune. Atunci când se opresc la semafor, mă aflu în cea de- 
a patra maşină de pe banda alăturată. Nu pot vedea decât 
partea stângă a plăcuței de înmatriculare, dar notez cele 
trei litere pe care le văd. Jaguarul înaintează încet, aşa că 
pot să văd şi restul numărului. 


Nu sunt vreun Jay Leno, dar îmi dau seama că maşina 
trebuie să fi costat în jur de şaizeci şi cinci de mii de dolari. 
Keegan depăşeşte puţin viteza legală, dar mă tem că, 
dacă procedez la fel, voi fi trasă pe dreapta, aşa că rămân 
tot mai în spate, încercând din răsputeri să îi prind din 
urmă fără să atrag atenţia asupra mea. Intră pe o 
autostradă, iar eu îi urmez, chinuindu-mă să nu scap din 
vedere pata roşie din faţă care se strecoară prin trafic. 
Apoi observ că ies de pe autostradă. Pe indicatorul de 
ieşire scrie Lacul Ron Hubbard. 


De îndată ce pot, părăsesc şi eu autostrada pe aceeaşi 
ieşire. Apoi reuşesc să le iau urma de-a lungul unor 
drumuri care duc la un debarcader. Trag maşina într-o 
margine a parcării, pe când ei se afundă printre alte 
maşini. Din fericire, văd unde parchează Keegan Jaguarul. 
Bărbatul trage plafonul decapotabilei, după care cei doi 
sar din maşină şi îşi scot lucrurile din portbagaj. Merg de-a 
lungul docului până ajung la un iaht ancorat acolo. Un grup 
de maşini tocmai ce a parcat şi din ele coboară câteva 
familii. Cobor şi eu repede din maşină şi urmez grupul de 
oameni care se îndreaptă spre lac. 

Nu am mai fost aici până acum, dar este un loc imens şi 
frumos. Nu aveam habar că există iahturi care navighează 
pe astfel de întinderi de apă, dar acum mi-e clar că există. 
Mă aflu printre mai mulţi oameni care pescuiesc peste 
balustrada debarcaderului, căutând cu privirea iahtul în 
care s-au îmbarcat Keegan şi Candace. lată-i! Nu au ieşit 
în larg; stau pe scaunele de pe punte, admirând peisajul 
cu câte un pahar în mână. Keegan vorbeşte la telefon 
acum, iar eu mă întreb dacă nu cumva a aflat ceva despre 
mine. Oare a sunat deja Cole la poliţie ca să mă denunte? 
Oare i-a fost redirecționat apelul către Keegan? Oare a 
intrat în panică la gândul că mă aflu aici, în Dallas? Oare 
îşi dă seama că sunt aici ca să strâng dovezi împotriva lui? 


Mă întorc la maşină. Mă aşez la volan şi pornesc aerul 
condiţionat, ca să mai scap de căldura sufocantă. 
Supraveghez parcarea, aşteptând să se întoarcă pe 
debarcader, dar nu o face. După o vreme, mă încumet să 
merg până la marginea debarcaderului. Sunt tot acolo, dar 
de această dată însoţiţi de câţiva prieteni. Dacă m-aş 
putea apropia suficient de iahtul ăla, să fac rost de un 
nume, un număr sau de vreo dovadă ce ne-ar permite să îl 
urmărim pe proprietar... ceva ce ar putea avea legătură cu 
el, o informaţie pe care aş putea să i-o dau lui Dylan sau 


oricui i-ar păsa. Mă prefac că îmi verific mesajele, dar 
fotografiez iahtul şi oamenii care sunt pe el, mărind 
imaginea cât de mult se poate cu telefonul pe care îl am. 


După trei ore în care nu s-a întâmplat nimic, un puseu 
de curaj mă îndeamnă să merg pe doc; trec pe lângă 
restul bărcilor şi ajung în dreptul celei în care se află 
Keegan şi iubita lui. Aud râsete, iar vocea lui răsună de pe 
cealaltă terasă a ambarcaţiunii, partea pe care eu nu o pot 
vedea. Pe barcă este scris un nume: Kandy Kane. Fac o 
fotografie şi dau zoom pe numele modelului aflat în 
dreptul punţii din spate, apoi fotografiez numărul pictat pe 
partea laterală a iahtului. Mă grăbesc să mă întorc la 
maşină. 

Sunt destul de sigură că Keegan nu m-a văzut şi trebuie 
să aflu mai multe înainte să părăsesc oraşul. Sunt atât de 
aproape! Nu ştiu nimic despre iahturi - nu ştiu nici măcar 
care este diferenţa dintre pupă şi proră şi nu am nici cea 
mai vagă idee dacă numele iahturilor sunt înregistrate 
undeva sau sunt doar pentru uz privat. Scriu numele aflat 
pe una dintre laturi. Poate există vreo bază de date pe 
undeva care să îmi spună cui îi aparţine. lahtul este un 
Myacht 4515. Asta ar trebui să mă ajute să îngustez aria 
de căutare. 


Faptul că Keegan se mai află încă pe barcă îmi dă 
motive să mă întreb dacă a sunat Cole la poliţie până 
acum să le spună despre mine. Poate că ezită datorită a 
ceea ce am făcut pentru familia lui sau poate că s-a 
împotmolit în noroiul birocratic şi nu a reuşit să trimită 
mesajul persoanei potrivite. Sau poate că nu a sunat din 
moment ce ştie ce înseamnă să fii acuzat pe nedrept. 
Poate că îmi acordă prezumția de nevinovăție. 


Asta înseamnă, însă, să îmi fac iluzii. Cel mai probabil, 
Keegan supraveghează de pe barcă, prin intermediul 


telefonului, un batalion de poliţişti care răscolesc întreaga 
zonă metropolitană Dallas - Fort Worth în căutarea mea. 


Mi se face foame şi cobor din nou din maşină, de data 
aceasta luându-mi cu mine geanta pentru situaţii de 
urgenţă, în eventualitatea în care nu mă mai pot întoarce. 
Merg pe jos până la o tarabă cu mâncare de unde îmi 
cumpăr cartofi prăjiţi şi un hotdog, apoi mă aşez la o masă 
de picnic de unde îi pot supraveghea foarte bine, căci 
soarele îmi bate din spate. Dacă vor rămâne acolo unde 
sunt, strălucirea orbitoare a soarelui care apune îi va 
împiedica să mă vadă. 

După o vreme, mă întorc cu spatele la ei o clipă şi 
privesc apusul de soare. Atinge suprafaţa apei cu o 
splendoare pe care nimic făcut de mâna omului nu o poate 
egala, după care coboară sub linia apei. Inalţ o rugăciune 
în care ÎI rog pe Dumnezeu să îmi dea perspicacitatea şi 
dovezile necesare pentru a face tot ce trebuie ca să-i 
înlătur o dată pentru totdeauna pe Keegan şi pe acoliţii 
săi. Mă întreb cum va traduce lisus această rugăciune a 
mea. 


Se înserează, dar rămân la masa de picnic până când 
văd cum încep să se stingă luminile pe Kandy Kane. Poate 
că se pregătesc de plecare. Mă ridic şi mă întorc cu paşi 
lenți în parcare, iar apoi îi văd în bătaia luminii stradale. 
Keegan se află lângă portbagajul maşinii lui sport, 
încărcând lucrurile pe care le-au adus, în timp ce Candace 
şi le aşază pe ale ei pe bancheta din spate. In tot acest 
timp discută cu prietenii lor, care au parcat în apropiere şi 
care îşi încarcă, la rândul lor, lucrurile în portbagaj. Când 
ajung până în capătul parcării, de-a lungul laturii 
îndepărtate de ei, nu mai văd Jaguarul roşu şi presupun că 
au plecat deja. Îi voi prinde din urmă acasă la Candace. 

Mă grăbesc să ajung la maşină, când sunt orbită de 
luminile unor faruri. Nu văd automobilul, dar este pe cale 


să mă lovească. Mă arunc la pământ şi mă rostogolesc sub 
o maşină, scăpând ca prin minune. 
Este jaguarul roşu. 


Mă îndoiesc că mă poate vedea acum când nu mă mai 
aflu în lumina orbitoare a farurilor, aşa că mă ridic de jos şi 
merg la maşină, ghemuindu-mă şi ţinând capul plecat. Mă 
strecor pe locul şoferului, iar becul interior se aprinde o 
clipă, până în momentul în care închid uşor uşa. Observ 
nişte lumini reflectându-se în oglinda retrovizoare. Oare 
Keegan dă din nou ocol parcării, în căutarea mea? Privesc 
prin lunetă şi zăresc maşina sport, moment în care mă las 
rapid în jos. 

Mai dă târcoale de două ori, încetinind în dreptul locului 
în care era să mă calce. 


Aud voci de copii şi îmi ridic capul suficient de mult 
încât să văd două familii ce se îndreaptă spre maşinile 
parcate în apropierea mea. Pornesc motorul, dar nu şi 
farurile. Cât timp cele două grupuri îşi aşază lucrurile în 
maşini, observ că maşina sport este parcată acum pe 
partea opusă. Probabil Keegan a pornit pe jos în căutarea 
mea. 


lau geanta, apuc prima perucă pe care o nimeresc şi mi- 
o trag pe cap. Când automobilul care se află la două 
maşini distanţă în faţa mea demarează, pornesc farurile şi 
îl urmez. 

Când trec pe lângă Keegan, îl văd stând în picioare 
printre maşinile parcate. Cu peruca roşcată cu păr scurt, 
nu semăn deloc cu fata pe care a văzut-o mai devreme, 
aşa că zâmbesc şi le fac cu mâna celor din maşina din 
faţă, ca să las impresia că sunt cu ei. Işi întoarce privirea 
de la mine şi scrutează întreaga parcare în timp ce mă 
îndepărtez. 


Zbor pe străzi, virând la întâmplare, până în momentul 
în care sunt sigură că nu mă urmăreşte nimeni. Abia după 
o jumătate de oră sunt convinsă că mi-am pierdut urma. 

Ån dat de belea. Dacă Keegan m-a văzut, atunci ştie nu 


numai că mă aflu în Dallas, ci şi cum am părul, cum îmi 
machiez ochii, plus faptul că îl urmăresc. Sunt terminată. 

Îmi ia un minut să înlocuiesc plăcuţa de înmatriculare cu 
una de la o altă maşină. Sunt îngrozită şi m-a apucat 
tremuratul. Trebuie să părăsesc oraşul chiar acum, dar 
sunt prea aproape de obţinerea informaţiilor necesare cu 
privire la el. 

Nu îmi doresc decât să mă închid în camera mea şi să- 
mi trag plapuma peste cap, însă nu cred că aş fi în 
siguranţă. 

Trebuie să ajung acasă la Candace şi să văd ce face 
Keegan de acum încolo. Este esenţial pentru cazul meu. 
Nu pot să mă dau bătută acum. 


Cât conduc cu viteză spre strada lui Candace, gândurile 
îmi zboară peste tot. Maşina sport este din nou acolo, aşa 
că rămân la locul meu obişnuit, în maşină, de unde mi se 
pare că nu este nimeni acasă. Nu se întâmplă nimic, aşa 
că profit de timpul în care stau aici ca să încarc fotografiile 
pe laptop. Dacă se întâmplă să fiu arestată în această 


seară, e bine să îi trimit lui Dylan un e-mail în care îi 
ataşez toate fotografiile şi îi spun că amanta lui Keegan 
este Candace Price, că el a fost în această seară aici în 
Dallas, împreună cu ea, că deţin un iaht numit Kandy 
Kane, ancorat la debarcaderul Watershed, un Jaguar, un 
Mercedes şi o vilă. Tocmai am apăsat butonul de trimitere, 
când îl văd pe Keegan ieşind din casă. 

Închid laptopul cu inima bătându-mi să-mi sară din 
piept, fiindcă sunt sigură că vine după mine. Mă aştept ca 
maşinile poliţiei să apară din toate direcţiile şi să mă 
înconjoare, dar nu se întâmplă asta. Keegan îşi pune valiza 
în maşină. Candace aprinde lumina din verandă şi iese 
afară să-i dea un sărut care nu se mai termină, după care 
îl conduce la maşină. Apoi, ea se întoarce şi intră în casă, 
în timp ce el iese de pe alee. 


Mă tem că este o capcană, dar îl urmăresc totuşi, 
rămânând în spatele lui, cu farurile stinse, până în 
momentul în care virăm pe un drum mai aglomerat. Nu am 
idee unde mergem, dar nu este în aceeaşi direcţie ca mai 
devreme. După ce apucă pe mai multe drumuri, într-un 
final, îmi dau seama încotro ne îndreptăm. Este vorba 
despre un aeroport mic aflat la doar câţiva kilometri de 
casa lui Candace. Trage Jaguarul în parcare. Dându-mi 
seama că o să îmi vadă maşina când intru şi eu în parcare, 
aştept să vină un alt vehicul înaintea mea, după care îl 
urmez şi parchez alături. Keegan coboară din automobil şi 
îşi ia valiza din portbagaj. Scoate din ea o husă auto şi o 
întinde peste maşină, de parcă nu ar plănui să se mai 
întoarcă o vreme. Observ cum şoferul celuilalt autoturism 
iese din maşină şi intră în clădire. 

Keegan se întoarce şi o ia printre clădiri spre platforma 
unde staţionează avioanele. Aştept câteva minute, după 
care cobor din automobil, închid încet portiera şi merg 
după el printre alte două clădiri. Mă lipesc de zidul de 


cărămidă şi îl văd îndreptându-se către un avion. Deschide 
uşa de la cală şi îşi pune valiza înăuntru, după care 
deschide uşa pilotului şi moşmondeşte ceva înăuntru. 


Aşadar, are un avion. Tipul ăsta a făcut o mulţime de 
bani murdari şi se pare că îi place să-i cheltuiască. Oare să 
mă apropii ca să fac o poză? Nu, este mult prea periculos 
să mă aflu sub luminile strălucitoare de pe pistă. Il văd 
făcând verificările de siguranţă, timp în care fotografiez, 
dar nu pot să măresc imaginea suficient de mult încât să 
văd numărul avionului. După câteva minute, porneşte 
motorul şi începe să ruleze pe pistă. Fotografiez continuu 
momentul în care decolează, dar ştiu că imaginile nu sunt 
suficient de clare încât să-mi fie de folos. 

Când avionul s-a îndepărtat suficient, fug înapoi la 
maşina sport şi dau rapid la o parte husa care o acoperă. 
Cu ajutorul lanternei de la telefon, găsesc seria şasiului şi 
o fotografiez. Apoi fotografiez plăcuţa de înmatriculare. 

Mă întorc la maşină. Înainte să pornesc motorul, încarc 
fotografiile pe laptop şi i le trimit printr-un e-mail lui Dylan. 

Încă nu mi-a răspuns la celelalte e-mailuri pe care i le- 
am trimis. Acum, că am făcut rost de dovezile de care 
aveam nevoie, probabil de mai multe decât mi-am 
imaginat vreodată, trebuie să îmi dau seama ce am de 
făcut în continuare. Unde voi merge? Sunt convinsă că 
Keegan m-a văzut şi că de aceea a fugit ca din puşcă 
înapoi în Shreveport. Poate că plănuieşte o regrupare, se 
va duce după întăriri şi se va întoarce să mă caute. 


Purtând încă peruca roşcată cu păr scurt, conduc timp 
de aproape o oră, îndreptându-mă spre vest de Dallas, şi 
îmi iau o cameră la hotel. Mă bag în pat, temându-mă să 
văd ştirile de azi. Încerc să adorm, însă liniştea este prea 
asurzitoare, iar gândurile îmi vin de-a valma în minte. 


Pe la ora două dimineaţa pornesc televizorul. Schimb 
canalele până găsesc una dintre televiziunile locale din 
Dallas şi încerc să adorm pe melodia unui spot publicitar. 

Somnul continuă să mă ocolească, aşa că mă trezesc 
ascultând modele şi actriţe care elogiază proprietăţile 
magice ale celui mai nou produs de îngrijire a pielii. Sunt 
atât de convingătoare încât aproape că apelez numărul de 
pe ecran, dar nu am nici card de credit, nici adresă şi nici 
măcar un nume al meu. 

Când se termină spotul publicitar, începe unul despre 
nişte ustensile de bucătărie, apoi unul despre un DVD cu 
lecţii de zumba. 

În cele din urmă, mă ia somnul. Câteva bătăi în uşă mă 
trezesc la ceva timp după aceea. Mă ridic în capul oaselor 
şi întreb: 

— Cine este? 

— Camerista. 

— Poţi să te întorci mai târziu? strig eu. 

Pleacă. Mă uit să văd cât e ceasul. Este ora prânzului. 
Încep ştirile după-amiezii şi se aude melodia de generic. 


Cole Whittington, acuzat că ar fi abuzat de un copil, a 
fost găsit fără suflare cu doar câteva minute în urmă. 


Sar din pat de parcă a turnat cineva apă cu gheaţă 
peste mine. 

— Nu..., pipăi după telecomandă şi dau volumul mai 
tare. 


„„„un accident de maşină care i-a curmat viaţa. 


Îi arată maşina făcută praf la baza unui terasament. 
Scap telecomanda pe jos şi îmi iau capul în mâini, de 
teamă că o să-mi bubuie nu alta. 


„„cazul pe care l-am prezentat toată săptămâna. Un 
reprezentant al familiei a declarat că acesta fusese la 
tribunal de dimineaţă pentru o înfăţişare cu privire la 
custodia copiilor săi, care i-au fost înapoiaţi soţiei lui, 
Daphne. 

Vom continua cu amănunte despre acest caz aflat 
în desfăşurare. 


Ca un nor de ciupercă după o explozie atomică, 
disperarea pune stăpânire pe mine, prefăcându-se într-un 
țipăt pe care îl înăbuş, strângându-mi pumnii. 

Trec minute în şir, dar nu mă pot mişca. Îmi simt inima 
bătând, un urlet îmi izbeşte urechile, realitatea mă 
zdrobeşte. 

Cole este mort. Nimic din ce am făcut nu mai contează. 

M: se taie respirația când văd e-mailurile de la Casey. 


Mă opresc o clipă ca să trag aer în piept, apoi, în timp ce 
analizez fiecare dintre pozele pe care mi le-a trimis, îmi 


dau seama că este în Dallas, la doar trei ore de aici. Când 
văd cât de mult s-a apropiat de Keegan, simt că 
înnebunesc. Cel mai recent e-mail trimis era cel care 
conţinea fotografiile cu avionul, cel care a fost trimis 
aseară, aşa că îi răspund şi îi spun că am eu numărul 
avionului, fiindcă l-am mai văzut pe Keegan în el. Îi spun 
să stea deoparte întrucât se expune prea mult. Îi mai spun 
să mă lase pe mine să preiau totul de aici. 

In timp ce îmi pregătesc bagajul pentru Dallas, sperând 
să văd notificarea că am primit un răspuns din partea ei, 
îmi sună telefonul şi văd că este Dex. 

Accept apelul. 

— Salut, omule! 

— Frumuşelule, n-o să-ţi vină să crezi! 

Dex vorbeşte încet, dar pe fundal îl aud pe Tim McGraw 
cântând peste zgomotul făcut de o mulţime de oameni: 
„Trăieşte ca şi cum nu ai mai avea mult de trăit”. 

— L-am pierdut pe Keegan, aşa că am ajuns să îl filez pe 
Rollins. E beat într-un bar din Marshall. 

— Marshall, Texas? întreb eu. Cu cine e? 

— Singur. Vrei să mă împrietenesc cu el? 


— Nu, ai fi prea uşor de recunoscut dacă te mai vede 
după aceea. 

— Pentru că am doar o mână şi un picior? Asta-i 
discriminare, frate. Te-aş putea da în judecată. 

— Asta-i realitatea. Aşteaptă-mă acolo. Ajung în treizeci 
de minute. Tocmai mă pregăteam să pornesc spre Dallas. 
Poţi să rămâi şi să îi supraveghezi maşina până ajung 
acolo, în caz că pleacă? Poate că, dacă vorbesc cu el cât 
este beat, îl fac să scuipe ceva. 

— Desigur. S-ar putea să mărturisească. Pare să fie într- 
o dispoziţie bună. 


Îmi iau geanta şi mă îndrept spre maşină. Marshall se 
află la vreo şaptezeci de kilometri de Shreveport. Probabil 
că Rollins s-a dus acolo să bea, ca să nu fie văzut de 
nimeni care îl cunoaşte. Dacă Keegan este în Dallas, se 
poate să fie vorba de o situaţie în care „când pisica nu-i 
acasă, joacă şoarecii pe masă”. 

Conduc mai repede decât este permis şi ajung la bar 
după o jumătate de oră. Îl găsesc pe Dex în maşina lui şi 
îmi spune unde anume se află Rollins, la bar. Dex pleacă, 
iar eu intru în bar şi mă aşez pe partea opusă, prefăcându- 
mă că nu ştiu că este şi el acolo. Comand o Cola cu gheaţă 
şi îl văd stând şi bând tacticos lichidul din pahar, în timp ce 
fredonează melodia care răsună în întregul local. Când mi 
se aduce băutura, iau paharul şi mă aşez pe scaunul de 
lângă el. 

— M-am gândit eu că eşti tu, detectivule. 

Rollins se uită la mine şi îi ia un moment să se 
concentreze. Mârâie supărat când mă vede. 

— Omule, nu pot să mă duc nicăieri. 

— Hai, frate, simte-te bine. M-am oprit doar să beau 
ceva. Nu mă priveşte pe mine ce faci tu în timpul liber, 
corect? 

— Corect, îmi răspunde el, apoi îşi bea paharul până la 
fund, după care îl împinge pe tejghea, ca să mai 
primească un rând. În orice caz, tu eşti un adevărat 
magnet pentru gagici. Nu strică să fiu văzut în preajma ta. 

Zâmbesc şi privesc în jur de parcă le-aş căuta cu 
privirea pe unele dintre gagicile alea despre care vorbea. 

— Şi Keegan unde este? Credeam că voi doi sunteţi 
nedespărţiţi. Sunteţi amândoi liberi weekendul ăsta? 

— E plecat din oraş, spune el. Nu sunt chiar liber. Am tot 
lucrat la - râgâie - cazul Cox. 

— Mda? Aţi aflat ceva nou? 


— Nu, dar te-aş putea întreba şi eu acelaşi lucru. Ai 
venit să vorbim despre caz? 

— Mă îndreptam spre Tyler şi m-am oprit aici. Aveam de 
gând să vorbesc cu o rudă de-a ei care locuieşte acolo. Un 
văr îndepărtat, dar merită să încerc. 

Ridică din umeri. 

— Le-am identificat pe toate rudele ei. 

— Totuşi... trebuie să-mi câştig şi eu banii, corect? 

— Corect. 

Se înclină spre mine şi aproape cade de pe scaun. 

— Auzi, cu cât te plăteşte familia Pace? Tipul ăla se 
scaldă în bani. 

Mă ascund în spatele paharului şi iau o înghiţitură. 

— Aş prefera să nu spun. Suficient cât să îmi plătesc 
chiria. 

— Dar cât? Serios, pun pariu că te plătesc mai bine 
decât câştig eu. 

— Nu e adevărat. 


— Uneori mă gândesc că ar trebui să mă apuc şi eu să 
lucrez pe cont propriu, ştii? Să ies din toate astea. Să scap 
de Keegan, de toate ideile şi ordinele lui. 

— Idei? Ce fel de idei? 

Tace când vine chelneriţa să îi aducă paharul. Dă 
whisky-ul pe gât şi râgâie din nou. 

Mai încerc o dată. 

— Despre ce idei vorbeşti? 

Flutură o mână înspre mine. 


— Nimic, omule. Doar fă asta, fă aia. Nu face asta, nu 
face aia. 


Ştiu că nu pot să mai insist, aşa că aştept în speranţa că 
va continua, dar vede o fată trecând pe lângă el, o prinde 
de mână şi o trage înspre el. Ea nu se simte flatată şi fuge. 

Se întoarce la bar clocotind de nervi şi o înjură. 


După câteva minute, îşi scoate portofelul şi lasă pe bar 
o hârtie de zece dolari, după care se răzgândeşte şi lasă 
una de douăzeci. 


— Trebuie să plec, spune el. 

— Sigur? 

— Da. Am treabă. 

Se ridică în picioare, găsindu-şi cu greu echilibrul, apoi 
mă bate uşor pe umăr. 

— Ne mai vedem, omule! 

— Eşti sigur că vrei să conduci? Ai băut cam mult. 

— Sunt bine, îmi zice. Nu fi şi tu ca el! 

— Ca cine? 

— Ca Gordon. De parcă-i taică-meu sau aşa ceva. 

Privesc înapoi spre tejghea, dar nu îmi dau seama cât a 
băut. Pe masă e un singur pahar, însă e posibil să fi avut 
deja trei pahare la bord când a ajuns aici. 

Se împleticeşte până afară şi, după ce uşa se închide în 
urma lui, plec şi eu după el. E deja în maşină, iese din 
parcare. Când îl văd plecând, mă rog să nu omoare pe 
nimeni. 

— — 


O oră mai târziu, conduc pe străzile din Tyler, îndreptându- 
mă spre Dallas, când îmi sună telefonul. E un număr pe 
care nu-l cunosc. Răspund: 

— Alo? 

— Dylan, sunt eu, Sy. 


Mă încrunt. Acesta nu este numărul lui Rollins pe care îl 
salvasem în telefon. 


— Mda, ce s-a întâmplat? 

— Am fost arestat. 

— Cum? 

— Conducere sub influenţa alcoolului. Nu-i bine deloc. 
Trebuie să mă scoţi pe cauţiune în seara asta. 

Mă uit la ceas, apoi întorc la următoarea ieşire, intru pe 
autostradă şi plec în direcţia opusă. 

— Bine, spun eu. Sunt în Tyler, dar ajung acolo cam într- 
o oră. 

— Uite ce-i, nu-i spune lui Keegan, şefului sau altcuiva. 
Ai înţeles? 

— Mda, sigur. 

— Grăbeşte-te. 

Mă gândesc că ar trebui să îl las să putrezească în 
închisoare, dar ştiu că va găsi o modalitate să iasă de 
acolo până mâine. Poate aş putea profita de 
vulnerabilitatea lui. 


După o oră îmi fac apariţia la Departamentul de Poliţie 
din Marshall şi îl găsesc pe garantul de cauţiuni care mă 
aştepta acolo. Plătesc zece la sută din datoria lui Rollins şi 
aştept să fie eliberat. După o vreme, acesta iese afară, 
încă beat. 


— Mulţumesc, mârâie el. 

— Unde ţi-e maşina? 

— Unde m-au oprit. La supermarketul... cum se 
cheamă... nu mai ştiu, poate Kroger. 


Îl conduc la maşină, iar el se îndreaptă spre locul 
şoferului, uitând că este maşina mea. 


— Crezi că ar trebui să conduci tu? 
— Va fi bine, spune el. 


— Dar tu nu eşti bine, iar asta este maşina mea. Lasă- 
mă pe mine să conduc, bine? 

Acceptă şi dă ocol maşinii îndreptându-se spre locul din 
dreapta. Ajungem la supermarketul care presupun eu că 
se afla în drumul său şi parchez în spatele maşinii lui. 

— Uite, e un motel acolo. De ce nu îţi închiriezi o 
cameră să dormi? Conduci mâine spre casă. Nu va afla 
nimeni nimic. 

Se gândeşte la sfatul meu, frecându-şi ochii injectaţi: 

— Mda, poate. 

Nu mai aştept consimţământul lui. Mă îndrept într-acolo 
şi opresc în faţa recepţiei. Nu coboară. 

— Ştii ce, îi spun eu, ai acelaşi grad ca Keegan. Nu 
trebuie să îl laşi doar pe el să dea ordine. 

— Ai dreptate în privinţa asta. 

Mă gândesc cum să îi spun că artrebui să dea în vileag 
tot ce face Keegan, dar Rollins începe primul: 

— Ştii, nu are încredere în tine. E convins că eşti un 
trădător, că încerci s-o ajuţi pe Casey. Dar eu cred că eşti 
în regulă. 

Mi se usucă gura. 

— Keegan crede asta despre mine? 

— Mda, e paranoic. Nu-ţi face griji! 

Coboară din maşină şi intră la recepţie clătinându-se. 

Îl privesc cum se apropie de recepţia motelului. După 
câteva momente, plec. 

Aşadar, Keegan e cu ochii pe mine. 


Am bănuit asta, dar acum, că sunt sigur, totul se 
schimbă. 

Vestea morţii lui Cole vibrează în mine ca un şoc 


electric. Nu am fost în stare de nimic toată după-amiaza, 
nu sunt sigură ce trebuie să fac. Teama pe care am citit-o 
pe chipul micuţei Ava în momentul în care s-a adăpostit în 
baie îmi revine în minte. Oare chiar şi-a dus până la capăt 
planul de a se sinucide? Soarta micuţei Ava pare 
pecetluită. Nu a mai rămas nimeni care să spună adevărul 
cu privire la ce i se întâmplă. 

Plec de la motel şi mă îndrept spre Dallas, deşi ştiu că 
este ultimul loc în care ar trebui să fiu. Nu pot uita însă de 
problemele micuţei Ava, oricât de mari ar fi ale mele. 
Conduc de la casa lui Cole până la Compania de scaune 
Susjos, încercând să găsesc terasamentul de care s-a izbit. 
Nu văd nimic de felul acesta. 


Mă opresc la un restaurant cu WI-FI. Intru de pe laptop 
pe site-ul postului de ştiri, vizionez din nou videoclipul pe 
care l-am văzut de dimineaţă şi citesc actualizările postate 
în cursul zilei. Poliţia a raportat cazul ca fiind sinucidere, 
bazându-se pe faptul că nu a fost implicată decât o 
maşină, dar şi pe starea lui mentală din ultimele 
săptămâni. Membrii familiei au mărturisit autorităţilor că 
vorbise despre sinucidere şi că fusese convins cu greu să 
nu se arunce de pe un pod cu doar câteva zile în urmă. Mă 
surprinde că le-a povestit asta. 


Mă simt recunoscătoare că nimeni nu menţionează 
numele meu în faţa reporterilor. 


Încerc să-mi imaginez ce l-ar fi făcut pe Cole să comită 
un astfel de gest după ce fetele erau din nou împreună cu 
soţia lui, iar cazul familiei Trendall fusese expus peste tot 
în mass-media. Chiar în momentul în care se întorcea 
roata, când era o şansă ca lucrurile să se îndrepte, el s-a 
aruncat cu maşina de pe o stâncă? Nu, nu cred. Site-ul 
dezvăluie şi locul în care maşina lui a sărit de pe 
terasament, aşa că merg până acolo. Sunt flori pe 
marginea drumului, acolo unde trebuie să se fi petrecut 
nenorocirea. Au fost puse în apropierea unui parapet 
distrus. 


Merg până la locul unde sunt florile şi privesc spre 
bolovanii de jos. Se văd urme de vopsea în locul în care s-a 
izbit maşina, dar maşina în sine nu se vede nicăieri. Mă 
aşez pe ce a mai rămas din parapet şi privesc spre drum. 
Nu este în curbă, deci nu există posibilitatea să fi citit 
vreun mesaj şi să uite să vireze. Este o porţiune de drum 
drept. 


Urc înapoi în maşină şi întorc. Conduc încet. Observ 
două rânduri de urme de roţi la vreun kilometru de locul 
unde s-a aruncat. Urmele merg în zigzag ieşind de pe 
carosabil, după care se pot observa din nou pe drum. Mă 
încrunt. Cu siguranţă poliţia a văzut asta. Ar putea fi 
urmele maşinii lui Cole, iar celălalt rând ar putea indica 
faptul că cineva l-ar fi aruncat de pe şosea. 


Brusc, sunt la fel de sigură cum am fost în cazul tatălui 
meu. Cole Whittington nu s-a sinucis. A fost împins de pe 
şosea. 

(oii fără țintă toată după-amiaza, gândindu-mă când 


să mă întorc la postul de televiziune şi să le spun cine a 
lăsat, probabil, celelalte urme de cauciucuri, şi când să sun 
la poliţie ca să le dau un pont anonim. Ştiind însă că 
Keegan este cu ochii pe mine, ajung la concluzia că nicio 
variantă nu este înţeleaptă. 

În schimb, îmi creez un nou cont de e-mail şi îi trimit un 
mesaj reporterei care a preluat informaţiile date de mine. 
li spun să verifice urmele lăsate de cauciucuri şi vehiculele 
familiei Trendall şi adaug că nu cred să fi fost o sinucidere. 


Îmi simt trupul atât de obosit, încât nu cred că mai pot 
continua, aşa că în cele din urmă mă forţez să mănânc 
ceva. Imi cumpăr carbohidrați, ca să mă facă să mă simt 
mai bine, dar fiecare înghiţitură este uscată şi înghit cu 
noduri. 


Mă întorc în oraşul în care mi-am petrecut noaptea 
trecută şi mă cazez la un alt motel, folosind cealaltă 
identitate a mea, Liana Winters. Apoi mă prăbuşesc în pat. 


Însă tot nu mă ia somnul. Mă gândesc întruna la 
moartea lui Cole, la copiii săi care vor fi marcați de acest 
eveniment pentru tot restul zilelor şi la soţia lui care este 
supărată pe el, neştiind că nu a fost vorba de o sinucidere, 
că el renunţase deja la această opţiune. 

Mă doare capul gândindu-mă la Ava. 

Când se face dimineaţă, intru la duş. Cât timp îmi fac 
bagajul şi mă îmbrac, pornesc televizorul, un model vechi, 
ca o cutie, cu urme lipicioase de degete pe ecran şi cu un 
strat de praf deasupra. Găsesc un post de ştiri. În timpul în 


care îmi usuc părul, prezintă un subiect politic, după care 
trece la ştirile naţionale. 


Îmi aud numele şi ies imediat din baie. 


Casey Cox, femeia acuzată de uciderea lui Brent Pace 
în Shreveport, Louisiana, se află încă în libertate, însă 
Hannah Boone, sora acesteia, a fost arestată în cursul 
zilei de azi şi a fost reţinută de poliţie. 


Inspir adânc şi mă grăbesc să dau volumul mai tare. 
Văd un montaj în care sora mea este surprinsă în 
momentul în care îi sunt puse cătuşele şi este scoasă din 
casă sub privirile tuturor, înconjurată de bliţurile camerelor 
de filmat. Jeff se află undeva în spate, strigând la poliţişti 
în timp ce o ţine pe Emma, care ţipă în braţele lui. Mă 
prăbuşesc pe podea şi îmi strâng capul în mâini. Ce s-a 
întâmplat este mai rău decât teama mea de a fi prinsă şi 
târâtă prin faţa presei. Mai rău decât să fiu ucisă în camera 
mea de motel. Să fiu nevoită să-mi văd sora scoasă din 
casă cu cătuşele la mâini sub privirile fiicei ei... 

Ascult cum un grup de oameni dezbat dacă Hannah a 
fost complice la dispariţia mea, dacă a păstrat legătura cu 
mine, dacă va fi eliberată pe cauţiune sau dacă îşi va 
petrece noaptea după gratii. 

Ştiu exact ce se petrece. Keegan m-a văzut la 
debarcaderul din Dallas şi vrea să mă facă să ies din 
ascunzătoare. Îmi transmite că aş face bine să îmi ţin 
gura, să nu mai cercetez, că mai bine m-aş teme de el. Se 
foloseşte de Hannah pentru a mă chinui şi controla. Mintea 
îmi zboară în toate direcţiile în timp ce îmi şterg lacrimile 
care îmi pătează faţa, iar machiajul mi se scurge pe obraji 
ca nişte dâre de noroi. Trebuie să o pun pe Hannah mai 


presus de toate, chiar dacă asta înseamnă să cad în 
mâinile lui Keegan. 

Nu mai stau să-mi refac machiajul. Nici măcar nu mă 
mai opresc ca să predau cheia la motel şi să solicit banii 
plătiţi în avans. 

Termin de împachetat cât pot de repede, îmi pun peruca 
roşcată cu păr scurt şi sting televizorul. Mai rămâne doar 
un singur lucru de făcut. Trebuie să mă întorc în 
Shreveport. 

Fiii am fost nevoit să îl scot pe Rollins din închisoare 


pe cauţiune, nu am reuşit să ajung încă în Dallas aşa cum 
am hotărât după ce am citit e-mailurile lui Casey. Pentru 
moment, închiriez o cameră în Tyler, iar cercetările făcute 
aici dau rezultate. Fac rost de adresa lui Candace Price din 
e-mailul trimis de Casey şi o măresc în Google Earth. Casa 
este enormă, cu piscină în spate... nu e genul de locuinţă 
pe care un poliţist obişnuit ar putea să o deţină în mod 
normal ca pe o a doua casă. Poate că ea are o slujbă bine 
plătită. 

Caut mai amănunţit şi descopăr că lucrează ca agent 
imobiliar. Pe baza adresei verific într-una dintre bazele 
mele de date cu informaţii publice. Casa nu a fost 
ipotecată. A fost plătită cu bani gheaţă în urmă cu trei ani. 


Caut actele şi văd că totul este trecut pe numele ei. Sap 
mai adânc în căutarea unui eventual imobil pe care să-l fi 
cumpărat în ultimii trei ani, dar nu mai găsesc nimic. Îi 
găsesc fişa fiscală şi descopăr că nu câştigă decât 60.000 
de dolari pe an, adică nu suficient de mult încât să poată 
plăti cash pentru o casă care valorează două milioane de 
dolari. Caut mai bine în arhivele privind ipotecile şi dau de 
o copie a cecului folosit ca să achite proprietatea. Apare ca 
numele Societăţii Apli L.G. Mă încrunt. Apli L.G.? Apoi îmi 
dau seama că este un fel de prescurtare pentru aplicarea 
legii. Are simţul umorului. 

Astfel, continui să caut informaţii despre Apli L.G. Este 
deţinută de o altă companie care pare să fie o firmă de 
reparat geamuri. Are sediul în Dallas, aşa că o caut pe 
Google Earth şi măresc pe adresă. Arată de parcă şi-ar fi 
încetat activitatea, ca şi cum clădirea ar urma să fie 
demolată. 

În concluzie, aceasta este o schemă clasică de spălare a 
banilor. Într-un fel sau altul, trebuie să merg înapoi pe firul 
investigaţiei până ajung la Gordon Keegan. Ajung cu 
cercetările înapoi în Shreveport, după care găsesc în final 
un act de proprietate pe numele lui. Este vorba despre 
patru companii vândute şi plătite prin transfer de fonduri 
dintr-un cont din străinătate. 

Dar numele lui apare scris clar ca lumina zilei. Nu este 
la fel de isteţ cum se crede. 

Stau treaz toată noaptea, notând absolut toate 
informaţiile pe care le găsesc despre Candace. Spre 
dimineaţă, beau o ceaşcă de cafea şi nici măcar nu mă 
simt obosit. În sfârşit ajung undeva. 

Pornesc televizorul, îmi mai prepar nişte cafea, iar în 
timp ce o beau, aud numele lui Casey. 

Mă întorc cu faţa spre televizor şi mă apropii. 


Casey Cox, femeia acuzată de uciderea lui Brent Pace 
în Shreveport, Louisiana, se află încă în libertate, însă 
Hannah Boone, sora acesteia, a fost reţinută de 
poliţie şi arestată în cursul zilei de ieri. 


Pun mâna pe telefon în timp ce urmăresc filmarea în 
care este surprinsă Hannah cu cătuşe la mâini, plângând, 
în timp ce soţul ei, în spate, ţine în braţe copilul şi 
reporterii roiesc ca vulturii în jurul lor, iar poliţiştii încearcă 
să îi împiedice să se apropie. Keegan este şi el prezent, 
îndeplinindu-şi jalnic sarcina de a-i opri pe reporteri să îi 
pătrundă pe proprietate. 

Inima îmi bate atât de tare încât mă ia cu ameţeală. ÎI 
sun pe Keegan pe celular, dar nu răspunde. Incerc la 
Rollins, dar intră căsuţa vocală. Îl sun întruna pe Keegan, 
închizând de fiecare dată când intră căsuţa vocală pentru 
a-mi prelua mesajul, apoi apelându-l imediat din nou. Nu-l 
las să mă ignore! Îmi iau cheile şi mă îndrept spre parcare, 
sunându-l în continuare. 


Un gunoi! Tipul ăsta nu are niciun motiv să o bată la cap 
pe Hannah. Totuşi, o parte din mine se întreabă dacă 
discuţia mea cu ea nu a fost cumva ascultată sau dacă nu 
o consideră complice din cauza a ceea ce am rugat-o să o 
întrebe pe Casey. Să fi făcut ea vreo mişcare greşită? Cum 
de a aflat Keegan? 


Mă îndrept înapoi spre Shreveport în loc să merg spre 
Dallas, rugându-mă ca Hannah să nu păţească nimic, ca 
urmare a răzbunării că sora ei mai trăieşte încă. 

(sa ajung, reporterii sunt adunați pe treptele de la 


intrarea în Departamentul de Poliţie din Shreveport. Îmi 
fac loc printre ei şi, neluat în seamă, urc la cel de-al treilea 
etaj şi întreb pe cineva unde este Keegan. Îmi face semn 
către camera de interogatoriu. Mă dor tâmplele de la cât 
am scrâşnit din dinţi. Mă îndrept spre uşă şi privesc pe 
ferestruică. O văd pe Hannah înăuntru împreună cu 
Keegan şi Rollins. Plânge şi este agitată. 

Bat la uşă. 

Deschide Rollins şi se apleacă puţin în afară. 

— Vreau să intru, îi spun eu încet. 

— Nu, nu ai voie să faci asta. 

— Lasă-mă să vorbesc cu detectivul Keegan. 

Îşi dă ochii peste cap şi închide uşa. Îl văd prin geamul 
unidirecţional cum îi şopteşte ceva lui Keegan. Observ 
rânjetul linguşitor ce se formează pe chipul acestuia când 
se ridică şi deschide uşa. 

— Acest caz nu te priveşte pe tine, Dylan, spune el. Nu 
înţeleg de ce mă tot faci să îţi amintesc că ai fost angajat 
să ne ajuţi cu îndeplinirea unei singure sarcini. Să o aduci 
înapoi pe criminală. 

— Aceasta este sora ei, îi răspund eu. Vreau să ştiu ce 
dovezi ai împotriva ei. A luat legătura cu ea? Ai interceptat 
vreo convorbire între ele? 

— Du-te şi găseşte-ţi altceva de făcut, îmi spune 
Keegan. Sunt ocupat. 

Intră înapoi în încăpere şi închide uşa. 


Îmi încleştez pumnul şi aproape că lovesc peretele, dar 
mă abtin la timp. Vreau să urlu atât de tare încât glasul 
meu să zguduie clădirea, dar mă opresc. Sunt leoarcă de 
sudoare şi îmi aud inima bătând cu putere. 

Oare eu am provocat cumva asta? Oare eu sunt cel care 
a făcut ca Hannah să fie arestată? Oare am pus-o eu pe 
Casey să facă ceva ce s-a dovedit a fi greşit? 

Ce e cu toată povestea asta? 

Mă îndrept spre biroul şefului Gates. Secretara lui mă 
opreşte. 

— Este într-o şedinţă. Nu te poate primi acum. 

— Te rog! Este important să intru şi eu în camera de 
interogatoriu cu sora lui Casey Cox. Trebuie să aflu dacă 
nu cumva Casey a contactat-o pe Hannah. Trebuie să ştiu 
de ce au arestat-o. 

— Nu îl pot întrerupe, spune ea. Îmi pare rău. 

Mă gândesc să sparg uşa, să îi cer să mă ajute, dar ştiu 
că nu aceasta este modalitatea de a-l convinge că sunt un 
profesionist. În schimb, ies în hol şi caut numărul de 
telefon al lui Jim Pace. Îl sun şi, în cele din urmă, după trei 
apeluri, îmi răspunde. 

— Dylan? Ce se petrece? Am văzut reportajul la ştiri. 

— Au adus-o aici pe sora lui Casey. Nu pot obţine nicio 
informaţie. Jim, vreau să îl suni pe şef şi să îi ceri să mă 
lase să particip la interogări. 

— l-ai întrebat? 

— Da, dar detectivii nu joacă bine în prezenţa altora. 
Trebuie să fiu acolo, Jim. 

Ştiu că am nevoie de un as în mânecă pentru a-l 
convinge, aşa că scot unul. 


— Uite, cu siguranţă au găsit ei ceva ce ne-ar putea 
conduce la Casey. Este foarte apropiată de sora ei. Trebuie 
să aflu ce anume este ca să o pot găsi. 

Jim ezită un moment, după care mă întreabă: 

— Ţi-a spus şeful să nu asişti? 

— Nu încă. Este într-o şedinţă. Nu pot intra să vorbesc 
cu el. Tu ai numărul lui de telefon, nu-i aşa? Nu ai putea să 
îl suni? 

— Ba da, spune el. Aşteaptă puţin. Revin cu un telefon. 
Unde am să te găsesc? 

— Chiar aici, în holul din faţa biroului său, spun eu. 

— În regulă, stai să văd dacă pot da de el. 

Aştept, plimbându-mă în sus şi în jos pe hol, făcând 
exerciţiile de respiraţie pe care mi le-a recomandat 
psihologul meu, ca să-mi încetinesc ritmul cardiac. Am 
acelaşi sentiment ilogic de panică pe care l-am avut după 
explozie, când bâjbâiam prin întuneric încercând să îmi 
salvez prietenii. Ştiu că nu este acelaşi lucru, dar transpir 
şi mă simt de parcă aş fi în alertă maximă, aşteptând 
următoarea explozie, focuri de armă, focuri de mortiere, 
aşteptând ceva... 

Când îmi sună telefonul, tresar. Este Jim, dar chiar în 
momentul în care mă apelează, aud sunete de paşi venind 
din biroul şefului, apoi îl văd scoţându-şi capul pe uşă. 

— Dylan, Jim mi-a spus că eşti aici. Mergi sus. L-am 
sunat pe Keegan şi i-am spus să te primească înăuntru. 

Răsuflu uşurat. 

— Mulţumesc, chiar trebuie să fiu acolo. 

— Sunt de acord. Scuze pentru încurcătură. 

Telefonul sună în continuare şi glisez în sus pe ecran. 

— Jim, ai reuşit! Mă lasă să intru. Mă duc acum acolo. 


— Să mă ţii la curent cu ce afli, îmi spune Jim. Sună-mă 
cât de repede poţi. 
— Desigur. 


Mă îndrept din nou în sus pe scări şi mă grăbesc spre 
capătul holului. Când bat la uşă, aceasta se deschide 
brusc. Keegan se holbează la mine, cu maxilarul încleştat. 
lese pe hol şi închide uşa în spatele lui. 

— Doar pentru că ai o intrare la şefu', nu înseamnă că ai 
ce căuta aici. Noi punem întrebările. Tu nu scoţi un sunet. 

— Foarte bine. 

— Nu ştiu de ce nu ai putut pur şi simplu să priveşti pe 
geam, dar dacă şefu' zice să te las înăuntru, atunci intră! 
Când articulează ultimul cuvânt, vocea îi sună ca a unui 
director de circ. 

Îl urmez în încăpere şi observ că Hannah se schimbă la 
faţă. Să fie vorba de speranţă? Imi e teamă că mă va 
implora plângând să o ajut, dar cu siguranţă este suficient 
de inteligentă încât să nu o facă. Mă aşez pe scaun, cu 
braţele încrucişate pe piept, în timp ce ei reiau 
interogatoriul. Nu durează mult până să îmi dau seama că 
nu o au la mână cu nimic. Vor doar să tragă de timp. 

Toată povestea asta a fost pusă la cale pentru a o 
ademeni pe Casey să iasă din ascunzătoarea ei. 

Ca intru în Shreveport, mă privesc în oglindă şi văd o 


străină. Peruca mea blond-căpşună are părul scurt până la 
nivelul urechilor de parc-ar fi din anii '50, iar ochelarii de 
soare îmi ascund ochii. Mi-am conturat nişte buze mai 
pline, care par acum ţuguiate. Tot drumul din Dallas şi 
până aici am avut un singur gând în minte: să îmi salvez 
sora. Însă acum, că sunt aici, nu ştiu sigur cum am să fac 
asta. 

Nu îşi poate permite un avocat decât în cazul în care și- 
ar ipoteca locuinţa, din moment ce ea şi soţul ei abia o 
scot la capăt cu banii. A investit în casă toţi banii moşteniţi 
de la tata. Presupun că ar mai putea obţine un al doilea 
credit ipotecar, însă această decizie nu se află în mâinile 
mele. Mă gândesc să conduc până la ea acasă şi să 
vorbesc cu Jeff, dar probabil că presa este încă pe peluza 
din faţă. 

Un gând continuă să nu-mi dea pace. Trebuie să mă 
predau ca să o salvez pe Hannah. 

Aş putea merge direct la departamentul de poliţie - 
deghizată -, mi-aş putea face loc printre reporteri, iar apoi 
aş putea urca scările până aş ajunge în biroul unde lucra 
tatăl meu şi unde lucrează acum Keegan. Gândul mă face 
să ameţesc şi trag maşina în parcarea unui Walmart. 
Pentru o clipă, am senzaţia că o să vomit, dar apoi îmi 
trece. 

Nu, să mă prezint în faţa lui Keegan este curată 
sinucidere. Aş fi moartă înainte să fiu trimisă în judecată. 
Nu ştiu cum ar face asta, dată fiind toată atenţia publică 
aţintită asupra cazului, dar ar găsi el o modalitate. Probabil 
că m-ar spânzura în celulă, iar apoi ar declara că m-a găsit 
astfel. 


Poate ar trebui să las undeva banii care mi-au mai 
rămas şi să-i trimit un mesaj lui Jeff în care să-i spun că 
sunt pentru apărarea lui Hannah în instanţă, după care să 
părăsesc din nou oraşul. 

Cobor din maşină, îmi iau geanta de pe bancheta din 
spate şi o închid în portbagaj. Acolo se află banii mei. Dacă 
aş putea ascunde cheile undeva, iar apoi să-i transmit lui 
Jeff unde se află, i-ar putea lua el ulterior. 

Îmi dau seama că foarte multe lucruri trebuie să se 
aranjeze de la sine pentru ca toate astea să funcţioneze, 
iar dacă mă predau, s-ar putea să-i ofer controlul celui mai 
malefic om din câţi cunosc. Acest gând mă sperie 
îngrozitor. Închid repede portbagajul când o familie din 
cinci oameni trece pe lângă mine, cu un coş de 
cumpărături plin până la refuz. Urcă în dubiţa parcată 
lângă maşina mea. 

Rămân acolo pentru o clipă, încercând să mă hotărăsc 
cum să-i dau lui Jeff cheia şi banii pentru Hannah. Dacă las 
maşina aici, cum voi ajunge la departamentul de poliţie? 

Adevărul este că trag de timp. Nu vreau să o fac. 


Fata mea curajoasă. Vocea tatei îmi răsună în minte ca 
un vechi refren. Nu mă mai simt chiar atât de curajoasă 
acum, dar trebuie să duc totul la bun sfârşit. Nu merită să 
mă sacrific, pentru a mă asigura că Emma o are în 
continuare alături pe mama ei? 

Nu mai las alt gând să mă oprească. Pornesc maşina, 
dau înapoi şi mă îndrept spre departamentul de poliţie. Am 
să las pur şi simplu maşina în parcarea de acolo şi o să fac 
ce mi-am propus. Banii nu sunt cel mai important lucru. 
Cel mai important este ca Hannah să fie eliberată şi, dacă 
vor pune mâna pe mine, probabil că o vor lăsa să plece. 

Virez pe strada unde se află vechiul loc de muncă al 
tatei şi încetinesc când ajung în dreptul grupului de 


reporteri ce se înghesuie pe trotuar, cu camere de filmat şi 
microfoane de mare putere, în timp ce camionetele lor 
sunt parcate de-a lungul bordurii. 


Nimeni nu se uită în direcţia mea. Nu s-ar simţi şocaţi să 
afle că fata pe care o căutau cu toţii se află chiar acolo sub 
nasul lor? 


Intru în parcare, având în minte cuvintele tatei: Fata 
mea curajoasă. 


Găsesc un loc de parcare undeva în spate, vizavi de 
magazinul de bricolaj. Trag maşina acolo şi rămân 
înăuntru o clipă. Brusc, îmi este greu să respir, iar bătăile 
inimii îmi provoacă dureri în piept. Privesc spre intrarea în 
clădire şi încerc să îmi planific traseul. Ar trebui să merg 
direct spre reporteri şi să le spun cine sunt sau să intru pur 
şi simplu în clădire? 

Deodată, uşa din dreapta se deschide şi un bărbat se 
strecoară înăuntru. Tresar surprinsă. 

Este Dylan Roberts. 

— Mă gândeam eu că eşti tu, îmi spune el. 

Pun mâna pe mânerul interior al portierei şi dau să o 
deschid, dar el mă opreşte. 

— Nu face asta. Nu încă. 

— Să nu fac ce? îl întreb. Să nu mă predau? Tocmai tu 
îmi spui asta? Ai uitat pentru ce ai fost angajat? 

— Nu a sosit încă momentul, îmi spune el privind pe 
geamul din spate. Am primit e-mailurile de la tine. Am pus 
cap la cap toate dovezile. Am declaraţii ale unora dintre 
colegii tatălui tău, dovezi despre acţiunile din trecut ale lui 
Keegan şi ale acoliţilor săi. Indicii ale spălării de bani, 
conturi bancare. Suficient cât să fie acuzat de extorcare, 
dar nu şi de crimă. Îmi trebuie mai mult timp. 


— Îţi poţi asuma toate meritele pentru găsirea mea. 
Doar acum du-mă înăuntru. Predă-mă lui Keegan. Tu vei fi 
atunci marele erou şi îţi vei primi înapoi slujba. 

— Nu caut un loc de muncă, spune el. Caut dreptate. 
Ştii că vei sfârşi moartă dacă intri acolo. Keegan nu te 
poate lăsa să vorbeşti, este prea periculos pentru el. 

— Ştiu asta, răspund eu, izbucnind în plâns. 

Îmi şterg lacrimile, văd urmele de tuş şi mă simt 
ruşinată de faptul că mi se scurge machiajul. 

— Nu crezi că ştiu asta? 

— Atunci cooperează, spune el. Ajută-mă să te ajut. 

— De ce faci asta? întreb eu. De ce îţi rişti viaţa astfel? 

— Pentru că aşa este corect. 

— Oare? Sora mea e înăuntru. Au arestat-o pentru că a 
vorbit cu mine. Eu am băgat-o în asta şi tot eu trebuie să o 
scot. Are un copil. 

— În orice caz, vor fi nevoiţi să-i dea drumul. Am asistat 
la interogatoriu. Nu au nimic care să o incrimineze şi, când 
mi-am dat seama că au făcut asta ca să te ademenească 
pe tine, am părăsit camera de interogatoriu şi am ieşit 
afară ca să te aştept. Ştiam că vei veni. Ea a sunat un 
avocat, iar acum îl aşteaptă cu toţii să vină. 

— Serios? întreb eu. 

— Da, şi este un avocat bun. Nu ştiu cum a reuşit 
Keegan să facă rost de un mandat de arestare când nu 
pare să aibă niciun motiv solid. Tot ce face este să 
analizeze iar şi iar informaţiile despre ziua în care ai 
plecat. Hannah se descurcă de minune. Nu se contrazice în 
declaraţii. 

— Aşadar, vorbeşte înainte să ajungă avocatul ei acolo? 

— Mda, dar nu-ţi face griji. Nu a spus nimic care să o 
implice şi pe ea. 


— Asta pentru că spune adevărul. Nu a ştiut nimic 
despre moartea lui Brent şi nici nu m-a ajutat să fug. A 
aflat în momentul în care i-a spus poliţia. 

Mă uit la el în timp ce stau cu mâinile pe volan. 

— Trebuie să o scot de acolo. Ar putea să-i facă rău doar 
ca să-mi facă mie rău. Ea nu are ce căuta în închisoare. 

— Dar tu ai? Nutu l-ai ucis pe Brent Pace. 


— Dar am încălcat mai multe legi. Ştii asta. Eu ar trebui 
să fiu acolo, nu ea. 


— Casey, ştii bine că Keegan îi poate face rău surorii 
tale chiar dacă este în libertate. Singura modalitate de a-l 
împiedica este să dăm în vileag actele de corupţie pe care 
le-a comis. Îmi asum un risc prin faptul că sunt aici în clipa 
asta. 

Îşi aruncă din nou privirea pe geamul din spate. 

— Sunt camere de luat vederi plasate pe streaşina 
clădirii, dar tu nu mai semeni cu tine, iar ei nu ştiu că eu 
sunt de partea ta, deci, în ceea ce-i priveşte, dacă ne 
urmăreşte cineva, ai putea trece drept iubita mea. Vreau 
să vii cu mine chiar acum. Nu te preda încă. Dacă vrei, poţi 
face asta mai târziu, când vei fi în siguranţă. Aici e vorba 
despre restul vieţii tale, aşa că hai să procedăm cum 
trebuie. 

Mă uit pe geam, iar privirea îmi alunecă spre colţurile 
clădirii. Văd într-adevăr camerele de supraveghere, dar 
toate sunt fixe, stabile, nu se mută în direcţia noastră. 


— Ce vrei să fac? 

— Vreau să cobor din această maşină şi să te văd 
plecând de aici. Vreau să ne întâlnim diseară, după lăsarea 
întunericului. 

— După lăsarea întunericului? Până atunci Hannah va fi 
închisă într-o celulă... sau şi mai rău. 


— Nu prea cred, îmi răspunde Dylan. Odată ce avocatul 
ei ajunge aici şi îşi dă seama că nu au niciun motiv pentru 
care să o reţină, o va scoate chiar astăzi. 

— Îmi poţi garanta asta? 

— Nu, nu pot, dar sunt ferm convins că aşa se va 
întâmpla. Keegan nu a arestat-o fiindcă avea un motiv 
plauzibil, ci fiindcă te-a văzut în Dallas. Nu îl poţi lăsa să 
câştige. 

— Atunci de ce nu mă caută? Dacă este convins că mă 
va face să apar... 


— Are oameni care supraveghează şoseaua 1-20 chiar în 
afara oraşului Shreveport. Deghizarea te-a ajutat să treci 
neobservată pe lângă ei. 


— Înseamnă că mă vor vedea când voi părăsi oraşul. 


— Monitorizează doar traficul care se îndreaptă spre 
Shreveport, nu şi cel care iese din oraş. Încerc să fac rost 
de numele celor trimişi pe l-20 să te prindă, întrucât 
presupun că fac parte din grupul lui de corupți. Nu ar vrea 
să te reţină orice poliţist, de teamă că ai spune totul. 

Tremur la gândul că era cât pe ce să cad în capcana lor. 


— Aveam de gând să merg mai întâi să dau declaraţii în 
presă, pe treptele din faţa departamentului. 


— Nu ai fi apucat să rosteşti nici două vorbe înainte să 
fii arestată. Nu suntem pregătiţi. Am nevoie de mai multe 
dovezi solide înainte să facem această mişcare. Am 
identificat patru crime până acum: tatăl tău, Sara 
Meadows, un alt poliţist şi Brent. Sunt sigur că vor fi şi mai 
multe dacă nu îl prindem. 

Mă gândesc o clipă la ce a spus şi îmi dau seama că are 
dreptate. 

— Casey, nu mai ai timp. Până la urmă o să iasă cineva 
şi o să ne vadă vorbind. 


— Bine, îi răspund eu. Unde vrei să ne întâlnim? 

Îmi dă un telefon, intră la Contacte şi tastează un 
număr. 

— Este un telefon cu cartelă şi am salvat în el cel de-al 
doilea număr de telefon al meu. Voi rămâne prin preajmă 
până o vor elibera pe Hannah, sub pretextul că strâng 
informaţii care mă vor conduce la tine. Cred că Hannah se 
va simţi mai bine să ştie că sunt aici. De îndată ce va fi 
eliberată, îţi dau un mesaj ca să-mi spui unde eşti. 

— Bine, zic eu, voi urma un alt traseu înapoi spre vest, 
dar voi verifica telefonul. Dacă o rețin, mă întorc. 

— Ştiu. 

Se întinde după un şerveţel din cutia de pe podeaua 
maşinii şi mi-l oferă. 

— Vei fi bine? 

— Voi fi bine dacă şi ea va fi la fel. 

— Va fi bine. 

Cuvintele lui sună ca o promisiune, dar eu nu cred în 
promisiuni. 

— Spune-mi un lucru, continuă el. Ce ai păţit la bărbie? 
Şi la mâini? S-a întâmplat când Keegan era să te calce cu 
maşina? 

Îmi privesc mâinile şi îmi amintesc de juliturile cu care 
m-am ales în urma răfuielii cu familia Trendall. 

— Nu, nu atunci. Este o poveste lungă. Serios, nu are 
legătură cu asta. 

— Dacă spui tu... 

Deschide uşa şi se furişează afară, uitându-se în ambele 
direcţii. Privesc spre camere. Îl văd mergând către maşina 
lui, aceeaşi care se afla pe stradă când m-a ajutat să fug 
din casa lui Willie Dotson în Shady Grove. les din parcare 
înainte ca el să pornească motorul, iar apoi plec. Privesc în 


oglinda retrovizoare şi văd cum o ia în direcţia opusă. Mă 
rog să nu fac o greşeală îngrozitoare. 

iza Casey nu se mai vede în zare, intru din nou în 


clădirea poliţiei. Vreau să mă asigur că totul este în regulă 
cu Hannah înainte să fac următoarea mişcare. O găsesc 
împreună cu avocatul ei şi cu un garant de cauţiuni, iar 
mie mi se spune că va fi eliberată. Reporterii se vor 
năpusti asupra ei ca vulturii, chiar în secunda în care va 
păşi pe uşă afară. 

Sper că este pregătită pentru isteria acestui festin 
mediatic şi că nu le va dezvălui nimic. Urc la etajul unde se 
află divizia detectivilor, în speranţa că voi intui în ce 
direcţie va merge Keegan cu investigația. Când ajung în 
capul scărilor, îl aud vorbind în timp ce iese pe uşă. 

— Nu mă întorc timp de câteva zile. Dacă intervine 
ceva, sunaţi-ne pe mine sau pe Rollins. În special dacă e 
vorba de cazul Cox. Şi continuaţi să o urmăriţi pe Hannah. 

Apare de după colţ, mă vede şi se opreşte o clipă. Simt 
cum privirea lui mă arde, de parcă m-ar detesta şi şi-ar 
dori să mă rupă-n două. 

— Unde pleci? întreb eu. 

— De parcă ţi-aş spune, îmi răspunde el. 


Mă uit la Rollins care se află în spatele lui şi care îl 
urmează afară. 


— Vom putea fi contactaţi prin telefon, spune Keegan. 

În momentul în care trec val-vârtej pe lângă mine, am 
presentimentul că se îndreaptă către aeroport şi că vor 
reveni în Dallas. 

Îi scriu lui Casey de pe noul telefon cu cartelă pe care 
abia l-am activat. 


Hannah a fost eliberată. Cred că Keegan şi Rollins se 
duc în Dallas. Nu te duce acolo. 


Îmi răspunde: Ar trebui să mă îndrept spre sud sau spre 
nord? 


Spre sud, îi spun eu. Încearcă Palestine, Texas. 

Îmi scrie din nou: Bine. 

Revin cu mesajul: Scrie-mi când găseşti un loc, să vin şi 
eu acolo. Sunt în drum spre tine. 

Sper că această redirecţionare îi va încurca. 


Mă întorc acasă, îmi iau câteva lucruri în grabă şi plec. 
În următoarele trei ore, în timp ce conduc spre locul unde 
ar trebui să se afle Casey, mă uit la fiecare avion care 
zboară spre vest chiar pe deasupra capului meu şi mă 
întreb dacă Keegan şi Rollins se află în el. 


Cred că va fi în siguranţă dacă nu se va duce în Dallas. 
Să sperăm că totul va lua sfârşit în această seară. 

Csa ajung suficient de departe de Shreveport, intru din 


nou pe l-20, după care mă opresc la una dintre ieşirile de 
pe autostradă ca să-mi cumpăr un burger. Rămân în 
parcarea de la Wendy's să mănânc şi mă folosesc de 
semnalul Wi-Fi de acolo, ca să intru pe internet. Vreau să 
verific ştirile şi să văd ce pot găsi despre eliberarea lui 
Hannah. 

Găsesc nişte videoclipuri în care apare trecând printre 
reporteri, în timp ce avocatul ei încearcă să-i ţină la 
distanţă. Mă simt uşurată, însă furioasă în continuare din 
cauză că sora mea a trebuit să treacă prin toate astea. 


Este numai vina mea. Nu ar fi trebuit să o contactez. Am 
pus-o într-o poziţie îngrozitoare. Dacă au găsit telefonul pe 
care îl ţinea ascuns? Le-ar oferi dovada că am vorbit şi i-ar 
putea conduce la mine. Scot bateria din telefonul pe care 
l-am folosit până acum şi îl sparg. După asta, am de gând 
să arunc resturile în pubele diferite şi să-l folosesc pe cel 
pe care mi l-a dat Dylan. 

Cât încă sunt online, verific la postul de televiziune al 
Dallasului dacă au mai apărut informaţii noi în legătură cu 
moartea lui Cole. 

Revin la lista cu site-urile care au publicat articole 
recente despre el şi observ că toate i-au anunţat decesul. 
Găsesc un videoclip în care vorbeşte un văr de-al lui pe 
care nu l-am mai văzut niciodată. „Rugăm poliţia să nu 
considere că a fost o sinucidere. Noi efectiv nu credem că 
a făcut-o intenţionat.” 

— Nu a făcut-o intenţionat! strig eu. Familia Trendal.... 


Rememorez confruntarea cu aceşti oameni. Nu ar fi 
trebuit să le zic nimic despre Cole, însă le-am spus că avea 
gânduri de sinucidere, sperând că au conştiinţă. Acum am 
sentimentul că s-au folosit de informaţia aceea... că i-au 
pus la cale moartea, ştiind că va părea ca şi când şi-ar fi 
dus la îndeplinire dorinţa de a se sinucide. Odată cu 
moartea lui Cole, nu va mai fi nimeni care să lupte 
împotriva acuzațiilor aduse în cadrul procesului lor, iar 
mărturia lui Cole despre un agresor pe nume Fred nu va fi 
adusă niciodată în instanţă. Soarta Avei este pecetluită. 


Nu, cineva trebuie să îi tragă la răspundere. Urmele 
acelea de cauciucuri... Dacă se potrivesc cu cele ale 
familiei Trendall... Dacă se găsesc probe pe dubiţa sau pe 
camioneta lor... Oamenii ăştia par a fi consumatori de 
droguri. Sunt sigură că nu au fost suficient de atenţi. Sigur 
au făcut greşeli. Poate voi găsi dovezi şi le voi face publice 
în mod anonim. Trebuie ăcar să încerc pentru binele 
micuţei Ava. Cum se poate ca nişte oameni buni să fie 
distruşi în halul ăsta? 


Pornesc maşina, însă, înainte să ies din parcare, îi scriu 
un mesaj lui Dylan: Schimbare de planuri. Trebuie să mă 
apropii mai mult de Dallas. Te anunţ unde voi sta. 

(ii mă apropii de Dallas, primesc mesajul de la 


Casey. Mă îngrijorează, aşa că o sun. 
— Alo? 


Vocea îi este tristă, plouată. 

— Casey, sunt Dylan. 

— Mda, tu eşti singurul care ştie acest număr. 

— Corect. Ce s-a întâmplat? De ce rişti să te apropii de 
Dallas? 

Rămâne tăcută câteva clipe. 


— S-a întâmplat ceva. Trebuia să... verific pe cineva. Nu 
are nicio legătură cu acest caz. lţi povestesc când ajungi. 


— Proastă idee, îi răspund. Trebuie să stai cât mai 
departe cu putinţă de Dallas. 


— E un oraş mare. Pot să mă ascund. E într-adevăr 
foarte important. 

E încăpăţânată şi îmi dau seama că nu o voi convinge să 
renunţe. 


— Dacă îmi spui unde vei sta, îmi iau şi eu o cameră 
acolo. Apoi putem să analizăm tot ce ştim despre aceşti 
oameni şi ne putem gândi la ceva pentru presă. 

Îmi spune că stă la Independence Suites şi că nu face 
parte dintr-un lanţ hotelier. Îl caut pe GPS. Când ajung 
acolo, observ că este situat între mai multe moteluri. 
Maşina ei nu se află în parcare. Mă cazez. Aş vrea să întreb 
dacă pot primi o cameră apropiată de a ei, dar nu ştiu ce 
nume foloseşte. Mă duc să-mi las geanta în camera de la 
cel de-al doilea etaj, după care îi scriu şi o întreb la ce 
număr stă. Îmi scrie înapoi. Stă la câteva camere distanţă 
de mine. Mă duc să îi bat la uşă. Nu îmi place că uşile 
camerelor se deschid spre exterior, că oamenii au acces 
din parcare spre orice cameră. Aş fi preferat să aleagă un 
motel mai sigur, dar acesta este ieftin şi presupun că nu 
stă prea bine cu banii. 

Deschide uşa câţiva centimetri, aruncă o privire spre 
parcare pentru a verifica dacă este vreun pericol, apoi mă 
primeşte înăuntru. 


Mă simt ca un băiat care de cinci ani de zile este 
îndrăgostit de o fată şi, în cele din urmă, are şansa să îi 
vorbească. Dar acesta este, desigur, un paradox - se 
presupune că ar trebui să o salt pentru crimă. Intru în 
camera ei şi observ că este un apartament. Are o zonă de 
relaxare unde se află o canapea, un scaun şi o chicinetă. 
Poate şi la mine este la fel. Nu am fost atent la asta. 
Draperiile de la geamul din faţă sunt trase, mai puţin pe o 
porţiune de vreo douăzeci şi cinci de centimetri. Soarele 
pătrunde totuşi înăuntru pe fereastra din spate. 

— Pun pariu că Keegan şi Rollins au ajuns deja în Dallas, 
spun eu. Aş putea să merg să îi caut, dar cred că e mai 
bine să rămân aici. 

— Poate. Nu pot să gândesc. 

— Unde ţi-ai lăsat maşina? 

— Am parcat-o la Super 8, o stradă mai sus. 

Plânse, iar machiajul i s-a întins pe toată faţa. Acum 
arată ca persoana din fotografiile pe care le-am văzut cu 
toţii. Are nasul roşu, iar ochii îi sunt umflaţi. 

— Casey, ce s-a întâmplat? Hannah a fost eliberată, nu-i 
aşa? 

— Mda. Nu e vorba despre ea. 

Stinge televizorul după care se trânteşte pe canapea. 

— Un prieten al meu a murit ieri. Nu are legătură cu 
acest caz... era doar un om bun căruia i s-au întâmplat 
multe lucruri rele şi, într-un fel... 

Se opreşte, înghite în sec, apoi spune: 

— S-a aruncat cu maşina de pe o stâncă. 

Mă aplec spre canapea, şi implicit către ea. 

— Casey, îmi pare foarte rău. Era cineva din 
Shreveport? 

Îmi face semn din cap că nu. 


— Nu. Din Dallas. De aceea m-am întors. Nu cred că a 
fost vorba de o sinucidere. Trebuie să găsesc dovezi. 

Nu-mi pot crede urechilor. 

— Casey, trebuie să te concentrezi. Ştiu că este dificil, 
dar nu trebuie să te laşi distrasă... 

— Este în joc viaţa unei fetiţe. Nu este vorba numai de 
durere. Sincer, însă, nu vreau să vorbesc despre asta. 

Nu are încredere deplină în mine şi observ că este 
foarte hotărâtă, aşa că schimb subiectul. 

— Aşadar... vrei să vorbim despre dovezile pe care le 
are fiecare dintre noi? 

Îmi aşez laptopul pe măsuţa de cafea, lângă al ei. 

— Poate că vor fi suficiente dacă le punem laolaltă. 

— Hannah a slăbit, spune ea. Am văzut-o la ştiri 
părăsind secţia de poliţie. Pare deprimată şi palidă. Biata 
Emma... Ştiu că a avut mama grijă de ea, dar nu e de prea 
mare ajutor. lar Jeff trebuie să îşi păstreze slujba. Nu poate 
să se învoiască zilnic ca să stea cu Emma şi nu ştiu cum îşi 
vor putea permite să plătească un avocat dacă mai 
continuă toată chestia asta. 

Este tulburată şi are o licărire în privire, deşi abia se 
abţine să nu plângă. 

O ating pe umăr şi o privesc în ochi: 

— Casey, poţi să faci asta. Ai ajuns atât de departe. Eşti 
inteligentă, nu poţi intra acum în panică. 

— Nu vreau decât să se termine totul. Cred că am simţit 
un fel de uşurare când m-am gândit că, poate, vor lua 
sfârşit toate astea. 

— Ar fi în stare să plătească un deţinut să te omoare în 
bătaie, spun eu. Sau să te spânzure cu cearşaful. 

O trec fiorii. 


— Ai făcut ce trebuia. Dacă avem suficiente dovezi, în 
curând putem pune capăt acestei situaţii. 


Oftează. 
— Ţi-am trimis tot ce am. 


— Dar nu ai văzut ce am eu. În plus, trebuie să discutăm 
despre fotografiile de la locul crimei. 


— Ce anume? 


— Ai văzut pozele făcute cadavrului lui Brent, cele care 
au fost publicate în presă? 


Se albeşte la faţă chiar sub ochii mei. 


— Le-am văzut pe cele care au apărut la TV şi care erau 
estompate. Nu am suportat ideea de a le vedea pe cele 
needitate de pe internet. 


— Trebuie, îi spun eu. Vreau să ştiu dacă fotografiile 
făcute corespund cu felul în care l-ai văzut tu. Dacă a fost 
mutat sau schimbat ceva la locul crimei. Dacă putem 
indica nişte neconcordanţe, astfel încât să îi facem să 
pună la îndoială dovezile aduse de Keegan şi Rollins, 
atunci am putea reuşi să creăm o legătură între ei şi 
criminal. 

Urăsc să îi fac asta, dar în cele din urmă îmi ia telefonul 
şi se uită la imagini. O simt cum tremură lângă mine. 

— Totul a fost atât de confuz, şopteşte ea, după care 
rămâne tăcută o clipă. Urmele acelea sunt ale mele. Mă 
tot împiedicam. L-am prins cu ambele mâini şi am încercat 
să îl resuscitez. Am crezut tot timpul că se va trezi, dar era 
rece... Însă... el e mult mai înalt decât mine. Tăietura asta 
de-a latul gâtului... Cum aş fi putut să i-o fac eu? 

— Dacă ai fi făcut-o tu, ar fi trebuit să fie în unghi 
descendent - ca şi cum mai întâi ai fi ajuns la nivelul lui, 
după care ai tras în jos -, dar nu a fost aşa, conform 
raportului de autopsie. A fost o acţiune în mod clar 


deliberată. l-a fost tăiată artera carotidă, iar persoana care 
a făcut-o era de înălţimea lui. 


— Au lăsat uşa din faţă descuiată pentru mine, adaugă 
ea. Când am văzut că nu răspunde, am intrat şi l-am văzut 
chiar acolo. Poate că amprentele lor sunt pe mânerul uşii 
sau pe încuietoare. 


— Problema cu locul crimei este că, deşi au existat fibre 
şi amprente de-ale lui Keegan sau Rollins - sau ale celui 
care le-a dus la îndeplinire planul -, ei pot explica de ce 
era acolo ADN-ul lor. Pot spune că era de la investigația pe 
care au efectuat-o la locul crimei. 

Dă din cap. 

— lar cuțitul pe care l-au plasat în maşina mea este 
destul de incriminator. Nimeni nu a avut motiv să creadă 
că ei l-au pus acolo când mi-au găsit maşina. 

Îmi dă înapoi telefonul. 


— Cum ar putea să creadă cineva că mi-am înjunghiat 
prietenul? Sau orice altă fiinţă umană? 


Priveşte fix în faţă şi îmi dau seama că se află acolo... la 
locul crimei. Oricât de mult mi-aş dori să îmi spună ceva 
folositor pentru caz, nu vreau să o las acolo. Îi arăt lista de 
dovezi pe care le-am strâns împotriva lui Keegan, o fac să 
vorbească despre ele, trăgând-o uşor din locul acela. 
Treptat, îi revine culoarea în obraji. 

— În cazul acesta, cheia va fi presa, spun eu. Dacă le 
dăm reporterilor dovezile necesare, atunci Keegan nu va 
mai putea să intervină şi să îţi facă rău ca să te împiedice 
să vorbeşti. Va fi prea târziu. Dar trebuie să avem 
suficiente dovezi. 

Îşi ridică picioarele pe canapea, îmbrăţişându-şi 
genunchii, şi priveşte prin crăpătura dintre draperii spre 
parcarea de jos. Raza de lumină desprinsă din soarele 


după-amiezii îi luminează o parte a feţei, însă cealaltă 
rămâne în umbră. 

— În cel mai bun caz, probabil că oricum va trebui merg 
la închisoare, chiar dacă gruparea lui Keegan va fi 
demascată, iar eu voi fi, într-un fel sau altul, protejată de 
ei. M-am tot gândit la asta. Dacă sora mea poate să 
îndure, pot şi eu. Probabil că nu e chiar atât de rău pe cât 
pare. Nimic nu e vreodată. 

Mă întorc spre ea, sprijinindu-mi cotul de spătarul 
canapelei. 

— De ce crezi că va trebui să mergi la închisoare dacă 
vom divulga adevărul în faţa oamenilor? 

— Foarte multe legi încălcate, spune ea. Am folosit 
identitățile unor oameni morţi. Am furat plăcuţe de 
înmatriculare. M-am sustras urmăririi penale. Toate 
lucrurile astea au consecinţe. 

— Încercai să supravieţuieşti, spun eu. 

Privirea îi rămâne pironită pe ceva de afară, iar eu ştiu 
că se gândeşte la ce o aşteaptă. 

— Casey, uită-te la mine, îi spun. 

Mă priveşte, iar eu am din nou sentimentul acela că m- 
aş putea pierde în ochii ei şi că aş putea să dispar fără ca 
nimeni să mai audă de mine vreodată. Aceşti ochi albaştri 
sunt atât de profunzi şi plini de mister. Înghit în sec. 

— Nu l-ai ucis tu pe Brent Pace. Nu ai de ce să fii 
acuzată de crimă. 

— Ştiu, îmi răspunde ea. Dar mi-e frică. 

Cuvintele ei sunt o şoaptă, abia dacă se aud. 

— Tata obişnuia să îmi spună că sunt fata lui curajoasă, 
dar cred că o făcea doar ca să mă încurajeze, fiindcă nu 
eram aşa. După ce am împlinit vârsta legală ca să obţin 
permisul de conducere, am mai aşteptat un an înainte să 


dau examenul, fiindcă nu am vrut să dau greş cumva. A 
fost un chin pentru mama să mă facă să conduc prima 
dată. 

— Casey, tatăl tău avea dreptate. Eşti cea mai curajoasă 
persoană pe care am întâlnit-o în viaţa mea. 

Ochii i se umplu de lacrimi, iar faţa i se crispează în 
încercarea de a le împiedica să curgă. Nu îmi răspunde şi 
îmi dau seama din felul în care priveşte pierdută în 
depărtare că a rămas fără cuvinte. 

— Ştii, îi spun eu, Dumnezeu a vegheat asupra ta în tot 
acest timp. Ştiu că aşa este. Ţi-am mai spus, El e cel care 
mi-a dat certitudinea nevinovăţiei tale. 

Aprobă din cap şi îşi întoarce privirea către mine. 

— Observ, spune ea, dar sunt derutată. 

Îşi şterge mai întâi faţa, apoi îşi şterge mâinile de blugi. 

— Am fost de câteva ori la o biserică de aici. Sunt nişte 
lucruri pe care nu le-am înţeles. Tot vorbeau de sângele lui 
Hristos care te poate spăla, iar lucrul acesta nu are niciun 
sens pentru mine. Nu ştiu dacă voi fi în stare să mă 
lămuresc asupra atâtor lucruri şi să devin vreodată 
creştină. 

— A fi spălat de sângele lui lisus înseamnă că El şi-a 
vărsat sângele pentru a ne absolvi de pedeapsă. Ne-a 
iertat păcatele. Fără sângele Lui vărsat pentru noi, nu am 
fi curăţaţi de păcate. 

Dă din cap încetişor. 

— Mda, mă gândeam eu că trebuie să fie ceva în acest 
sens. 

— Nu trebuie să te chinui să fii unul dintre credincioşii 
lui Hristos, spun eu. Nu este un test. Nu trebuie decât să 
vorbeşti cu Dumnezeu şi să-l spui că tu crezi. 


— Dar ce să cred? întreabă ea. Uneori nu ştiu ce anume 
ar trebui să cred. 

— Uită de acest ar trebui, îi răspund eu. Ce anume 
crezi? 

Se ridică în picioare şi traversează camera, după care îşi 
încrucişează braţele pe piept şi se întoarce cu faţa spre 
mine. 

— Cred că există un Dumnezeu. Cred că veghează 
asupra mea şi că uneori îmi ascultă rugăciunile. lar când 
am fost la biserică, am simţit... ceva. Nu ştiu cum să îi 
spun. 

— Este Sfântul Duh, îi zic eu. Uneori vibrează înlăuntrul 
tău atunci când te rogi. Cred că îi simţi harul. 

Se întoarce pe canapea. 

— Problema este că nu înţeleg cum lucrează Dumnezeu. 
Într-o zi, am vrut să citesc Biblia, aşa că m-am întins să o 
iau din sertarul ei din camera de hotel, însă am găsit Biblia 
altcuiva. Între filele ei am dat peste un bilet de adio. M-a 
abătut de la drumul meu. 

— Un bilet de adio? 

— Mda, spune ea. Apoi am aflat că tipul trăia, l-am 
căutat şi i-am înapoiat Biblia. Am aflat totul despre 
motivele care l-au făcut să vrea să-şi ia zilele. 

Se opreşte, suspină şi lacrimile încep să i se adune în 
colţul ochilor. 

— A fost acuzat de pedofilie, însă totul era o înscenare. 
Am aflat că familia care îl acuza era o adunătură de 
mincinoşi, că trăiau din despăgubiri, acuzând mereu 
diferiţi oameni de câte ceva. Fiica lor a fost abuzată, dar 
nu de el. Lucrurile păreau că se îndreaptă în privinţa lui, 
iar apoi pur şi simplu... s-a aruncat cu maşina de pe o 
stâncă. Cred că s-a întâmplat exact ca în cazul tatălui 
meu, când cineva a făcut să pară că a fost sinucidere, deşi 


nu a fost. Şi cred că cei care au făcut asta sunt oamenii 
ăia. Cei care l-au acuzat. Eu... Eu nu înţeleg cum poate 
Dumnezeu să permită astfel de lucruri. Cum poate lăsa 
răul să învingă. 

Izbucneşte în plâns în momentul în care rosteşte aceste 
ultime cuvinte şi o văd cum îşi ascunde capul între 
genunchi. Mă apropii de ea, însă nu sunt sigur ce ar vrea 
să fac acum. 

— Nici eu, îi spun, atingându-i spatele. Nu înţeleg cum 
de se întâmplă atâtea lucruri. Dar răul are un nume. Trăim 
într-o lume în care Satana are multă putere, iar el face ore 
suplimentare ca să creeze haos, în special atunci când 
oamenii încep să se apropie de Dumnezeu. Îmi pare rău de 
omul care a murit. 


— Problema e că mă simt de parcă aş fi avut de-a face 
cu moartea lui. 

— Ce vrei să spui? 

— Cei doi soţi, acuzatorii, m-au încolţit şi au încercat să 
mă intimideze - de aici am căpătat toate zgârieturile -, iar 
eu le-am spus că distrug viaţa unui om bun şi că se 
gândea la sinucidere. Cred că s-au folosit de asta. Au 
preluat ideea de la mine şi au făcut să pară că aşa s-a 
întâmplat. Apoi ar fi putut să dea şcoala în judecată pentru 
banii pe care îi voiau, fără ca el să se poată apăra. A murit 
cu această acuzaţie atârnându-i deasupra capului. 

E ca un reflex automat, dar o trag în braţele mele şi o 
ţin aşa în timp ce plânge cu faţa îngropată în cămaşa mea. 

— El şi soţia lui erau creştini, spune ea. Nu ştiu de ce 
Dumnezeu lasă să li se întâmple aceste lucruri oamenilor 
care Îi sunt devotați. Este atâta rău pe lume. Nu se opreşte 
niciodată. 

— lar singurul lucru din această lume care poate învinge 
întunericul este lumina. 


Se îndreaptă de spate şi îşi şterge lacrimile. 

— Acesta este un alt clişeu pe care nu-l pot înţelege. 
Lumina. Uneori o simt. Este logic că trebuie să lupţi cu 
întunericul, dar nu înţeleg de ce există, de fapt, întuneric. 
Uneori simt că lumea s-a destrămat într-un milion de 
fărâme şi că toate cad peste mine, iar eu trebuie să le tot 
împing cu mâinile, cu picioarele şi cu capul, ca să le 
împiedic să mă strivească. 

— M-am simţit şi eu aşa, îi spun. Dar... Satana nu are 
ultimul cuvânt. Cred sincer că viaţa asta înseamnă mai 
mult decât a trăi şi a muri. Fiecare dintre noi îşi găseşte 
eternitatea undeva. 

— Raiul este şi el un lucru greu de înţeles. Tatăl meu... 
Nu a vorbit niciodată despre lisus, despre religie sau 
Dumnezeu. A fost un om bun, dar credinţa nu a fost ceva 
specific nouă. Dacă eşti convins că trebuia să fie creştin ca 
să ajungă în Rai, atunci probabil că nu se află acolo, iar eu 
n-am să-l mai văd niciodată. 

— Casey, ca să ştii, tatăl tău este în Rai pentru că în 
acele ultime clipe şi-a întors faţa către lisus. Dumnezeu nu 
complică lucrurile. Este foarte simplu. Şi nu crezi că tatăl 
tău şi-ar dori să ştii adevărul despre Dumnezeu? 

— Da, desigur. 

— Atunci nu lăsa acest lucru să-ţi stea în cale. Casey, 
lumea asta poate fi un loc cu adevărat îngrozitor. Am 
simţit-o pe propria-mi piele, însă lisus a murit pe cruce ca 
s-o putem învinge. Numai datorită Lui putem ajunge în Rai. 
A murit pentru ca noi să nu ne sufocăm în întuneric. A 
făcut astfel încât atunci când îl strigăm să fim ai Lui. 

— Dar mai este şi căinţa. 

— Da, este şi căinţa. Cu toţii trebuie să ne căim. 

— Dacă mă căiesc, atunci totul s-a sfârşit. Ar trebui să 
mă predau imediat, orice-ar fi. 


— Nu te poţi preda până nu punem totul la punct, până 
nu luăm legătura cu toţi reporterii interesaţi de această 
poveste, până nu ne asigurăm că Keegan şi Rollins vor 
răspunde în faţa legii pentru uciderea tatălui tău, a lui 
Brent, a Sarei Meadows, a poliţistului care îi suspecta şi a 
oricărei alte persoane ucise de ei, dar şi pentru toţi banii 
pe care i-au luat de la oameni nevinovaţi ca să-şi finanţeze 
toate poftele. Nu faci asta numai pentru tine, Casey, o faci 
pentru multe alte persoane. O faci pentru tatăl tău. O faci 
pentru Hannah şi pentru Emma, pentru Jeff şi pentru 
mama ta. 

Mă priveşte atât de intens acum că îmi frânge inima. 

— Poţi obţine iertarea lui Dumnezeu şi, în acelaşi timp, 
să te asiguri că ajuţi să se facă dreptate. Va fi bine, îi spun 
eu. Acesta e doar începutul. 

— Şi dacă se va dezlănţui iadul pe pământ? 

— Atunci voi continua să prind bucăţile care cad, spun 
eu. Voi continua să le pun cap la cap. Voi continua să lupt 
cu întunericul. Putem face asta împreună. 

Suntem mult mai apropiaţi acum, nemaifiind separați de 
stânjeneală şi emoţii. Lucrăm împreună în acelaşi ritm, la 
acelaşi proiect, pregătind documentele pe care trebuie să 
le dăm presei. Şi pentru prima dată de când am fost 
eliberat din armată, simt că viaţa mea s-a aşezat pe 
făgaşul ei. 

Cira ni se face foame, Dylan se duce să cumpere ceva 


de mâncare, iar eu rămân singură în camera de motel. 
Stau pe canapea o vreme, delectându-mă cu gândul la el. 
Nu m-am mai simțit niciodată atât de ataşată de o altă 
ființă umană. Aproape că am simţit asta pentru Brent, care 
la rândul lui era atras de mine, dar l-am ținut întotdeauna 
la distanță. Se pare că, de fiecare dată când las pe cineva 
să intre în sufletul meu, se întâmplă ceva rău. Când se 
întâmplă destul de des ca oamenii să fie smulşi din viaţa 
ta, găseşti diferite moduri în care să eviţi această durere. 

Cu Dylan, însă, este cumva diferit. Mă las pe spate pe 
canapea şi privesc spre tavan, ca şi când aş vedea chipul 
lui Dumnezeu acolo şi Îl întreb: 


— Doamne, de la tine a venit? Tu mi l-ai trimis? 


Gândul că ar putea fi astfel mă face să simt că poate 
Dumnezeu mă vede şi mă iubeşte. Că poate chiar există 
un Mântuitor care şade de-a dreapta Tatălui şi mijloceşte 
pentru noi, exact cum a spus predicatorul în biserică. 

Mă ridic în picioare şi mă agit prin cameră, îndreptându- 
mi spatele şi încercând să-mi găsesc de treabă. In baie, 
îmi verific machiajul şi mă spăl pe dinţi. Îmi vine să şterg 
ce mi-a mai rămas din tuşul de ochi, să îi arăt lui Dylan 
cine sunt cu adevărat, să arăt ca mine pentru prima dată 
după zile întregi. La urma urmei, nu merg nicăieri în 
această seară, aşadar poate nu e rău dacă mă vede aşa 
cum sunt. Însă, când mă duc să îmi iau un şerveţel, aud 
uşa unei maşini în parcare. Merg să mă uit pe geam. 

Tresar când văd cine coboară din maşină şi mă lovesc 
de o masă, răsturnând un pahar care cade şi se face 
ţăndări pe podea. 

Gordon Keegan şi Sy Rollins coboară din Jaguarul roşu al 
lui Keegan şi se îndreaptă spre recepţia motelului. 

Ca mi-a spus că îi plac salatele de la Chick-fil-A, aşa 


că merg pe jos câteva străzi mai încolo să îi cumpăr una şi 
iau şi o bucată de tartă cu brânză. Mă întorc la motel, 
nerăbdător să luăm masa împreună. Când dau însă ocol 
clădirii, îi văd pe Keegan şi pe Rollins ieşind de la recepţia 
motelului şi îndreptându-se spre scări. Mă ascund în 
spatele clădirii, unde sper că nu mă vor vedea, şi o sun 
repede pe Casey. Intră căsuţa vocală, pe care nu a setat-o 
încă. Îi scriu un mesaj: Keeg & Roll sunt pe scări! 

Dar nu ştiu dacă îl vede. li observ cum se apropie de uşa 
ei. Cum au găsit-o? Trebuie să fac ceva. Mintea mea o ia 
razna. Aş putea să alerg în sus pe scări şi să le distrag 
atenţia, pretinzând că am găsit-o într-un alt hotel aflat mai 
încolo pe aceeaşi stradă. Sau să le spun că a fost aici, dar 
m-a văzut şi a fugit. Încerc încă să mă gândesc la ceva, 
când îi văd cum îşi scot armele şi deschid uşa cu o cartelă. 


Deodată, îmi vibrează telefonul. 


Am ieşit pe geamul din spate. 

Închid ochii şi şoptesc: 

— Mulţumesc, Doamne! 

Cât timp ei sunt în cameră, alerg spre maşină, dau cu 
spatele şi ies din parcare pe la cea mai apropiată ieşire. 


Când trec pe lângă Super 8, verific: maşina ei nu se află în 
parcare. Probabil că a plecat cu ea deja. 

Îi scriu, întrebând-o unde este, dar nu îmi răspunde, aşa 
încât conduc la întâmplare prin oraş, încercând să realizez 
ce s-a întâmplat. După o oră, mă întorc la motel. Maşina 
detectivilor nu mai este în parcare, prin urmare urc repede 
în camera mea să îmi iau lucrurile. 


Laptopul meu era în camera lui Casey atunci când au 
intrat ei. Dacă au pus mâna pe el, ar putea să vadă că i- 
am scris? Golesc memoria cache în mod compulsiv, dar se 
poate să îmi fi rămas deschis contul de Yahoo. 

Mă rog ca Casey să îl fi luat când a fugit, însă e puţin 
probabil. 

Mintea îmi alunecă de la un gând la altul. Au fost acolo 
neînsoţiţi de escorta poliţiei locale, ceea ce este o 
încălcare a protocolului. Dacă ar fi intenţionat să o 
aresteze, ar fi anunţat poliţia locală şi ar fi venit împreună. 
Faptul că au venit doar ei doi îmi spune cât de aproape de 
moarte a fost Casey. 

Şi dacă au găsit-o aici, o vor găsi din nou? Este posibil 
să o fi văzut astăzi în Shreveport şi să fi pus să fie 
urmărită? Nu pare plauzibil. Dacă ar fi văzut-o când a venit 
la departamentul de poliţie, lucrurile s-ar fi terminat altfel. 
În plus, m-am uitat pe geam tot timpul cât am fost în 
maşina ei. 

Apoi mă întreb dacă se poate să fi fost mai simplu de 
atât. 

Dacă mă urmăresc pe mine? 


Trag pe dreapta şi caut pe sub maşină vreun dispozitiv 
de urmărire. Nu văd nimic. Urc înapoi în maşină şi mă 
gândesc. Privirea îmi alunecă pe telefon - cel despre care 
ştiu ei. 


Dacă l-au interceptat, este posibil să-l fi folosit ca 
microfon pentru a-mi asculta conversațiile. Totuşi, nu cred 
că asta s-a întâmplat pentru că ei vor să nu mai lucrez la 
caz şi s-ar fi putut folosi de înregistrările convorbirilor mele 
ca să fiu concediat până acum... şi poate chiar arestat. Sau 
poate chiar aş fi avut parte de un „accident” tragic şi 
misterios. Dacă mi-ar fi ascultat telefonul, s-ar fi asigurat 
că sunt împreună cu Casey când ar fi ajuns la motel, şi 
asta ca să termine cu amândoi în acelaşi timp. 

Poate că doar urmăresc locaţia telefonului meu. Este cât 
se poate de simplu cu ajutorul unei aplicaţii, fără să fie 
nevoiţi să implice un judecător sau întregul departament. 
Da, asta trebuie să fie explicaţia. lar dacă asta e tot, e 
posibil ca nici măcar să nu-şi fi dat seama că lucrez cu ea. 
Poate doar m-au urmărit ca să vadă cum o caut. 

În orice caz, telefonul acesta e periculos. Trebuie să 
scap de el imediat. 

Cre însă nu ştiu încotro mă îndrept şi mă întreb 


întruna cum de m-au găsit Keegan şi Rollins. Trebuie să fi 
avut o scăpare pe undeva, să fi făcut ceva greşit. Sau 
poate că Dylan a greşit. Dacă m-au găsit o dată, mă vor 
găsi şi a doua oară. Tremur şi ştiu că trebuie să scap de 
maşina asta cât mai curând pentru că sigur s-au gândit că 


am lăsat-o în parcarea unuia dintre motelurile din 
apropiere şi probabil că au făcut rost de înregistrările 
video de pe camerele de supraveghere de la Super 8. Dar 
dacă scap de ea, ce voi face atunci? Nu mai am nici timp, 
nici bani să cumpăr altă maşină, dar am nevoie, totuşi, de 
un mijloc de transport. Nu mă pot aştepta ca Dylan să aibă 
grijă de mine de acum înainte. 

Incerc să mă calmez. Când i-am văzut ieşind din maşină 
şi intrând la recepţie, am avut timp să iau cele două 
laptopuri şi hârtiile noastre şi să le pun în geantă. Am ieşit 
pe fereastra din spate, care era la cel de-al doilea etaj, şi 
am sărit jos. Mi-am sucit glezna când am aterizat, dar am 
continuat să merg. Acum am glezna umflată. 

Mesajul lui Dylan mă linişteşte. Cel puţin ştiu că nu a 
fost prins şi că nu am pierdut legătura cu el. Trebuie doar 
să mă gândesc unde să îi spun să ne întâlnim. 

Mintea îmi aleargă în toate direcţiile şi mă simt cuprinsă 
de anxietate. Am senzaţia că întreaga lume mă apasă şi 
încerc să mă gândesc cum s-o resping. Ajung pe l-30 şi mă 
îndrept spre est. Dacă mai am doar puţin timp, atunci ce 
ar trebui să fac? l-am dat deja lui Dylan toate dovezile pe 
care le-am găsit, numai că ele se află la el în laptop, iar 
laptopul e pe scaunul din dreapta mea. Trebuie să i-l duc. 
Problema este că timpul se scurge şi nu voi putea ajuta să 
se facă dreptate pentru Cole şi pentru Ava. lar acest lucru 
este şi el important. Dacă părăsesc oraşul, răul va triumfa. 
Dacă Dumnezeu este alături de mine, dacă mă veghează, 
dacă Îi pasă suficient de mult de mine încât să mi-l trimită 
pe Dylan, atunci li pasă, cu siguranţă atât de familia lui 
Cole, cât şi de Ava. Poate mă va ajuta să îi demasc pe cei 
din familia Trendall. 


În cele din urmă, primesc un mesaj de la Dylan: Unde ne 
putem întâlni? 


Lacul Ron Hubbard, la ora 9, îi răspund eu. La 
debarcaderul Watershed. Am laptopurile. 

Îmi răspunde: Slavă Domnului. 

Astfel, am suficient timp să mă duc pe strada soţilor 
Trendall şi să verific dacă nu cumva maşinile lor prezintă 
urme care să demonstreze că ei au împins maşina lui Cole. 
Ajung acasă la ei. Lumina de pe verandă este aprinsă, iar 
uşa de la garaj e deschisă. Dubiţa lor se află pe alee, însă 
nu pare să aibă urme de lovituri. Camioneta albă pe care o 
mai văzusem aici nu se mai vede. Deodată, farurile dubiţei 
se aprind şi începe să dea cu spatele. 

Îmi sare inima din loc. Oare m-au văzut? 

Dispar după colţ şi accelerez, îndepărtându-mă. Ajung 
înapoi pe autostradă şi fac slalom printre maşini ca să-i 
derutez, în caz că dubiţa ar fi în spatele meu. Tot ce văd în 
oglinda retrovizoare sunt zeci de lumini de faruri. Cred că 
sunt în siguranţă. Încetinesc până ajung la viteza legală ca 
să nu atrag atenţia patrulei de poliţie de pe autostradă şi 
mă îndrept spre lacul Ron Hubbard. 

hinte să intru pe l-30, văd un tir tras într-o parcare 


pentru tiruri din apropiere şi lipesc telefonul, pe care 
probabil că mi-l urmăreşte Keegan, cu bandă adezivă de 


şasiul maşinii. Acum va crede că merg încotro se îndreaptă 
tirul. 

Urmăresc indicaţiile primite prin GPS-ul celuilalt telefon 
ca să ajung la lacul Ron Hubbard, după care caut pe 
Google cheiul unde mi-a spus Casey să ne întâlnim şi mă 
duc într-acolo. Când traversez podul de peste deversor, 
văd maşina lui Casey la o distanţă de câteva vehicule în 
faţa mea. Mă cuprinde un sentiment de uşurare. Nu au 
ajuns la ea încă. 


Depăşesc maşina din faţa mea. Doar o dubiţă gri se mai 
află între noi doi acum. Cum nu mai am nevoie de indicaţii 
pentru traseu de aici înainte, opresc GPS-ul. 


Deodată, dubiţa se încadrează pe cealaltă bandă şi 
înaintează cu repeziciune, apropiindu-se de maşina lui 
Casey şi lovindu-i partea laterală. Maşina este împinsă 
foarte aproape de balustrada podului, după care intră din 
nou pe banda de circulaţie. Dubiţa accelerează din nou, 
zgâriindu-i serios maşina şi făcând să sară scântei în 
momentul în care tăblia uneia se atinge de tăblia 
celeilalte. Încearcă să o împingă peste pod şi s-ar putea 
chiar să reuşească - maşina ei se sprijină doar de 
balustrada podului, aşa că nu mai are cum să plece de 
acolo. 


Apăs pe claxon, calc pedala de acceleraţie şi lovesc 
bara de protecţie a dubiţei. Casey frânează, iar dubiţa se 
întoarce în lateral. Maşinile din spatele meu se opresc cu 
scrâşnet la un semafor. Dau cu spatele şi trec pe lângă 
dubiţă, interpunându-mă între ea şi maşina lui Casey. 

Cine sunt ăştia? Keegan şi Rollins se aflau în maşina 
sport roşie a lui Keegan, nu într-o dubiţă gri. Probabil că 
mai sunt şi alţii ca ei în Dallas, care îi ajută. 


Întorc maşina în lateral pe pod, ca să-i împiedic să 
ajungă la ea, însă dubiţa întoarce cu scrâşnet de roţi şi 
apucă pe drumul pe care am venit, pierzându-se în zare. 

Vin alte maşini, aşa că depăşesc maşina lui Casey, după 
care trec pe banda ei şi dau cu spatele până îi ajung în 
faţă, pornind luminile de avarie. În curând, asta dacă nu s- 
a întâmplat deja, cineva va chema poliţia. Cobor din 
maşină, mă duc la ea şi încerc să deschid uşa. 

— Casey! 

Uşa este îndoită, aşa că nu poate ieşi. Alerg până la uşa 
din dreapta şi o deschid. 

— Eşti bine? 

— Mda, spune ea, dar nu sunt sigur că este adevărat. 

— leşi afară, îi spun eu. Poţi să treci peste scaune? 

Îmi dă geanta ei. Este grea şi aud ceva ciocnindu-se 
înăuntru. Îmi trec cureaua genţii peste cap, după care o 
ajut să iasă din maşină. Probabil că o doare umărul. Îşi ţine 
braţul lipit de trup şi şchiopătează. O ajut să meargă până 
la maşina mea şi să urce, după care fug cât pot de repede 
până la uşa din stânga. Motorul este încă pornit, aşa că 
bag viteză şi o luăm din loc. 

Părăsim podul şi ne amestecăm printre celelalte maşini 
chiar în momentul în care aud sirenele poliţiei. 

— Aproape că m-au omorât, exact cum au făcut cu el, 
spune ea. 

— Brent? 

— Nu! răspunde ea plângând. Aceştia au fost... soţii 
Trendall. Am fost acasă la ei ca să verific dacă maşina lor 
are urme de lovituri... m-au văzut... şi m-au urmărit... 

Vreau să merg după ei, însă mai mult decât atât, îmi 
doresc să o duc pe Casey într-un loc sigur. 

— E nevoie să mergem la spital? 


— Nu. Sunt bine. Numai... nu merge pe chei. Nu merge 
pe nicăieri pe unde am mai fost. Mergi pe... altundeva. 

Respiră greu. Tâmpla îi sângerează, iar în locul acela 
începe să se formeze o umflătură. Încă îşi ţine mâna cu 
grijă. 

— Am luat laptopurile şi documentele, spune ea. Nu au 
luat nimic de la motel. Dar cum de au ştiut că sunt acolo? 

— Bănuiesc că îmi urmăreau telefonul, aşa că am 
scăpat de el. 

Conduc, însă nu ştiu încotro să mă îndrept. Probabil că 
ar trebui să trag pe dreapta şi să îmi verific maşina. Îmi 
dau seama că unul dintre faruri s-a spart şi că partea 
frontală este lovită. Cu toate acestea, în momentul de faţă, 
maşina pare să fie cel mai sigur loc pentru Casey, de 
aceea continui să conduc prin bezna nopţii până când mă 
asigur că nu ne urmăreşte nimeni. 

— Povesteşte-mi despre oamenii ăia din dubiţă, spune 
Dylan. Să nu omiţi nimic. 

Îi povestesc din nou cum am găsit Biblia, cum am 
obţinut un loc de muncă acolo unde lucra Cole, cum l-am 
convins să nu se arunce de pe pod şi despre cum am făcut 
totul cunoscut presei. 

— Cole este mort acum şi ştiu că nu s-a sinucis. Mă simt 
responsabilă. 


— Doar pentru că le-ai spus soţilor Trendall că a avut 
intenţia să se sinucidă? 

— Da! Încercam să ajut, dar am înrăutățit lucrurile. Tot 
ce mai pot face este să mă asigur că nu scapă 
nepedepsiţi. Bieţii copii! Să creadă că tatăl lor şi-a luat 
viaţa chiar în momentul în care lucrurile păreau că se 
îndreaptă. Apoi mai este şi micuța Ava, care era atât de 
speriată... şi libidinosul ăla... 

Nu spune nimic un moment, iar eu privesc jocul de 
lumini şi umbre pe care îl fac farurile maşinii pe chipul lui. 
Mă întreb dacă se gândeşte la cât sunt de naivă. 

Se întinde spre mine şi mă ia de mână. Mă lasă fără 
cuvinte şi, brusc, nu mă mai pot gândi la nimic altceva 
decât la degetele lui care îmi mângâie pielea. Ochii îi 
scânteiază şi se uită drept în faţă. 

— Eşti cea mai bună persoană pe care o cunosc. 

Inima mi se opreşte-n loc. Privesc în jos spre mâna lui şi 
îmi înăbuş plânsul. Simt cum mă opresc din tremurat şi mă 
las cuprinsă de un sentiment de recunoştinţă şi, odată cu 
el, de un calm uimitor. 

— Mergem în Wichita Falls, spune el după o clipă. Este 
la o sută şaizeci de kilometri de Dallas. Am mai fost acolo. 
Este îndeajuns de mare încât să găsim cu uşurinţă un loc 
în care să stăm, dar şi suficient de mic încât să nu fie 
primul loc în care să te caute. 

— Dacă ştie că eşti de partea mea, nu crezi că îţi vor 
căuta maşina? 

— Mda, dar este posibil să îi fi trimis pe o pistă greşită. 
Mi-am lipit telefonul cu bandă adezivă de un tir. Probabil 
că se deplasează undeva pe l-20, iar asta îi va ţine ocupați 
o vreme. 

— Crezi că te vor da în urmărire generală? 


— Vrei să spui dacă vor organiza filtre? Dacă vor 
monitoriza traficul? Nu, nu prea cred. Cred că vor face 
totul de capul lor. Nu era nicio escortă a poliţiei locale cu 
ei la motel. Doar ei doi. Sunt sigur că s-au folosit de 
insigne ca să-l facă pe managerul motelului să coopereze; 
presupun că le-a arătat înregistrarea de pe camerele video 
de când te-ai cazat, însă nu cred că vor să implice poliţia. 
Nu vor să te prindă altcineva şi să asculte versiunea ta. 

— Asta înseamnă ceva, dar dacă managerul a fost cel 
care m-a recunoscut şi i-a sunat? 

— Nu, ar fi dat telefon poliţiei locale, nu i-ar fi sunat 
direct, pe telefoanele personale, pe doi detectivi din 
Shreveport. Nu, cred că telefonul meu a fost de vină. 

— Când te-ai întors înapoi la departament, după ce eu 
am ieşit din Shreveport, ţi-a spus Keegan ceva despre 
mine? 

— Nu, dar mă privea ciudat. 

Văd cum i se învârtesc rotiţele în creier. 

— Într-o seară, aceeaşi în care l-ai văzut pe Keegan în 
Dallas, am dat de Rollins într-un bar din Marshall. Nu am 
reuşit să scot prea multe de la el, însă cred că i-am 
câştigat încrederea. Puțin mai târziu, în drum spre casă, a 
fost reţinut pentru că a condus sub influenţa alcoolului şi 
m-a sunat să îl scot pe cauţiune. Mi-a zis că Keegan nu are 
încredere în mine, dar că el - Rollins -, are. 

Mă uit la el. 

— Keegan nu are încredere în tine? Ştie? 

— Nu ştiu cât de mult ştie. Doar că este suspicios în 
privinţa mea. Probabil că suficient încât să mă 
supravegheze îndeaproape. Sau poate doar a crezut că 
aveam mai multe şanse să te găsesc decât a avut el, în 
special când am pornit-o spre Dallas. Cred că acum 
suntem bine. Maşina ta este abandonată. Telefonul meu a 


dispărut. Ştiu că în această maşină nu sunt microfoane, că 
nu este urmărită. Totuşi, pentru orice eventualitate, voi 
închiria o maşină atunci când ajungem în Wichita Falls. 


— Nu îţi vor urmări cardul de credit? Companiile de 
închirieri auto nu acceptă bani gheaţă. Aş putea cumpăra 
o maşină de pe Craigslist. Am mai plătit şi înainte cu bani 
cash şi nu pune nimeni întrebări. Însă nu mai am prea 
mulţi. 

— Am şi eu nişte bani, spune el. Tatăl lui Brent mi-a dat 
câţiva pentru cheltuielile de călătorie. Cred că pot să-i 
folosesc la aşa ceva. 

— Ţi i-a dat ca să mă cauţi pe mine. 

— Eu am altă perspectivă asupra motivului. Cred că mi 
i-a dat ca să-i găsesc pe ucigaşii lui Brent şi să îi aduc în 
faţa instanţei, iar noi asta facem. 

Îl privesc o vreme, asimilând multitudinea de 
sentimente ce i se reflectă în expresia ochilor. 

— Te simţi vinovat? Ca şi când i-ai înşela? 

— Uneori, dar Brent şi-ar dori asta. 

Înghit în sec. 

— Mda, aşa este. Nu ar fi trebuit să îi povestesc 
niciodată despre tatăl meu. Nu ar fi trebuit să îmi deschid 
sufletul în faţa lui. Nu obişnuiesc să beau. Beau foarte rar 
pentru că detest să pierd controlul. Însă, într-o seară, am 
luat cina împreună şi am băut nişte vin, moment în care 
m-am moleşit şi am început să vorbesc despre moartea 
tatălui meu şi despre tot ce s-a întâmplat. 


— Şi s-a agăţat de asta ca un căţel de osul lui? Aşa era 
Brent. Îmi amintesc că, atunci când aveam vreo 
doisprezece ani, a devenit brusc interesat de asasinarea 
lui JFK şi a petrecut un an întreg citind tot ce îi cădea în 
mâini, bifând toate teoriile conspiraţioniste despre acest 
subiect. l-a înduplecat până şi pe părinţii lui să ne ducă în 


Dallas în acea vară ca să se poată plimba pe colina 
înverzită şi să vadă unde a început totul. Era convins că va 
da de capăt poveştii. 

Zâmbesc. 

— Aşa era el, nu? 

— În cele din urmă, a fost de acord cu concluziile 
guvernului. Odată ce s-a simţit mulţumit de rezultat, a 
întocmit un referat lung pentru puncte în plus la ora de 
istorie şi a trecut la altceva. Cred că s-a născut pentru a fi 
jurnalist. 

— Exact aşa s-a întâmplat şi în cazul meu şi, ca să fiu 
sinceră, cu cât afla mai multe lucruri, cu atât mă simţeam 
mai recunoscătoare. Am crezut cu adevărat că ar putea 
găsi dovezile necesare pentru a-i prinde pe cei care mi-au 
omorât tatăl. lar în dimineaţa aceea, când m-a sunat, era 
foarte entuziasmat. Mi-a spus că are ceva pentru mine, că 
pusese stick-ul de memorie la poştă, dar că era nerăbdător 
şi voia să trec pe la el. M-am dus în timpul pauzei mele de 
prânz... şi atunci... 


Îmi pierd vocea. 


— Mda, spun eu. Trebuie să fi aflat ce făcea el. Probabil 
că tocmai îi luase acel interviu Sarei Meadows. 

— Şi cumva au ştiut că urma să-l găsesc. 

— Au ştiut, într-un fel, că el te sunase. Probabil că i-au 
interceptat apelurile. Sau poate că i-ar fi înscenat asta 
oricui l-ar fi găsit mai întâi - poate nu trebuia să fii 
neapărat tu. Mama lui, menajera, vreun coleg de muncă... 
S-ar putea să nu aflăm niciodată. 

— Sunt nişte animale însetate de sânge, şoptesc eu. 
Trebuie opriţi. 


Îmi strânge mâna într-a lui, mângâindu-mi dosul palmei. 


— Îi vom opri, spune el. Îţi promit. 

Pisa în Wichita Falls, iar eu aştept în maşină cât 


timp Dylan merge la recepţia hotelului şi închiriază un 
apartament cu două camere. La început, îmi fac griji că nu 
vom avea intimitate dacă vom împărţi un apartament şi îi 
spun asta, dar el insistă că nu o să mă lase singură în 
seara asta. Vrea să stea de pază. După ce ia cheia, ieşim 
la un local de tip fast-food şi comandăm nişte salate, după 
care ne întoarcem la hotel. Este un apartament micuţ, cu o 
zonă de relaxare modestă şi cu un televizor, dar cu două 
dormitoare şi două băi. Brusc, mă simt extrem de obosită. 

Când punem genţile jos, mă ia de mână şi mă conduce 
spre canapea. Se aşază pe măsuţa de cafea şi mă priveşte 
în ochi: 

— Te-ai rănit la braţ şi la umăr, iar glezna ţi-e umflată ca 
o minge de bowling. Lasă-mă să văd. 

Îmi întind piciorul pe măsuţă lângă el, iar el mă 
examinează. 

— Te-ai lovit când ai sărit pe fereastră? 

— Mda, spun eu. E în regulă. Voi pune gheaţă pe el. 

— Îţi aduc eu. Umărul cum este? 

— Bine. Mi s-a învineţit când mi-au izbit maşina. M-am 
lovit de uşă. 


Îmi mişcă glezna într-o parte şi în cealaltă, iar eu trag 
brusc aer în piept printre dinţii încleştaţi. 

— Probabil ai nevoie de o radiografie, spune el. 

— Ei bine, nici nu se pune problema. 

— Mda. Să sperăm că este doar luxată. 

Se ridică şi ia cheia de la camera lui de pe masă. 

— Merg să-ţi aduc nişte gheaţă. Mai vrei altceva? 

— Nu, mulţumesc, îi spun eu. 

Găseşte găletuşa pentru gheaţă. 

— Nici măcar nu eşti pretențioasă. Ai putea fi fata 
visurilor mele. 

Râd. 

Se opreşte în uşă. 

— Îmi place naturaleţea cu care ţi se formează ridurile 
de expresie în jurul ochilor. 

— Aveam o figură mult mai mobilă înainte. 

Se întoarce cu gheaţa şi, ca să nu dăuneze pielii, face o 
pungă pentru ea din plasticul în care fusese învelită 
găletuşa. Apoi, scoate husa de pe perna lui şi pune în ea 
punga cu gheaţă. 

— Ar trebui să stai cu piciorul ridicat. Încearcă să dormi 
puţin, acum cât poţi. 

— Nu ştiu dacă pot să dorm, îi spun eu. Mă tot gândesc 
la Ava... şi la bărbatul ăla... şi cum toată chestia asta 
devine un mod de viaţă pentru ea, în timp ce părinţii ei 
scapă nepedepsiţi pentru tot ce fac. Are doar şapte ani. 

Îi povestesc din nou cum s-a ascuns în baie, după care a 
fost luată şi dată acelui bărbat. 


— Nu este corect, Dylan. Ştiu că ar trebui s-o las mai 
moale cu toate lucrurile astea, dar nu pot să nu mă 
gândesc la ea. Ai putea investiga cumva cazul? Ai putea 


merge la locul accidentului sau i-ai putea examina 
maşina? 

— Sunt sigur că poliţia face deja cercetări. 

— Nu sunt sigură, spun eu. De ce ar face-o? Avea 
motive să se sinucidă, asta dacă nu vor lua în considerare 
faptul că lucrurile începuseră să se îndrepte. 

— ÎI vor lua în considerare, Casey. 

— Dar au declarat deja în presă că a fost vorba despre 
sinucidere. De altfel, ştiu că Ava a fost abuzată, însă ei 
sunt de părere că cel care a făcut-o a fost Cole. Acum, că 
el este mort, dacă vor închide cazul, acel bărbat va 
continua să o agreseze. Nu pot suporta acest gând. 

Dylan oftează adânc, însă observ că se gândeşte la 
asta. 

— Eşti sigur că el o abuzează? 

Îi povestesc din nou tot ce am văzut şi ce mi-a spus Cole 
despre cum l-a acuzat Ava pe un bărbat pe nume Fred. 

În cele din urmă, văd că se răzgândeşte. 

— Dacă îţi promit că mâine-dimineaţă mă întorc în 
Dallas şi văd ce pot face, te duci să te întinzi în pat? 

— Dar cum ai de gând să faci asta? întreb. 

— Nu prea ştiu. Mă gândesc eu la ceva. 

— Şi dacă adorm, mă trezeşti în caz că...? 

Simt că mi se taie vocea. 

— Glumeşti, nu-i aşa? Doar ştii că te voi trezi dacă se 
întâmplă ceva. 

Privirile noastre se întâlnesc şi ne privim insistent mai 
mult decât ar fi nevoie. Imi pierd minţile, îmi zic. Doar 
fiindcă mă ajută, nu înseamnă că este şi îndrăgostit de 
mine. Atenţia pe care mi-o acordă este ca un drog pentru 
mine. 


Mă silesc să mă ridic de pe canapea. El mă prinde de 
mână şi se uită la mine. Privirile noastre se întâlnesc din 
nou. 

Preţ de o clipă, cred că o să mă sărute şi simt chemarea 
magnetică a buzelor lui umede. Aş putea să mă înclin doar 
puţin şi să îl sărut chiar eu... 

Dar el îmi dă drumul la mână şi şopteşte: 

— Odihneşte-te puţin. 

Mă simt mai în siguranţă decât m-am simţit vreodată 
din momentul în care a fost ucis Brent şi cad într-un somn 
adânc. 

Picasa: făcut de  criminalistul nostru este 


neaşteptat de bun. Îl măresc cât tot ecranul laptopului, 
apoi mă las pe spate şi râd. 

— Este perfect. Păr brunet, machiaj strident. 

În seara asta Rollins conduce maşina pe care am 
închiriat-o, căci nu vreau să atragem atenţia cu Jaguarul 
meu. Se uită la mine. Respirația îi miroase a dropsuri 
pentru tuse pe care le suge permanent, probabil ca să 
ascundă mirosul de alcool. 


— Aşa arăta atunci? 


— Am văzut-o doar o secundă în lumina farurilor, dar 
aşa arată, omule. A apărut de nicăieri. M-a speriat de 
moarte. Nu ştiu de cât timp era acolo şi nici ce a văzut. Am 
încercat să o găsesc, dar mi-a scăpat. Mai erau câteva 
familii care ieşeau din parcare şi era întuneric. M-am uitat 
în fiecare maşină şi nu am văzut pe nimeni care să 
semene cu ea. Încă nu îmi dau seama dacă a trecut pe 
lângă mine pe jos sau cu maşina. 

— Uite lista cu presa locală care aşteaptă e-mailul, 
spune Rollins, scoțând un bilet din buzunar. Vrei să îl 
trimiţi acum? 

— Nu, tipul de la motel a spus că acum poartă o perucă 
roşcată. Aştept să primesc şi acest portret-robot. Poate că 
ar trebui să fac rost şi de o fotografie a lui Dylan ca să le-o 
trimit şi pe asta. 

Rollins se uită prin parbriz la traficul din faţa noastră, de 
pe l-20. 

— Ascultă-mă o clipă, spune el, frecându-şi bărbia. 

Mă întorc şi mă uit la el. 

— Ce este? 

— Cred că faci o greşeală. Nu poţi să spui că este 
complice când nu ştim sigur dacă o ajută. 

— Atunci explică-mi cum se face că dispozitivul nostru 
de urmărire ne-a condus aseară până în camera ei. Ne va 
duce din nou la ea, ţine minte ce-ţi spun. 

— Dar dacă nu asta s-a întâmplat? Dacă şi el o 
urmărea? Trebuie să vorbim cu el şi să aflăm dacă a văzut- 
O. 

— Rollins, ce se întâmplă cu tine? Ţi s-au aprins 
călcâiele după el? 

— Fii serios, zice el. Nu spun decât că şefului nu o să-i 
placă ideea de a face scandal pe seama faptului că ar 
divulga informaţii din cadrul urmăririi lui Casey Cox şi n-o 


să-i placă nici că insinuăm că protejatul lui e un trădător, 
mai ales când nu ştim sigur că a făcut-o. În orice caz, de 
ce ar face-o? 

— Înţeleg, alcoolul îţi întunecă judecata, omule. Trebuie 
să încetezi cu asta. 

Se încruntă şi se uită la mine. 

— Despre ce vorbeşti? Nu am băut nimic toată ziua. 

Mă răsucesc pe scaun şi mă întind spre lada frigorifică 
aflată pe bancheta din spate. Deschid una dintre sticlele 
cu apă şi iau o înghiţitură. 

— Vodcă. 

Pare încurcat pentru o clipă. 

— Nu am băut, spune el. Am dreptate, Gordon, ştii asta. 

— Bine, vrei să ştii de ce s-ar întoarce împotriva 
noastră? Poate că şi-a dat seama, idiotule! Poate că a 
vorbit cu ea. Poate că o crede. lar dacă toată chestia asta 
se adevereşte şi ne toarnă, atunci noi doi suntem 
terminaţi. Înţelegi? 

Tace ca de fiecare dată când mă iau de el. Îmi muşc 
buza până simt gustul de sânge, după care verific aplicaţia 
de localizare GPS pe care am conectat-o la telefonul lui 
Dylan. Ne apropiem de el. Ajungem în vreo cincisprezece 
minute. 

Mă gândesc la ce a spus Rollins. Poate are dreptate 
când spune că şeful se va enerva la ideea că îl expunem 
pe Dylan în faţa lumii. Ar fi o ruşine şi i-ar supăra pe Jim şi 
pe Elise Pace. Poate că exagerez. 

Primesc un nou e-mail. 

— Uite şi noua fotografie cu ea. Voi trimite deocamdată 
doar imaginile cu ea. 

Rollins este tot îmbufnat. lau biletul şi aprind lumina din 
interiorul maşinii ca să pot citi. Tastez adresele de contact 


pe care le avem din partea canalelor de ştiri, redactez 
declaraţia oficială pe care o fac cu privire la faptul că am 
văzut-o recent în zona lor şi ataşez fotografiile. 

Apoi apăs butonul de trimitere. 

— Eşti sigur că aşteaptă asta? 

— Mda, spune Rollins. Cu sufletul la gură. 

— Cât suntem de aproape de el? 


Apăs pe iconiţa corespunzătoare GPS-ului şi măresc 
astfel încât să îmi ocupe întregul ecran. Incerc să localizez 
bulina albastră care indică locaţia lui Dylan, dar nu se mai 
vede. 


— Aşteaptă o clipă. 

— Ce este? 

— Locaţia. S-a pierdut. Glumeşti? 

— Poate că a oprit undeva. 

— Îi urmăreşte telefonul! Nu avea de ce să se piardă 
dacă a oprit maşina. Ce mama...? 

— Să îi fi murit bateria? 

Încerc să pun lucrurile cap la cap, după care lovesc cu 
pumnul în bordul maşinii şi înjur. Inchid din nou lumina şi 
îmi acopăr faţa cu mâinile. 

— Nu pot să cred aşa ceva! Cum e posibil ca dobitocul 
ăsta să lase să i se descarce bateria telefonului complet în 
timpul unei investigaţii? 

— Şi ce facem acum? mă întreabă el. 

— Tu condu mai departe. Poate o să-şi dea seama că i-a 
murit bateria şi o să-l pună la încărcat. 

Dar mai conducem o jumătate de oră şi tot nu dăm de 
el. In cele din urmă, renunţăm, iar eu spumeg de furie pe 
drumul de întoarcere către Dallas. 

C doarme profund toată noaptea. Eu stau pe 


întuneric la fereastra hotelului, supraveghind fiecare 
maşină care intră în parcarea acestuia, însă aţipesc din 
când în când. Mă întreb dacă Keegan a ajuns din urmă tirul 
de care era lipit telefonul meu sau dacă, dimpotrivă, 
urmărirea s-a terminat în momentul în care i-a murit 
bateria. 

Este ora şase dimineaţa şi pornesc televizorul. Schimb 
canalele până când găsesc un post de ştiri din Dallas. 
Difuzează un anunţ despre şedinţa consiliului local şi 
despre discursul guvernatorului în cadrul unei şedinţe a 
NAACP. După aceea aud numele lui Casey. 

Mă ridic în picioare şi văd portretul-robot al lui Casey, în 
care apare cu părul brunet, aranjat exact aşa cum este 
acum. Merg la uşa care dă spre dormitorul ei. 


— Casey, trezeşte-te! 

Se trezeşte brusc din somn şi se ridică în capul oaselor. 

— Ce este? 

— Vino aici! 

Coboară din pat şi vine împleticindu-se în living; în 
momentul în care vede imaginea, trage adânc aer în piept. 

— Sunt eu. 

— Trebuie să îţi schimbi culoarea părului. 


Priveşte în jur. 

— Perucile. 

— Nu peruca roşcată. O ştiu şi pe aceea. O să devină tot 
mai dificil să te deghizezi. Te ştiu cu părul lung şi blond, cu 
părul scurt şi blond, cu părul brunet, cu părul scurt şi 
roşcat, cu un machiaj strident, fără machiaj... 

— Am s-o port pe cea cu părul lung şi şaten. Şi ochelari 
de soare. Dacă m-a văzut cineva aici aseară? Dacă m-au 
surprins camerele de supraveghere? 

— Nu ai intrat la recepţie. Am observat unde sunt 
plasate camerele. Nu cred că te-au surprins. 

— Dar pe tine? Dacă te caută şi pe tine? 

— Eu nu am apărut la ştiri. Managerii hotelurilor nu vor 
fi atenţi la mine. 

— De unde a fost difuzată ştirea? 

— Dallas. 


Se lasă pe canapea şi se freacă la ochi. Este încă 
îmbrăcată în hainele de aseară. Mă întreb de ce nu şi-a 
pus pijamaua. Poate nu şi-a luat-o cu ea. 

— Îi vor suna. Gazda la care am stat, fiica ei. Oamenii cu 
care am lucrat. Toţi vor vedea ştirea şi îşi vor da seama că 
am fost eu. Ce număr este acela? 

Mă uit la numărul de pe ecran. 

— Incredibil. Este numărul de celular al lui Keegan. 

— Are voie să facă asta? 

— Nu ar trebui. Probabil că este dispus să ceară mai 
degrabă iertare pentru acţiunile lui decât permisiunea de a 
face ceva. Asta demonstrează cât este de disperat. 

— Îl vor suna din clipă-n clipă. 

— Este în regulă. Pune-ţi peruca acum. Şi nu o mai da 
jos. Nu îţi scoate deloc ochelarii de soare. 


Se duce în camera ei şi îşi ia geanta de voiaj. Când 
păşesc înăuntru, îşi pune peruca pe cap. Casey arată bine 
indiferent ce şi-ar face la păr. 

— Mda, asta e bună, spun eu. Este puţin diferită. 

Nu îi spun, însă tot seamănă prea mult cu ea însăşi. 

— Voi lucra la asta, spune ea. 


54 


KEEGAN 


— Sunt un geniu! îi spun eu lui Rollins în timp ce ne 
aflăm la piscina locuinţei mele din Dallas. Candy a plecat 
să îi arate cuiva o casă şi nu mă aştept să se întoarcă prea 
curând. Îl lăsasem pe Rollins să doarmă într-una dintre 
camerele de oaspeţi şi, văzând cum se îndreaptă spre 
mine, nu mă pot abţine să nu mă laud. 

— Ideea cu presa a fost perfectă. Am primit telefoane 
toată dimineaţa. 

Se aşază la masa de grădină, părând puţin mahmur. 

— Vreun indiciu? 

— Miliarde de indicii, omule. Doi oameni care au lucrat 
cu Casey mi-au zis că acum câteva zile a plecat de la 
muncă pe la orele prânzului şi nu s-a mai întors, iar 
proprietara unei case spune că i-a închiriat o cameră, dar 
că nu s-a mai întors de ceva vreme. Apoi, mai este şi un 
tip care a murit chiar în perioada în care lucra ea acolo. 
Încerc să îmi dau seama... 


— A murit cineva? Cine? 


Îi arăt pagina web pe care am deschis-o şi în care scrie 
despre Cole Whittington. 


— S-a aruncat cu maşina de pe o stâncă zilele trecute. 
Poliţiştii spun că a fost sinucidere, dar poate ne putem 
folosi de asta. 

Îmi sună din nou telefonul şi mă uit la ecran. Nu cunosc 
numărul, dar accept apelul. 

— Detectivul Keegan. 

— Mda, acesta este numărul la care putem raporta unde 
am văzut-o pe femeia aceea, Casey Cox? 


Vocea este a unei femei, groasă şi răguşită, uşor 
incoerentă. 

— Da, ce îmi puteţi spune? 

— Am avut... de-a face cu ea. 

— Aşa? 

— Ne-a urmărit. Bărbatul acela, Cole Whittington, a 
molestat-o pe fiica noastră, iar ea era prietenă cu el şi a 
început să ne urmărească peste tot. L-a atacat pe soţul 
meu. 

— Staţi puţin. 

O opresc şi îmi notez informaţiile. 

— Cum vă numiţi? 

— Tiffany Trendall, spune ea. 

O pun pe difuzor ca să audă şi Rollins. 


— La ce vă referiţi când spuneţi că l-a atacat pe soţul 
dumneavoastră? 


— Ăsta nu-i cel mai rău lucru care s-a-ntâmplat, spune 
ea. L-a omorât pe tipul ăla... Cole Whittington. L-a împins 
de pe şosea. 

Mă ridic în picioare, uitându-mă în ochii lui Rollins. 

— Poliţia nu a spus că a fost sinucidere? 


— Mda, numai că nu a fost. Era obsedată de el. Pun 
pariu că ea l-a omorât. 

— Puneţi pariu? o întrerupe Rollins. Nu ştiţi sigur că aşa 
s-a întâmplat? 

— Ce credeţi? îi răspunde ea. Credeţi că este pură 
coincidenţă faptul că o criminală se află aici, în Dallas, că 
lucrează în cadrul afacerii familiei lui şi că acesta sfârşeşte 
mort? 

Îl cer pe soţul ei la telefon, iar el pare mai puţin 
incoerent, dar la fel de convins că cea care l-a ucis pe Cole 
Whittington este Cox. Când termin convorbirea, închid 
telefonul şi mă pufneşte un râs care răsună în tot cartierul. 

— Glumeşti? Merge prea bine ca să fie adevărat. Un tip 
mort? 

Rollins râde pentru prima dată de luni întregi. Poate de 
ani întregi. Îşi ridică mâna ca să batem palma. 

— Sun presa. Povestea asta devine tot mai bună. 

(isca pe Craigslist o maşină pentru Casey la numai 


1.500 de dolari. Îi cer proprietarului să o aducă în parcarea 
de la supermarketul Walmart, aflat la vreun kilometru şi 
jumătate de hotelul nostru. Casey îmi dă o mie de dolari, 
iar eu pun cinci sute din banii mei. Maşina are 322.000 de 


kilometri la bord, dar este un Nissan. Cred că va ţine 
pentru ce-i trebuie lui Casey. 

Plătesc cu banii jos şi trec titlul de proprietate pe 
numele Liana Winter, identitatea pe care o va folosi Casey 
de acum înainte. Îi strâng mâna şi aştept să plece, după 
care las maşina în parcarea de la Walmart şi merg să o iau 
pe Casey. Pentru orice eventualitate, îmi las maşina mai 
încolo, pe strada pe care se află hotelul nostru, după care 
revenim la hotel cu maşina ei. Mâncăm în cameră burgeri 
şi cartofi prăjiţi luaţi de la un drive-through, în timp ce 
încercăm să punem la cale un plan pentru ce vom face în 
continuare, când deodată se dă o altă ştire la TV. Postul 
local din Dallas întrerupe transmisiunea pentru o ştire de 
ultima oră, iar portretul-robot al lui Casey apare pe ecran 
alături de chipul lui Cole. 

Casey inspiră adânc. 

Ascultăm cum prezentatoarea povesteşte cu entuziasm 
care este legătura dintre Casey şi Cole Whittington, despre 
care poliţia face presupunerea că ar fi fost împins de pe 
şosea de către ucigaşa fugară. 

Casey sare în picioare. 

— Ce? 

Groaza şi şocul i se citesc pe chip. 

Mă ridic în picioare şi încep să mă plimb prin cameră, 
încercând să gândesc. Asta va schimba toate datele 
problemei. Dovezile strânse nu vor mai fi luate în 
considerare dacă vor crede că a ucis mai mulţi oameni. 


— Ei cred că l-am omorât pe Cole? 

Acum aproape că o cuprinde isteria. 

— Cum ar putea crede... 

Încep să mă încalţ. 

— Spune-mi unde locuiesc soţii Trendall, îi zic eu. 


Îmi dă adresa lor. 

— Dylan, ştiu că ei au făcut-o. Ştiu că ei au făcut-o. 
Probabil chiar ei l-au sunat pe Keegan, poate au sunat 
chiar şi presa şi le-au povestit chestia asta. M-au împins de 
pe carosabil şi au făcut acelaşi lucru şi în cazul lui Cole. lar 
acum profită de pe urma acestui reportaj ca să distragă 
atenţia tuturor de la ei. 

Se duce în dormitor şi o aud punându-şi lucrurile în 
geantă. 

Mă duc la uşa ei. 

— Casey! 

— Trebuie să mă întorc acolo. Trebuie să le găsesc 
camioneta. Ştiu că au rămas urme pe ea. După accidentul 
lui, nu mai era acasă la ei - am verificat. Au ascuns-o pe 
undeva, astfel încât poliţia să nu facă legătura între ei şi 
accidentul lui Cole. 

— Acum au urme de lovituri şi pe dubiţă, spun eu. 

— lar acelea ar trebui să conţină urme de vopsea care 
să stabilească o legătură cu maşina mea. Probabil că au 
identificat-o până acum. 

— Casey, mă întorc în Dallas. Trebuie să rămâi aici. Voi 
pretinde că încă mă ocup de cazul tău, că te caut. Voi afla 
ce anume ştie poliţia. Voi verifica şi maşina lui Cole. Poate 
reuşesc eu să găsesc camioneta. 

— Totul a scăpat de sub control! plânge ea. Familia 
mea... ce va crede despre mine? 


— Va crede că ţi s-a pus din nou la cale o înscenare! 


— Parcă toată povestea asta ar avea o viaţă proprie. Nu 
mă pot ascunde la nesfârşit. 


— Astăzi poţi. 
Mă priveşte şi, deodată, pare din nou prezentă. 


— la maşina mea. A ta este lovită. Poate vor face 
legătura între ea şi vechea mea maşină. 

Dau din cap. 

— Mda, bine. 

lau cheile ei şi i le las pe ale mele. 

Ajung la uşă, o deschid şi lipesc semnul cu „Nu 
deranjaţi” de gaura cheii. O închid din nou. 

— Să nu deschizi. Dacă bate cineva, strigi prin uşă şi îi 
spui că încerci să dormi. Şi nici să nu-ţi treacă prin cap să 
pleci de aici ca să lucrezi la cazul lui Cole. 

— Dar dacă vor intra oricum? Dacă este poliţia? 

— leşi din nou pe fereastră şi îmi dai mesaj. 

Îmi iau laptopul şi mă asigur că are pe laptopul ei toate 
informaţiile pe care le am şi eu pe al meu. 

— Îţi mai aduc de mâncare înainte să plec. Dar trebuie 
să mă grăbesc. 

Îi aduc mai multe chestii de mâncare de la un automat. 
Aud zgomot de aspiratoare mai încolo pe hol, dar nimeni 
nu se uită la mine. Intru din nou în cameră şi las totul pe 
masă. Stă nemişcată, înmărmurită, în faţa televizorului. 


— Casey, vei fi bine? 

Dă din cap şi îşi şterge faţa cu mâna. 

— Mda. 

— Te voi suna. Ţine-ţi telefonul încărcat. 
— Mda, şopteşte ea din nou. 


În timp ce părăsesc hotelul şi mă îndrept spre maşina ei, 
nu sunt sigur dacă este într-adevăr bine. 

Airo în Dallas câteva ore mai târziu şi mă duc direct la 


sediul central al poliției, arătându-le legitimaţia mea. 

— Sunt Dylan Roberts şi am fost angajat să lucrez la 
cazul Casey Cox împreună cu departamentul de poliţie din 
Shreveport. Cunoaşteţi cazul? 


Sergentul mă analizează scârbit din cap până-n picioare 
şi pune mâna pe telefon. Se îndepărtează câţiva paşi cât 
timp vorbeşte, aşa că nu aud ce spune. In cele din urmă, 
se întoarce. 


— Căpitanul şi detectivul care lucrează la caz vin să 
discute cu tine. 


Se apleacă peste birou. 
— Nu sunt prea bucuroşi. 


Mă pregătesc sufleteşte şi văd cum căpitanul apare de 
undeva de pe hol. li întind mâna ca să mă prezint, dar el 
refuză. 


— De ce nu îmi spui mai bine cine te crezi ca să intri în 
jurisdicţia mea, fără măcar să ai amabilitatea să dai un 
telefon şi să mă anunţi că o fugară este aici? Să intri într- 
un motel cu armele scoase, fără ca măcar să ne spui şi 
nouă! 

— Nu am fost eu, spun repede. Eu sunt un simplu 
detectiv particular, angajat să o găsească pe Casey Cox. 
Am văzut reportajul la ştiri. 

— La fel ca noi. Ai idee în ce postură suntem puşi când 
ne contactează presa şi ne pune întrebări despre o 
chestiune atât de importantă, iar noi habar n-avem? 


— Vă sugerez să îl sunaţi pe Gates, şeful poliţiei din 
Shreveport, ca să vă plângeţi de asta. Nu vrea ca lucrurile 
să fie rezolvate astfel. Totuşi, am venit aici de îndată ce 
am auzit. Întrebaţi-l de mine. Va garanta pentru mine. 


— L-am sunat deja, spune el. Primul lucru pe care l-am 
făcut, dar răul a fost deja comis. 


— Ei bine, poate că va fi reparat în momentul în care 
vom închide acest caz. Speram să pot vorbi cu detectivul 
care lucrează la cazul lui Cole Whittington, spun eu. 
Investighez posibilele conexiuni. 


— Vine acum, îmi răspunde el. Dar, dacă mai intri în 
jurisdicţia mea fără să fiu anunţat, atunci chiar vom avea o 
problemă. Ai înţeles? 


— Da, domnule, spun eu. 

Câteva minute mai târziu, coboară o femeie detectiv. 
Are părul de un portocaliu ţipător care te şochează - o 
culoare străină pentru foliculii piloşi umani - şi arată cam 
de cincizeci de ani. Chipul ei brăzdat de riduri stă mărturie 
pentru toţi anii de muncă asiduă în calitate de detectiv şi 
este foarte sigură pe sine în momentul în care se apropie 
şi îmi strânge mâna. 

— Sunt detectivul Powers. Cine eşti? 

— Dylan Roberts, spun eu, arătându-i legitimaţia, după 
care îi expun povestea. 

Mă conduce în biroul ei, iar eu o urmez în timp ce 
discutăm. 


Nu este la fel de supărată precum căpitanul. 


— Mda, noi am privit cazul Whittington ca pe o 
sinucidere, spune ea. Omul era deprimat, era acuzat că ar 
fi molestat un copil, copiii i-au fost luaţi de lângă el, 
trebuia să-şi părăsească soţia pentru ca aceasta să-i poată 
lua înapoi. Este evident că s-ar fi putut hotărî să dispară 
din peisaj. La urma urmei, este vorba despre un accident 


în care a fost implicată o singură maşină şi, mai mult decât 
atât, s-a aruncat cu ea de pe o stâncă. 

— Ştirile v-au schimbat punctul de vedere? 

— Păi, cam da, deoarece noi nu am ştiut că o fugară 
acuzată de crimă lucra împreună cu Whittington şi că îl 
urmărea. Mai fusese prezentă la o tentativă de-a lui de a 
se sinucide. 

Mă uit la ea. 

— De unde ştii asta? 

— Se pare că el s-a întors acasă şi i-a povestit mamei 
sale că stătuse o vreme pe un pod, gândindu-se să sară, 
iar Cox l-a convins să nu o facă. Ştii ceva, fata asta pare 
puţin sărită de pe fix. Oare de ce l-o fi convins să coboare 
de acolo într-un moment, iar în celălalt i-a împins maşina 
de pe stâncă? Pare un joc pentru ea. 

— Au fost martori la accidentul lui Cole? întreb eu cu 
prudenţă. 

— Nu, dar acum privim cazul dintr-o altă perspectivă, l- 
am redeschis şi îl considerăm posibilă omucidere. Fusese 
la tribunal chiar în acea dimineaţă, copiii fuseseră 
încredinţaţi în grija soţiei şi, având în vedere toate ştirile 
negative despre  acuzatorii săi, părea că lucrurile 
începuseră să meargă într-o direcţie bună pentru el. Ceea 
ce vreau să spun este că, dintre toate zilele în care ar fi 
putut să-şi dorească să se sinucidă, acea zi nu era cea mai 
probabilă. 

— AŞ putea să văd maşina? 

— Care dintre ele? Maşina lui Cole Whittington? întreabă 
ea. 

— Exact. Au mai fost şi alte maşini? 

— Mă gândeam că vorbeşti despre maşina lui Casey 
Cox. Am găsit-o parcată pe un pod, lovită din ambele părţi. 


Părea să fi avut un accident şi o abandonase. Era pe 
numele Miranda Henley. 


Încerc să par surprins. 


— La acel accident au fost martori, însă nimeni nu a 
putut spune cu exactitate ce s-a întâmplat. 


— A lovit un alt vehicul? 


— Se pare că da, deşi celălalt şofer a plecat de acolo. 
Martorii spun că ea a urcat într-o altă maşină şi că a 
părăsit locul accidentului. Avem relatări diferite în ceea ce 
priveşte marca şi modelul maşinii în care s-a urcat. 

Mă bucur că nu am venit până aici cu maşina mea. 

— Deci i-aţi examinat maşina, ca să vedeţi dacă există 
urme că ar fi lovit maşina lui Whittington şi că l-ar fi 
aruncat de pe şosea? Aţi verificat urmele de cauciucuri din 
apropierea stâncii de pe care a fost împinsă maşina? Se 
potrivesc cu ale ei? 

— Nu, răspunde ea. Nu există dovezi cum că maşina ei 
s-ar fi izbit de a lui, deşi oricine ar fi fost persoana cu care 
s-a ciocnit pe pod, vopseaua gri de pe cealaltă maşină 
poate fi observată peste tot pe maşina ei. Pare să fi fost o 
furgonetă sau ceva de genul acesta, dacă priveşti din 
unghiul din care a fost zgâriată maşina. 

Se oferă să mă ducă în locul în care este ţinută maşina 
lui Cole Whittington, dar mai întâi mă duce la locul unde a 
căzut de pe stâncă. 


Ştiind ceea ce ştiu, şi anume că probabil este vorba 
despre camioneta care lipseşte de acasă de la familia 
Trendall, studiez urmele de cauciucuri. 

— Nu aparţin maşinii lui Whittington, spune ea înainte 
să subliniez eu asta. Probabil că sunt de la un vehicul mai 
înalt decât o maşină şi sunt mari, ca ale unei camionete. 
Nu ştim dacă aceste urme au vreo legătură cu accidentul 
său sau dacă nu cumva erau deja acolo. 


Mă uit la cât de departe se află terasamentul faţă de 
urmele de cauciucuri. Apoi studiez stânca de pe care se 
presupune că ar fi sărit maşina lui Cole, după care s-a 
rostogolit în aer înainte să se izbească brusc de sol. 

— A murit în momentul impactului? 

— Probabil că nu, dar a sângerat până a murit. Părţile 
laterale şi plafonul maşinii erau zdrobite. Când l-am găsit, 
purta încă centura de siguranţă. 

— Avea centura pusă? Un om care ar fi vrut să se 
sinucidă nu şi-ar fi pus centura de siguranţă. 

— Chestia asta ne-a dat şi nouă de gândit, dar am tras 
concluzia că a făcut-o din obişnuinţă. Acum ştim că nu a 
fost aşa. 

Când terminăm, mă conduce la garajul unde a fost dusă 
maşina lui Cole. 

Poarta e deschisă, aşa că intrăm direct. Văd grămada de 
fier în care a fost găsit Cole Whittington şi dau ocol 
maşinii, examinând-o. Se îndrepta spre nord, ceea ce 
înseamnă că stânca se afla în dreapta lui. O maşină care l- 
ar fi împins de pe şosea l-ar fi izbit în partea stângă. 
Observ nişte urme albe în dreptul mânerului, dar cea mai 
mare parte a maşinii arată ca un cocoloş de hârtie. 

— Chiar aici, spun eu. Se pare că, indiferent cine l-a 
împins de pe şosea, l-a zgăriat chiar aici. Este un vehicul 
alb, probabil o camionetă. Este prea înaltă pentru o 
maşină. 

— Casey conducea un Accord, nu-i aşa? 

— Mda, negru, spun eu. Asta nu putea fi maşina ei. 

Detectivul dă din cap. 

— Maa, şi oricât de lovită a fost maşina ei, nu prezenta 
urme de vopsea de culoarea maşinii lui Whittington. Dar 
se poate să se fi aflat la volanul altui vehicul. Din câte 
înţeleg, fata e inventivă. 


Nu comentez nimic. 

— Şi aţi căutat camioneta? 

— Lucrăm la asta chiar acum. Poate că, atunci când o 
vom găsi, vom da şi de Casey Cox. Ai alte informaţii care 
ne-ar putea fi de folos? 

— Nu, dar din reportajele pe care le-am văzut, cred că 
ar trebui verificaţi şi acuzatorii lui Whittington. 


Ezit, după care continui. 


— Mass-media tocmai a difuzat o serie de informaţii 
negative despre ei şi poate că i-a cuprins disperarea. 


— Mda, vom face cercetări. Din experienţa mea, însă, 
concluzia cea mai evidentă este cea pe care ar trebui să o 
tragem mai întâi. 

— Din experienţa mea, această ipoteză se aplică perfect 
până în momentul în care oamenii încep să ticluiască 
planuri şi să pună la cale tot felul de înscenări. Cea mai 
evidentă concluzie este adesea cea pe care criminalii îşi 
doresc să o tragi. 

Îmi răspunde cam înţepat: 

— De aceea am redeschis cazul. Lucrăm la el. Şi suntem 
foarte buni în ceea ce facem. 

— Nici nu mă îndoiesc de asta, spun eu. Mă gândeam 
doar că, din moment ce lucrez la cazul Cox, îi cunosc 
destul de bine profilul psihologic. Chestia asta nu pare să 
fie genul ei. Pare mult mai calculată, prea puţin 
sentimentală. 

— Ai concluzionat asta în momentul în care a salvat-o 
pe fata aceea din Shady Grove? Sau când şi-a înjunghiat 
cel mai bun prieten în Shreveport? 

Nu am de gând să răspund. 


— Nu vreau ca investigația mea să fie tulburată de 
acest lucru, mai ales în cazul în care Cox chiar nu este 
implicată. 

Îi mulţumesc pentru timpul acordat şi îi spun că o voi 
contacta mai târziu pentru a vedea în ce direcţie se 
îndreaptă investigația şi pentru a afla dacă a primit noi 
informaţii cu privire la Casey. Când îmi cere numărul de 
telefon, i-l dau pe cel vechi, cel de pe telefonul lipit de 
şasiul tirului. Va trebui să îl înlocuiesc cât de curând. Ştiu 
că e mai bine aşa decât să îi dau noul meu număr, mai 
ales în cazul în care Keegan îşi face apariţia aici. Totuşi, 
am aflat tot ce era de aflat de la ea momentan. 

N. mă pot dezlipi de televizor. Când se termină ştirile 


locale, trec pe cablu şi văd că tratează cazul lui Cole ca pe 
o anchetă de omucidere în plină desfăşurare. Ai putea 
crede că poliţia a închis oraşul Dallas şi că mă caută în 
fiecare casă şi în fiecare sediu de firmă. 

Nu pot să cred că viaţa mea a ajuns într-un asemenea 
hal. Când Dylan mă sună ca să îmi spună ce a aflat, sunt 
mai sigură ca oricând că soţii Trendall sunt responsabili de 
moartea lui Cole. Ştiu că ascund undeva camioneta aceea, 
aşa că încerc să îi dau adresa unde locuieşte agresorul 
micuţei Ava, dar nu sunt sigură că este corectă. O 
scrisesem pe hârtiile pe care soţii Trendall mi le-au luat din 
maşină. 


— Era Cottonella, cred. Casa era împrejmuită cu un gard 
de sârmă. Mai era şi un cimitir de maşini la câţiva kilometri 
de Raiul Căsuţelor Gonflabile. Poate că este acolo. 

Notează toate datele şi îmi spune că se va întoarce la 
mine. 

Pe Fox News, au reunit trei procurori care discută ce 
anume ar trebui să caute detectivii, ca să-mi dea de urmă 
şi să pună capăt crimelor mele. 


Apoi invită un psiholog care vorbeşte despre starea mea 
mentală, la ce anume mă gândeam când am salvat-o pe 
fata din Shady Grove, spune că aş putea fi bipolară sau 
schizofrenică şi că îndeplinesc ordinele date de vocile din 
capul meu. 

Aş vrea să închid televizorul, dar rămân nemişcată un 
moment, cu genunchii la piept. Îmi îngrop faţa între 
genunchi şi îmi acopăr capul cu mâinile, cât timp ei 
continuă să pălăvrăgească. Aud voci. Mă fac nebună. 

Un ciocănit în uşă mă face să tresar. 

— De la curăţenie, spune cineva. 

Sar în picioare şi mă apropii de uşă. Strig, fără să o 
deschid: 

— Nu e nevoie astăzi. 

Femeia îmi mulţumeşte şi îşi continuă drumul. 

Mă plimb înainte şi înapoi prin living, încercând să îmi 
dau seama ce să fac. Mi-o imaginez pe mama uitându-se 
la televizor, şocată să asiste la această nouă acuzaţie la 
adresa mea, întrebându-se cum de am mai intrat şi în 
povestea asta. Presa va fi şi mai înverşunată. Probabil că 
Hannah nici măcar nu o mai poate duce pe Emma în 
curtea din spatele casei. Nu îndrăznesc s-o mai sun. Nu 
pot să o pun în pericol mai mult decât am făcut-o deja. 

Pornesc din nou televizorul şi schimb canalele până îmi 
văd din nou chipul. Este un post local şi difuzează ştiri de 


ultimă oră. Corespondentul se află în faţa Departamentului 
de Poliţie din Dallas, vorbind foarte repede. 


Surse din interiorul departamentului de poliţie au 
declarat că deţin indicii cu privire la locul în care se 
ascunde criminala fugară Casey Cox şi cred că 
arestarea ei este iminentă. 


Inspir adânc şi mă reped la fereastră să trag cu ochiul 
printre draperiile grele. Nu se petrec prea multe în 
parcarea hotelului, însă mă aştept ca un convoi format din 
maşini de poliţie să ajungă aici din clipă-n clipă. 

Merg şchiopătând până la baie şi îmi verific peruca 
şatenă, după care îngrămădesc toate lucrurile mele şi pe 
ale lui Dylan în genţile noastre. Trebuie să îl anunţ că plec. 
Nu este sigur pentru el să se întoarcă aici. 

Atât umărul, cât şi glezna sunt mai bine acum, însă mă 
dor în momentul în care mă îndrept hotărâtă spre maşina 
lui Dylan, unde aşez genţile pe bancheta din spate şi ies 
din parcare. Îl sun pe Dylan în timp ce mă îndepărtez. 

Răspunde repede: 

— Hei. 

— Eşti singur? 

— Mda. 

— Dylan, îl întrerup. A trebuit să plec de la hotel. Au 
făcut un anunţ de ultimă oră pe canalul de ştiri locale, în 
care spuneau că au indicii despre locul în care mă aflu şi 
că se aşteaptă să mă prindă astăzi. 

— Păi... e adevărat că am văzut câţiva reporteri în faţa 
departamentului de poliţie când ne-am întors aici, după ce 
am văzut maşina lui Cole. Detectivul, însă, nu părea să ştie 
nimic despre vreun indiciu. Sunt convins că cei de-acolo 
mi-ar fi spus, deşi erau destul de ofensaţi de faptul că 
Keegan şi Rollins nu le-au spus şi lor despre ce este vorba. 


— Eşti sigur că nu ţi-e urmărită maşina? Sunt chiar la 
volan. 


— Am verificat dacă are montat vreun dispozitiv. Dacă 
ar fi urmărit-o, nu crezi că ar fi venit noaptea trecută? 

— Mda, presupun că da. Nu ştiu încotro să mă îndrept. 

— Rămâi în Wichita Falls până mă întorc. Caut 
camioneta. Nu era la cimitirul de maşini. 

— Ai găsit casa? 

— Nu, nu încă. Ai spus strada Cottonella, nu-i aşa? Nu e 
nicio stradă Cottonella. Eşti sigură că îţi aminteşti corect? 

— Nu, deloc. 

— Păi, îmi poţi spune cum să ajung acolo? 

— l-am urmărit pornind de la casa soţilor Trendall. Au 
intrat pe şoseaua principală, Roosevelt, cred, şi acolo era... 
parcă-mi amintesc că era o bancă aproape de locul în care 
au făcut la stânga. O bancă verde. Sau poate că nu era o 
bancă... 


— Nu mă prea ajută. Mai încerc să caut străzile astea pe 
GPS. 

Un sentiment de frustrare îşi înfige ghearele în mine. 

— Mă întorc. Ştiu că o pot găsi, Dylan. 

— Casey, ăsta-i ultimul loc în care ar trebui să te afli! 

— Este locul unde trebuie să fiu. 

— Nu, nu poţi... 

Închid. Am încredere în Dylan, dar trebuie să fac asta. 

Conduc spre Dallas cu viteza maximă admisă, temându- 
mă să o depăşesc fie şi cu un singur kilometru la oră. 


Când ajung în Dallas, merg acasă la soţii Trendall, după 
care reiau cât pot eu de bine traseul pe care l-am făcut în 
ziua în care i-am urmărit. Văd banca pe partea stângă şi 
acolo virez, apoi ajung la un stop şi încerc să îmi amintesc 
dacă am făcut la stânga sau la dreapta. Privesc în lungul 


drumului şi văd o biserică în partea dreaptă, îmi pare 
cunoscută, aşa că întorc în direcţia aceea, în speranţa că 
voi da peste un alt reper care să îmi amintească încotro au 
luat-o. Când îmi dau seama că nu am mai văzut această 
zonă, mă întorc la stop şi o apuc în direcţia opusă. De data 
asta, am senzaţia că merg în direcţia bună. Clădirile mi se 
par familiare. Îmi amintesc de curăţătoria de pe colţ şi de 
parcul de peste drum. 


Apoi intru în cartier, şi îl recunosc datorită casei cu un 
spiriduş în curtea din faţă. Încerc să îmi amintesc pe unde 
au luat-o, unde au virat, când observ o femeie care udă 
gazonul şi îmi amintesc că am mai văzut-o. O iau pe lângă 
casa ei şi văd casa cu iarba crescută mai mult decât 
trebuie, împrejmuită cu un gard de sârmă. Am găsit-o! 
Este strada Cattonelle, nu Cottonella. 

Încetinesc în timp ce mă apropii de ea. Nu văd nicio 
camionetă albă parcată pe alee sau în garajul rămas 
deschis. Însă dau ocol şi când ajung pe-o latură a aleii... o 
văd! 

Camioneta este parcată pe aleea pietruită din spatele 
casei, în curtea delimitată de gardul de sârmă. lau 
telefonul şi îl deschid din nou ca să-l anunţ pe Dylan. 
Înainte să îl sun, însă, văd ceva care mă face să frânez 
brusc. 

Un copil stă ghemuit sub camionetă. 

Îmi ţin respiraţia şi mă înclin să văd mai bine pe geamul 
din dreapta. Este micuța Ava care stă în patru labe, 
ascunzându-se sub maşină. 

Urgenţa acestei situaţii mă face să tremur ca scuturată 
de un şoc electric. Dau ocol cvartalului şi găsesc o casă în 
faţa căreia nu e nicio maşină, aşa că parchez maşina lui 
Dylan pe stradă, în faţa ei. Cobor şi mă întorc şchiopătând 
către casa împrejmuită cu gard de sârmă. Gândurile îmi 


sunt împrăştiate în toate părţile şi încerc să fac un plan. 
Dacă aş putea să ajung la Ava, aş reuşi să o scot din curte. 

Şi după aceea ce fac? Nu pot să o răpesc. 

Nu trec prin curţile oamenilor. În schimb, merg pe 
stradă şi îl sun pe Dylan; cu fiecare pas pe care îl fac, 
glezna îmi mai trimite un junghi în sus pe picior. 

Răspunde înainte de a se termina primul apel. 

— Casey, de ce ţi-ai închis telefonul? 

— Pentru că nu am vrut să mă convingi să nu vin aici, 
spun eu încet. Dylan, am găsit camioneta. Este acasă la 
bărbatul ăla. Este Aleea Cattonelle, nu Cottonella, iar 
numărul casei de lângă ea este 233. 

— Am înţeles! Unde eşti? 

— Sunt lângă casa lui. Dylan, Ava se ascunde sub 
camionetă! Trebuie să o ajutăm. 

Oftează adânc. 

— Sunt pe drum. Aşteaptă în maşină. Te rog, Casey. 
Ajung acolo repede. 

Îi spun că voi aştepta, dar, în drum spre maşină, trec 
printre curţi ca să văd dacă Ava este bine. Se află încă sub 
camionetă, însă din casă se aude tunând vocea unui 
bărbat: 

— Ava! 

Nu pot să o las de izbelişte. Mă apropii de gard şi mă 
aşez pe vine. Camioneta se află între mine şi uşa în pragul 
căreia stă bărbatul, astfel încât nu mă vede. 

— Ava? spun eu cât pot de încet, însă suficient de tare 
cât să fiu auzită. 

Surprinsă, se loveşte cu capul de maşină în timp ce se 
întoarce spre mine. 

— Stai acolo, scumpo! spun eu, deplasându-mă pe 
lângă gard. Am chemat ajutoare. 


A plâns, suspină şi nu răspunde. 

— Te vom scoate de aici. Nu mai durează mult. 

Nu răspunde, dar când îl aude din nou strigând-o, îşi 
duce mâinile la urechi şi îşi închide strâns ochii. 

Nu pot să o abandonez. Nu îşi dă seama că el poate săo 
vadă că s-a ascuns aici dacă va ieşi afară să o caute. Nu 
va avea cum să scape. 

lau decizia înainte chiar să apuc să fac un plan. Rămân 
ghemuită în spatele camionetei, timp în care trec de colţul 
gardului. Acolo este o poartă pe care o deschid încetişor. 
Sunt conştientă că, dacă voi parcurge cei şaizeci de 
centimetri până la maşină, o să mă vadă, aşa că aştept 
aici, făcându-i semn Avei să vină. Dar nu se clinteşte din 
loc. 

Va trebui să intru. Aştept până când aud închizându-se 
uşa cu plasă, după care intru rapid în curte şi mă îndrept 
spre partea laterală a camionetei. Mă aplec şi ajung la ea. 

— Vino la mine, scumpo! Te voi scoate de aici. 

Fetiţa deschide ochii, se uită mai întâi la mine, după 
care înapoi spre casă. 

— Hai, scumpo. Grăbeşte-te! 

Se apropie puţin, dar nu suficient de mult încât s-o pot 
atinge. Tremură şi este transpirată. 

Deodată, aud uşa cu plasă trântindu-se din nou, iar ea 
se trage înapoi şi îşi acoperă capul cu mâinile. 

Acum sunt blocată şi nu mă pot mişca fără să fiu 
văzută. Aştept să o vadă pe ea, iar dacă o va vedea, îmi va 
zări şi mie picioarele. Încremenesc... aşteptând. 

Îmi sună telefonul. Bâjbâi după el, încercând să-l 
închid... 

Dar, într-o fracțiune de secundă, este aici, cu un pistol 
îndreptat spre mine. 


Începe să râdă, lăsând la vedere un dinte lipsă. 

— Dă-mi telefonul. 

N-am de ales. Mă ridic uşor şi îi întind telefonul. 

Se înclină să-l ia. Nu ştiu dacă a văzut-o încă pe Ava. 
Sper că fetiţa a văzut poarta deschisă şi că va fugi. 

— Eu... îmi căutam câinele..., spun eu. 

Râde în hohote şi pune telefonul în buzunarul din spate. 
Apoi, îşi scoate propriul telefon. Cu pistolul încă îndreptat 
spre mine, formează cu cealaltă mână un număr şi spune: 

— N-o să vă vină să credeţi cine a intrat ilegal la mine în 
curte. Cred că e fata aia. Casey Cox. 

Bii se foloseşte de pistol ca să o amenințe pe Ava, 


silind-o să iasă din ascunzătoare, şi ne duce pe amândouă 
în casă. Fetita se opreşte din plâns, iar privirea aceea 
goală i se aşterne din nou pe chip. Îi curge nasul şi mi-aş 
dori să i-l pot şterge. 

Casa este mizerabilă şi duhneşte a mâncare stricată şi a 
transpiraţie, iar peste tot pe masă sunt înşirate flacoane 
galbene de pastile, plus o pungă de plastic de aproximativ 
250 de grame, plină cu aceleaşi pastile. Pe masă se mai 
află nişte folie de aluminiu, ambalaje din plastic şi încă o 
pungă plină cu un praf alb. 


Deci acesta este acel ceva îndeajuns de important 
pentru soţii Trendall încât să dea pe el inocenţa fetiţei lor. 


Pentru prima data în viaţa mea, mă bucur că există un 
iad. 

Bărbatul stă pe scaunul din faţa mea, cu arma 
îndreptată spre mine, şi îi aşteaptă, după cum bănuiesc, 
pe soţii Trendall să vină şi să se descurce cu mine. 
Televizorul este pornit şi îmi văd din nou chipul pe întregul 
ecran. 


— Arăţi diferit, spune el holbându-se la mine, dar pot să- 
mi dau seama că tu eşti. 

Nu scot o vorbă. Stau aici şi aştept privind în jur, făcând 
inventarul tuturor obiectelor de care m-aş putea folosi în 
cazul în care voi avea ocazia. A închis uşa din spate cu 
zăvorul. Mă uit în altă parte, dar în realitate repet planul 
de a mă repezi la uşă, de a răsuci zăvorul spre dreapta, ca 
să o deschid, după care împing uşa cu plasă şi... 

Dar Ava? Nu pot nici să o las aici şi nici să o răpesc. 
Poate că ar veni după mine afară şi ar fugi pe poarta 
rămasă deschisă. 


Privesc în jur şi observ rafturile prăfuite pe care stau 
obiecte de care mă pot folosi şi cu care îl pot lovi. Vădo 
vază ciobită pe care aş putea să o folosesc, dacă aş reuşi 
să mă apropii suficient de mult de ea. 

Chiar lângă mine, pe masă, este o scrumieră solidă de 
sticlă, plină de mucuri şi de scrum de ţigară, îndeajuns de 
aproape încât să pot ajunge la ea. Aş putea să arunc cu 
ea. 

Mi-a luat telefonul, dar îl ţine în buzunarul din faţă al 
cămăşii. Dylan m-a tot sunat, însă el a dat telefonul pe 
silențios. Mă uit la ochii lui injectaţi. Dacă este şi 
consumator, nu doar dealer de droguri, atunci chestia asta 
ar putea fi în avantajul meu. 


În cele din urmă, aud o maşină afară, iar uşa din faţă se 
deschide brusc. Nate şi Tiffany intră repede în casă. 

— Mama! plânge Ava. 

Tiffany şi Nate o ignoră. 

— Phii, omule, e perfect, spune Nate. Nici dacă am fi 
plănuit, nu ar fi ieşit atât de bine. 

— Voi l-aţi omorât pe Cole, şuier eu printre dinţi. L-aţi 
împins de pe şosea. Şi îi permiteţi gunoiului ăstuia să 
abuzeze de fiica voastră ca să vă dea droguri în schimb. 

Tiffany se înclină sfidător până ajunge la nivelul meu. 

— Tu eşti cea care l-a împins de pe drum. Aşa le-am 
spus poliţiştilor. A apărut peste tot la ştiri. Te-am putea 
împuşca chiar în clipa asta şi ne-am justifica spunându-le 
că ne-ai urmărit. Toată lumea ne-ar felicita. 

O privesc pe Ava, care rămâne tăcută lângă uşă. 

— Nu ai fi în stare să faci asta sub ochii fiicei tale, spun 
eu. 

— Pentru vârsta ei, Ava este un copil matur. 

Tragedia din afirmaţia ei aproape că mă distruge. 

Nate îşi aprinde o ţigară şi trage fumul în piept, apoi se 
întinde după pistolul bărbatului. Dar acesta nu i-l dă. Nate 
arată cu degetul spre mine. 

— Stai cuminte şi nu ai de ce să îţi faci griji. Dacă nu ne 
faci probleme, nu te va omori. 

— Ce aveţi de gând să faceţi? întreb eu. 

Nate îşi scoate telefonul. 

— Dau rapid un telefon. 

Glisează pe ecran cu degetul mare, după care apasă pe 
Apelare. 

Îmi ţin respiraţia în momentul în care aud vocea 
bărbatului care răspunde. 


— Domnule detectiv Keegan, Nate Trendall la telefon. 
Nici nu o să ghiciţi cine stă acum în faţa mea! spune Nate. 

la tresar la auzul numelui Keegan. Arunc o privire 


înspre buzunarul dealerului în care vibrează telefonul meu. 
Fac din nou un inventar rapid: scrumiera, vaza, sticlele... 

Nate încheie convorbirea. 

— Va veni imediat. Ai face bine să cureți locul, Fred. 
Poliţiştii sunt pe drum. 

Fred înjură şi apucă nişte sacoşe de plastic mototolite, 
pe câteva dintre ele scuturându-le să se deschidă, după 
care îndeasă în ele stângaci, cu o singură mână, drogurile 
şi flacoanele de plastic, în timp ce în cealaltă mână ţine 
arma. Este încă îndreptată spre mine, dar o tot mişcă în 
timp ce apucă pilulele şi flacoanele, îndesându-le în plasă. 

Rămân neclintită o clipă, repetând în gând mişcările. 
Apucă, aruncă, fugi... răsuceşte zăvorul, deschide uşa, 
împinge uşa cu plasă. 

Sunt prea mulţi paşi. Ei sunt trei şi mă vor prinde înainte 
să apuc să ajung la uşă. Nu mă mişc şi aştept, numărând 
secundele, încercând să îmi dau seama cât de departe se 
află Keegan. Poate că e acasă la Candace. Cât timp îi va 
lua să ajungă aici? 


Fred scapă din mână câteva pastile, iar Tiffany se 
apleacă să le ia. El îndreaptă arma dinspre mine spre ea. 

— Dă-te la o parte! urlă el. 

Pun mâna pe scrumieră, mă reped spre uşă şi trag 
zăvorul. El îndreaptă din nou pistolul spre mine. Arunc 
scrumiera ca pe un disc Frisbee în capul lui Fred. Îl loveşte, 
doborându-l la pământ, iar eu deschid uşa şi împing plasa. 
O aud închizându-se în spatele meu în timp ce traversez 
curtea spre poarta deschisă. 

Mă străpunge un glonţ chiar în momentul în care ajung 
la poartă şi durerea mă izbeşte ca un fulger. Continui să 
merg... dincolo de gard, trec prin curtea din spate a 
vecinilor... printre casele de pe cealaltă parte. 


Sângerez în timp ce alerg, iar durerea este aproape 
paralizantă, dar mă forţez să merg mai departe. les dintre 
case pe strada unde se află maşina, însă văd o familie în 
curtea din faţă, chiar în apropierea ei, aşa că nu pot să 
ajung la ea. Traversez în fugă strada, apoi trec printre 
câţiva copaci şi o apuc pe o stradă laterală până când văd 
o benzinărie în faţă. Baia este afară. Mă îndrept 
împleticindu-mă spre baie şi intru, apoi trag zăvorul în 
urma mea. Încerc să îmi trag sufletul. Mă simt ameţită şi 
îmi este greață, tremur şi asud din greu. Mă uit în oglinda 
murdară. 

Umărul îmi este îmbibat în sânge şi nu îmi pot mişca 
braţul. Presez cu mâna pe rană şi mă întorc să văd cum 
arată la spate. Partea dorsală a umărului sângerează şi ea. 
Cred că este locul prin care a ieşit glonţul. Nu ştiu dacă 
asta este bine sau rău. 

Stau pe capacul toaletei şi îmi îmbrăţişez propriul trup. 
S-a sfârşit. Keegan mă va găsi acum. Sunt prea slăbită ca 
să fug. Keegan mă va ucide înainte să ajung la închisoare 


şi toată lumea va spune că şirul crimelor mele s-a încheiat. 
Micuța Ava o să continue să sufere şi nimeni nu îi va opri. 


Tot ce pot face este să-i aştept să vină. 

N u ştiu cât timp a trecut în momentul în care aud bătăi 


în uşa de la baie. A sosit timpul, mă gândesc eu. Sunt aici. 

Nu răspund. Stau în dosul uşii, fiind sigură că o vor 
sparge cu piciorul. După care mă vor arunca pe podeaua 
murdară, îmi vor pune cătuşele şi mă vor scoate afară, în 
văzul tuturor. 

Dar în loc să aud sunetul uşii care se prăbuşeşte, aud o 
voce: 

— Sunt Dylan. Deschide uşa! 

Un sentiment de recunoştinţă mă face să mă ridic, să 
răsucesc încuietoarea şi să împing uşa grea. 

— Dylan! 

Îmi vede umărul însângerat, însă nu ezită nicio clipă. 

— Haide. Mergem la maşină. 

Maşina mea cea nouă se află la doar câţiva paşi. El 
deschide uşa din spate şi eu mă las pe banchetă. O 
închide şi dă în grabă ocol maşinii către scaunul şoferului. 


Mă întind, tremurând. Nu scoate un cuvânt timp de 
câţiva kilometri. 

În cele din urmă, îl întreb: 

— Cum m-ai găsit? 

— Urmele de sânge, spune el. Am ajuns la casa aceea 
imediat după ce ai plecat tu şi i-am văzut urmărindu-te. Au 
crezut că sunt Keegan şi mi-au spus că te-au împuşcat şi 
că ai fugit. Le-am zis că voi prelua eu de acolo. 

— L-au sunat. Este pe drum. 

Privesc în jos spre rană. Pata este mai mare, iar mâna 
mi s-a umplut de sânge. 

— Unde mergem? Înapoi în Wichita? 

— Nu, spune el. Te duc la spital. 

Mă ridic în capul oaselor. 

— Nu, nu poţi face asta. Sunt bine. Am o rană, dar se 
vede că glonţul a ieşit. 

— Nu eşti bine. S-ar putea ca glontul să îţi fi străpuns 
vreo arteră. Nu am de gând să te las să sângerezi până 
mori. 


— Am alergat vreun kilometru în felul ăsta. Sunt bine. 

Nu ştiu de ce respir cu atâta greutate. 

— Dylan, nu mă poţi duce la spital. Doar ştii ce se va 
întâmpla. Dă-mi... dă-mi ceva cu care să presez pe rană. 
Putem opri sângerarea. 

— Nici măcar nu-ţi poţi folosi braţul. 

Transpir, dar îngheţ de frig. Îmi clănţănesc dinţii. 

El îşi scoate cămaşa şi rămâne doar în maiou. De pe 
drumul principal pe care ne aflăm, intră pe un drum 
neasfaltat şi conduce vreo doi kilometri. Apoi trage pe 
dreapta şi vine pe bancheta din spate. 

— Stai drept, îmi spune el, iar eu mă ridic. 


la o jachetă pe care stăteam şi mi-o trece peste umeri. 

— Vei intra în şoc, spune el. 

Îşi face cocoloş cămaşa şi o presează pe rana din spate, 
pe sub jachetă. 

— Lasă-te pe spate, spune el. Presează pe ea. 

Fac ce spune, strângând din dinţi de durere. 

Apasă pe rana din faţă cu podul palmei şi îşi pune 
celălalt braţ în jurul meu, trăgându-mă spre el. 

— Să te încălzesc, îmi zice, iar eu mă sprijin de el, 
încălzindu-mă. 

Dinţii mi se opresc din clănţănit şi îmi pun capul pe 
umărul lui. Îmi dă jos peruca şi îşi sprijină bărbia de 
creştetul meu. 

— Nu sângerezi atât de rău pe cât credeam. Adică, este 
rău, dar pare că se opreşte. Dacă ar fi fost vorba de o 
arteră, ar sângera în continuare. Însă tot trebuie să mergi 
la spital, Casey. Nimic din toate astea nu mai contează 
dacă tu nu mai eşti. 

Oricum, nimic nu pare să mai conteze. 

— M-am rugat, şoptesc eu. Am vorbit cu Dumnezeu. Am 
simţit că mă ascultă. 

— Te ascultă, Casey. Te asigur, chiar te ascultă. 

— Maşina ta, spun eu, urmând firul unor gânduri 
întâmplătoare. 

— Este parcată pe strada din spatele casei aceleia. 
Keegan o va vedea când o să mă caute. 

— Ştiu, îmi răspunde. Am văzut-o când te căutam. Ti-am 
scos lucrurile din ea. Sunt în portbagaj. Ne vom face griji 
mai târziu cu privire la recuperarea ei. Când urmam dârele 
de sânge lăsate de tine, l-am sunat pe detectivul care 
lucrează la cazul lui Cole şi i-am spus unde este 
camioneta, dar şi că bărbatul acela o molestează pe Ava. 


— Da? 

— Da. Asta va explica şi motivul pentru care maşina 
mea este acolo. Vor crede că am pornit pe jos în căutarea 
ta. 


— Avea droguri şi flacoane de plastic: praf alb şi peste 
trei kilograme de pastile albe. Spune-le asta. Spune-le că 
le-a luat de acolo când Trendall l-a sunat pe Keegan, însă 
nu ştiu unde le-a ascuns. Ava era îngrozită. Poate că a mai 
abuzat de ea de la moartea lui Cole încoace - poate chiar 
astăzi. Ar putea să o examineze... 

— Probabil că Ava este bine deocamdată, cât timp vor 
crede că poliţiştii au împânzit oraşul. 

Îşi retrage braţul din jurul meu şi se întinde către 
suportul de pahare. la o sticlă de apă şi o deschide. 

— Poftim, bea asta. 

Beau cu înghiţituri mari, îmi era atât de sete. Este ca un 
fel de energie lichidă. 


— Cred că ţi s-a oprit sângerarea, spune el. Dar cineva 
tot trebuie să te examineze. Am o idee. 


Mă aşază pe spate, asigurându-se că stau comod. Apoi, 
ajungând la locul şoferului, formează un număr. 


— Dex, sunt eu. Dylan. 
Aud vocea unui bărbat la celălalt capăt al liniei. 


— Omule, te-am sunat şi te-am tot sunat, dar intră 
căsuţa vocală. 


— Maa, telefonul ăla se află în burta unui tir. Unde eşti, 
omule? 


— Mă îndrept spre Dallas. Sunt la jumătatea drumului. 
M-am gândit că poate e nevoie să te salvez. 


— Este. Ne putem întâlni în Tyler într-o oră? 
— Poţi să fii sigur. 


— Am un pacient pentru tine, spune el. Abilităţile tale 
medicale sunt la fel de bune ca înainte? 


— Sunt ca mersul pe bicicletă, spune el. Ce îmi aduci? 
— Plagă împuşcată. 

— Tu? 

— Nu, ea. 


Îmi dau seama că i-a vorbit unui prieten despre mine. 
Mă întreb cine este tipul ăla şi de ce are Dylan încredere în 
el. Dar dacă el are, am şi eu. 

Ainin în Tyler în patruzeci şi cinci de minute şi de 


îndată ce intrăm în oraş, îl sun pe Dex. 

— Ai ajuns? 

— Mda, sunt la o farmacie de aici, cumpăr nişte 
medicamente. Tu? 

— Acum am ajuns. Unde ar trebui să ne întâlnim? 

— Este o fermă de căprioare la care m-a dus mai demult 
un prieten al meu. După ce ajungi la Rio Range, mergi în 
jur de cinci kilometri spre sud. O să dai peste o bornă 
kilometrică. Nu îmi amintesc numărul, dar, imediat ce treci 
de ea, se întinde un drum de pământ. Nu va fi nimeni 
acolo în această perioadă a anului. 

— Se poate intra? 


— Nu. Dar este un foişor pe iaz şi cred că e un loc bun în 
care să lucrăm. Cu adevărat retras. Nu este ca o fermă de 
căprioare obişnuită. Cum se simte? 

— Bine, spun eu. I s-a oprit sângerarea. 

Am ţinut-o de vorbă tot drumul ca să mă asigur că nu-şi 
pierde cunoştinţa. Mi-a povestit întâmplări de când ea şi 
Hannah erau mici, lucruri pe care obişnuiau să le facă 
împreună cu părinţii lor, unde mergeau de Ziua 
Recunoştinţei, ce cadouri primeau de Crăciun, unde îşi 
petreceau vacanţele... absolut orice mi-a trecut prin minte 
să întreb, ca să rămână cu mine. 

Ajung la Rio Range şi virez spre sud. Îmi setez GPS-ul să 
măsoare cinci kilometri, iar apoi zăresc borna kilometrică. 
Drumul de pământ trece chiar pe lângă ea şi văd urme 
proaspete de cauciucuri. Intru, merg tot înainte şi îl văd pe 
Dex coborând din camionetă. 

— Am uitat să îţi spun, mă întorc eu către Casey. Dex 
este infirm. 

— Ce şi-a pierdut? întreabă ea. 

— O mână şi un picior. 

— Şi mă va opera pe mine? 

— ÎI ajut şi eu. Nu-ţi face griji. 

— Cum s-a întâmplat? întreabă ea. 

— O bombă artizanală. 

Nu îi dau mai multe detalii. 


— Poţi avea încredere în el. Este un om bun şi m-a 
ajutat să lucrez la cazul nostru. 


Opresc maşina şi cobor, după care îmi întind pumnul 
înspre ce i-a mai rămas din braţ în semn de salut. Deschid 
uşa din spate şi o ajut pe Casey să coboare. Este evident 
slăbită, dar stă în capul oaselor şi observ că nu este cu 
mult mai mult sânge pe scaun faţă de cât era înainte. O 


ajut să se ridice în picioare şi îi trec braţul pe după talie, ca 
să nu-şi piardă echilibrul. 

— Dex, ea este Casey. 

El nu-i oferă braţul infirm, ci, în schimb, îi î 
stângă. 

— Îmi pare bine să te cunosc. 

Ea îşi ridică mâinile în semn de refuz. 

— Îmi pare rău, sunt plină de sânge. Mulţumesc că ai 
venit. 

— Mda, lasă-mă să arunc o privire. Să mergem acolo, la 
masa de picnic. 

— Aici sunt eviscerate căprioarele? întreabă ea. 

El chicoteşte. 


— Nu, în partea cealaltă fac asta. Aici doar se mănâncă 
şi se fac operaţii minore victimelor focurilor de armă. Deci 
ce s-a întâmplat? 

Îi povestesc cât timp îi examinează rănile. 


ntinde mâna 


Puțin mai târziu, e curățată deja; i-a cusut plăgile cu 
ajutorul meu, după care le-a bandajat şi i-a imobilizat 
braţul cu o faşă. 

— Nu cred că umărul este rupt, dar garantez că 
tendoanele şi ligamentele sunt afectate. 

Îi trece faşa pe după gât şi o ajută să îşi aşeze braţul în 
ea. 

— Cel puţin este vorba despre braţul stâng. Tu eşti 
dreptace, nu-i aşa? 

— Mda, răspunde ea. Tu erai dreptace? 


— Eram. Am învăţat să mă descurc doar cu mâna 
stângă, dar tot scriu ca un copil de clasa a treia. Totuşi, se 


spune că, atunci când înveţi să scrii cu cealaltă mână, ţi se 
ascute mintea, aşa că... probabil acum am un IQ de 180. 

— Tu şi Dylan aţi fost acolo când a avut loc explozia? 
întreabă ea. 

Rămân tăcut în timp ce Dex răspunde: 

— Mda. Dacă nu era Dylan acolo, aş fi fost mort. 

— Eu îmi amintesc altceva, îi zic. 


— M-ai scos din flăcări, frumuşelule. M-ai cărat o bună 
bucată de timp în spate. 


Eu chiar nu îmi amintesc nimic despre asta. Îmi 
amintesc doar cum trupul lui îl fereşte pe al meu în 
momentul în care bomba explodează. 

— M-a salvat şi pe mine, spune ea, zâmbindu-mi. 

Chipul ei e palid, dar observ că se simte mai bine. 

— Păi, nu ştiu ce aveţi de gând să faceţi mai departe, 
dar amândoi o să aveţi nevoie de haine noi. Nu puteţi 
umbla plini de sânge. Ce-aţi zice dacă aş da o fugă la 
Walmart sau în altă parte să vă cumpăr nişte haine? 


Casey îi spune care este mărimea ei şi îi dă nişte bani 
pe care îi are în portofelul din buzunarul de la blugi. 


— Ne poţi lua şi două telefoane noi cu cartelă? Au pus 
mâna pe al meu şi îi va conduce către al lui. 


Dex îmi aruncă o privire. 

— L-am distrus pe al meu pe drum, îi zic. 

Dex pleacă şi ne lasă aici singuri. 

Ea stă pe masa de picnic, privind spre iaz, iar eu mă 
aşez lângă ea. 

— Îmi place de el, spune Casey. 


— Ţi-am zis eu. L-am implicat în momentul în care nu 
am putut să fiu în două locuri deodată. l-a urmărit pe 
Keegan şi pe Rollins. A fost de mare ajutor. 


Îi înlănţui talia cu braţul şi o trag spre mine, iar ea îşi 
aşază capul pe umărul meu. 

— Îţi mai aminteşti când am vorbit prima dată la 
telefon, mă întreabă ea, şi tu mi-ai spus să încerc să 
observ unde lucrează Dumnezeu? Să văd? 

— Mda, spun eu. 

— Am căutat. Am văzut. Ştii cum a lucrat? 

— Cum? 

— Mi te-a adus pe tine. Îi pasă. 

Mi se pune un nod în gât, dar încerc să fac abstracţie de 
el. 

— Da, Îi pasă. 

Îşi ridică privirea spre mine, iar eu mă uit în ochii ei 
câteva clipe, simțind cum mi se rupe inima văzând 
paloarea din ei. Îi dau lacrimile în timp ce mă apropii de ea 
şi mă tem că s-ar putea să dea înapoi. Însă ea se apropie 
din ce în ce mai mult de mine şi, în momentul în care 
buzele ni se întâlnesc, mii de emoţii freamătă în sufletul 
meu... înecându-mă... aducându-mă la viaţă. Îmi atinge 
obrazul, şi îi simt degetele fine ca nişte pene fine. Îi 
mângâi şi eu obrajii catifelaţi ca pielea unui nou-născut şi 
scăldaţi în lacrimi sărate. Miroase a spirt, dar îl simt ca pe 
un parfum care îmi va aminti de ea totdeauna. După ce ne 
sărutăm, mă priveşte în ochi, rămânând cu mâna pe 
obrazul meu. Îmi lipesc fruntea de fruntea ei şi îmi 
şopteşte: 

— Ştii, trebuie să plec. Tu trebuie să rămâi. 

Mă retrag brusc. 

— Nu, merg cu tine. Te duc oriunde vrei tu să mergi şi 
vom continua să lucrăm... 

— Nu, n-o să meargă. Dacă vor afla că eşti de partea 
mea, că m-ai ajutat, cu siguranţă vei ajunge la închisoare. 


Obstrucţionarea justiţiei, complicitate, adăpostirea unui 
fugar... Avem nevoie de mai multe dovezi. Tu eşti singurul 
care poate face rost de ele. 

— Dar nu vreau să rămâi singură. 

— Am mai fost singură. O pot face din nou. 

— Dar eşti mult prea uşor de recunoscut acum. 

— Mă pricep la deghizări. 

Mintea-mi lucrează febril. Încerc să asimilez această 
nouă realitate, ea din nou dispărută, eu aici. 

— Trebuie să îmi spui unde mergi. Nu pot să nu ştiu. 

— Îţi voi spune când voi ajunge acolo. Mă pot folosi încă 
de identitatea mea ca Liana Winter. 

Acum, că am găsit-o, nu suport gândul că o voi pierde 
din nou. 

— Casey, nu vreau să pleci. Mă simt de parcă am 
aşteptat toată viaţa... 

— Ce alternativă am? şopteşte ea. Aş putea să mă 
predau acum, să ne încercăm norocul, să dăm presei tot 
ce avem. Dar Keegan e mult prea inteligent. S-ar putea să 
îi cerceteze pentru povestea cu banii, dar cum putem 
dovedi că l-au ucis pe tatăl meu, pe Brent sau pe Sara 
Meadows? Partenerii lor din poliţie îi vor acoperi cum au 
făcut-o ani de-a rândul. Îmi vor face familia să sufere. 
Dacă voi ajunge vreodată după gratii, voi sfârşi spânzurată 
de corpul de iluminat şi vor declara că a fost sinucidere. 
Ne trebuie mai mult de atât. 

Ştiu că este adevărat, că trebuie să plece şi că nu pot 
merge cu ea. Dar nu vreau să o pierd din ochi. O mai sărut 
o dată, gustându-i lacrimile sărate. Sau poate că sunt 
propriile mele lacrimi. 


Când Dex se întoarce, sunt împăcat deja cu felul în care 
trebuie să fie lucrurile. Ea se schimbă în maşină, după care 
mă schimb şi eu şi curăţăm pata de sânge de pe banchetă. 

Când totul este gata, îl îmbrăţişez frăţeşte pe Dex. 


— Mulţumesc pentru ajutor, omule! Ascultă, trebuie să 
îţi mai cer o favoare. 


— Gata cu favorurile! mă tachinează el. 
— Asta nu-i foarte mare. Doar... 


Îmi scot cheile din buzunar şi desprind una micuță de pe 
breloc. 


— Trebuie să-ţi dau cheia asta. Este de la o cutie de 
valori pe care o păstrez la Banca Regions. 

Dex o ia. 

— De ce mi-o dai? 

— Ţin câteva dintre dovezile noastre în acest depozit. 
Plănuim să le trimitem presei, dar în cazul în care nu se va 


mai întâmpla niciodată... vreau ca cineva să aibă ce am 
eu. 


— Aşadar, dacă pământul se deschide şi te înghite sau 
dacă vei fi decapitat de un camion cu cherestea... vrei să 
iau tot ce este în depozit şi să trimit presei? 

— Da. Şi vreau să o faci înainte să apuci să verşi vreo 
lacrimă pentru mine sau să mergi la înmormântare sau să 
faci orice altceva. 


— S-a făcut, omule. 


— Deci... ea pleacă cu maşina. Eu trebuie să mă întorc 
în Dallas să o recuperez pe a mea. 


Dex o priveşte peste umărul meu. 
— Chiar o laşi să plece? Credeam că e de păstrat. 


— Doar temporar, îl asigur eu. Când totul se va 
termina... 


Ştie încotro bat, şi aprobă din cap, dar fără să mai 
glumească. Ştie că toată povestea este serioasă. 

Dex îmi spune că mă va duce el înapoi în Dallas să-mi 
recuperez maşina. Dacă mă vede cineva, voi spune că am 
căutat-o în tot acest timp. Casey poate să conducă în 
direcţia nord-est şi să iasă din acest stat în câteva ore. 


Îi spun că o conduc până în capătul aleii pietruite. Casey 
îi mulţumeşte lui Dex şi îl îmbrăţişează, după care luăm 
maşina până ajungem la drumul principal. 

— Acest loc pare a fi cel mai paşnic din lume, şopteşte 
ea în timp ce ne îndepărtăm. 

— Sunt o mulţime de locuri paşnice în lume, îi spun eu. 
Le vom descoperi împreună când totul va lua sfârşit. 

Îşi şterge lacrimile când ajungem în capătul aleii. Mă 
înclin şi o sărut din nou, ţinându-i chipul catifelat în palme, 
ştiind că s-ar putea să fie pentru ultima dată. O parte din 
mine îmi spune că nu am s-o mai văd. 


— Ce ai de gând să faci? mă întreabă ea. 
— Voi continua să îmi joc rolul, spun eu. 
— Dar Keegan ştie... 


— Am o poveste. S-ar putea să mă suspecteze, dar nu 
va fi sigur. Il voi convinge de faptul că încă te caut. 


O sărut din nou. 


— Nu va mai dura mult, Casey. Îl vom înfunda şi te vei 
putea întoarce, ca să fii împreună cu familia ta, iar noi 
doi... 


Îmi atinge buzele cu degetul, oprindu-mă. 
— Nu spune. 
— De ce? şoptesc eu. 


— Pentru că o să doară şi mai tare când totul se va 
nărui. 


— Nu se va nărui, o asigur eu, dar nu sunt sigur că este 
o promisiune pe care s-o pot ţine. 

Deschid portiera şi ies afară, apoi ocolesc maşina şi 
ajung în dreptul ei. Coboară geamul. 

— Mulţumesc pentru tot, Dylan. Vorbesc serios. 
Dumnezeu... viaţă... adevăr... tot. 

— Sună-mă, îi zic şi, înainte ca vorbele să-mi iasă pe 
gură, ea a şi pornit maşina. 

Vreau să alerg după ea. Vreau să merg cu ea. Vreau să 
urlu lumii întregi că este nevinovată, că e o victimă a unui 
grup de ucigaşi care se prefac a fi protectorii noştri. Vreau 
să pun capăt acestui lucru chiar acum. 

În schimb, mă îndrept spre locul în care mă aşteaptă 
Dex. 


62 


CASEY 


P. măsură ce mă îndepărtez de el, îmi şterg lacrimile cu 


mâneca. Viitorul pare sumbru, dar împing acest gând în 
străfundurile minţii şi încerc, în schimb, să Îl văd pe 
Dumnezeu. A fost prezent acolo - în casa aceea din Dallas, 
în baia în care am sângerat, la ferma de căprioare unde 
am fost operată de un om infirm. 

A fost acolo când m-am îndrăgostit. 

Încerc să revizuiesc imaginea pe care o am în minte 
despre viitor, să mă văd alături de Dylan, atunci când 


toate astea vor fi rămas în urmă. Este o imagine palidă, 
dar există. Mă voi agăța de ea. Oriunde aş merge, atâta 
timp cât voi reuşi să vorbesc cu El, voi reuşi să trec cu 
bine peste orice. 

Îmi doresc să o sun pe mama şi să îi alung temerile, să îi 
spun că îmi voi demonstra nevinovăția, că am nevoie să 
fie puternică şi să nu se lase învinsă. 

Însă nu vreau ca în această seară să deschid televizorul 
şi să văd cum este arestată sub privirile tuturor. 


Pornesc radioul şi găsesc un post local din Dallas unde 
sunt difuzate ultimele ştiri. 


„„„„moartea lui Cole Whittington. Poliţia a identificat 
camioneta care se presupune că ar fi împins maşina 
lui Whittington de pe şosea, provocând moartea 
acestuia. Era deţinută de Nate Trendall, tatăl copilei 
pe care Whittington a fost acuzat că ar fi molestat-o. 
Serviciul pentru Protecţia Copilului a dispus ca minora 
de şapte ani să fie luată de la domiciliu după o 
examinare medicală ce a stabilit că a fost abuzată de 
Fred Mardeaux, un cunoscut traficant de droguri. 
Relatările anterioare, care susțineau că fugara Casey 
Cox ar fi fost implicată în povestea morţii lui 
Whittington, s-au dovedit a fi false. Mai multe 
amănunte despre acest caz veţi primi diseară, la ora 
zece. 


Mă relaxez şi simt cum un sentiment de uşurare pune 
stăpânire pe mine. Ava este în siguranţă. Agresorul ei se 
află la închisoare, la fel şi tatăl său. Poate mama ei va fi 
următoarea pe listă. 


Rostesc o rugăciune pentru ca fetiţa să fie bine, dar şi 
pentru soţia şi copiii lui Cole. Mă rog ca toată lumea să afle 
că tatăl lor nu i-a părăsit de bunăvoie. 

Mă simt din nou cuprinsă de durere şi îmi este tot mai 
greu să fiu atentă la drum. Arunc atât telefonul, cât şi 
bateria pe câmp. Noul meu telefon este încă în plasa de la 
Walmart pe care mi-a dat-o Dex. 

După câţiva kilometri, trag pe dreapta, îmi suflu nasul, 
îmi şterg faţa şi îmi verific în oglindă peruca, aranjându-mi 
cu degetele bretonul. Privesc în toate direcţiile, încercând 
să îmi dau seama încotro ar trebui să merg. În cele din 
urmă, fac dreapta şi mă îndrept spre Oklahoma sau 
Arkansas ori poate chiar mai spre nord. 

Încerc să gândesc ca o altă femeie. Una pe care nici 
măcar nu o cunosc încă. 


NOTA AUTOAREI 


(ne mi-a citit cărţile ştie că de multe ori personajele 


mele se confruntă cu crize teribile, că uneori se află în 
pericol sau că vreun eveniment îngrozitor le-a schimbat 
complet viaţa. Cred că acest fapt se datorează în parte 
numeroaselor provocări de care am parte în propria viaţă. 
Numai că sunt momente când privesc înapoi spre anii de 


care m-am plâns şi îmi dau seama că au fost ani cu 
adevărat buni. Nu eram suficient de atentă la detalii. Ţi s-a 
întâmplat vreodată să-ţi petreci ani la rând gândindu-te că 
eşti grasă, şi apoi, peste douăzeci de ani, să vezi o 
fotografie cu tine şi să îţi spui: Nu arătam chiar atât de rău 
pe atunci. De ce m-am tot plâns? Cam aşa se întâmplă şi 
în cazul meu, când mă gândesc la toţi anii în care m-am 
căinat în condiţiile în care, de fapt, lucrurile stăteau destul 
de bine. 

M-am plâns de curând unor prieteni cu privire la anumiţi 
factori de stres din viaţa mea, iar unul dintre ei mi-a scris 
un e-mail pe care nu-l voi uita niciodată. 


Prietenul care l-a scris este un alt autor: Athol Dickson, 
care a scris cărţi precum The Cure sau River Rising. Athol 
a suferit enorm după ce mama lui a dus o luptă 
îndelungată şi îngrozitoare cu cancerul. Pentru că era 
distrus sufleteşte, nu mai putea să se roage, să citească 
Biblia şi nici măcar să se mai gândească la Dumnezeu. 
Soţia lui l-a dus într-o excursie prin ţară, în speranţa că îl 
va trezi din această letargie, iar după câteva zile spune 
cum îşi aminteşte că, privind pe geamul maşinii, a admirat 
cel mai frumos apus de soare pe care îl văzuse vreodată şi 
i-au dat lacrimile. Spune că, văzând acel apus de soare, 
sufletul i s-a umplut de un sentiment de recunoştinţă şi în 
el s-a schimbat ceva definitiv. De atunci înainte, L-a căutat 
pe Dumnezeu în orice, găsind mereu motive pentru care 
să se simtă recunoscător. 

Mi-a spus: 

Începând din acest moment, multumeşte-l lui 
Dumnezeu pentru fiecare dar pe care ţi-l oferă, de la cele 
mărunte, precum mireasma florilor de caprifoi sau de 
iasomie crescute în grădina din spatele case, la realizarea 
faptului că nu te-a mai durut spatele preț de câteva 
minute şi până la darurile cu adevărat mai mari, precum 


acela că oamenii pe care îi iubeşti sunt vii şi nevătămați în 
camera de alături. 

Vorbesc despre practicarea recunoştinței deliberate. 
Este „deliberată” pentru că implică deopotrivă efortul de a 
fi conştient de darurile lui Dumnezeu pe parcursul întregii 
Zile, precum şi acceptarea fiecărui dar prin rostirea unui 
simplu „Multumesc”. 

În viața unui om care practică recunoştinţa deliberată, 
nu există răspunsuri precum „Da, dar...”, „Nu este corect” 
sau „De ce eu?”, gânduri care te fac să cazi. Cele două 
atitudini pur şi simplu nu se pot amesteca. lar ca să te 
concentrezi pe darurile pe care ţi le oferă viața, trebuie să 
trăieşti clipa. Practicânad recunoştinţa deliberată, nu mai ai 
timp de regrete cu privire la trecut sau de griji cu privire la 
viitor. Nu mai simţi decât recunoştinţă pentru ceea ce se 
întâmplă aici şi acum. 

Acesta este secretul pentru a te simţi mulțumit în orice 
împrejurare de viată despre care ne vorbeşte apostolul 
Pavel. Este şi secretul acelui îndemn al apostolului, 
aparent imposibil de realizat, de a te ruga fără încetare, 
căci fiecare expresie a recunoştinței fată de Dumnezeu 
este o rugăciune, ceea ce înseamnă că practicarea 
recunoştinței deliberate duce fără doar şi poate la o viață 
închinată lui Dumnezeu. 

A continuat prin a-mi spune că una dintre poziţiile 
adoptate implicit în viaţă este aceea de a considera că 
toate lucrurile ei mărunte ţi s-ar cuveni de la sine, când, de 
fapt, aproape orice ceas din zi este un dar venit direct de 
la Dumnezeu. M-a mustrat că nu lucrez mai mult la 
exprimarea mulţumirii pentru toate acele lucruri banale ce 
se întâmplă într-o zi oarecare. Nu este uşor, mi-a spus el, 
dar este simplu şi poate fi realizat, iar dacă iei în serios 
acest lucru şi te preocupi de el până când îti devine o 


obişnuinţă în viață, îți promit că îţi vei recăpăta bucuria de 
a trăi. 

Mi-ar plăcea să spun că ştiam deja lucrul acesta şi că l- 
am practicat cu intensitate, dar nu am făcut-o. M-am 
hotărât să îi ascult sfatul şi să mă gândesc profund la el. În 
loc să fiu supărată pentru că o anumită criză din viaţa mea 
m-a costat foarte mulţi bani, mă gândesc că Dumnezeu 
ne-a dat fiecare bănuț de care am avut nevoie pentru a o 
depăşi. In loc să mă plâng că a trebuit să fac ceva ce nu 
îmi doream, îmi spun: Dumnezeu mi-a dat tăria de a trece 
peste asta. 


Însă este un real efort pentru mine. Problema este că 
uneori nu vreau să o fac. Câteodată prefer să plâng, să ţip 
sau să mă văicăresc, deoarece consider că merit asta. Insă 
acest lucru nu face decât să mă rănească. Atunci când am 
început acest exerciţiu, mi-am dat seama că mi-am 
petrecut cea mai mare parte a vieţii ignorând toate acele 
lucruri pentru care merită să îi mulţumim lui Dumnezeu. 
Nu Îl căutam pe Dumnezeu, de aceea continuam să Îi simt 
lipsa. 

Când am analizat acele momente în care Dumnezeu a 
lucrat tăcut în viaţa mea când mă simţeam descurajată şi 
pierdută, dar şi momentele în care nu am observat 
prezenţa Lui doar mulţi ani mai târziu, am început să Îl văd 
în lucrurile mărunte din viaţa mea. Mi-a schimbat modul 
de gândire. Frica a devenit anticipare. Văicăreala s-a 
transformat în laudă. După cum m-a instruit atât de 
elocvent prietenul meu, practicarea  recunoştinţei 
deliberate pentru fiecare lucru mărunt din viaţa noastră nu 
numai că le face pe cele care erau de nesuportat să pară 
tolerabile, ci uneori le face să pară chiar binecuvântări. 
Chiar dacă nu sunt evidente imediat. 


Sper totuşi că Dumnezeu se va folosi de această lecţie 
pe care mi-a dat-o în viaţă, pentru a lucra şi în viaţa 


cititorilor mei şi, aşa cum Casey începe să Îl vadă pe 
Dumnezeu în lucrurile obişnuite din viaţa ei - mari şi mici 
-, la fel să înceapă şi cititorii mei să Il caute. 


Epistola 
spune: 


către Filipeni a Sfântului Apostol Pavel (4:8) 


Mai departe, fraților, câte sunt adevărate, câte sunt de 
cinste, câte sunt drepte, câte sunt curate, câte sunt 
vrednice de iubit, câte sunt cu nume bun, orice virtute şi 
orice laudă, la acestea să vă fie gândul. 


Nici eu n-aş putea să spun mai bine de atât. 


1; 


3. 


4 


5; 


Subiecte de discuţie 


1. A procedat corect Casey când s-a implicat în 
povestea lui Cole Whittington după ce a 
descoperit biletul lui de adio? 


„2. Ce anume o motivează pe Casey atât de 


mult încât să rişte să se expună pe sine pentru 
a-i ajuta pe alţii? 

3. Dacă ai şti că un copil a fost abuzat, ce 
anume ai face ca să-l ajuţi? 


„4. Ce învaţă Casey despre rugăciune? Tu ai 


învăţat ceva nou despre rugăciune? 

5. În această carte, Casey trece la un alt nivel 
în ceea ce priveşte înţelegerea lui Dumnezeu. 
Cum reuşeşte să facă acest lucru şi cum o 
ajută Dylan să înţeleagă? 


6.6. A existat vreo scenă care să te facă să 
înţelegi ce înseamnă tulburarea de stres 
posttraumatic? 


7.7. De ce crezi că sinuciderea este atât de des 
întâlnită în rândul veteranilor de război? 

8.8. Care este lucrul cel mai important referitor 
la această carte care îţi va rămâne în minte? 


MULŢUMIRI 


Anu trecut am sărbătorit împlinirea a douăzeci de ani 


de când scriu pentru editura Zondervan, care face parte 
din trustul editorial HarperCollins. Am avut ocazia de a 
merge în altă parte, însă eu aparţin şcolii de gândire care 
crede că „dacă un lucru nu e rupt, nu încerca să-l repari”. 
M-am bucurat să mi se publice cărţile de către asemenea 
profesionişti, cu mare drag de cărţi şi cu o cauză comună. 

Insă acum câţiva ani, am aflat că HarperCollins 
cumpărase şi Thomas Nelson, un alt editor creştin pentru 
care scrisesem Women of Faith (Femei credincioase) şi 
câteva nuvele. Nu mi-am dat seama cât de drastic îmi va 
afecta această achiziţie situaţia mea confortabilă. Intr-un 
interval de câteva săptămâni, mi s-a spus că Zondervan şi 
Thomas Nelson vor fuziona în cadrul HarperCollins şi vor 
deveni HarperCollins Christian Publishing. Tot ce însemna 
ficţiune urma să fie transferat către Thomas Nelson, deşi 
editura Zondervan ar fi continuat să existe. 


Aceasta însemna că întreaga echipă de la Zondervan, 
Grand Rapids, Michigan, care îmi devenise ca o familie, se 
transforma acum într-o echipă de necunoscuţi, la sediul 
central al editurii Thomas Nelson din Nashville. Cum sunt o 
persoană cărei nu-i place schimbarea, am fost sceptică. M- 
am temut că lumea mea era pe cale să se schimbe, iar eu 
nu ştiam dacă să rămân sau nu, după ce îmi îndeplineam 
condiţiile contractuale. 


Însă noua echipă, condusă de editorul pentru cărţi de 
ficţiune Daisy Hutton, mi-a asigurat o tranziţie atât de lină 
încât am revenit la vechiul meu grad de confort. Ştiu că le- 
am mai mulţumit în alte cărţi, însă am vrut să îmi rezerv o 
clipă pentru a le mulţumi din nou, în condiţiile noului 
context descris mai sus. Viaţa mea ar fi mult mai stresantă 
în lipsa încurajărilor constante şi a atitudinii de tip pot s-o 
fac a tuturor celor din noua mea echipă editorială. Daisy 
Hutton (editor) a fost o adevărată binecuvântare în viaţa 
mea, alături de Amanda Bostic (editor asociat), Paul Fisher 
(director de marketing), Kristen Golden (manager de 
marketing) şi Kayleigh Hines (asistent administrativ). Nu 
cunosc numele tuturor agenţilor de vânzări care îmi duc 
cărţile în librării, însă recunoştinţa mea pentru munca lor 
este neţărmurită. 

Le mulțumesc, de asemenea, redactorilor David 
Lambert şi Ellen Tarver, care nu lucrează pentru 
HarperCollins Christian Publishing, dar care, conform 
contractului, îmi redactează în continuare cărţile. 
HarperCollins Christian Publishing a fost suficient de 
înţeleaptă pentru a permite acestor relaţii să continue, 
astfel încât procesul meu de editare a cărţilor să fie 
neîntrerupt. Pentru acest lucru îi sunt recunoscătoare. De 
asemenea, mulţumiri speciale agentului meu literar 
Natasha Kern, care m-a acceptat pe vremea când acest 
lucru nu i-a adus cine ştie ce bani, destul de mulţi ani. 


Închin acum pentru alţi douăzeci de ani alături de 
HarperCollins şi de toţi profesioniştii care mă ajută să le 
aduc cărţi cititorilor mei! 

